
agunda pasinaudoti populiaraus Aleksandro Diuma romano pavadinimu 
p naujo savo knygos perdirbinio pratarmėje reiškia tam tikrą nuolankumą ir 
pagarbą romantizmo epochos stiliui, skoniui ir idealams. Šios knygos herojai ne 
tik priklauso Adomo Mickevičiaus ir Simono Daukanto kartai. Jie yra laikotar- 
pio iššūkių, emocijų, idėjų ir net kraujo giminystės siejami. Jų likimai susipina 
į vieną audinį ir, ką čia slėpti, veikia pasakotoją lygiai taip kaip kiekvieną nuo- 
širdžiai savo darbą dirbantį humanitarą. 

Negalima nerti istorinės romantizmo kultūros tėkmėn pačiam truputėlį ne- 
tampant romantiku. Žinoma, lieka kiek menkesnė galimybė, kad yra priešingai: 
galbūt pasakotojas jau turi prigimtinių polinkių - tada praeitis ir jos herojai 
patys susiranda autorių. Abiem atvejais supratimo, kūrybos ir emocinių ryšių 
įtampa dažnai tampa labai didelė. Kadaise kultūros sociologas Vytautas Kavolis 
yra sakęs, kad apskritai negalima tyrinėti kultūros pačiam savęs nekultivuojant, 
netampant kultūringesniam. Kitaip nieko negali suprasti ir nieko negali papa- 
sakoti. Tai veikiau taisyklė, o ne koks nors netikėtumas. 

Po dvidešimt metų senas tekstas gali būti perskaitytas ir suprastas labai ties- 
mukai ir realistiškai. Iš tiesų noras grįžti prie dainuojančios revoliucijos eufori- 
jos sąlygomis parašytos knygelės nesyk dingtelėdavo galvon, nes daug dalykų, 
susijusių su jos leidimu, anuomet nepavyko įgyvendinti. 1990-ųjų išvakarėse, 
ekonominių sunkumų ir sovietinės blokados metu, naiviai įsivaizdavau gausiai 
iliustruotą knygą, kurios vaizdai turėjo būti ne šiaip sau pasakojimo pagyvini- 
mo būdai. 

"Tuos vaizdus - piešinius, paveikslus, brėžinius, ankstyvas nuotraukas - įsi- 
vaizdavau kaip labai savarankišką pasakojimą, turintį animuoti abstraktesnes 
interpretacijas. Tačiau kaip neprisiminus tuomečių leidybos sąlygų! Rankraščio 
kelionių nuo vienos žlungančios ir pažadus pamirštančios leidyklos prie kitos 
kilometrai ir mėnesiai yra savaime iškalbingi. Galiausiai tai, kas pasiekė knygų 
lentynas, buvo tikras 1990-ųjų produktas: kone rūkomojo popieriaus ir blankių 
raidžių knygelė. Jokių galimybių įdėti iliustracijų, įgyvendinti minimalių este- 
tinių sumanymo idėjų!. Pamenu, anuomet labai skaudžiai skambėjo paryžiečio 
1  E.Įgidijus] Aleksandravičius. Prieš aušrą. Jaunieji Daukanto bičiuliai. Vilnius: Žaltvykslė, 
1990, 189 p. 

dailininko Žibunto Mikšio, su kuriuo apsikeitėme laiškais ir mintimis, viešai 
pasakyti žodžiai: lietuviai dar nėra subrendę knygai... Žinoma, tada jis turėjo 
galvoje knygą kaip daiktą, parengtą pagal aukštus estetinius ir medžiaginius 
reikalavimus. Taigi tas neišbaigtumas, nepakankamumas buvo it koks šešėlis, 
lydėjęs mane po to, kai knyga pasirodė. 

Nereikėjo nė Paryžiaus ar egzaltuoto meninio skonio, kad apgailėtinas kny- 
gos pavidalas imtų badyti akis. Štai lietuvių literatūros istorikas Arnoldas Pi- 
ročkinas savo recenzijoje („Tiesa“, 1992 balandžio 15 d.) rašė: 


<...> „Prieš aušrą. Jaunieji Daukanto bičiuliai“ <...> neišvaizdi: minkšti 
viršeliai, prastas popierius, išblukę vietomis puslapiai. Bet būtų labai gailu, 
jeigu jos nepastebėtų mūsų visuomenė, visų pirma istorijos ir lietuvių literatū- 
ros mokytojai ir apskritai visi tie, kurie rūpinasi mūsų tautos praeitimi. Ji yra 
verta dėmesio ne tik turiniu, bet pati yra tam tikras mūsų gyvenamojo meto 
bei jo problemų dokumentas. 


Praeities atodangos ir pasakojimo būdai, o šiandien sakytume ir jo medžiaginiai 
pavidalai iš tiesų yra svarbūs, kad turinys pasiektų tuos, kuriems yra skirtas. 

Nauji tyrinėjimų sumanymai dažniausiai leisdavo be didelės graužaties pa- 
bėgti nuo to šešėlio. Jis niekad nevirto košmaru ar kokia begaline kankyne. 
Dingdavo ir sugrįždavo galvon kokiame nors pokalbyje su kolegomis arba senų 
leidinių rietuvėse radus iki kelių centų nukainotą leidinį. 

Nutiko ir taip, kad prieš penkerius metus sugrįžimą prie praeitin tolstančio 
pasakojimo paskatino leidėjas. Dalijantis sentimentaliais romantiškos kūrybi- 
nės jaunystės prisiminimais su „Versus aureus“ įkūrėju ir direktoriumi dr. Artu- 
ru Mickevičiumi, kuris dar nuo darbo „Vagos“ leidykloje pasidarė it koks mano 
leidybos agentas, išgirdau gundantį pasiūlymą imtis perdirbti pasakojimą apie 
XIX a. vidurio lietuvių kultūros veikėjų gyvenimą. 

Pretekstu išbandyti tokį sumanymą tapo pasirengimas Turino knygų mu- 
gei, į kurią leidėjas ketino nuvežti vieną kitą nedidelį itališko siužeto spaudinį 
italų kalba. Taip iš vieno pertvarkyto „Prieš aušrą“ skyriaus išėjo knygelė apie 
lietuvių meninę piligrimystę XIX a. vidurio Romoje. Galimybė padaryti tai, 
kas prieš keliolika metų liko neįgyvendinta, pasirodė visai reali. Juolab kad pra- 
tarmę naujam leidinėliui parašė ir svarbių patarimų davė puiki XIX a. pirmos 
pusės lietuvių dailės tyrinėtoja dr. Rūta Janonienė. Esu jai be galo dėkingas. 


Egidijus Aleksandravičius. II pellegrinaggio artistico: artisti lituani a Roma alla meta del 
XIX cecolo. Vilnius: Versus aureus, 2007, 96 p. 

Bet dar didesnė padėka jai dera dėl rimtesnių dalykų. Svarbu prisipažinti, 
kad pastaroji aplinkybė iš tiesų buvo gundanti. Mat R. Janonienė buvo viena iš 
kelių itin kritiškų recenzentų, pasitikusių pirmą knygos leidimą gana negailes- 
tingai. Jos vertinimai, išspausdinti žurnale „Naujasis Židinys-Aidai“, geriausiai 
atsiskleidė tokiu sakiniu: „<...> tiesiog nesuprantama, kodėl dailininko biogra- 
fas tiek mažai dėmesio skiria tam, kas menininkui svarbiausia - jo kūrybai.“ 
Taigi tapytojo Jono Zenkevičiaus kūrybinės biografijos požiūriu knygą galime 
traktuoti tik kaip atspirties tašką tolesniems tyrinėjimams“. 

Liko suprantami neišsipildę menotyrininkės lūkesčiai ir nusivylimas knygos 
tekstu, net jei autorius nuo pat pradžių bandė išnaudoti visas įmanomas išanks- 
tines atsiprašymo ir intelektualinio apsisaugojimo priemones. Jis pabrėžė, kad 
tekstas nepretenduoja į menotyros darbą, bet prisiliečia prie kultūros klimato 
kaitos lietuvių atgimimo prieaušryje. Jis tikrai nebuvo vieno dailininko bio- 
grafijos bandymas, net jei J. Zenkevičius tapo kone svarbiausiu herojumi. Kita 
vertus, recenzentai dažnai reikalauja iš autorių, kad tie geriau būtų rašę tai, kas 
recenzentui įdomu, o ne tai, kas jiems patiems, t. y. autoriams, nedavė ramybės, 
kas kvaršino galvą ir vertė ieškoti atsakymų. 

Tačiau R. Janonienės publikacija buvo ne vien tik recenzija. Menotyrininkė 
gan dosniai pasidalijo su skaitytoju gausiais savo atradimais rankraštynuose 
ir archyvuose, atvėrė akis į fragmentišką, bet vis tiek labai iškalbingą vieno iš 
jaunųjų S. Daukanto bičiulių kūrybos palikimą, kuris iki tol nebuvo žinomas 
nei man, nei kitiems. Gal išskyrus prof. Vladą Drėmą, kuris, kaip gerokai vėliau 
paaiškėjo, tuo metu, kai rašiau „Prieš aušrą“, Mokslų akademijos rankraštyne 
tvarkė J. Zenkevičiaus medžiagą, ir man tada dar nebuvo galima su ja susipa- 
žinti. Taip jau apmaudžiai nutinka, kad tyrinėtojas per atsitiktinumą prasilen- 
kia su svarbiausiais šaltiniais, praranda galimybę išplėsti savo pasakojimą itin 
reikšmingais, gal net lemtingais epizodais. 

R. Janonienės tyrinėjimas ir glaustas dailininko kūrybos įvertinimas buvo 
labai svarbus priminimas, kokia plati ir pabira XIX a. kultūros šaltinių ir archy- 
vų medžiaga dar laukia savo tyrinėtojų ir pasakotojų. Dabar, praėjus keliems 
dešimtmečiams, kai kas tapo labiau prieinama, kai kas šiek tiek nutolo, jų pa- 
siekiamumas pasunkėjo. Štai jau kone dešimtmetį periodiškai dėstytojaudamas 
Bolonijos universitete galėjau prisijaukinti Italiją, įsijausti į tas aplinkas, kurios 
mena mano herojus ir kurias aplankyti prieš dvidešimt penkerius metus net 
sapnuoti nesapnavau. Tuo pat metu nutolo Rusija, bet čia mažesnė bėda: kadai- 


3 Rūta Janonienė. „Apie Joną Zenkevičių ir kitus“. Naujasis Židinys-Aidai, 1992, Nr. 12, p. 72. 

se rinkdamas medžiagą Peterburgo archyvuose prikvėpavau to oro, kuriame 
prabėgo keli knygos siužeto dešimtmečiai. „p 

Anuomet mano rašinį vertindama recenzentė davė mandagų kreditą autoriui. 
Anot jos, publikacija turėjo išprovokuoti rimtesnius tyrimus. Tačiau nei maniškė 
knygelė, nei kvalifikuota ir kritiška recenzija vis dėlto netapo pretekstu kam nors 
parašyti dailininko J. Zenkevičiaus biografiją. Gaila, kad anuometė R. Janonienės 
kritika nepaskatino atsirasti didesnės studijos. Ir čia tik spėlioti galima, ar todėl, 
kad J. Zenkevičius nebuvo pirmo ryškumo žvaigždė XIX a. meno padangėje, ar 
lėmė koks kitas motyvas. Ta aplinkybė kaip tik palieka aktualią priežastį, kodėl 
visuomeniniai ir patriotiniai menininko gyvenimo epizodai tapo maniškio do- 
mėjimosi priežastimi. Kita vertus, R. Janonienės disertacija apie Joną Rustemą ir 
kiti jos darbai bei publikacijos buvo puiki kompensacija. 

Labai svarbi yra dar viena aplinkybė, susijusi su aptarta recenzija ir jos au- 
tore. Šis epizodas peraugo į akademinę polemiką, pratęstą ne spaudoje, bet per 
menotyrininkės disertacijos gynimą. R. Janonienė pakvietė mane recenzuoti jos 
disertaciją. Tiek anais, tiek šiais laikais vis dar linkstama manyti, kad intelektu- 
alinio darbo varguoliai dažniausiai mirtinai susipyksta ėmus vienam kritikuoti 
kitą. Tai tapo kaip ir liūdna taisykle. Verta apie priežastis mąstyti rimčiau, bet 
vargu ar knygos įvadas yra tam tinkama vieta ir laikas. Užtektų prielaidos, kad 
akademinių santykių erozija pirmiausia susijusi su sovietmečiu susiformavusia 
vienos tiesos tradicija. 

Kalbos apie objektyvumą vis dar trukdo interpretacijų ir individualios nuomo- 
nės sklaidai - be pretenzijos į visažinystę ir vienintelį teisingą praeities mįslių spren- 
dinį. Rasti padorų, besiginčijantį ir kitą nuomonę suprasti siekiantį akademinį prie- 
telių tampa kaip niekada svarbu. Priešingu atveju tektų dusti akademinių gaujų (tai 
Vakarų akademinėje kritikoje įsitvirtinusi metaforiška sąvoka) saviškių liaupsinimo 
ir oponentų niekinimo pusrūsyje. Jei kas nors sakytų, kad tai tipiškas posovietinio 
pokolonializmo bruožas, nedvejodamas sutikčiau su tokia nuomone. 

Akademinė draugystė yra palanki aplinkybė taisyti savas klaidas, džiaugtis 
kito moksliniais laimėjimais ir siekti geresnio kūrinio. R. Janonienės kritika ir 
palaikymas man iš tiesų buvo didelė parama ir paskatinimas kokiu nors būdu 
baigti prieš du dešimtmečius pradėtą darbą. Be to, šis atvejis susisiekia su kita, dar 
ankstesne, jau beveik kokių trijų dešimčių metų istorija. Trumpai papasakosiu. 

Sovietmečiu, XX amžiaus devinto dešimtmečio pradžioje, rašiniai apie 
XIX a. dailininkus atvedė mane į „Kultūros barų“ redakciją. Padoriai rašyti ir 
dar publikuoti populiarioje kultūrinėje periodikoje lietuvių tautinį sąjūdį ir jo 

kultūrą atliepiančius tekstus tada buvo ne visai paprasta. Iki šiandien su dėkin- 
gumu turiu prisiminti ilgas valandas su tuomečiu stiliaus redaktoriumi Broniu 
Savukynu - jis iš tikrųjų mokė rašymo pradžiamokslio. 

Išspausdino kelis mano etiudus, už kuriuos vėliau net žurnalo premiją gavau. 
Dailės skyriaus redaktorei Laimai Petrusevičiūtei užsiminus apie populiaresnių 
dailės istorijos straipsnių stygių, pasisiūliau talkininkauti ir kartu nueiti pas 
profesorių V. Drėmą, kurio charakterio kietumo anuomet daugelis baiminosi. 
Nuėjome. Sėdime knygomis apkrautoje užstalėje. Redaktorė klausia profeso- 
riaus, gal šis norėtų rašinėti „Kultūros barams“. V. Drėma be didelių abejonių 
išrėžia: „Kaip aš imsiu jums rašyt, jei visokie nemokšos ir diletantai ten skelbia- 
si <...>“ ir atverčia mano publikaciją. Regis, apie peizažistą Albertą Žametą (jį 
profesorius buvo linkęs vadinti senesne giminės pavarde - Žemaitis). 

Redaktorė žaismingai linkteli man ir sako nuoširdžiajam šeimininkui: štai 
čia autorius, susipažinkite. V. Drėma nesutrinka, sako, kad ne tie vardai ir ne tie 
kultūros herojai yra svarbiausi. Štai apie Feliksą Smuglevičių nieko nežinoma... 
Tada aš sakau, kad turiu medžiagos ir apie jį, įskaitant ir tokią intriguojančią, 
kuri koreguoja (jei ne aukštyn kojomis apverčia) garsioje profesoriaus mono- 
grafijoje „Pranciškus Smuglevičius“ pateiktą genealogijos versiją, bet neturiu to 
vieno paveikslo, kuris būtų pretekstu žurnalui skelbti straipsnį. 

Sakau, kad buvau Lietuvos dailės muziejuje, bet inventoriuje neradau 
F. Smuglevičiaus darbų. Profesorius įrodinėja, kad turi būti. Atsisveikindamas 
pažada pats nueiti į tą iki smulkmenų pažįstamą muziejų ir patikrinti. Po kelių 
dienų nuėjo, rado direktoriaus pavaduotojo kabinete pakabintą F. Smuglevi- 
čiaus „Senio galvą“... Taip prisidėjo prie mano straipsnelio, kuriame taisiau - 
papildžiau - ir jo knygos duomenis. Jie galiausiai įsiliejo į knygą. 

Svarbiausia, kad gavau pirmąsias tikro akademinio taurumo pamokas, už 
kurias iki amžiaus pabaigos būsiu jam dėkingas. Šiandien galiu prisipažinti, 
kad be V. Drėmos, kurio kabineto lankytoju ir užstalės pašnekovu anuomet 
pasidariau, greičiausiai nebūčiau ryžęsis rašyti „Prieš aušrą“. Su profesoriumi 
V. Drėma iš tiesų taip persikeldavome į XIX a. gyvenimą, kad kone pradėdavo- 
me žaisti J. Rustemo pieštomis kortomis. 

Per dvi dešimtis metų akademinės tyrimų laisvės salygomis XIX a. lietuvių 
kultūros tyrinėjimai gerokai pasislinko į priekį. Tradiciškai, o gal net su didesne 
energija prie šio lauko arimų prisidėjo lenkų kultūros istorikai. Šaltinių publi- 
kacijos (vien Romerių giminės dienoraščių fragmentų paskelbimas ko vertas) 
pagreitino ir išplėtė tyrinėtojų kelius prie reiškinių, kurie iki šiolei laukia savų 

interpretacijų. Istorikai ir menotyrininkai stipriai priartino mus prie anos pra- 
eities, tačiau - kaip dažnai nutinka - net atskleidus naujų. faktų ir reiškinių ne 
visada palengvėja jų aprašymo ir supratimo uždaviniai. Kartais galima aptikti 
naujų faktų, bet vis tiek liks neaiškumų: ką visa tai kadaise reiškė. Galiausiai ką 
tie faktai dabar mums byloja. Prasiplėtęs istorinis akiratis neišvengiamai pra- 
plečia ir nežinomybės arba nesupratimo horizontą. 

Romantizmo epochos klimatas ir šiuolaikinės lietuvių tautos prieaušrio pa- 
veikslai vis dar yra aktualios temos, sulaukiančios rimto istorikų dėmesio. Vis 
daugiau darbų, kurie prisiliečia prie praėjusio laiko kasdienybės detalių, atiden- 
gia žmogiškosios būties paviršių, palikdami savotiškus egzistencinės faktogra- 
fijos puslapius be didelių apibendrinimų, senstelėjusio siekimo viską beatodai- 
riškai teorizuoti, konceptualizuoti ir schematinti. Neabejotinai plačiausia XIX a. 
Lietuvos dailės ir kasdienio kultūros gyvenimo panorama atsiveria V. Drėmos 
knygose, skirtose Kanutui Ruseckui* ir Vincentui Smakauskus. 

Pirmosios K. Ruseckui skirtos knygos rankraščiu autoriaus malone dar su- 
gebėjau pasinaudoti, kurpdamas savo pasakojimą, bet užtenka paskaityti minė- 
tus veikalus, kad susigaudytum, kaip smarkiai savo akiračiu ir XIX a. vidurio 
Lietuvos dailininkų gyvenimo aprašymais jos išplečia mano užgriebtas erdves. 

Visai panaši padėtis susiklostė ir lietuvių Atgimimo istorijos priešaušrio ty- 
rinėjimuose. Jei ne mano mokytojo profesoriaus Vytauto Merkio darbai, kurie 
nuolat buvo it koks riboženklis, neleidęs pernelyg nuslysti į fantazijos ir emocijų 
kelkraščius, jei ne populiari ir net dviejų leidimų sulaukusi S. Daukanto biogra- 
fija, gal ir nebūtų viso šio istorinio detektyvo, užsimezgusio ties neatsispiriamu 
noru papasakoti apie žmogų, kuris ateities kartoms paliko vienintelį autentišką 
S. Daukanto portretą. Tačiau ir šiame bare, panašiai kaip ir V. Drėmos darbų, 
paskelbtų po „Prieš aušrą“ pasirodymo, atveju, susiduriame su paprastu faktu. 
Jei V. Merkio fundamentali knyga „Motiejus Valančius. Tarp katalikško univer- 
salizmo ir tautiškumo““ būtų pasirodžiusi kiek anksčiau, daug kas kitaip būtų 
išsiskleidę ir mano pasakojime. 

Svarbu dar ir tai, kad darbštieji Lietuvos visuomenės ir meno istorikai liko 
ištikimi pozityvistinei, šaltinotyrinei krypčiai. Ypač tai tinka kalbant apie 
V. Drėmą. Nesyk esu buvęs liudininku ir klausęs V. Merkio samprotavimų, kad 


+ Vladas Drėma. Kanutas Ruseckas. Vilnius: Vilniaus dailės akademijos leidykla, 1996, 287 p. 
5 Vladas Drėma. Vincentas Smakauskas. Vilnius: Vilniaus dailės akademijos leidykla, 2001, 
269 p. Ė 

Vytautas Merkys. Motiejus Valančius. Tarp katalikiško univęrsalizmo ir tautiškumo. Vilnius, 

net jam atrodę, jog dailės istorikas yra pernelyg kruopštus faktografas. Tačiau 
J. Zenkevičiaus ir kitų ano meto dailininkų biografijoms ir visam kultūros 
klimatui aprašyti V. Drėmos tekstai yra nepamainomi. Jo veikalai kupini ano 
meto menininkų laiškų fragmentų, apmąstymų, samprotavimų. Autorius kaip 
retas kuris leidžia kalbėti tos epochos liudytojams. Taisydamas ir koreguoda- 
mas savo pasakojimą, deja, pasinaudojau tik viena kita detale iš baltą pavydą 
keliančių V. Drėmos tekstų. 

Labai daug buvo dirbta kituose XIX a. Lietuvos visuomenės ir kultūros ba- 
ruose. Atskleidžiama vis daugiau spalvingų praeities scenų ir veikėjų. Ta linkme 
juda Redos Griškaitės, Zitos Medišauskienės, Jolitos Mulevičiūtės, Jolantos Šir- 
kaitės?, Tamaros Bairašauskaitėsš ir kitų darbai, gausinantys XIX a. istoriogra- 
fijos aruodą, o drauge ir ano amžiaus mylėtojų klubą. 

Taigi po senovei lenkų kultūros istorikų publikacijos plečia naujas pažintis 
su senosios Lietuvos kultūros palikimu, svarbiu ir mums, ir lenkams. Daugiau 
įžvalgų, įvairesni tyrinėjimo kampai, skirtingesni pasakojimo būdai - visa tai jau 
galima pavadinti didėjančiu XIX a. kultūros atvėrimo komfortu, kuris atsiranda 
traukiantis iš mados vienos tiesos monopoliui, gražėja išsivaduojant nuo tiesmukų 
visuomenės ir valdžios aptarnavimo prievolių, individualėjant tyrimo motyvams 
ir rezultatų skelbimo formoms. Šiame praturtėjusiame istoriografiniame konteks- 
te tikėtinas pakartotinio, pertvarkyto „Prieš aušrą“ leidimo prasmingumas. 

Bandymas pertvarkyti, papildyti ir iliustruoti prieš dvidešimt metų paskelb- 
tą knygos tekstą primena dar vieną dalyką, kuris lyg neištesėtas akademinės 
jaunystės pažadas vis dar beldžiasi į sąžinę. Kadaise tai buvo viltis ir ryžtas 
plėsti S. Daukanto epochos kultūros gyvenimo aprašymus, imtis būrelio senųjų 
lietuvio atgimimo pionieriaus bičiulių tyrinėjimo. Čia pirmiausia į sceną kyla 
Lietuvos aristokratijos atstovų, tokių kaip grafas ir marčelga Jurgis Pliateris, si- 
luetai. Lietuvos aukštuomenės dvaruose ir vaizduotėje atrasti vietos atgimimo 
kultūros pradmenims ir tada, ir dabar yra didelis iššūkis. 

Mūsų kultūrinėje atmintyje tas senojo Lietuvos Didžiosios Kunigaikštystės 
paveldo kontekstas vis dar yra labai miglotas, skaudžiai prieštaringas ir nesu- 
prantamas, dar labai silpnos vaizduotės gijos sieja tą senovę su mūsų laikais. 


7 Jolanta Širkaitė. Dailininkė Sofija Rėmerienė (Zofia Rėmer, 1885-1972). Vilnius: Kultūros, fi- 
losofijos ir meno institutas, 2005, 367 p.; Jolanta Širkaitė. Dailininkai Rėmeriai. (Katalogas). 
Vilnius: Kultūros, filosofijos ir meno institutas, 2006. 

Tamara Bairašauskaitė. Mykolas Juozapas Romeris (1778-1853). Bajoro viešoji ir privati erdvė 
XIX a. pirmojoje pusėje. Vilnius: Lietuvos istorijos instituto leidykla, 2011, 410 p. 

Tačiau prieš dvidešimt metų jaučiausi tiesiog nepajėgus imtis. aristokratijos 
sąmonės ir elgsenų, dabartis tartum siūlo daugiau pagundų, laisvės ir galimo 
žavesio. Tačiau kitos temos ir tyrimo rūpesčiai šiuos senus ketinimus nukon- 
kuruoja. Tikėkime, kad sėkmingai dirbančių humanitarų (ypač Domo Kauno) 
darbai patenkins domėjimąsi, provokuos naujas viltis ir sumanymus. Niekada 
nesakyk niekada - tai vis dar galiojantis principas. 

Skaitytojų teismui atiduodama knyga yra tam tikra prasme naujas leidinys, nors 
ir susidedantis iš kelių dešimtmečių tekstų. Redagavau, taisiau, performavau turinį 
taip, kad didelės ir faktais perkrautos dalys išsiskaidytų į mažesnius skyrius. Jie 
padeda geriau susigaudyti teksto raizgalynėje. Pildžiau R. Janonienės nurodytais ir 
dabar jau lengvai prieinamais šaltiniais J. Zenkevičiaus biografijos ir kūrybos isto- 
rijos puslapius. Dėl to ypač smarkiai turėjau pakeisti paskutinius skyrius. 

Teisybės dėlei neišbraukiau jokių dalykų, kurie galėtų būti paskutinių soviet- 
mečio ideologinių prievolių ir tipiškų profesinių gudravimų įrodymai. Tegul 
būna net nuoroda į ankstyvąjį Karlą Marksą - ne jis kaltas dėl to, kas jo vardu 
pasaulyje buvo pagadinta vėlesniais amžiais, o ypač Rytų Europoje. 

Neišmečiau ir epizodų, kurie neabejotinai dvelkia romantiška ir egzaltuota 
kūrybine jaunyste. Šiandien taip neberašyčiau, bet daugiau taisydamas jausčiau- 
si truputį meluojantis. Netaisiau ir nepildžiau teksto naujų publikacijų medžia- 
ga. Dažnai kai kuriuos šaltinius (pvz., Romerių šeimos dokumentus) buvau pa- 
vartęs pirmas, o vėlesnių tyrėjų į tai nebuvo reaguota. Besidomintis skaitytojas 
pats gali palyginti. Kiekvienas ieško to, kas jam svarbu, o tai, kas man buvo 
ir lieka svarbu anoje XIX a. praeityje, nelabai domino vėlesnius istorikus. Tad 
viskas lieka taip, kaip būtų buvę, jei 1990-aisiais būtų pavykę baigti savo rašinį 
ir padaryti tokią knygą, apie kokią tada svajojau. 

Dailės kūrinių reprodukcijos, praėjusios epochos iliustracijos ir pirmosios 
nuotraukos, išbarstytos Lietuvos, Lenkijos, Italijos saugyklose, yra savarankiš- 
ki pasakojimo ženklai, emblemos ir metaforos. Tad vienokiame ar kitokiame 
kontekste jie gali pasakyti daugiau nei tūkstantis žodžių. Ir iškelti daugiau klau- 
simų, nei autorius kada nors gebėtų į juos atsakyti. Tai praeities tyrinėtojo ir 
pasakotojo lemtis. Tačiau galbūt čia slypi šio darbo prasmė ir žavesys. 


Varšuva-Kaunas, 2011 m. sausis-2013 m. gruodis 

NUO AUTORIAUS 


(pratarmė pirmam knygos leidimui) 


intis parašyti knygą apie tapytoją Joną Zenkevičių ir kitus Simono Dau- 

kanto draugus kilo daugiau kaip prieš dešimtmetį. Tačiau brendo ji pa- 
mažu, kartais visiškai nugrimzdama užmarštin, kai nelikdavo vilties rasti pa- 
tikimų faktų, be kurių istorikas negali pajudėti iš vietos. Atgydavo ta mintis 
netikėtai aptikus nežinomą dokumentą ar užuominą kokiame nors archyvinės 
bylos puslapyje, radus šifro raktą kurioje nors knygoje ar laikraščio žinutėje. 

Kas paakino imtis studijos apie bemaž užmirštą dailininką ir dar menkiau 
žinomus jo draugus, jei daugelis XIX a. vidurio žymių Lietuvos kultūros veikėjų 
nesulaukia savo biografijų? Kodėl J. Zenkevičius padaromas kone svarbiausiu iš 
visų S. Daukanto jaunųjų draugų? Ar iš tiesų jis anuomet vaidino tokį vaidme- 
nį? Tai patys natūraliausi klausimai, kurie kyla apmąstant šios knygos objektą. 
Tiesą sakant, svarbiausias viso mūsų pasakojimo herojus S. Daukantas lyg ir 
lieka nuošalėje. Išmintis byloja: „Pasakyk, kas tavo draugai, pasakysiu, kas tu.“ 
Ji ir sužadino norą parodyti lietuvių Atgimimo ideologą aprašant žmones, su 
kuriais jį siejo bendri tikslai, per jo draugus. Ar jie matė savo mokytoją tokį, 
kaip jį pavaizdavo vienas iš jų - J. Zenkevičius - vieninteliame autentiškame 
portrete? Tai iš čia mėginimas išsiaiškinti, kas tasai žmogus, palikęs mums šią 
tautinę relikviją. 

S. Daukanto portretas buvo sukurtas paslaptingomis ir intriguojančiomis 
aplinkybėmis, kurios keletą metų niekaip nesidavė atskleidžiamos, nors, kita 
vertus, kaip tik tai neleido nurimti, užsiimti kuo nors kitu. Tik išaiškėjus ke- 
lioms reikšmingoms detalėms, buvo galima argumentuoti J. Zenkevičiaus ir 
kitų jaunųjų S. Daukanto draugų biografinių etiudų publikavimą. 

Ir dar apie ką dera iš karto užsiminti. Kodėl pirmiausia „jaunieji“, kodėl iš 
pradžių jie, mokęsi iš to, ką S. Daukantas rašė, ir iš to, kaip jis gyveno? Kur 
„senieji draugai“, su kuriais kartu augo ir brendo pats mokytojas? Pagaliau kur 
mokytojo mokytojai? Ar nelogiška reikalauti iš istorijos pirmiausia pradžios, o 
tik paskui skaityti pabaigą? Deja, istorikui dažnai kur kas lengviau rasti pabai- 
gą: ji paprasčiausiai arčiau mūsų, ji daug lengviau atveria savo paslaptis. Todėl 
pirmiausia „jaunieji“, o tik paskui jų pirmtakai... 

Į šią studiją pateko ir keletas straipsnelių, skelbtų 1984-1987 m. „Kultūros 
barų“ žurnale. Tai pirmieji Tado Goreckio, Alberto Žameto-Žemaičio, Felikso 
Smuglevičiaus ir Jono Zenkevičiaus biografiniai etiudai, parašyti dar nesubran- 

dinus būsimo didesnio darbo kompozicijos. Vėlesnieji, susiję su. Rėimerių šei- 
myna, Vladislovu Narbutu, tapytoju Mykolu Kulieša, atsirado jau kaip knygos 
fragmentai. Dėl šios ir dar kai kurių kitų priežasčių autorius neišvengė teksto 
netolygumo, fragmentiškumo. Tą lėmė ir istorinė medžiaga, galiausiai siekimas 
užčiuopti XIX a. vidurio Lietuvos kultūrinio ir kasdienio (buitinio ir egzisten- 
cinio) gyvenimo ritmą, kuris ypač ryškiai atsiskleidžia likimų sandūroje. 

Kitaip tariant, tikroji ir beveik anoniminė šios studijos veiksmo vieta telkiasi 
kaip tik ten, kur susiduria žmonių gyvenimai, kur susipina jų likimai. Todėl lie- 
tuvių kultūros veikėjų paveikslai piešiami tik tokiu rakursu, kiek jie išryškėja toje 
sandūroje. Suprantama, užsibrėžtas tikslas neišvengiamai vertė daugiau dėmesio 
skirti tam reikšmingam atsitiktinumui, kuris dažnai nulemia žmogaus likimą, o 
kartu ir tyrinėjimo galimybes: istorikas noromis nenoromis turi tenkintis tuo, ką 
pavyksta aptikti archyvuose ir bibliotekose. Todėl būtina iš karto pasakyti, kad 
šioje studijoje toli gražu nerasime išsamių biografijų, išbaigto, suvokto epochos 
vaizdo. Daug kas čia likę tik prielaidų ir intuicijos stadijoje, daug kas dar turėtų 
būti tikrinama ir galbūt dabar kitaip aiškinama. Sudėtingi uždaviniai paveikė ir 
dėstymo metodą, priartino jį prie eseistikos, kur įrodymas kartais pakeičiamas 
subjektyvia autoriaus nuomone, anaiptol neužmirštant tos nuomonės ribotumo. 

Tačiau sakyti, kad šis darbas skirtas tik mokslo populiarinimui, taip pat nėra 
pagrindo. Ir ne todėl, kad autoriui tai nerūpėtų. Priešingai, buvo stengtasi kal- 
bėti kuo suprantamiau, kad įdomu būtų ne tik istorijos specialistams, bet ir 
tiems, kas pirmąsyk išgirs apie knygoje minimus žmones. Neskirtina ši studija 
tik mokslo populiarinimui dar ir todėl, kad didelė dalis panaudotos medžiagos 
iki šiol nepabuvojo istorijos mokslo „apyvartoje“, o jos naujumas ir faktogra- 
finis reikšmingumas iki galo bus aiškus tik tiems, kas specialiai yra domėjęsis 
pačia XIX a. vidurio Lietuvos kultūros istorijos problematika. Kita vertus, au- 
torius vylėsi, kad ir nepateikus išsamios istoriografinės informacijos skaitytojas 
galės priimti šią knygą kaip laisvalaikio leidimo priemonę. 

Kaip autoriui pavyko pasiekti užsibrėžtą tikslą, tegul sprendžia skaitytojas. 

Kartu norėtųsi padėkoti visiems, skaičiusiems šios knygos rankraštį ir nepa- 
šykštėjusiems pastabų ir patarimų, ypač filosofui Arvydui Šliogeriui, literatūro- 
logui Sauliui Žukui ir istorikui Antanui Kulakauskui. 

Vilnius, 1989 


PRIEŠ AUŠRĄ 


I. Idealų šešėlyje 


HEROJŲ ATRADIMAI 


sama asmenybių, kuriems išskirtinę vietą vienos ar kitos tautos gyvenime 
| „etinėau jų amžininkai. Taip yra buvę su politikais ar karvedžiais, kurių 
darbai būdavo įamžinami istoriniuose raštuose ar grožinės literatūros kūrinių 
puslapiuose dar jiems gyviems esant, bet ilgainiui jų darbai nublankdavo, ir tik 
nedaugeliui jų lemtis skyrė amžiną šlovę. Tačiau tapytojui Jonui Zenkevičiui, 
svarbiausiam šios knygos veikėjui, ir jo bičiuliams likimas šykštėjo šlovės ir dar- 
bų nemirtingumo dovanų, tad net drąsiausiam autoriui nekiltų mintis įrašyti jų 
vardus į čia apibūdintos istorinių asmenybių kategorijos sąrašą. 

Yra buvę tokių visuomenės ir kultūros veikėjų, mąstytojų ir menininkų, ku- 
rie tarsi aplenkdavo savo laiką ir nugyvendavo dramatišką gyvenimą taip ir 
nesuprasti amžininkų, kartais net ignoruojami, kai kada ir persekiojami. Tačiau 
naujos kartos savaip įvertindavo šiuos žmones, išaukštindavo juos, kartais su- 
teikdamos tautos kankinių vardus. Bet tarp jų vargu ar būtų galima be išlygų 
įtraukti J. Zenkevičių ir jo bendražygius. Nei iš amžininkų, nei iš vėlesnės kar- 
tos jie beveik nesulaukė jokios kritikos, kuri noromis nenoromis įrėžia žmonių 
atmintyje vardą ar pavardę. 

Tad kuo žymi ir išsiskiria J. Zenkevičiaus (ir kitų S. Daukanto aplinkos 
žmonių) asmenybė mums, pradėjusiems skaičiuoti antrąjį šimtmetį, skirian- 
tį mus nuo dailininko mirties dienos? Ar verti dėmesio to žmogaus darbai, 
nesukėlę revoliucijos pasaulinės dailės raidoje ir net nesušvytėję naujumu to 
meto meniniame fone, kuris mirgėte mirgėjo keisčiausiomis impresionistų 
paletės spalvomis? 

Be abejonės, šis klausimas pernelyg retoriškas ir į jį atsakyti galima tik per- 
skaičius J. Zenkevičiaus gyvenimo knygą. 

Šis asmuo mums įdomus ir vertas dėmesio savo gyvenamojo meto kultū- 
rologiniame fone, kurį lėmė tiek žlungantis ancien rėgime — arba ne itin vy- 
kusiai suprastas feodalizmas, tiek besivystantis kapitalizmas. Viena: vertus, šis 
dailininkas - dar visiškai senosios luominės kultūros žmogus, individualizmo 
epochos slenksčio neperžengusios kultūros atstovas. Atrodytų, mūsų herojus 
nebuvo koks nos ypatingas psichologinis tipas, pasiūlęs savitą pasaulio sampra- 
tą ir jame atradęs tik jam būdingą prasmingos būties vietą. 

Kita vertus, jo gyvenimo kelyje ir mūsų laikų žmogus gali pamatyti talen- 
tingai nutapytų paveikslų, drąsių poelgių, įžvalgių vertinimų ir naujų, kaip dar 
nesenai buvo įprasta sakyti, pažangių minčių. Jau vien to užtektų paaiškinti, 
kodėl toks dėmesys rodomas Lietuvos dailininkui J. Zenkevičiui, ir taip būtų 
atsakyta į aukščiau iškeltą klausimą. Tačiau mums ne mažiau svarbu ir tai, kas, 
mūsų akimis žiūrint, tapytoją padarė asmenybe ir kas jo nepadarė tokia asme- 
nybe. Pabrėždamas žvilgsnį mūsų akimis, turiu omenyje kaip tik tokias savy- 
bes, kurios neįstrigo amžininkams, nebuvo jiems kuo nors išskirtinai svarbios, 
bet bėgant vėlesniems dešimtmečiams buvo iš naujo atpažintos ir įvertintos. Ta 
vieno ar kito veiksmo svarba išryškėjo ilgainiui, daug vandens nutekėjus po 
herojaus mirties. 

Kitaip tariant, tokia problema tiriančiajam iškyla tada, kai susiduriama su 
vadinamuoju reprezentavimo reiškiniu, nuspalvinusiu feodalinę, ypač viduram- 
žių, kultūrą. Čia turima galvoje dar XIX a. pradžios istorikų pastebėtą ir danų 
mąstytojo Sioreno Kierkegoro įžvalgiai apibūdintą tokį asmenybės egzistenci- 
nės orientacijos tipą, kai individas, dar neemancipavęsis iš kolektyvinės-ben- 
druomeninės sąmonės vaizdinių, iš dalies sąmoningai, iš dalies nesąmoningai 
savo gyvenimo kelio švyturiu laiko vienos ar kitos idėjos - ar jo luomui būtinų 
savybių - reprezentavimą, o tokio individo vertinimas ano meto visuomenėje 
priklausė ne nuo išskirtinių asmeninių-psichologinių ypatumų ir sugebėjimų 
atskleidimo, o nuo daugiau ar mažiau tobulo jo aplinkai priimtino idealo repre- 
zentavimo. Bajoras ar vienuolis, valstietis ar pirklys pirmiausia buvo vertinami 
už tai, kaip jie atlieka savo luomui privalomą vaidmenį, o ne už tai, kokias 
individualiąsias asmenybės savybes geba išsiugdyti. 

Todėl autoriui teko atsisakyti paprasto biografijos pasakojimo, o dažnai da- 
ryti ekskursą į šalį, kad išryškėtų minėtas kultūrologinis fonas, tie prieštaringi 
motyvai, kurie vertė domėtis J. Zenkevičiaus ir kitų jaunųjų S. Daukanto bičiu- 
lių biografijomis. Galbūt šiandienis istorijos teoretikas pritaikytų šiai aprašymo 
technikai prozopografijos, t. y. kolektyvinės biografijos, terminą, tačiau klasiki- 

niam prozopografijos tyrimui reikėtų pasirinkti labiau vienalytę grupę. Kažin 
ar S. Daukanto jaunųjų bičiulių aplinka tokia buvo. Galų gale itin šykštūs jų 
veiklos pėdsakai istorijos šaltiniuose neleidžia tiksliai tos grupės atpažinti. 

Reikia pasakyti, kad tai buvo nelengva padaryti, nes paties dailininko ir jo 
bičiulių epistolinis palikimas yra nepaprastai menkas - dauguma laiškų neišli- 
ko, nors apie jų buvimą liudija gausus kolegų būrys, užuominos dienoraščiuose 
ir memuaruose tų, kurie artimai pažino J. Zenkevičių. Tas pats pasakytina ir 
apie kūrybinį jo palikimą. Dauguma kūrinių atsispindi tik recenzijose ar visai 
atsitiktinai paminėti kituose šaltiniuose: vienas kitas išlikęs paveikslas ar pluoš- 
telis eskizų neleidžia menotyrininkui plačiau pasireikšti. Betgi vėl - dailininkų 
vieta to meto dailės gyvenime nebūtinai yra tiesiogiai proporcinga mūsų muzie- 
juose išlikusių paveikslų skaičiui, t. y. istorijos atsitiktinumo žaismas nevienodai 
sudėjo kūrybinį palikimą į muziejaus saugyklų lentynas. 

Visa tai sukuria tokią tyrimo situaciją, kai biografija montuojama ne tiek iš 
paties herojaus kūrybinio gyvenimo išlikusių nuolaužų, kiek iš jį kadaise su- 
pusios aplinkos skeveldrų, dažnai visai kaleidoskopiškai atspindinčių herojaus 
asmenybę, jo prigimtį ir siekius, pergales ir pralaimėjimus, pagaliau visa tai, kas 
glūdėjo po senosios reprezentacinės kultūros vertybių ir etinių normų šarvu. O 
noras kuo sodriau nutapyti tokio žmogaus atvaizdą verčia labai plėsti tos aplin- 
kos horizontą, kartais nutolstantį nuo konkretaus žmogaus taip, kad atrodo, lyg 
su juo nieko bendra ir neturėtų. Kitaip tariant, biografijos kontūras, kartais tik 
punktyriškai juosiantis tiriamąjį objektą, yra žymimas kitų asmenybių gyve- 
nimo pėdsakais. Čia verta pasitelkti garsaus prancūzų impresionistų biografo, 
per sėkmingus vertimus padariusio įtaką ir lietuvių mąstysenai, Anri Periušo 
ne kartą ištartus žodžius: „Žmonės atsiduria vienas prie kito. Jų likimai kry- 
žiuojasi, valandėlei išnirdami iš rūko... Jie atidengia keletą vienas kito gyvenimo 
skiaučių, tačiau visa kita dingsta naktyje. Vien tik istorija gali pasekti likimų 
sąraizgą, vien tik ji gali apčiuopti nugyvento gyvenimo visumą, nušviesti šešė- 
lių teatrą savo didele ir švelnia šviesa.“ 

Tokių lietuvių kultūros korifėjų kaip Simonas Daukantas, Motiejus Valan- 
čius, Mikalojus Akelaitis likimai ir išplėšė iš užmaršties miglos dailininko 
J. Zenkevičiaus, Vladislovo Narbuto, daktaro Petro Smuglevičiaus, kurie savo 
darbais šį tą nuveikė, figūras: juk vienintelis S. Daukanto portretas priklau- 
so kaip tik J. Zenkevičiaus teptukui. Tačiau J. Zenkevičiaus, kaip ir kelių kitų 
XIX a. Lietuvos dailininkų, gyvenimas buvo neramus: kelionės ir karai, 1831 ir 
1863 m. sukilimai, asmeniniai ir tarpusavio konfliktai. Viskas taip susipynę į sa- 

votišką Gordijo mazgą, kuris neperkirstas neišsipina, o jį perkirtus prarandama, 
sunaikinama buvusi gyvybinga visuma, pilnatvė. < 

Istorikas noromis nenoromis turi išplėšti iš praeities vieną ar kitą likimą, 
teisingiau, jo dalį ar fragmentą. Jis priverstas palikti tą dalelę be autentiškos 
visumos, o visumą — be tos reikšmingos dalelės. Todėl nors ir labai stipri būtų 
istorijos rampos šviesa, nugyvento gyvenimo šešėlių teatras visada bus tik teat- 
ras, iš užmaršties prikeliantis tai, ką vienu ar kitu istoriniu momentu labiausiai 
geidžiama įžiūrėti. 

Pastarųjų sakinių minorinė nuotaika iš esmės yra kilusi iš suvokimo, kad 
maksimalūs tikslai, siekimas atskleisti visas trimatės erdvės dimensijas vienu 
žvilgterėjimu arba, kitaip sakant, visas skulptūros puses viename piešinyje yra 
tik maksimalus reikalavimas to siekti, o ne garantija, kad tai bus įvykdyta. Tai 
intencija, o jos rezultatas yra kai kas kita: vietoj visumos - fragmentai, kurių 
tarpusavio ryšys turėtų įgyti tikresnę prasmę ir gyvybę konkretaus skaitytojo 
vaizduotėje. 


UŽMARŠTIS IR NUŠVITIMAI 


Jono Zenkevičiaus nuopelnai lietuvių nacionalinei kultūrai ilgai buvo nepa- 
stebėti. Dėl nepaprastai sudėtingų ir sunkių nacionalinio judėjimo sąlygų, su- 
siklosčiusių XIX a. antroje pusėje, kai caro valdžia pradėjo įnirtingai perse- 
kioti lietuvišką spaudą ir bet kokias tautinės savimonės organizuoto ugdymo 
apraiškas, lietuvių nacionalinės kultūros puoselėtojai buvo priversti tenkintis 
svarbiausiomis, paprasčiausiomis ir būtiniausiomis to meto kultūrinio judė- 
jimo priemonėmis. Nelegaliai į kraštą gabenamoje lietuvių periodinėje spau- 
doje vargiai surastume dailės klausimams skirtą studiją ar straipsnį. Kova 
už gimtąjį Žodį, pastangos gaivinti tautos atmintį, prisimenant romantiškais 
pasakojimais vainikuojamą didžiųjų žygių epochą ir užmirštus vardus tų, ku- 
rie pirmieji iškėlė tautinio atgimimo vėliavą, - tai buvo svarbiausi ano meto 
uždaviniai. 

Nacionalinės lietuvių dailės praeitis ir problemos dar laukė savo eilės: ben- 
drų lietuvių dailės parodų aprašymai negalėjo aplenkti pačių parodų surengimo 
laiko. Tik po 1905 m. revoliucijos Rusijos imperijoje, lietuviams atgavus spaudą, 
įkūrus Lietuvių dailės draugiją ir surengus pirmąsias dailės parodas, vaizduo- 
jamojo meno bibliografija įėjo į mūsų kultūros lobyną. 

Todėl nėra ko stebėtis, kad kai 1888 m. gruodžio 21 d. Vilniuje mirė tapyto- 
jas J. Zenkevičius?, lietuviškoje spaudoje neatsirado vietos nekrologui. Nebuvo 
draugų, galėjusių tą padaryti. Vienintelis jo aplinkos žmogus, aktyviai reiškęsis 
lietuviškoje periodikoje, buvo Mikalojus Akelaitis, bet jis jau metai, kai ilsėjosi 
vienose iš Paryžiaus kapinių - Cimentiere Parisien. Kiek daugiau dėmesio dai- 
lininkui skyrė lenkų periodinė spauda. „Kraj“, „Swiat“, „Biesiada literacka“ iš- 
spausdino nenuilstamo Vilniaus kultūros tyrinėtojo Liucjano Uziemblos ir kito 
autoriaus, pasirašiusio St. Will, atsiųstus nekrologus, kuriuose buvo užsiminta 
apie J. Zenkevičiaus vaidmenį tęsiant Vilniaus meno mokyklos tradicijas, sągmo- 
ningai ugdant nacionalinio meno idėjas, taip pat pabrėžtas jo ryšys su lietuvių 
liaudimi, svarbesniais jos interesų gynėjais ir lietuvių Atgimimo kultūra. 

Lietuviškoje spaudoje J. Zenkevičius buvo paminėtas gerokai vėliau. Kaip 
dažnai atsitinka istorijos herojams, viskas priklausė nuo visuomeninių aplin- 
kybių. Susidomėta jo asmenybe buvo šitaip: 1893 m. lietuvių visuomenė minėjo 
S. Daukanto 100 metų jubiliejų. Tuo metu apie jį rašė visi lietuviški laikraščiai, 
buvo ieškomi ir publikuojami jo rankraščiai, skelbiama biografija - XIX a. pa- 
baigoje lietuvių tauta jau buvo gana susiformavusi ir subrendusi, kad joje atsi- 
rastų jėgų iš užmaršties prikelti S. Daukantą, tačiau šitaip garsinamo istoriko ir 
rašytojo portreto niekas neturėjo. Jau tais pačiais metais JAV lietuviai pradėjo 
rinkti lėšas S. Daukanto portreto paieškoms. 

Šio darbo ėmėsi Mečislovas Davainis-Silvestravičius, tačiau nesėkmės lydėjo 
viena po kitos. Tada jis nusivežė Joniškio fotografą ir piešėją A. Ratkų į Kivylius, 
kur gyveno istoriko giminės Kauneckiai. Šie suvadino žmones, neva pažinoju- 
sius S. Daukantą, ir parodė įvairių fotografijų. Iš primenančių istoriką nuotrau- 
kų it koks šiuolaikinės kriminalistikos ekspertas A. Ratkus nupiešė trisdešimt 
variantų. Iš jų du, žmonių pripažintus panašiais į S. Daukantą, M. Davainis- 
Silvestravičius išsiuntė į Ameriką, kur jie buvo paskelbti tenykštėje spaudoje!“. 
Ikona buvo sukurta, herojus įsivaizduotas ir jis patenkino visuomenės norus. 
Tačiau visi šie laimėjimai neišsklaidė ir negalėjo išsklaidyti visų abejonių. 

Galima nesunkiai suprasti, kokio didelio džiaugsmo būta, kai Juozas Tu- 
mas-Vaižgantas Ketūnų dvare prie Kuršėnų apsišvietusio ir palankumu lietu- 
vių judėjimui garsėjusio dvaro šeimininko Jono Jokubauskio rinkinyje atrado 
autentišką S. Daukanto portretą. Iškart paaiškėjo, kad jis nutapytas menkai 


? Vilniaus dekanato mirties metrikų knygos. Lietuvos valstybės istorijos archyvas (toliau — 
LVIA), f. 604, ap. 20, p. 238. 
Vytautas Merkys. Simonas Daukantas. Vilnius: Vaga, 1972, p. 310. 

SIMANAS DAUKANTAS Iš knygos „„Medega Simano 


Daukanto biografijai“ 

26 PRIEŠ AUŠRĄ 


Jonas Zenkevičius. 
Simono Daukanto portretas, 1850 m. 
LLTI 

lietuviams žinomo dailininko J. Zenkevičiaus apie 1850 m. Peterburge. Tada 
pradėta domėtis ir pačiu tapytoju". Kita vertus, dėl didelio-džiaugsmo radus au- 
tentišką S. Daukanto atvaizdą lyg ir šešėlyje liko portreto autoriaus asmenybė. 
Lietuvių Atgimimo idealas pridengė asmenybę to, kuris jam pasitarnavo. Kita 
vertus, naivu būtų buvę tikėtis, kad tas domėjimasis būtų lengvai patenkinamas — 
atrodytų, nesena praeitis jau buvo uždengta storu dulkių sloksniu. 

Ne ką daugiau dėmesio J. Zenkevičius sulaukė ir 1906 m., kai pirmojoje lie- 
tuvių dailės parodoje buvo eksponuojamos trys jo drobės („Italų berniukas“, 
„Lietuvių tipai“ ir „Griuvėsiai“), kurias atsiuntė L. Uziembla. Skaitant ano meto 
spaudą ir prisiminimus, susidaro įspūdis, kad liko nepastebėta, jog tai S. Dau- 
kanto portreto autoriaus darbai, o kartais net kyla dvejonių, ar Vilniaus inteli- 
gentija, kalbanti lenkiškai ir veikiama lenkų kultūros, geriau suvokė J. Zenkevi- 
čiaus lietuviškumą nei patys lietuvių nacionalinio judėjimo ideologai ar parodos 
organizatoriai. Galiausiai nesureikšmintas liko ir tas faktas, kad šie trys darbai 
buvo vieninteliai parodos eksponatai, priklausę jau senokai mirusio dailinin- 
ko teptukui. Iš mirusios praeities siųsta žinutė tada nebuvo įdėmiai perskaity- 
ta. Tačiau neabejotina, kad L. Uziembla, vedamas tauriausių Vilniaus krajovcy 
(lenkakalbių Lietuvos patriotų) jausmų, siuntė pomirtinius savo pažinto daili- 
ninko darbus, parodydamas, kad anas herojus tikrai būtų norėjęs juos matyti 
Lietuvių dailės draugijos pirmojoje parodoje. 

Ilgainiui paaiškėjo, kad be S. Daukanto portreto, užimančio ypatingą vietą 
mūsų kultūros palikime, dailininkas nutapė M. Valančiaus (su tam tikromis 
V. Drėmai priklausančiomis atributavimo abejonėmis) ir istoriko mėgėjo kuni- 
go Marcijono Giedraičio portretus (pastarojo portretas litografuotas Berlyne). 
Lietuvių nacionalinio judėjimo tyrinėtojams net nekilo klausimas, kaip atsira- 
do šie kūriniai. Juk XIX a. viduryje Lietuvos dailininkai kūrė labai sunkiomis 
sąlygomis: paveikslų rinka siaura, parodos retos, o paveikslų siužetai tiesiogiai 
priklausė nuo mecenato ar užsakovo užgaidos. Tik dailininkai, kilę iš turtin- 
gų dvarininkų ar tapę vien savo malonumui, galėjo laisvai pasirinkti paveikslo 
siužetą ar portretuojamą asmenį. 

Tačiau J. Zenkevičius priklausė nedidelei grupelei to meto lietuvių tapytojų, 
kuriems kūryba buvo ir profesija, ir vienintelis pragyvenimo šaltinis. Todėl tik 
mažą dalį savo kūrinių jie galėjo atlikti nepriklausomai nuo užsakovo. Pagal 
užsakymą tapė ir J. Zenkevičius. Tad kyla visai pagrįstas klausimas, kas gi Rodo), 


Uu Juozas Tumas. „Dzialacze litewcy. Ks. biskup Maciej Wolonczewski i Szymon Dowkont“. 


Kraj (Sankt-Petersburg), 1902, Nr. 1, s. 8. 

portreto užsakovas. Šis klausimas tik iš pirmo žvilgsnio atrodo paprastas ir ne- 
svarbus. Sprendžiant iš analogiškų užsakymų, tokio portreto kaina galėjo svy- 
ruoti nuo 200 iki 300 sidabrinių rublių. Praėjusio šimtmečio vidurio kainomis, 
tai nemaži pinigai. Juk piešimo mokytojas gimnazijoje anuo metu uždirbdavo 
apie 250 sidabrinių rublių per metus. Todėl visai logiška prielaida, kad užsakyti 
tokį portretą galėjo tik turtuolis. S. Daukantas nebuvo toks žmogus (tarnauda- 
mas senate gaudavo 350 sidabrinių rublių per metus), vargu ar jis būtų galėjęs 
taip išlaidauti. Be to, šiam lietuvių kultūros veikėjui apskritai buvo svetimas 
tuščiagarbiškumas, kurio apimtas dažnas veikėjas mėgsta pasikabinti savo at- 
vaizdą kabinete arba salone. 

Sunku patikėti, kad ką nors panašaus būtų užgyvenęs kuklus senato tarnau- 
tojas arba Žemaičių vyskupo klientas. J. Tumas-Vaižgantas, pateikęs visuomenei 
S. Daukanto portreto fotografiją, straipsnyje užsiminė, kad portretas buvo nu- 
tapytas Šiaulių apskrities dvarininko Narbuto užsakymu!*. Užtenka žvilgtelėti 
į 1846 m. Ketūnų dvaro inventorių (XIX a. viduryje jis priklausė Narbutams), 
kad įsitikintume, jog užsakovas buvo vienas turtingiausių to krašto dvarinin- 
kų: iš viso valdė 1400 dešimtinių žemės. Dvarui priklausė Eitminaičių, Užlavų, 
Kelmaičių, Šilelių kaimai, Daugelių viensėdis, dvi smuklės su Kateliškių prosky- 
na“. Sakykime tiesiai, tai gana turtingos valdos, geros žemės ir gausus derlius. 
Iki šiandien išlikę dvarvietės likučiai dunkso it liūdni intriguojančios praeities 
liudytojai, kurių pasakojimo nebesugebame išgirsti ir kurių kalbos žodžiai, žen- 
klai ir prasmės yra ištrūkę iš mūsų atminties orbitos. 


ŽEMAIČIŲ BAJORŲ KULTŪROS STAIGMENOS 


Nors susigulėjusioje lietuvių istorinės atminties vagoje S. Daukantui buvo skir- 
tas vargo pelės įvaizdis, nors jo santykis su bajoriška krašto kultūra daugiau- 
sia aiškintas kontrastingai, dažniausiai drauge su poetu ir dramaturgu Justinu 
Marcinkevičiumi įsivaizduojant jį bajorijos persekiojamą, vieno portreto istorija 
labai stipriai griauna inertiškas mūsų atminties formas. Šis faktas labai reikš- 
mingas, jis padeda nustatyti S. Daukanto idėjų sociodinamiką, pripažinimą lai- 
ku ir jo statusą to meto Lietuvos visuomenėje. Juk tai, kad istoriko, švietėjo ir 
2 Ten pat. 

5 Jokubauskių šeimos archyvinė medžiaga. Vilniaus universiteto bibliotekos Rankraščių sky- 


rius (toliau - VUB RS), f. 351, p. 1. 

Lietuvos Metrikos metrikanto padėjėjo, rašiusio tik lietuviškai, portretą savo 
galerijai užsakė turtingas dvarininkas, byloja, kad S. Daukantą vertino ne tik 
skurdžios kilmės inteligentai (ir tai po laiko), labiau apsišvietę lietuvių valstie- 
čiai, bet ir išprususi, patriotiškai nusiteikusi turtinga dvarininkija. Kitaip tariant, 
šis faktas verčia galvoti, kad vertėtų pakoreguoti įprastinį lietuvių nacionalinės 
kultūros raidos pradinio etapo socialinės struktūros aiškinimą. 

Visiškai įtikinamai turėtų skambėti tokia aiškinimo versija: norint pripažinti 
vieną ar kitą demokratinės kultūros veikėją vertu, kad jo portretas kybotų tur- 
tingo bajoro galerijoje, neužtenka pašalinių rekomendacijų, reikia būti susipa- 
žinusiam su to veikėjo darbais, juos branginti ir sutikti su juose skelbiamomis 
idėjomis. Mat tais laikais portretas dar nebuvo įgijęs grynojo dekoro funkcijos, 
ir vargu ar kas nors iš bajoriškos kultūros atstovų būtų kabinęs ant sienos por- 
tretą, kurio ikonografiniam turiniui būtų buvęs abejingas. Tuo metu tai, „kas 
pavaizduota“, buvo svarbiau už „kaip pavaizduota“. 

Čia minėto Narbuto fenomenas ypatingas, nes kitų to meto Lietuvos aris- 
tokratų ir bajorų kolekcijose panašių portretų beveik neaptikta, o ir pats iko- 
nografinis skonis nėra ištyrinėtas. Dar vertėtų pridurti, kad čia svarbesnis yra 
ne vyskupo M. Valančiaus, o istoriko S. Daukanto portreto užsakymo faktas. 
1850 m. M. Valančius buvo paskirtas Žemaičių vyskupu (kaip tik tada jį, tikėti- 
na, ir nutapė J. Zenkevičius), o vyskupas - tai jau Katalikų bažnyčios kunigaikš- 
tis, priklausęs to meto visuomenės elitui. Jo asmuo būtų buvęs vertas dėmesio 
net ir tada, jeigu jo plunksnai priklausytų tik ganytojiški laiškai, o ne ilgalaikę 
vertę įgiję istorijos veikalai, tokie kaip „Žemaičių vyskupystė“. Visai kas kita 
tikrasis pripažinimas atėjo pusšimčiui metų praslinkus po jo mirties. 

Ilgai nebuvo aišku, kurį iš Narbutų, praėjusio šimtmečio pirmoje pusėje val- 
džiusių Ketūnų dvarą, turėjo omenyje J. Tumas-Vaižgantas. Aptikti portreto 
pėdsakų jam padėjo atsitiktinumas: šio šimtmečio pradžioje jis kunigavo Mi- 
caičiuose, šiai parapijai priklausė ir Ketūnų dvaras. Rašytojas netruko suartėti 
su tolerantiškai (nors, kaip Broniumi Kvikliu remdamasi pažymi R. Janonienė, 
nevienodai kitų lietuvių akyse!*) į lietuvių nacionalinį judėjimą žiūrinčiais Jo- 
kubauskiais, - matyt, pelnė dvaro šeimininko vaikų simpatijas. r. 

Gerus tris dešimtmečius su juo susirašinėjo ir J. Jokubauskio žmona Marija. 
Apie šios šeimos palankumą lietuvių kultūrai ir jos veikėjams liudija J. Tumo- 
Vaižganto fonde išlikę laiškai. 


4 Žr. Rūta Janonienė. „Apie Joną Zenkevičių ir kitus“, p. 73. 

1904 m. sausio 10 d. laiške iš Ketūnų J. Jokubauskis rašė: Man buvo malonu 
girdėti, kad jūs, didžiai gerbiamas kunige, nors vis dar esate atskirtas nuoša- 
lioje filijoje, tačiau savo dvasia prikeliate nacionaliniam gyvenimui plačiau- 
sias mūsų mylimos žemės mases.5 


Kad jo žodžiai nebuvo tik skambūs patriotiniai šūkiai, matyti iš to, kad savo 
kolekcijoje buvusį S. Daukanto portretą jis padovanojo Lietuvių mokslo draugi- 
jai, o dalį dvaro archyvo atidavė J. Tumui-Vaižgantui. (Didelė dalis šio archyvo 
buvo sunaikinta po Antrojo pasaulinio karo.) Kai kuriuos dokumentus lietuvių 
rašytojas paskelbė 1921 m. žurnalo „Mūsų senovė“ pirmojoje knygoje. Iš jų aiš- 
kėja štai kas. Dar 1841 m. Ketūnai priklausė Jonui Narbutui. Jo tėvas Vincentas 
Narbutas 1786 m. šį dvarą paveldėjo iš Mykolo Narbuto, kurio giminystės laips- 
nis nėra aiškus““. 

Įdomus faktas: Vincento Narbuto žmona ir, tikėtina, J. Narbuto motina 
Z. Uvainytė buvo kilusi iš šeimos, kurios pavardę nešiojo vienas iš lietuvių kul- 
tūros pionierių Leonas Uvainis (1753-1828), Raseinių apskrities bajoras. Jis pa- 
rašė etimologinį lietuvių kalbos žodyną, paliko numizmatikos darbų, o 1822 m. 
Kazimieras Kontrimas (Vilniaus universitete iškėlė idėją įkurti Lietuvių kalbos 
katedrą) jį rekomendavo dirbti projektuojamoje Lietuvių kalbos katedroje. 

Išsiaiškinus genealogiją, tiksliai nenustatyta, ar tarp L. Uvainio ir Z. Narbu- 
tienės būta giminystės ryšio, bet tai, kad Uvainių pavardė Žemaitijoje buvo ne- 
dažna, netrukdo daryti tokią prielaidą. Jei šitoks samprotavimas būtų teisingas, 
galėtume teigti, kad lituanistinės veiklos tradicijos apskritai nebuvo svetimos 
Narbutų šeimoje, o V. Narbuto užsakymas J. Zenkevičiui nutapyti S. Daukanto 
portretą nėra visai atsitiktinis ir netikėtas. 

Tačiau iš J. Tumo-Vaižganto paskelbtų dokumentų ir iš jo korespondenci- 
jos su Jokubauskiais neaišku, kaip visas Narbutų turtas atiteko J. Jokubaus- 
kiui. Juk 1889 m. Kauno gubernijos statistikos komiteto sudarytame gubernijos 
žemvaldžių sąraše pažymėta, kad Ketūnai priklauso Konstantino Jokubauskio 
vaikams - Jonui, Dominykai, Teresei ir Zofijai!. Vadinasi, dvaras atiteko Joku- 
bauskiams apie 1846-1889 m. 

Kokia tikimybė, kad S. Daukanto portretas pasiekė XX amžių ir Lietuvių 
mokslo draugijos kolekciją kaip šeimos relikvija? Ar įmanoma susekti gimi- 


5 VUB RS, £. 313, p. 1. 
6 Juozas Tumas. „XVIII a. testamentas“. Mūsų senovė, Kaunas, 1921, kn. 1, p. 71-72. 

nystės ryšius tarp Narbutų ir Jokubauskių? Jeigu taip būtų, salšnime kalbėti 
apie senas Žemaitijos bajorų kultūrinės veiklos tradicijas,.pastangas tam tikru 
mastu kurti senų Lietuvos Didžiosios Kunigaikštystės tradicijų sugyvenimą po 
vienu stogu arba apsisaugoti nuo tiesioginės lenkų kultūros ekspansijos, ypač 
sustiprėjusios XIX a. antroje pusėje. Tačiau iš M. Jokubauskienės laiškų J. Tu- 
mui-Vaižgantui matyti, kad ji buvo kilusi iš Ukmergės apskrities ir vargu ar 
galėjo paveldėti Ketūnus. 

Kita vertus, kad dvaras priklausė visiems keturiems K. Šuieuiviis vaikams, 
taip pat patvirtintų, kad pirmasis iš Jokubauskių giminės, įžengusios į Ketūnų 
dvarą, buvo J. Jokubauskio tėvas. Jis galėjo būti vedęs kurią nors J. Narbuto 
dukterį. Kitaip būtų sunku paaiškinti, kaip šeimos tradicijas gerbiantis žemai- 
čių bajoras galėjo parduoti (ar pralošti kortomis) dvarą kartu su visais šeimos 
dokumentais, relikvijomis ir artimųjų portretais. 

Naują puslapį, aiškinant šią bylą, pavyko atskleisti patikrinus nuo Telšių ki- 
lusio bibliografo, kultūros istoriko ir kraštotyrininko Mykolo Brenšteino pas- 
tabas apie kai kuriuose dvaruose XX a. pradžioje buvusias istorines ir namines 
vertybes (sąsiuvinis saugomas Lietuvos nacionaliniame istorijos-etnografijos 
muziejuje). 1910 m. M. Brenšteinas surašė visą Jokubauskių paveikslų kolekciją, 
kuriai, pasirodo, be M. Valančiaus ir S. Daukanto, J. Zenkevičius buvo nuta- 
pęs dar kelis įžymių Lietuvos veikėjų portretus (tarp jų ir T. Kosciuškos bei 
A. Mickevičiaus). Pagaliau bene daugiausia informacijos teikia toji sąrašo dalis, 
kurioje išvardyti Narbutų giminės portretai. Ši genealogijos tyrinėjimus papil- 
danti medžiaga neabejotinai rodo, kad K. Jokubauskis buvo vedęs Z. Narbutaitę 
ir paveldėjo Ketūnus'*, 

Neturime pamiršti J. Zenkevičiaus galimo ryšio ir su Narbutais, ir su 
S. Daukantu. Kražių gimnaziją būsimasis tapytojas baigė 1842 m. ir tų pačių 
metų pabaigoje išvyko studijuoti į Peterburgo dailės akademiją. Jis buvo iš tos 
gimnazijos absolventų kartos, kurią veikė 1834-1840 m. Kražiuose mokytojavu- 
sio kapeliono M. Valančiaus idėjos. Būsimas Kazanės universiteto profesorius 
Andrius Ugianskis, artimu Žemaičių vyskupo pagalbininku ir posukiliminiu 
Sibiro tremtiniu vėlesniais laikais tapęs Ambraziejus Pranciškus Kašarauskis, 
kunigas ir lietuvių raštijos darbininkas Jeronimas Kiprijonas Račkauskas, folk- 
loro tyrėjas Jonas Juška, daktaras ir sukilėlis Vladimiras Andriejauskis — tai 
M. Valančiaus mokiniai, aktyviai prisidėję prie lietuvių nacionalinės kultūros 
puoselėjimo. 


8 Lietuvos nacionalinis muziejus (toliau - LNM), sign. R-392, l. 44-45. 

Šiai kartai ir šauniam Kražių gimnazistų būriui priklausė J. Zenkevičiaus 
draugas Vladislovas Narbutas, Šiaulių pavieto bajoras'. Kartu su S. Daukanto 
portreto autoriumi 1842 m. jis išvyko mokytis į Peterburgą, tik pasirinko Teisės 
fakultetą. Pažymėtina, kad tais pačiais metais Rusijos imperijos sostinėn nusi- 
kėlė ir jų mokytojas M. Valančius, pakviestas profesoriauti Peterburgo dvasinėje 
akademijoje. Labiausiai tikėtina, kad jis supažindino jaunuosius žemaičius su 
S. Daukantu, tuomet jau Peterburgo senbuviu, neabejotinu autoritetu ir lietuvių 
spiečiaus spiritus movens. 

V. Narbuto asmuo, tautinės ir kultūrinės jo aspiracijos, galiausiai jo gimi- 
nystės ryšiai ilgai nebuvo iki galo aiškūs. Daugiausia įtarimų kėlė genealogijos 
dokumentai: juose neatsispindėjo Jono ir Vladislovo Narbutų giminystės ryšiai. 
Čia vėl labai padėjo M. Brenšteino sudarytas sąrašas. Mat tarp kitų kaip tik ir 
buvo J. Narbuto brolio Dominyko sūnaus Vladislovo portretas. Šis asmuo šeš- 
tame dešimtmetyje paveldėjo Ketūnus, bet netrukus mirė (1862 m.), palikdamas 
visą turtą Zofijai Narbutaitei, būsimajai Jokubauskienei??, 

Visa tai žinant, netikėtai naujai prabyla informacija, seniai rasta Mečislovo 
Davainio-Silvestravičiaus parengtoje jubiliejinėje knygelėje „Medega Simono 
Daukanto biografijai“. Joje kaip didelės S. Daukanto įtakos vyskupui M. Va- 
lančiui įrodymas pateiktas V. Narbuto laiško istorikui, datuoto 1853 m. lapkri- 
čio 12 d., vertimas. Pacituokime jį taip, kaip jis buvo išverstas XIX a. pabaigos 
leidėjų: 


Daugalis Pone Geradėjau! Iš priežasties daugelio įvairių aplinkybių, ne- 
galiu dabar pats būti Varniuose ir suteikti mano guodonę visiems, kuriuos 
ten guodoju - o kadangi turiu neva mažą veikalą, tai pasiryžau atsikreipti 
prie Daugalio Pono Geradėjaus su menku prašymu - pasitikėdamas jo dėl 
manęs maloningo prielankumo, kurį jau nesyk turėjau laimę ant savęs patirti 
(pabraukta - E. A.). Girdėjau, būk L. Laukevičius jau nebebus prie jo Pieme- 
niškos galybės sekretoriumi ir būk ši vieta tapo pavesta p. Aleksfandrui] Morui, 
dabartiniam mūsų pavieto Maršalkos sekretoriui. Man einasi apie tai, ar ši 
paskala yra teisinga ir ar p. Mors sutiko paimti šį dingstą. Pasitikiu, jog šis 
visas reikalas ponui gali būti žinomas ir dėl to meldžiu apie tai man praneš- 
ti. Ne dėl kokių intrigų, sergėk Dievo, patikrindamas, jog jeigu tai paslaptis, 
tai išgalėsiu ir aš tą paslaptį išlaikyti. Labai persiprašau, jog išdrįsau Poną 


S Kražių gimnazijos direktoriaus 1841-1842 metų ataskaita. LVIA, f. 567, ap. 2, b. 5201, 1. 27. 
2 M. Brensztejno sudarytas sąrašas. LNM, sign. R-392, p. 44-45. 

Geradėją sunkinti, bet atkartoju, jog pono gerumas yra' dėl manęs- drąsumo 
priežastimi. Jo Piemeniškai galybei pavedu mano gilią .guodonę, pirm negu 
asobiškai prie pirmo ankstybo kelio, tai išpildysiu. . 

Jungdamas tikro godonės išreiškimą, pasilieku Daugalio Kūio Geradėjaus 
priegulmingu tarnu. VI. Narbutas?! 


Šis laiškas „Medegoje...“ turėjo parodyti tik viena: neabejotiną S. Daukanto 
įtaką ankstyvajam arba jaunam M. Valančiui. Tačiau niekas nesigilino į tai, ką 
ir kaip rašo turtingas žemvaldys. Ir tie aiškiai šilti santykiai, ir S. Daukanto 
įtaka V. Narbutui (iš čia socialinio mūsų istoriko statuso ano meto visuomenėje 
klausimas) nebuvo aptarti. Laiško autorius liko šešėlyje, kuris tik laikui bėgant 
šiek tiek pasislinko į šalį. 

Labai spalvingų naujų šios bylos faktų ir dar kelis galvosūkius savo recenzi- 
joje jau po pirmos mūsų pasakojimo versijos publikavimo pažėrė meno istorikė 
R. Janonienė, mano aiškinimu argumentuotai suabejojusi ir tuo pat metu jį 
svariai papildžiusi. Pravartu čia pateikti didesnę citatą: 


Gana sklandžiai papasakotoje Daukanto portreto sukūrimo istorijoje taip 
pat ne viskas iki galo aišku. Kaip suprasti, kad Mykolo Brenšteino užrašuose 
apie dailininkus, saugomuose Varšuvos Nacionalinės bibliotekos rankraščių sky- 
riuje, Simono Daukanto ir Motiejaus Valančiaus portretai paminėti du kartus, 
vienur nurodant, kad jie sukurti 1851 m. ir 1918 m. įsigyti Lietuvių mokslo drau- 
gijos už 3000 rublių, o kitur - nutapyti 1850 m., 1910 m. buvo Jono Jokubauskio 
dvare Ketūnuose, o „vėliau savininko padovanoti Lietuvių mokslo draugijai“? 
Painiavą didina 1927 m. išleistas meno ir senienų rinkinio aprašas, kuriame 
nurodyta, jog Telšių apskrities Šauduvos dvaro savininko Juozapo Svirtūno rin- 
kinyje yra Tado Goreckio ir Jono Zenkevičiaus darbų, ir išvardyti visi Ketūnų 
dvare buvę paveikslai, tarp jų ir Valančiaus bei Daukanto portretai.22 


Mįslių mūsų pasakojime yra labai daug. Ir beveik nėra abejonių dėl tolesnio 
kantraus ir daugiakrypčio personalinių gijų vyniojimo darbo prasmės. Jei tik 
kas nors atskleistų Šauduvos dvaro ir jo savininkų paslaptis... O kas, jei tai rodo, 
kad Narbutų-Jokubauskių emocinis santykis su lietuvių atgimimo idėjomis ir 
jų kūrėjais nebuvo toks unikalus. Kad jie ne vieni, o jų keliolika. Prisiminki- 
2 Cit. iš Mečislovas Davainis-Silvestravičius. Medega Simono Daukanto biografijai. Shenandoah, 
Pa., 1898, p. 89. 

2 Rūta Janonienė. „Apie Joną Zenkevičių ir kitus“, p. 73. 

me Švėkšnos grafus Pliaterius, Sukniškių prie Panevėžio kunigaikščius Puzinas, 
Wolmerius iš Vėžaičių - tai vis istorikų pastangų laukiančios tyrimų gijos. 

Iš kur M. Brenšteino užrašų prieštaringumai, reikia tirti ir tikėtis išaiškini- 
mo. Tačiau tai nekelia didesnių sunkumų norint suprasti, kaip Lietuvių mokslo 
draugiją, taip pat ir mus pasiekė S. Daukanto portretas, toks svarbus visam 
tam chaotiškam XIX a. lietuvių kultūros detektyvui. Nėra labai netikėta, kad 
skirtingo laikotarpio liudytojai byloja prieštaringus dalykus, ypač vertinimus. 
Tą labai gerai atskleidžia dar viena pacituoti būtina R. Janonienės pastaba: 


Įdomumo dėlei galima prisiminti, kad Bronius Kviklys „Mūsų Lietuvos“ 
4 tome Šauduvos dvarą ir jo savininką Juozapą Kundrotą vertina kaip vie- 
ną lietuvybės atsparos taškų XIX-XX a. sandūroje, tuo tarpu Ketūnų dvaro 
valdytoją Jokubauskį (Kviklys rašo: Jokubovskį) apibūdina kaip apylinkių len- 
kintoją, kuriam veikti trukdė tik žemaičių užsispyrimas. Tuo noriu iliustruoti, 
kaip radikaliai gali keistis žmonių charakteristikos, ypač kai kalbame apie 
gyvenusius sudėtingų istorinių permainų laikotarpį ir galbūt neįvertinami visi 
jų veiklos aspektai. Drauge kyla mintis, kad mus dominantys portretai galėjo 
į Lietuvių mokslo draugiją patekti vėlesnių Šauduvos savininkų dėka. Juk ir 
Brenšteinas neteigia, kad juos padovanojo būtent Jokubauskis.?3 


Kaip jau sakyta, portretų kelias iš Ketūnų rinkinio į Lietuvių mokslo drau- 
gijos saugyklas buvo paliudytas Jokubauskius gerai pažinojusio ir ten veikliai 
besidarbavusio J. Tumo-Vaižganto. Tačiau yra kita svarbi R. Janonienės įžvalga 
lietuvių Atgimimo herojų portretų byloje. Ji susijusi su kunigo, poeto ir būsimo 
prieštaringo vyskupo Antano Baranausko portreto galima autoryste. 

Ne tik recenzijos autorė išplėtojo šią prielaidą, dar anksčiau tą minėjo Tadas 
Adomonis. Tačiau mano pasakojime ši linija buvo palikta nuošalėje dėl daug- 
kartinio V. Drėmos įtikinėjimo. Jis buvo labai tvirtai nusiteikęs prieš tokį A. Ba- 
ranausko portreto atributavimą. Buvo įsitikinęs, kad meniniu lygiu šis darbas 
gerokai atsilieka nuo akademinių J. Zenkevičiaus gebėjimų, kurie jau 1850 m. 
buvo gana akivaizdūs. Tad tenka prisipažinti, kad kaip tik V. Drėma mane at- 
kalbėjo nuo šios linijos rutuliojimo. 

Neginčytina, kad norint dar smulkiau išaiškinti šią istoriją trūksta iškal- 
bingesnės archyvinės medžiagos, bet tai negali sumenkinti aptariamų fak- 
tų reikšmės lietuvių nacionalinės kultūros raidos supratimui. Juk kaip tik 


3 Ten pat. 

Jonas Zenkevičius. LNM 


J. Zenkevičiaus, V. Narbuto asmenybių, tūnojusių didžiųjų XIX a. lietuvių 
tautinio atgimimo veikėjų propaguojamų idealų šešėlyje, iškėlimas savaip nu- 
sako visą ano meto kultūros idėją, kuri jauniesiems S. Daukanto bičiuliams 
buvo svarbesnė už savo pačių materialinę, emocinę ir psichologinę būtį. Šis 
etinis J. Zenkevičiaus kūrybos ir V. Narbuto mecenatiškos veiklos aspektas 
ir yra bene svarbiausias. Turima medžiaga leidžia tik truputėlį praverti inter- 
pretacijos ir supratimo vartus, bet taip pat stiprina viltį, kad dar daug mums 
nežinomų ir istorikų laukiančių dalykų gali glūdėti archyvų gelmėse. 


PRIEŠ AUŠRĄ 


Ii. Prie Kražantės krantų 


PIRMOJI VASARA 


ubysos intakas Kražantė, vingiuojanti tarp miškais apaugusių Žemaitijos 

kalvų, per pelkėtas daubas, nuo seno kėlusias pagarbią baimę svetimša- 
liams, galėtų papasakoti, kaip ne kartą keitėsi jos pakrančių lankų ir miškų 
šeimininkų vardai ir pavardės. Praėjusio šimtmečio viduryje upelis prasidėjo 
Jazdauskių Bukontiškėse, sroveno per Brodauskiams priklausiusias Šventragių 
dvaro žemes, o toliau, šalia Rimgailos Kletiškių ir Linkaučių, tada buvusių 
Pševlockių nuosavybe, grakščiu vingiu apjuosęs Kražių dvarą ir šalia rymantį 
Kražių miestelį, įsiliejo į Dausino ežerą. Iš ten jau platesne vaga nešė Kražan- 
tė savo vaiskius vandenis Dubysos link, pro Liolius, Kelmę iki pat Padubysio, 
anuo metu buvusio dvarininkų Gruževskių valda**. 

Nors kelių pėdų gylio Kražantės brastas nesunkiai perbrisdavo basos žemai- 
čių valstiečių kojos, per jas važiuodavo šieno prikrauti vežimai, dėl didesnio 
patogumo upelio krantai šešiose vietose buvo sujungti tiltais: pirmasis buvęs 
ties Linkaučiais, du kiti - Kražiuose, dar vienas - prie Katiliškių kaimo, penk- 
tas - Kelmės ir Liolių senajame kelyje ir galiausiai šeštas, pats didžiausias, toje 
vietoje, kur Kražantę kirto Tauragės traktas. 

Visai čia pat, netoli nuo įmantrių tiems laikams ir tiems kraštams tilto polių, 
meistriškai pamūrytų iš akmenų, nediduko parko pavėsyje rymojo Pakražančio 
dvarelis. Tarp jo ir mūrinės bažnytėlės buvo gero puskilometrio gatvelė, iš abie- 
jų pusių apramstyta medinių, šiaudais dengtų žemaitiškų trobų galais (1776 m. 


** Ignacy Buszynski. Opisanie historiczno-statistiche powiatu Rodsienskiego gubernii Kowiens- 
kiej. Wilno, 1874, s. 13; to paties autoriaus aprašymu remtasi vaizduojant per Žemaitiją nusi- 
driekusį Peterburgo-Karaliaučiaus traktą. 

buvo 10 sodybų, turėjusių po valaką žemės)“. Čia pat ir Pakražančio miestelis, 
naudojęsis svarbią strateginę ir ūkinę reikšmę turėjusio didžiausio anuo metu 
Žemaitijoje Tauragės trakto (nuo XIX a. ketvirto dešimtmečio pabaigos akme- 
nimis grįsto!) teikiamais patogumais. 

Daugelis Rusijos ir Europos didžiūnų, karalių ir kunigaikščių, karių ir politi- 
kų, rašytojų ir klajojančių menininkų, aferistų ir meškų dresuotojų, net elgetų ir 
valkatų keliaudavo link Rusijos imperijos sostinės Peterburgo kaip tik šiuo keliu. 
Tačiau Pakražančio miestelyje pašto stoties nebuvo. Tarp Šiaulių ir Tauragės 
anuomet būta keturių pašto stočių, turėjusių po 32-35 arklius pašto karietoms ir 
diližanams, kursuojantiems tarp Karaliaučiaus ir Peterburgo, aptarnauti. Pašto 
stočių arklių skaičius atspindėjo kelio judrumą. Galima pridurti, kad kelią, nuo 
Raseinių vedantį Prūsijos sienos ir Klaipėdos link, aptarnaujančios pašto stotys 
laikė po 3-5 arklius. Kadangi pašto stoties prie gražiojo tilto nebuvo, tai Pakra- 
žančio gyventojams tekdavo tenkintis pravažiuojančių karietų ratų bildesiu ir 
veidais, šmėkščiojančiais pro šilkinėmis užuolaidėlėmis pridengtus langus. 

Tačiau ne vien ištaigingos didikų karietos ir ant stiprių plieninių lingių siū- 
buojantys diližanai važiuodavo Tauragės grįstkeliu. Į savaitinius Šiluvos jomar- 
kus, per Žolinės šventes į Kražius arba Šilelius nuo ankstaus ryto riedėdavo 
paprasti žemaičių valstiečių vežimai, prunkšdavo varomi parduoti arba naujai 
įsigyti arkliai - mat šiuose dviejuose miesteliuose vykstantys turgūs garsėjo pre- 
kyba arkliais. Tada šis tas nubyrėdavo ir Pakražančio karčemos šeimininkams; 
juk iki garsiosios Kryžkalnio (tada dar Kryžburgu vadinamo) užeigos lėtai rie- 
dančiam vežimui ir nuvargusiam jomarkininkui nemažas kelio gabalas... 

Štai tokiame pakelės pasaulyje žmonių gyvenimas neišvengiamai buvo su- 
sijęs su akmenimis grįstu keliu. Apie rytdienos orą spręsdavo iš skraidančių 
paukščių arba debesų, o apie didesnes ūkines ir politines permainas pranešdavo 
kelias. Jo akmenis mindė iš mūšio besitraukiančių ir juos genančių kareivių 
būriai, juo prancūzai traukė į Rytus, paskui gerokai praretėję grįžo atgal, buvo 
šurmulio, kai grindiniu žygiavo sukilėliai. Daug, oi daug matė šis kelias, daug 
paslapčių saugojo... Štai tokį Pakražančio pasaulį 1821 m. birželio 24 d. išvydo 
būsimasis tapytojas J. Zenkevičius. Krikštytas buvo parapinėje Liolių bažnyčio- 
je. Jos gimimo metrikų knygoje tada atsirado toks įrašas: 


Aš, Valerijonas Zbužynskis, Žemaičių vyskupystės kancleris, Šiluvos deka- 
nas, Liolių klebonas, Jono vardu pakrikštijau naujagimį <...>, gimusį iš kil- 


5 Kelmės valsčiaus nutarimas ir aprašymas. LVIA, f. SA, b. 14780, 1. 787. 

mingų tėvų Jurgio Zenkevičiaus ir Justinos Serbentavičiūtės iš Pakražančio, 
Liolių parapija. Krikštatėviais buvo ponas Tomas Zenkevičius iš Gečaičių ir 
Barbora Radavičienė iš Gečaičių, Kelmės parapija.?9 


Apie iškilmes ir giminės džiaugsmus šaltiniai tyli, bet įsivaizduokime, kad 
jeigu krikštatėviai būtų krikštynas kėlę Gečaičiuose, tai J. Zenkevičius pirmą- 
sias gyvenimo dienas būtų praleidęs senojoje tėvonijoje. Tačiau mes nieko apie 
tai nežinome. 


GENEALOGIJOS BRŪZGYNAI 


Gečaičių dvarelis buvo ta kadaise Zenkevičiams priklausiusi valda, kurios turė- 
jimu savo bajorystę ši šeima įrodinėjo XIX a. 4—5 dešimtmečiais. Rusijos impe- 
rijos Heroldijos departamento, per visą šimtmetį sukaupusio pačią išsamiausią 
bajorų šeimų dosjė kolekciją, archyve išlikę Zenkevičių bajorystės dokumen- 
tai liudija štai ką: 1605 m. Povilo sūnus Jurgis Zenkevičius Minsko vaivadijos 
Rešycos valsčiuje pardavė savo tėvoniją - Barčių-Rakaučyznos dvarą ir įsigijo 
Daugėliškių ir Gečaičių žemes Žemaitijos kunigaikštystėje Raseinių paviete??. 
Iš tiesų XVI a. Lietuvos Didžiosios Kunigaikštystės kariuomenės surašymuose 
Rešycos vėliavoje užfiksuota Zenkevičių pavardė, bet nei Povilo, nei jo sūnaus 
Jurgio tuos sąrašuose neaptinkame?ė. 

Įsikūręs Žemaitijoje, Jurgis Zenkevičius netrukus paliko Daugėliškes ir Ge- 
čaičius Ignui Zenkevičiui, o šis - savo vienturčiam sūnui Stanislovui. Pastarojo 
giminės atstovo palikuonių būta daugiau. Jie daugiausia ir prisidėjo prie Zen- 
kevičių pavardės išplitimo Raseinių paviete. Mat Stanislovo Zenkevičiaus sūnūs 
Mykolas, Matas, Tomas Simonas ir būsimojo tapytojo tėvas, gavęs prosenelio 
vardą, buvo ūkinių aplinkybių priversti parduoti savo tėvoniją. 

Plačiai pabirę po Raseinių, Kelmės, Kražių apylinkes, jie ir jų vaikai jau 
nuomojo žemę iš turtingų žemvaldžių. Likimas, matyt, labiausiai mėtė Tomą 
Simoną, kuris dar prieš 1812 m. karą išsinuomojo (o gal tarnavo ekonomu) As- 
travco dvarą Tverečiaus apylinkėse, o šis tada priklausė Vilniaus bernardinų 


* Jono Zenkevičiaus gimimo metrikų nuorašas. Rusijos centrinis valstybinis istorijos archyvas 
Sankt Peterburge (toliau - RCVIA), f. 1343, ap. 22, b. 1869, 1. 30. 

*7 Zenkevičių bajorystės ir genealogijos dokumentai. RCVIA, f. 1343, ap. 22, b. 1869, L. 5-6. 

28 Žr. JIumoeckaz Mempuxa. Yacrs III, Iepenuco JIumoacko20 soūcKa. IleTPOrpaz, 1915. 

vienuolynui?. Ten jis susituokė su Konstancija Samsonovičiūte, jiems gimė trys 
sūnūs: Romualdas Juozapas, Ipolitas Petras Izidorius ir Leenardas Maksimiljo- 
nas3?. Bet, matyt, sunkus gyvenimas ir gimtinės ilgesys paršaukė Tomą Simoną 
Zenkevičių Žemaitijos kunigaikštystėn, nes cituotoje Liolių bažnyčios gimimo 
metrikų knygoje pažymėta, kad Tomas Simonas gyvena Gečaičiuose. 

Tačiau akivaizdus ir kitas faktas, kad šis gimtosios žemės gabalas jau pri- 
klausė kitiems šeimininkams, o Zenkevičiai geriausiu atveju galėjo paimti jį 
nuomoti savo bajorystės dokumentuose pridurdami: nekilnojamojo turto nėra. 
O tai reiškė ne tik kasdienio gyvenimo sunkumus, blaškymąsi nuo vieno nuo- 
mojamo dvarelio prie kito, nuo vienos tarnystės prie kitos, bet ir Heroldijoje 
laukiančias problemas. Bajorystės įrodinėjimas anuomet buvo sunkus, ilgas ir 
ne visados sėkmingas. Visos šios priemonės tikslas buvo kaip nors sumažinti 
didžiulį maištingos ir laisvūniškos lietuvių bajorijos skaičių ir taip padidinti 
rusų gebėjimus įsiviešpatauti užkariautame, bet nepaklusniame krašte. Štai ką 
anuomet reiškė rusų valdžios įvedama tvarka. 

Neatsitiktinai Tomas (toliau daugiavardžius giminės atstovus vadinsime pir- 
maisiais vardais) Zenkevičius tapo jauniausio savo brolio sūnaus kūmu: Jurgis 
Zenkevičius buvo tik trejais metais jaunesnis už brolį Tomą, matyt, tai irgi su- 
vaidino tam tikrą vaidmenį. Artimai draugavo ir jų vaikai: būdami panašaus 
amžiaus, jie turėjo ir bendrų pomėgių. Jono Zenkevičiaus krikštamotė Barbora 
Radavičienė buvo tėvo motinos Kotrynos Radavičiūtės-Zenkevičienės giminės, 
kurios, matyt, taip pat gyventa Gečaičių kaimynystėje. 

Giminystės ryšių saugojimas anuomet buvo vienas svarbesnių žemaičių gy- 
venimo bruožų. Tačiau to būtų per maža, nes biografui, gyvenančiam genetikos 
amžiuje, genų inžinerijos plataus pritaikymo priešaušryje, nedera pamiršti ge- 
nealogijos mokslo. Juk greta gamtinės aplinkos socialinio klimato, biogenetinė 
individo programa paveldima kartu su krauju ir gaunama kartu su motinos 
pienu. Tad ir Jono Zenkevičiaus gyvenimo kelio vingiai, jo likimas ir pomėgiai, 
pagaliau charakterio ypatumai neabejotinai turėjo ryšį su protėviais ir su kitais 
giminės atstovais, kurie niekuo nesiskyrė nuo daugelio ano meto Žemaitijos 
bajorų, nuomojusių dvarus arba dar dažniau viensėdžius, tarnavusių ekono- 
mais, eiguliais, kai kada net vežėjais ir guvernantais pas turtingus dvarininkus 
ir magnatus. 


2 Ten pat, L. 418. 
30 Ten pat. 

Jonas Zenkevičius. 
Motinos portretas. 
LMAVB RS 

Šie Žemaitijos ir apskritai visos Lietuvos bajorijos polinkiai, ypač klestėję 
po Abiejų Tautų Respublikos trečiojo padalijimo ir Lietuvos Didžiosios Kuni- 
gaikštystės didžiosios dalies žemių prijungimo prie Rusijos imperijos, šokiravo 
caro administraciją, pripratintą prie garsiosios rangų lentelės išugdyto karjeros 
(valdininko arba kariškio) siekimo. Gyvendama senosios laisvės prisiminimais, 
vietinė bajorija daugeliu atvejų ne tik ignoravo Rusijos bajorų gyvenimo būdą, 
bet ir gan užsispyrusiai tai demonstravo. Antai 1851 m. Vilniaus. gubernijos ci- 
vilinis gubernatorius taip apibūdino carui krašto bajorijos padėtį: 


Pabaigę mokslus, jaunieji bajorai, tiek turtingųjų, tiek ir beturčių vaikai, 
stoja kokion nors tarnybon. Pirmieji, patarnavę karinėje arba civilinėje tar- 
nyboje kelerius metus, netrukus išeina į atsargą ir apsigyvena savo dvaruose. 
Kiti (neturtingieji - E. A.) tarnauja ilgiau ir kartais net nuolat, bet ir tie 
vien tik kraštutinės būtinybės verčiami, neturėdami kitų pragyvenimo šaltinių. 
Pagrindinė šio tarnybos vengimo priežastis, ypač tarp turtingųjų dvarininkų, 
yra ta, kad šiame krašte niekada nebuvo ir dabar nėra tos patriotinės dvasios, 
kuria pasižymi didžiarusiškų gubernijų bajorai: tarnauti carui ir tėvynei, ir 
tarnauti darbais, o ne patriotiniais šūkiais <...>. Tėvų rūpinimasis suteikti 
savo vaikams materialines gyvenimo sąlygas čia apskritai išstumia pastangas 
išugdyti protines ir dvasines galias! 


Šio Rusijos imperijos valdžios pareigūno žodžiai atspindi svarbiausia: nera- 
mi ir maištinga krašto bajorija nenorėjo susitaikyti su tuo, kad senosios bajorų 
privilegijos, laisvės ir seimelių šurmulys - tai tolima praeitis. Dar daugiau, ba- 
jorų priesaika, duodama Rusijos carams (kartu ir Lenkijos karaliui bei Lietu- 
vos didžiajam kunigaikščiui ir Žemaitijos kunigaikščiui), buvo duodama tik dėl 
akių, o iš tikrųjų tarnystė imperijos karo pajėgose ar civilinėje administracijoje 
buvo vertinama žemiau negu tarnavimas vietiniam magnatui arba turtinges- 
niam bajorui. Pagaliau bet kokios tarnybos statusas Lietuvos bajorų akyse buvo 
menkesnis už aukščiausią - vėlgi ano meto bajorų akimis žiūrint - vertybę: gy- 
venimą savo žemės sklypelyje, kartais tik santykinai valdomame3*, Todėl bajoro 
dvarelyje arba net akalicos (bajorkaimio) bajorų, iš išorės beveik nesiskiriančių 
nuo valstiečių, sodyboje gyventojų knibždėte knibždėjo. Tik iš didžiausio vargo 
jauni bajorai eidavo iš namų ieškoti tarnybos, kuri betgi niekam džiaugsmo 
neteikdavo. 


3 Vilniaus civilinio gubernatoriaus 1851 metų ataskaita carui. RCVIA, f. 733, ap. 10, b. 29, 1. 2-4. 
32 Žr. plačiau Janusz Tazbir. Kultura szlachetska w Polsce. Warszawa, 1978. 


42 PRIEŠ AUŠRĄ 


Jonas Zenkevičius. 
Brolio Rapolo portretas. 1849 m. 
LMAVB RS 

Folkloristas Romualdas Juozapas Zenkevičius 

„Vaikai, nuo pat mažens girdėdami tėvų namuose vien tik kalbas apie ūkį, 
įvairius pirkimo pardavimo sandėrius, visiškai dėsningai susiformuoja pagal 
tėvų pavyzdį, todėl, stoję valstybinėn tarnybon, jaunuoliai nejaučia nei susiža- 
vėjimo, nei pareigos jausmo, nei garbės troškimo ir net jokio noro padaryti tar- 
nybinę karjerą, kuris taip būdingas geriausiems Rusijos jaunuoliams“, - toliau 
savo rašte carui apgailestauja Vilniaus gubernatorius. Tačiau didžiausią valdžios 
nepasitenkinimą kėlė tai, kad vietinės diduomenės autoritetas bajorijos žemuti- 
niuose sluoksniuose buvo didesnis negu krašto administracijos atstovų, o tarna- 
vimas magnatui labiau vertinamas negu lipimas rangų lentelės pakopomis. 


Vietinė bajorija neturi savo luomo vertės pojūčio, nes išsisukinėdama nuo 
tarnybos monarchui ji taip nevengia tarnybos savo kraujo broliui - dvarinin- 
kui, kad netgi pasiturintys bajorai nuomoja iš kitų savo luomo atstovų žemę, 
tarnauja pačiose žemiausiose tarnybose...33 


Apskritai Rusijos valdininko akimis žiūrint, Žemaitijos bajorai gyveno labai 
keistai ir net nepadoriai. Anot to paties gubernatoriaus, šeimos gyvenime jie 
buvo priklausomi nuo kunigo, ūkyje - nuo „fermerių“ ir ekonomų, prekyboje — 
nuo žydų, visur kitur - nuo advokatų ir moterų. Svetimtaučio akimis silpnosios 
lyties vaidmuo visai nesuprantamas. Šio krašto vyrų priklausomumas nuo mo- 
terų „iki šiol išlieka nepakitęs ir žalingas“. Be abejonės, caro valdininko duota 
žemaičių bajorijos charakteristika nėra svarbiausias ir toli gražu ne vienintelis 
šaltinis. 

Gausybė memuarų, dienoraščių, laiškų ir kitokios personalijos ne vienam 
tyrinėtojui pagelbėjo atskleisti bajorų kultūros ir jų charakterio ypatybes, iš- 
ryškėjusias per sąmokslus ir sukilimus. Čia buvo siekta pasižiūrėti į tą aplin- 
ką, kurioje susiformavo mūsų dailininko asmenybė, kitataučio ir dar nemeiliai 
nusiteikusio krašto administratoriaus akimis. Kartais toks žiūrėjimas „iš šalies“ 
primena žiūrėjimą „iš viršaus“, t. y. atspindi tą situaciją, į kurią patenka ty- 
rinėtojas ar skaitytojas, bandąs suprasti prieš kelis šimtmečius šurmuliavusio 
gyvenimo kasdienybę. 

Kaipgi klostėsi Zenkevičių giminės vyrų gyvenimas, kaip į aukščiau aprašy- 
tus tarnybinius reikalus žiūrėjo jie, žemės neturintys žemaičių bajorai? Daugelis 
išlikusių tarnybinių dokumentų (vadinamieji individualūs formuliariniai tarny- 
bų sąrašai) rodo, kad keletas iš Zenkevičių buvo priversti pasirinkti valstybinę 


3 Vilniaus civilinio gubernatoriaus 1851 metų ataskaita carui, 1. 14. 

tarnybą. Tačiau šios tarnybos daugiausia siejosi su teismais, labai populiariais 
ano meto bajoriškoje visuomenėje tarpusavio santykių aiškinimosi institutais, 
truputėlį paviršutiniškai žiūrint, primenančiais senųjų seimelių šurmulį. 

Štai J. Zenkevičiaus pusbrolis, Mato Zenkevičiaus sūnus Antanas, ne mažiau 
kaip 15 metų ištarnavo Raseinių žemės ribų teisme: 1820 m. jis ėjo regento pa- 
reigas, 1827 m. buvo išrinktas advokatu, o 1830 m. tapo šio teismo sekretoriu- 
mž34. To paties teismo duris keletą metų varstė ir kitas būsimojo dailininko pus- 
brolis - Tomo Zenkevičiaus sūnus Leonardas. 1835 m. baigęs Vilniaus gimnaziją, 
jis pradėjo eiti gubernijos kriminalinio teismo rūmų kanceliaristo pareigas, o 
1838 m. savo noru perėjo į specialų Raseinių apskrities teismo skyrių kovai su 
plintančia Žemaitijoje kontrabanda iš Prūsijos. Šio Zenkevičių giminės atstovo 
būta apsukraus: 1840 m. Vilniaus generalgubernatorius kunigaikštis M. Dolgo- 
rukovas už gerą darbą pareiškė jam viešą padėką. Paskui jis ėmė kilti tarnybos 
laiptais ir 1842 m. jau užėmė Raseinių teismo sekretoriaus postą“, dar neseniai 
priklausiusį jo vyresniajam pusbroliui Antanui. Dar po kelerių metų tarnybos 
kelias nuvedė jį į Peterburgą. Ten jis dirbo centrinių valdžios organų aparate. Kol 
kas sunku nustatyti, kada L. Zenkevičius persikėle į Rusijos imperijos sostinę ir 
kiek galėjo pagelbėti savo pusbroliui, atvykusiam čia studijuoti tapybos meno. 
Tačiau, kaip matyti iš vėlesnės korespondencijos, J. Zenkevičius su peterburgiš- 
kiu giminaičiu palaikė artimus ryšius ir rekomendavo jį kaip geriausią patarėją 
visais su sostine susijusiais klausimais savo draugui Alfredui Rėmeriui, kuris su 
ūkiniais reikalais šešto dešimtmečio pabaigoje buvo atsidūręs Peterburge. 

Bene labiausiai komplikuotas ir painus buvo vyriausiojo T. Zenkevičiaus sū- 
naus Romualdo gyvenimas. Kita vertus, jo nueitas gyvenimo kelias panašiausias 
į Jono Zenkevičiaus gyvenimo kelią. Abu bajorų giminės atstovai patyrė pana- 
šių kūrybinių kančių, abu sirgo panašiomis nepagydomomis ligomis, abu savo 
gyvenimo kelyje susidūrė su panašiomis kliūtimis. 

R. Zenkevičius mokėsi Vilniaus gimnazijoje ir vienintelis iš savo giminės čia 
baigė universitetą: 1832 m. gegužės 15 d. įgijo „tikrojo studento“ laipsnį3“. Tačiau 
keletą metų jam nesisekė su tarnyba. Tai buvo pirmieji po sukilimo metai, pa- 
žymėti kruvinomis represijomis. Tik 1834 m. gruodžio 4 d. jam pavyko gauti 
vietą Vilniaus gubernijos iždo rūmų kanceliarijoje, o netrukus ir palypėti viena 


34 Mato Zenkevičiaus sūnaus Antano formuliarinis tarnybos sąrašas. RCVIA, f. 1343, ap. 22, 
b. 1869, 1. 40. 
5 Tomo Zenkevičiaus formuliarinis tarnybos sąrašas. RCVIA, f. 1343, ap. 22, b. 1869, l. 54. 


3 Romualdo Zenkevičiaus formuliarinis tarnybos sąrašas. Ten pat, l. 45. 

rangų lentelės pakopa aukštyn į jam atsiveriančią valdininko karjerą: 1835 m. 
gautas gubernijos sekretoriaus titulas. Tačiau kanceliarijos stalas neviliojo Ro- 
mualdo tiek dėl tipiškų, anksčiau aprašytų priežasčių, tiek dėl stipraus polinkio 
prie poezijos. 

Galiausiai silpna sveikata šiam Zenkevičių giminės atstovui taip pat nelei- 
do sėkmingai kopti karjeros laiptais. Ši aplinkybė ir buvo oficialus pretekstas 
1836 m. gegužės 10 d. išeiti į atsargą ir pasirinkti ne tokį stabilų ir saugų, bet lei- 
džiantį laisviau kvėpuoti gimtinės oru namų mokytojo kelią ir išsvajotą poeziją. 
Baltarusijos švietimo apygardos valdytojas (po 1831 m. sukilimo nuslopinimo jo 
žinioje buvo ir Lietuvos švietimo reikalai) 1836 m. gruodžio 31 d. įsaku suteikė 
R. Zenkevičiui teisę mokyti namuose lotynų, graikų, rusų, vokiečių, prancūzų, 
italų ir rytų (hebrajų) kalbų, taip pat ir visuotinės istorijos, filosofijos, retorikos 
ir poezijos?. Šis leidimas, išduotas po tam tikro patikrinimo, liudija mokytojo 
išsilavinimą, gabumus ir pasirengimą. 

Mokytojauti teko daugiausia Minsko gubernijoje: iš pradžių pas Kenevičius, 
vėliau pas Pinsko apskrities dvarininką kunigaikštį Liubeckį. 1842 m. R. Zen- 
kevičius trumpai mokė Ašmenos dvarininkų Sniadeckių vaikus, paskui grįžo į 
Žemaitiją. 1844 m. balandžio 11 d. jis gavo Raseinių apskrities bajorų mokyklos 
vyresniųjų mokytojų padėjėjo vietą. Tačiau jau spalį, dar nepradėjęs rimtai pa- 
dirbėti naujoje tarnyboje, R. Zenkevičius, būdamas 33 metų, apako. Prasidėjo 
ilgi tamsos, stojiškų kūrybinių bandymų, bylinėjimosi su švietimo apygarda dėl 
pensijos, skurdo ir vis stiprėjančios užmaršties metai, kuriuos praleido toli nuo 
Žemaitijos, Vilniuje. Ten ir mirė. 

R. Zenkevičius buvo vedęs, bet vaikų neturėjo. Tikriausiai jo žmona prisi- 
dėjo prie pagarsėjusio anuo metu „Pinsko kaimo dainų“ („Piešni gminne ludu 
Pinskiego“. Kowno, 1850) rinkinio parengimo spaudai, taip pat ir prie originalios 
poezijos kūrinių publikavimo atskiromis knygomis arba Vilniaus periodinėje 
spaudoje, su kuria ryšius užmezgė dar penkto dešimtmečio pradžioje, Adomui 
Honorijui Kirkorui, žymiam XIX a. Lietuvos kultūros veikėjui, pradėjus leisti 
almanachą „Radegast“š. Tuo metu R. Zenkevičiaus pavardė įstrigo ne vienam 
skaitytojui, o jo folkloro publikacijos sulaukė prieštaringo kritikos dėmesio. 

Ypač kėlė susidomėjimą, kad dainos buvo pateiktos originalia forma ir origi- 
nalo kalba ir tik po to pridėtas lenkiškas jų vertimas. Pats liaudies kūrybos propa- 
gavimas anuo metu jau nebuvo sensacija - dešimtys panašaus pobūdžio publika- 


37 Ten pat, 1. 46. 


3 Malgorzata Stolzman. Czasopisma Wilefskie Adama Honorego Kirkora. Krakow, 1973, s. 18. 

cijų buvo pasiekusios skaitančiąją visuomenę, kuri jau seniai neabejojo tautosakos 
vertingumu. Kaip tik tuo metu pasirodė ir S. Daukanto „Dainės žemaičių“, toliau 
buvo renkamos liaudies dainos. Tačiau pats dainuojamosios liaudies poezijos pu- 
blikavimo būdas tuo metu tapo didelių ir karštų diskusijų objektu. 

Vieni teigė, kad tautosaką reikia skelbti autentišku pavidalu, kiti, susispietę 
apie Peterburge leistą žurnalą „Tygodnik Petersburgski“ („Peterburgo klika“, va- 
dovaujama S. Grabowskio ir H. Rzewuskio), manė, kad tautosaką, ypač liaudies 
dainas, skelbti galima tik meniškai apdorojus, nes, anot šios srovės ideologų, 
liaudies kūryba yra tik žaliava - tai netašytas, šiurkštus, beveik laukinis kūri- 
nys. Apskritai ši problema buvo aktuali iki pat XX a. pradžios, kai nusistovėjo 
folkloristikos tradicija, skirianti mokslo tiriamąjį interesą nuo kultūrinės-švie- 
čiamosios liaudies kūrybos skelbimo intencijos. 

Galiausiai, kalbėdami apie anoniminę to meto kūrybą apskritai, šios sro- 
vės šalininkai bajorų akalicose plintančias „gavendas“, tad bajorišką folklorą, 
vertino labiau nei paprastų žmonių, valstiečių kūrybą. Todėl R. Zenkevičiaus 
tautosakos leidinys buvo pažangus reakcinio romantizmo, kurį propagavo „Pe- 
terburgo klika“, kontekste ir išreiškė demokratišką požiūrį į liaudį, jos kūrybą 
ir siekius, taip artimus ir būsimajam tapytojui. 

Kokie buvo R. ir J. Zenkevičių santykiai, sunku pasakyti, nes apie tai niekur 
neužsimenama. Tačiau keletas netiesioginių faktų leidžia manyti, kad gyvenimo 
keliai juos buvo artimai suvedę. Pirmiausia, kai A. H. Kirkoras šešto dešimt- 
mečio pabaigoje pradėjo leisti tęstinį leidinį „Teka Wilenska“, jam talkininkavo 
ir R. Zenkevičius. Tuo metu iš kelionės po Prancūziją ir Italiją grįžta J. Zen- 
kevičius. Apsigyvenęs Vilniuje, jis dažnai lankydavosi tuo metu garsėjusiame 
intelektualų salone A. H. Kirkoro bute. Čia susitikdavo aktyviausi, įdomiausi, 
kūrybingiausi Vilniaus žmonės. 

Antra, paskutiniais gyvenimo metais abiejų pusbrolių butai buvo netoli Auš- 
ros vartų. Tad visai galimas daiktas, kad juodu artimai bendravo. Šiaip ar taip, 
net ir neturėdami kuo rimtai pagrįsti pastarųjų teiginių, galime kalbėti ne tik 
apie demokratišką atmosferą Zenkevičių šeimoje, bet ir apie įgimtus polinkius 
į meninę kūrybą, intelektinę veiklą ir nepriklausomą gyvenimo būdą. 

VAIKYSTĖS AKIMIRKA 


Kiek trunka vaikystė? Ar visais laikais fizinės ir dvasinės brandos amžius buvo 
vienodas? Mocarto fenomenas? Trylikos keturiolikos metų kompozitoriai ir 
poetai, šešiolikos septyniolikos metų periodinių leidinių redaktoriai ir kelių 
knygų autoriai (rusų istoriko Nikolajaus Karamzino pavyzdys). Dvidešimtme- 
čiai karvedžiai, pasižymėję genialiais bataliniais sprendimais tokiais momentais, 
kai patirtis negelbėdavo? Kad ir ką sakytume, aristokratiškosios XVIII a. kul- 
tūros apogėjuje, tos kultūros nuosmukio pradžioje toks fenomenalumas buvo 
dažnokas. O gal tai civilizacijos lūžių ženklas? 

Kiek truko mūsų herojaus vaikystė? Kiek metų nerūpestingai bėgiota Kra- 
žantės pakrantėmis šalia garsiojo tilto arba čiuožta nuo properšos prie proper- 
šos namų darbo pačiūžomis ar rogutėmis? Galėtume sakyti, kad nerūpestinga 
vaikystė J. Zenkevičiui baigėsi įžengus į Kražių gimnazijos pirmąją klasę, kai 
beveik nevaržomą kaimo gyvenimą pakeitė griežtų taisyklių ir uniformos nu- 
lemtas metas tarp griūvančios dar XVII a. jėzuitų statytos gimnazijos sienų, 
kur pažymiais vertinama viskas, kas namie galėjo būti tik įdomu ar neįdomu, 
malonu ar nemalonu ir kt. 

Tiesa, gimnaziją J. Zenkevičius pradėjo lankyti gana vėlai, mūsų akimis 
žiūrint, net pavėluotai. Mokyklos sąrašuose jo pavardę randame tik 1830-1831 
mokslo metais. Lankyta parengiamoji gimnazijos klasė3?. Kokios šio vėlavimo 
priežastys? Čia vėlgi tik keli šalutiniai faktai leidžia spręsti apie mūsų herojaus 
ankstyvosios vaikystės metus. Svarbiausias šaltinis yra 1831 m. Kražių gimna- 
zijos mokinių sąrašas, kurio pabaigoje, be Jono, įrašyti dar du broliai Zenkevi- 
čiai - Rapolas ir Otonas. Rapolas buvo Zenkevičių vyriausiasis, gimęs 1819 m. 
spalio 25 d.*9 Tad parengiamąją klasę jis pradėjo lankyti būdamas 12 metų. 

Apskritai vienoje klasėje besimokančiųjų amžius buvo labai įvairus, todėl 
toje pačioje parengiamųjų grupėje buvo įrašyti ir dukart už Rapolą jaunesni 
vaikai. Sprendžiant iš vėlesnių mokyklos ataskaitų, būsimojo tapytojo vyriau- 
siasis brolis mokėsi labai trumpai ir gimnazijos kurso nebaigė. Galėtume many- 
ti, kad šeimos galva tikėjosi Rapolą liksiant prie ūkio, todėl didelio mokslo jam 
nereikėsią, arba pats Zenkevičių pirmagimis neturėjo nei didesnių gabumų, nei 
noro kalti gramatikos taisyklių. 


3 Kražių gimnazijos direktoriaus I. Daujoto ataskaita Vilniaus švietimo apygardos globėjui. 
LVIA, f. 567, ap. 2, b. 2759, 1. 21. 
40 Rapolo Zenkevičiaus gimimo metrikos nuorašas. RCVIA, f. 1343, ap. 22, b. 1869, 1. 30-31. 

Jonas buvo antras vaikas šeimoje. (Šių eilučių autoriui nė kartą teko klysti, 
ankstesnėse publikacijose svarstant tapytojo kilmės ir šeiminius klausimus*!). 
Mokyklos slenkstį jis peržengė amžiumi gerokai pranokdamas savo bendra- 
klasius. Otonas Liolių bažnyčios metrikų knygoje buvo įrašytas dar po dvejų 
metų, prabėgusių nuo Jono krikšto. Šioje pirmaklasių trijulėje jo būta ir jau- 
niausio, ir gabiausio. 

Tai, kad visi trys Zenkevičiai (buvo dar vienas brolis Martynas, gimęs 
1826 m.4?, bet apie jį nieko daugiau nepavyko sužinoti) pradėjo mokslus Kra- 
žiuose, gana įtikinamai liudija, kad tėvai siekė tam tikro patogumo rūpinda- 
miesi besimokančiais vaikais - vienu kartu galėjo visus aplankyti. Be abejo, ir 
broliams drauge gyventi buvo ne tik smagiau, bet ir ekonomiškiau. Juk namo 
mokiniai grįždavo tik per atostogas ar ypatingas šventes. Jei mūsų samprotavi- 
mai teisingi, tada, davę valią vaizduotei, galėtume kalbėti apie gan rūpestingus 
tėvus, jaukų šeimos židinį, stiprius tarpusavio ryšius. 

Tačiau galima ir kita versija, kuri irgi galėtų būti teisinga, jeigu atsižvelg- 
tume į vėlesnius J. Zenkevičiaus gyvenimo metus, kai jis sirgo sunkia ir lėti- 
ne ausų liga. (Būdamas apie 35-erių, tapytojas blogai girdėjo.) Galėtume daryti 
prielaidą, kad tėvai nesiryžo Jono leisti į mokyklą dėl silpnos sveikatos ir galimų 
klausos defektų, kurie labai trukdo bendrauti ir suteikia daug dvasinių kančių 
ankstyvojoje vaikystėje, ypač klasės šurmulyje, nes vaikai dažniausiai būna ne- 
gailestingi. Tačiau tokiu aiškinimu sunku patikėti: jei tuo metu J. Zenkevičius 
būtų iš tikrųjų sirgęs, sužinotume iš gimnazijos ataskaitos, iš tos dalies, kurioje 
pažymimi ypatingi įvykiai ir aprašoma bendra sveikatos būklė šioje įstaigoje. 

Svarbu tai, kad jokių užuominų apie panašaus pobūdžio ligas ataskaitoje 
nerandame: minimi išprotėjusieji, bet ne apkurtusieji. Galiausiai jei liga ir 
būtų kėlusi Jonui keblumų, o jo tėvams - rūpesčių, vis vien sprendimas į 
mokslus leisti visus tris brolius kartu rodytų tėvų įžvalgumą ir rūpestingumą 
ir skatintų tikėti, kad Pakražantyje viskas buvo kaip tik taip, kaip mes ban- 
dėme įsivaizduoti. 


4 Plačiau žr. Egidijus Aleksandravičius. „Dailininkas Jonas Zenkevičius ir lietuvių demokra- 
tinis judėjimas“. LTSR aukštųjų mokyklų mokslo darbai. Istorija, t. XX(2), 1981, p. 34-44; 
Egidijus Aleksandravičius. „Jonas Zenkevičius“. Kultūros barai, 1984, Nr. 7, p. 64-65. 

42 Zenkevičių giminės genealogijos dokumentai. RCVIA, f. 1343, ap. 22, b. 1869, 1. 18-30. 

"III. Kražių gimnazijoje 


VYSTANČIO LAIKO PAUNKSNĖ 


enojoje Žemaitijos kunigaikštystėje, o dabar - Kauno gubernijoje, penkios 

33 LJ mylios nuo Raseinių yra nedidukas miestelis, vadinamas Kražiais; išsista- 

tęs lygumoje prie upės Kražantės, kurios vandenys skalauja to miestelio dešinįjį 
pakraštį, tuoj nuo įvažiavimo iš Nemakščių arba Raseinių kelio...*3 

Taip pradeda savo knygą apie šią vietovę didelis žemaičių istorijos žinovas 
Ignacas Bušinskis, XIX a. pradžioje mokęsis čionykštėje gimnazijoje kartu su 
Simonu Stanevičiumi, vėliau studijavęs Vilniaus universitete. Įspūdinga Kražių 
panorama atsiskleisdavo anuo metu žvelgiantiems nuo Motiejaus Sarbievijaus 
apdainuoto Medžiokalnio arba iš arčiau, nuo parapinės bažnyčios kalvos. De- 
šinėje, visai ant Kražantės skardžio, baltavo senosios jėzuitų kolegijos pastatai, 
iškilę XVII a. pradžioje pagal projektą, aprobuotą paties jėzuitų ordino generolo 
Romoje. Bet tai jau greičiau buvo liūdnokos jų liekanos, šalia kurių suskilusio- 
mis sienomis dunksojo kadaise garsi jėzuitų kolegijos bažnyčia. Kartu su mo- 
kykla ji sudarė darnią architektūrinę kalvą. 

Toliau į dešinę, anapus upelio, buvo įsikūręs Kražių dvaras, nesyk per ke- 
lis šimtmečius keitęs šeimininkus ir XIX a. pirmoje pusėje priklausęs Šiukš- 
tų giminei. Kražantės vaga, parko medžiai su properšose mirgančiais gėlynais 
traukte traukė akį net ir varganų parapijiečių, kurie šventadieniais, išsukę iš 
šventoriaus, slampinėdavo po miestelį dairydamiesi, kur kokia smuklė. 

Pasukus galvą kairėn, ten, kur Nemakščių vieškeliu miestelio turgaus aikš- 
tėn skubėdavo valstiečiai, žvilgsnis užkliūdavo už benediktinių vienuolyno su 
nediduke mūro bažnyčia. Šis ansamblis kartu su aprašytais kolegijos pastatais 


ir mūsų apžvalgos aikštele pasirinkta parapinės bažnyčios kalva formavo svar- 
3 Ignacy] Buszynūski. Kroze. Ich przeszlošc i stan obecny. Wilno, 1872, s. 7. 

biausius medinio miestelio architektūrinius akcentus, kuriuos laikas iki šiol iš- 
saugojo tik senose graviūrose ir rankraštiniuose aprašymuose. 

XIX a. trečiame dešimtmetyje gyvenančių nuosmukio laikotarpį Kražių pa- 
veikslas jau buvo netekęs to ankstesnio blizgesio, kuriuo didžiavosi prieš visą 
Žemaitiją iki XVII a. vidurio. Iki švedų įsiveržimo amžiaus viduryje Kražiai pa- 
grįstai galėjo būti laikomi vienu svarbiausių Lietuvos kultūros centrų. Čia veikė 
kolegija, o seminarijoje buvo rengiami katalikų bažnyčios dvasininkai. Nors 
miestelis ir savo klestėjimo metais buvo nedidelis, tai netrukdė jam atlikti tokio 
kultūros židinio funkcijų. Mat, nesant Žemaitijoje nė vieno civilinės ir religinės 
administracijos centro, čia susiklostė gana specifiška padėtis: vyskupystės cen- 
tras nuo seno buvo Varniuose, pilies teismas posėdžiavo Raseiniuose, kartais 
vadintuose Žemaitijos sostine (XVIII a. pab. bajorai galėjo bylinėtis Telšiuose, 
dar vėliau — Šiauliuose), o svarbiausia vidurinė mokykla veikė Kražiuose. 

Nuo XVII a. vidurio šalyje ėmę reikštis ūkinės suirutės požymiai matomi ir 
Kražiuose. 1656 ir 1659 m. miestelį nusiaubė švedų kariuomenė! Nespėjusį pakil- 
ti po alinančių karų, atkusti trumpalaikės taikos ir ramybės sąlygomis miestelį 
užklupo XVIII a. pradžios karai, badas, maro epidemijos. Bejėgius Kražius plė- 
šė ir švedai, ir savi konfederatai. 1710 m. medinius pastatus sunaikino gaisras, 
1706-1716 m. laikinai neveikė ir kolegija. 

Prie Kražių smukimo prisidėjo ne tik epidemijos, gaisrai, nežabotas kariuo- 
menės dalinių siautėjimas, bet ir tai, kad dvasinė seminarija buvo iškelta į Var- 
nius (1740 m.)“*, kurie pamažu ėmė savintis kultūrinio centro funkcijas. Ir nors 
taikūs krašto gyvenimo pragiedruliai keitė karo baisybes, nors iki XVIII a. pa- 
baigos kražiškiai atgaivino ir net šiek tiek išplėtė prekybą bei verslus (1765 m. čia 
veikė 64 karčemos ir dvi degtinės varyklos), nors XVIII a. pabaigos istoriniuose 
šaltiniuose Kražiai vadinami miestu, klestėjimo metai, kuriuos vis dar priminė 
kokio nors šviesaus žemaičių bajoro namuose skaitomos M. Sarbievijaus eilės, 
vis giliau grimzdo į praeitį. 

Anot netolimame Pakėvio dvarelyje užaugusio ir Kražiuose mokslus ėjusio 
Liudviko Jucevičiaus, nors 1780 m. karalius Stanislovas Augustas savo privilegija 
leido Kražiuose rengti per savaitę du turgus ir kasmet tris prekymečius („pirmą 
keturių savaičių, pradedant nuo Trijų karalių, antrą trijų savaičių po švento Anta- 
no, trečią keturių savaičių po švento Egidijaus“), dėl ekonominių ryšių silpnumo 
tuo leidimu taip ir nebuvo pasinaudota. XIX a. pradžioje miestelyje būdavo vienas 


44 Algimantas Miškinis. „Kražių istorinė urbanistinė raida“. Lietuvos TSR architektūros klausi- 
mai. Vilnius, 1978, p. 39. 

turgus kartą per savaitę ir keli vienadieniai arklių turgūs per metus. Svarbiausias 
jų vykdavo pirmadienį prieš Užgavėnes ir buvo vadinamas muge, į kurią suplauk- 
davo prekiautojai net iš tolimų Rusijos imperijos gubernijų. 


Pats Kražių miestelis, nuo 1568 m. valdytas Mikalojaus Kristupo Radvi- 
los palikuonių, 1801 m. buvo parduotas už 25 tūkstančius olandiškų dukatų 
Juozapui Rodzevičiui, kuris užmokėjęs dalį šios sumos, įsipareigojo apmokėti 
skolas, užtrauktas šio dvaro sąskaita. Tuo tarpu dėl švaistymo, o dar labiau 
dėl netvarkos tos skolos dvigubai išaugo, ir galų gale įvyko eksdivizija (sko- 
lininko turto padalijimas kreditoriams - E. A.), po kurios Kražiai atsidūrė 
labai didelio skaičiaus savininkų rankose. Mat kiekvienas namas, kiekviena 
prasčiausia karčiamėlė, kiekvienas menkiausias kromelis, kuriame pardavinė- 
jama bent svaras kitas muilo ar keli lapai tabokos, turi vis kitą savininką. Yra 
tatai miestelis, kurį sudaro keli šimtai namų, nešvarus, pelkėtas, gyvenamas 
daugiausia žydų. Jo aristokratija yra gimnazijos mokytojai ir mokiniai. Na- 
mai kai kurie gražūs, bet visa fizionomija išrodo kaip pasiturinčio izraelito 
drabužis, kur matai sumišai turtingumą bei eleganciją su purvu.“ 


Zenkevičių sūnums iš Pakražančio iki garsiosios Kražių mokyklos buvo vi- 
sai netoli. Turgaus ar arklių mugės dieną paaugusius bajoraičius viliodavo ne tik 
kromeliuose kvepiantys gardėsiai. Jų akį traukė ir Kražių „aristokratija“, gru- 
pelėmis besibūriuojanti atokiau nuo minios, tačiau gana arti, kad būtų matoma 
ori laikysena, mokykloje muštruojamos manieros. Ir visos tos tylios paslaptys, 
kurios prasideda santūriu susižvalgymu su praeinančia miestelėno dukra ar 
paslėptu nepasitenkinimu neteisybe bei skriaudomis ir pasibaigia aistringomis 
sąmokslininkų kalbomis, kurios uždega jaunas širdis, skatina ryžtis žygdarbiui, 
bausmei, kančioms, tarsi galinčioms atpirkti visuotinę neteisybę arba bent lei- 
džiančioms išvengti dalyvavimo tose viešpataujančių sluoksnių žaidynėse, kur 
turtingieji visada katės, o bedaliai žmogeliai tik mažos pelytės. 

J. Zenkevičiui ėjo treti metai, kai tremtin vežamų „juodųjų brolių“ (taip buvo 
vadinami nelegalios anticarinės organizacijos, veikusios gimnazijoje, nariai) at- 
sisveikinimo žvilgsniai ir gestai įsirėžė juos išlydinčių žmonių atmintin. Ir nors 
Pakražančio nesiekė vykstančio į Vilnių konvojaus maršrutas, legendą apie še- 
šiolikamečių gimnazistų veiklą lydėjo tylūs bendramokslių atodūsiai, pagarbi 
rimtis veiduose tų, kurie minėdavo Adomo Mickevičiaus draugo filomato Jono 
5 Liudvikas Jucevičius. „Žemaičių žemės prisiminimai“. Raštai. Vilnius: Valstybinė grožinės 

literatūros leidykla, 1959, p. 356. 

Sobolevskio, 1823 m. areštuoto dėl Vilniaus universiteto studentų bylos, ir šešių 
mokinių, pasiryžusių jį išvaduoti iš caro žandarų nelaisvės,-pavardes. 

Organizatoriai, kaip išaiškino tardymo komisija, buvo šeštos klasės moki- 
niai: Kiprijonas Jančiauskis, perėjęs čionykštėn gimnazijon iš Kauno, kur mo- 
kėsi pas A. Mickevičių, ir Jonas Vitkevičius, kilęs nuo Pašiaušės, Kurtuvėnų 
parapijoje. Pastarojo pavardė per pusantro šimto metų sumirgėjo įvairiausių 
šalių ir skirtingo profilio literatūroje dėl tiesiog neįtikėtino, beveik fantastiško 
gyvenimo kelio, kuris vedė jaunąjį žemaitį per Orenburgo kareivių stovyklas, 
persų ir afganų 1837-1839 m. karo laukus, slaptus Rusijos imperijos diploma- 
tinių tarnybų užkulisius, priešų intrigas ir netikėtą, paslaptingą mirtį tolima- 
jame Kabule 1839 m. Vien pastaraisiais dešimtmečiais J. Vitkevičiaus asmuo 
tapo svarbiausiu herojumi net keturių nuotykių knygų, parašytų J. Semionovo 
(„Diplomatinis agentas“, 1959), M. Guso („Dvikova Kabule“, 1964), N. Chalfi- 
no („Atpildas laukia Džagdalake“, 1975), V. Safonovo („Kelias į tyrus“, 1974). 
Aistringas, užsigrūdinęs, nepaprastos atminties ir turintis ypatingų kalbinin- 
ko gabumų, J. Vitkevičius tarsi gimė herojumi, apie kurį kaip apie tam tikrą 
magnetinį lauką sukosi realūs ir išgalvoti, painūs ir visai naivūs, bet visada 
intriguojantys pasakojimai. 

Tiesa, neabejotina, kad vaikystėje J. Zenkevičiaus bendraamžiai nedaug ką 
žinojo apie tremtinio likimą. Tik vėliau, jau šeštame dešimtmetyje, kai užbaigti 
savo dienas gimtinėn grįžo kitas Lietuvos jaunuomenės organizatorius ir „spin- 
dulingaisiais“ (tiksliau, „spinduliuojančiaisiais“) pasivadinusios studentų drau- 
gijos vadas Tomas Zanas, praleidęs ne vieną karčios tremties dieną kartu su 
J. Vitkevičiumi, tapo žinomi kai kurie realūs šios legendos faktai. Tačiau jaunų- 
jų Kražių gimnazijos mokinių vaizduotei užteko ir vietinių įvykių. 

1830 m. rudenį tėvas atvežė tris brolius Zenkevičius į gimnazijos parengia- 
mąją klasę. Tų pačių metų lapkričio 29 d. Varšuvoje kilo sukilimas, kuris po 
kelių mėnesių persimetė į Lietuvą, išjudino nusistovėjusią tvarką, trumpam 
pažadino viltį atkurti Lietuvos valstybingumą ir išspręsti valstiečių klausimą. 
1831 m. kovo 25 d. sukilo Raseinių apskritis, o paskui per keletą dienų sukilimas 
apėmė visą Lietuvą: kovo 26 d., nesuspėjus iš Dinaburgo (Daugpilio) tvirtovės 
priartėti 4-0s pėstininkų divizijos vado generolo majoro F. Širmano vedamiems 
jungtiniams jėgerių batalionams, Rusijos karinės vadovybės pasiųstiems į Že- 
maitijos centrą, Raseinius užėmė sukilėliai“. 


46 Feliksas Sliesoriūnas. 1830-1831 metų sukilimas Lietuvoje. Vilnius: Mintis, 1974, p. 38. 

Kražių kolegijos rūmai ir jėzuitų bažnyčios griuvėsiai, 
žvelgiant nuo parapinės bažnyčios kalvos. 
Vincento Misevičiaus 1840 m. piešinys 


III. KRAŽIŲ GIMNAZIJOJE 55 


Jau po poros dienų buvo sudaryta laikinoji Raseinių apskrities sukilėlių val- 
džia, kuri savo vadu išrinko Ezechielį Stanevičių. Prasidėjo nelygios grumtynės: 
vienoje pusėje buvo ryžtas ir pasiaukojimas, kitoje - caro kariuomenės orga- 
nizacinis pranašumas, žmonių ir technikos persvara. Raseiniai ėjo iš rankų į 
rankas: kovo 30 d. juos užėmė pulkininko T. Bartolomėjaus vadovaujamas caro 
kariuomenės dalinys, bet po 8 dienų jį išvijo sukilėliai, gegužės 12 d. į juos 
įžengė generolo leitenanto N. Salimos vadovaujami armijos daliniai. Sukilimas 
plėtėsi. Kovon buvo šaukiami apylinkių bajorai. 

Žemės ir laisvės pažadų viliojami, nepakeliamos socialinės ir politinės prie- 
spaudos nukamuoti prie sukilimo dėjosi žemaičių valstiečiai. Pradėjo veikti 
nauja karinė ir civilinė administracija. Be sukilimui būtinų politinių, ūkinių ir 
komunikacinių bei medicinos pagalbos funkcijų, ji neretai atlikdavo ir tokias, 
kurios labiau tiko taikiam laikotarpiui: anot kai kurių sukilimo tyrinėtojų, prie 
sukilėlių apskričių komitetų kartais veikdavo net skyriai, kurie rūpinosi mokslo 
reikalais“? 

Sukilimas plėtėsi: beveik visi stambesnieji Žemaitijos centrai jau balandį 
pripažino sukilėlių valdžią, kuri turėjo savo įgaliotinių kiekvienoje parapijoje. 
Raseinių apskrityje tokie įgaliotiniai buvo vadinami gaspadoriais*8, jie rūpinosi 
maisto ir amunicijos tiekimu, lėšomis ir ginklais. Iš atstovų vietiniai gyventojai 
sužinodavo ir svarbiausias naujienas apie kovas prie Vyslos ar Neries. O apie 
mūšius, atskirus jų epizodus, legendomis virstančius kovotojus papasakodavo 
paprasti sukilėliai. Pavardės, vardai, titulai ir kariniai laipsniai šiuose pasako- 
jimuose susimaišydavo, priešų skaičius keleriopai viršydavo realiai buvusį, o 
saujelė sukilėlių, atrėmusių kazokų eskadrono bandymus užimti kurią nors sto- 
vyklą ar tiltą, tarsi įgydavo magišką jėgą. 

Kokio nors sužeisto raitelio lūpose pasitraukimas iš Kauno ir Emilijos Plia- 
terytės bei Marijos Rašanavičiūtės nuotykiai, jų drąsa ir pasiaukojimas privers- 
davo pavargusius vyrus pasitempti. Tikriausiai būdavo prisimenamas ir apiręs 
tiltas per Nerį, kelias į artimiausią miškelį, kur nuo gausesnio priešo galėjo 
pasislėpti sumušto 25 šaulių pulko sukilėliai. Šuoliuojantys abiejų amazonių 
žirgai, kurių vienas staiga suklumpa, o raitelis - mėlynakė mergina - griūva 
žemyn. Ims ir sumindžios jau visai priartėjęs caro kazokų būrys. Viskas dedasi 
akimirksniu, todėl neįsidėmėsi to karininko, kuris sustoja, nušoka nuo žirgo, 
užkelia ant balno sąmonės netekusią merginą ir ryžtingai sukerta ranka per jos 


47 Ten pat. 
48 Ten pat, p. 94. 

žirgo šoną, kad dar nors trumpam legenda būtų išsaugota kitiems. O pats šilto 
ir šalto patyręs karys oriai atgręžia krūtinę priešo rikiuotei.:. . | 

Vieni kalbėjo, kad tai buvęs generolo Gelgaudo skirtas Kauno komendantas 
pulkininkas Kiekernickis, taip nuplovęs gėdą, kurią užsitraukė nevykusiai orga- 
nizavęs miesto gynybą, kiti, ypač žemaičiai, tvirtino, kad E. Pliaterytę išgelbėjęs 
25 pulko vadas, jų kraštietis majoras Stanislovas Macevičius. Tą liudijo ir jo 
adjutantas, o vėliau - išgarsėjęs Čilės Santjago (Santiago de Chile) universiteto 
rektorius, filomatas Ignas Domeika. Treti, kražiškiai, pažinoję Mariją Rašana- 
vičiūtę iš tų laikų, kai ši mokėsi Kražiuose pas benediktines, piešė dar kitokį 
vaizdą: tą akimirką, kai E. Pliaterytė krito žemėn ir atrodė, kad tuoj tuoj ją 
pačiups trys labiau už kitus prasiveržę kazokai, ištikima draugė apgręžusi žirgą 
ir taikliu karabino šūviu nukovusi vieną iš jų. Tuojau pat atskubėjęs majoras 
Macevičius su keliais sukilėliais padėjęs merginoms pabėgti... 

Jau vėliau, 1831 m. rudenį, šios Lietuvos dukros iš lūpų į lūpas perduodamuo- 
se pasakojimuose atsirasdavo tai Paryžiuje, tai kažkur Suvalkijoje ar Veisiejų 
apylinkėse, tai po Kapčiamiesčio kapinaičių liepomis. Bet tą 1830-ųjų pavasarį 
būta daugiau vilčių negu prisiminimų. Viskas dar buvo prieš akis. Degė tikėji- 
mas, kad Lietuva ir Žemaitija turi grumtis dėl garbės ir laisvės. 

Jei užklysdavo į Kražius būrys, vilkintis vienodas pilkos gelumbės striukes 
ir kelnes, taip pat ir rudines (sermėgas), pasiūtas iš tokios pat medžiagos su 
dviem kišenėmis ant krūtinės šoviniams nešioti, buvo aišku, kad tai raseiniš- 
kiai; jei pėstininkų kepurės su snapeliais, o raiteliai mėlynos gelumbės striukė- 
mis, įžvalgesni pažindavo Telšių apskrities būrį; ukmergiškių pilkos striukės 
buvo mėlynomis apykaklėmis - kaipgi jų neatskirsi. Dar kitaip rengėsi lenkų 
kariuomenės kovotojai iš generolo Antano Gelgaudo korpusų. Po nesėkmingo 
bandymo užimti Vilnių, po pralaimėjimo ties Šiauliais liepos 9 d. tos rikiuotės 
pairo, sumuštų būrių likučiai tarp savęs susimaišė ir niekas atokiau stovėdamas 
jau negalėjo pasakyti, iš kur Prūsijos link traukiasi margaspalvis, dulkėtas ir 
kruvinas sukilėlių būrelis. Sukilimo atomazga buvo čia pat: kovos šūkiai, pa- 
trankų kanonada ir žirgų žvengimas nutolo į Vakarus, ir tik kartais prietemoje 
kur nors už sandariai uždarytų durų galima buvo nugirsti tyliai pasakojamų 
naujienų nuotrupas. 

Nuo liepos pabaigos žinios jau buvo labai liūdnos, todėl netekties ir pralaimė- 
jimo nuoskaudą būtinai reikėjo kompensuoti netolimoje praeity pasiektų laimėji- 
mų prisiminimais. Ar galėjo taip greitai išdilti iš atminties pergalingai į Kražius 
įžengęs J. Sirevičiaus vadovaujamas sukilėlių raitelių būrys; ar galėjo mačiusieji 

pamiršti paimtų į nelaisvę caro kareivių vorą su poručiku Ušakovu priešakyje, 
tyliai žengiančią dulkėtomis gatvelėmis*?. O kiek kalbų turėjo sukelti gegužės pa- 
baigoje miške tarp Užvenčio ir Kražių įvykęs susidūrimas tarp J. Sirevičiaus būrio 
ir pulkininko T. Bartolomėjaus raitelių, pasibaigęs sukilėlių pergale. 

"Taip buvo pavasarį, vasaros pradžioje, o liepą Kražiuose trumpam sustojusių 
A. Jacevičiaus vadovaujamo pusantro tūkstančio Telšių apskrities sukilėlių pul- 
ko karių veiduose nors ir švietė ryžtas, bet visai nedaug juose buvo džiaugsmo ir 
vilties. Liepos 8 d. išžygiavęs Šiaulių link šis dalinys buvo paskutinis reguliarios 
sukilėlių kariuomenės būrys, kurį sveikino Kražių gyventojai. Po kelių dienų 
apie jį buvo kalbama, kad traukiasi kartu su A. Gelgaudo ar generolo Rolando 
junginiais, kad ariergarde paliktas garsusis „Žemaitijos pasiutėlių“ pulkas prie 
Pavandenės kaunasi su J. Delingshauzeno kazokais ir jiems į pagalbą atskubėju- 
siu Kijevo husarų pulku. Abi pusės naudoja artileriją. Abi pusės turi nuostolių. 

Žinios pavėluotai pasiekdavo Kražius, kurių gatvelių dulkės dabar jau kilo 
iš po pergalingai žygiuojančių caro kareivių kojų. Prie Varnių vėl aršus arier- 
gardinis mūšis, kuriame J. Delingshauzenas patiria daug nuostolių, paskui Rie- 
tavas, Gargždai ir kitos vietovės, kurios anuo metu jau priklausė ne Lietuvai, o 
Prūsijai. Ten pasitraukę sukilėlių daliniai buvo internuoti. Kai kur dar ruseno 
partizaninio karo židiniai, bet vilčių laimėti buvo vis mažiau ir mažiau. 


POSUKILIMINĖS NUOTAIKOS, 
MOKYTOJAI IR MOKINIAI 


Dešimtmečiui gimnazistui visa, kas buvo susiję su mūšiais, žygdarbiais, šlove, 
dar galėjo atrodyti pusiau realybė, pusiau neaiškus žaidimas. Neteko rasti duo- 
menų, kad sukilimo kovos ir posukiliminės represijos būtų tiesiogiai paveiku- 
sios J. Zenkevičiaus gimines. Tiesa, M. Valančius „Pastabose pačiam sau“ mini 
kažkokį žemaitį V. Zenkevičių, teologijos magistrą, baigusį Vilniaus universite- 
tą, ėjusį sukilėlių kapeliono pareigas ir emigravusį į užsienį“. 

Zenkevičių giminės genealoginiame medyje aptinkame tik vieną galimybę: 
M. Valančiaus minimas sukilėlis galėjo būti J. Zenkevičiaus pusbrolio Mykolo 
vyresnysis sūnus Vincentas. Tačiau net jei ši versija pasitvirtintų, vargiai ar tai 


4 Ten pat, p. 247, 258. 
3 Motiejus Valančius. Pastabos pačiam sau. Klaipėda, 1926, p. 108. 

galėjo kiek nors smarkiau paveikti vaiko vidinį pasaulį, kuriame net mirtis at- 
rodo kitaip negu suaugusiajam, o ką jau kalbėti apie emigraciją. 

Tačiau Kražių gimnazija trumpam kvėptelėjo parako dūmų, pergalės ir iš- 
sivadavimo vilties, o vėliau ir represijų baimės. Visus buvo apėmusi netikrumo 
nuotaika, nepasitikėjimas ir įtarumas, baimė būti teisingai ar neteisingai apkal- 
tintam organizavus sukilimą ir dalyvavus kovos veiksmuose. Tiesa, išlikusiuose 
rusų teisinio persekiojimo archyviniuose dokumentuose beveik nėra nieko, kas 
būtų susiję su gimnazistais. Svarbiausia buvo išaiškinti mokytojų nuotaikas. Iš 
pradžių tuoj po to, kai buvo nuslopintas sukilimas, caro administracija gan 
tolerantiškai įsakė atlikti tyrimą ir surašyti atitinkamą ataskaitą mokyklos di- 
rektoriui Ignui Daujotui, kuris, kaip vėliau paaiškėjo, taip pat buvo prisiekęs 
sukilėlių valdžiai. 

Direktoriaus išvados sukėlė kai kurių mokytojų nepasitenkinimą. Antai 
1832 m. rugsėjo 7 d. Baltarusijos švietimo apygardos globėjas gavo vokiečių 
kalbos mokytojo Jono Ochmano skundą?', kuriame šis įrodinėjo, kad Ignacas 
Daujotas, naudodamasis tarnybine padėtimi ir saugodamas savo kailį, verčia 
mokytojus ir mokinius nepasisakyti prieš jį. Pavyzdžiui, iš sukilimo dalyvio 
mokinio Tomo Kryžanauskio jis pareikalavo raštiško liudijimo, kad jo direk- 
torius neįkalbinėjęs dėtis prie sukilėlių. Panašiai elgiamasi ir su mokytojais, 
kuriems pagal nustatytą tvarką taip pat turėjo būti išduoti „patikimumo val- 
džiai“ pažymėjimai. Anot skundo autoriaus, dėl tokio tyrimo nepagrįstai buvę 
nubausti mokytojai J. Slonimskis ir I. Okolovas, kurie išmesti iš gimnazijos 
skursta, o pats direktorius tuo metu net nevykdo vyriausybės įsakymo dėstyti 
istoriją rusiškai... 

Kova dėl būvio, nesiskaitymas su priemonėmis gelbėti savo ir artimųjų kai- 
lį padėjo caro administracijai išsiaiškinti keletą faktų, liudijančių prieš bemaž 
visus Kražių gimnazijos mokytojus. Kiek kartų Lietuvos istorijoje, pažymėtoje 
rusų invazijų, užkariavimų ir represijų traumomis, tai yra pasikartoję? 

Remdamasi surinkta medžiaga, Rusijos švietimo ministerija konstatavo, kad 
Kražių gimnazija kartu su I. Daujotu priešakyje prisiekė sukilėlių valdžiai ir 
atidavė visas gimnazijos lėšas į sukilimo iždą. Tačiau direktorius savo noru 
prisipažino, todėl pagal 1831 m. birželio 4 d. amnestiją nebuvo baudžiamas**. 
J. Ochmanas pripažintas trečios kategorijos valstybiniu nusikaltėliu, nes raštiš- 


3 Raportas apie Kražių gimnazijos mokytojų dalyvavimą 1830-1831 m. sukilime. LVIA, f. 567, 
ap. 2, b. 2916, 1. 102. 
52 Ten pat, L. 106. 

kai nurodė sukilimo vadovybei priešiškai nusiteikusius asmenis. Panašios pra- 
žangos caro vyriausybei įžiūrėtos ir J. Slonimskio, ir I. Okolovo veiksmuose. 

Rusų valdžios akimis kitų kražiškių mokytojų veiksmai taip pat neatrodo 
geri. Mokytojai V. Hurčinas, M. Paulavičius, J. Narkevičius, J. Kroazjė, A. Dam- 
brauskis, prisiekę sukilimui ir nesipriešinę mokyklos kasos perdavimui, prisi- 
statė valdžiai ir išpažino savo kaltę. Tačiau, kaip manė krašto administracija, 
jie neturėtų eiti savo pareigų. Stiprėjančio sąmoningo švietimo sistemos rusi- 
nimo entuziastams rusų administracijoje tai regėjosi it neabejotinas įrodymas, 
kad Žemaitijoje niekuo negalima pasitikėti, kad vietinių inteligentų lojalumas 
valdžiai niekad nebus pasiektas. Tad lieka tik vietinius žemaičius ir lietuvius 
mokyklose keisti į rusus arba bent į stačiatikius. 

Situacija buvo kebli. Daugumos mokytojų simpatijos anticariniam judėjimui 
buvo įrodytos, ir švietimo apygardos globėjas siūlė pakeisti mokyklos persona- 
lą patikimais, t. y. rusų tautybės, žmonėmis, tačiau konservatyvioje feodalinės 
Rusijos visuomenėje ne taip lengva buvo rasti įgudusių ir deramai pasirengusių 
specialistų, kurie būtų ir kvalifikuoti, ir patikimi. Kita vertus, kaip turėtų mo- 
kyti vaikus mokytojai, nemokantys vietinių gyventojų kalbos? Dėl to į švietimo 
ministro siūlymą Vilniaus generalgubernatorius kunigaikštis I. Dolgorukovas 
atsakė, kad I. Daujotas, kiek jam žinoma, nusikalto daugiau iš baimės ir minkš- 
taširdiškumo negu dėl sąmoningos neištikimybės. Generalgubernatoriaus nuo- 
mone, I. Daujotas dar gali praversti valdžios tikslams*3. Po ilgų svarstymų buvo 
nutarta I. Daujotą ir keletą kitų senųjų mokytojų palikti mokykloje kaip „laiki- 
nai einančius savo pareigas“. Į atleistų pedagogų vietą buvo atsiųsti Peterburgo 
universiteto studentai A. Chitrovas ir S. Vasiljevas, kurie turėjo padėti mokyto- 
jams ir mokiniams pereiti prie dalykų dėstymo rusų kalba. 

Tokiomis sąlygomis pradėjo savo mokslus J. Zenkevičius ir jo bendraklasiai, 
kurių 1830-1831 mokslo metais buvo 49. Apskrities mokyklos prie Kražių gim- 
nazijos parengiamojoje klasėje vaikai pirmiausia pajusdavo mokytojo J. Narke- 
vičiaus darbo metodiką. Ją labai išsamiai savo „Mokytuose žemaičiuose“ aprašė 
Liudvikas Jucevičius: 


Narkevičius Juozapas. Filosofijos kandidatas, žmogus mokytas, geraširdis 
ir tikrąja to žodžio prasme uolus. Kitados daugelį metų buvo Kražių apskri- 
tinės mokyklos prie Kražių gimnazijos lenkų kalbos mokytojas. Turėjo teigia- 
mos įtakos tobulinant lenkų kalbos dėstymą jaunajai žemaičių kartai. Čia iš 


3 Ten pat, L. 120. 

tikryjų buvo reikalingas toks mokytojas, kaip jis, kad nebūtų prasilenkiama 
su pageidaujamu tikslu, mat beveik visi žemaičiai, atvažiavę į mokyklą po 
namų auklėjimo, kuris, apsprendžiamas vietinių aplinkybių, mažai išmano šį 
dalyką, nes jų lenkų kalbą paprastai teršia auklės žemaitės arba bonos pran- 
cūzės: juk vaikas pas mus anksčiau pramoks lietuviškai arba prancūziškai, 
negu lenkiškai (pabraukta - E. A.). 

Narkevičius tad įvairių priemonių ėmėsi mokydamas lenkų. kalbos arba 


veikiau ją taisydamas, jei taip galima išsireikšti: dėstė gramatikos taisykles, 
taisė šnekamosios ir rašomosios kalbos klaidas. Kai šitai negelbėdavo, pasi- 
telkdavo kartais ironijos ginklą ir skaudžiai išjuokdavo netaisyklingą vogra- 
vimą. Tuo mokymo būdu jis pasiekdavo visišką sėkmę, kokios betrokšdavo jo 
tauri širdis5* 


Čia pateikta mokytojo charakteristika kartu parodo ir kalbinę žemaičių ba- 
jorų aplinką, ir paties lietuvių tautosakos tyrinėtojo bei rašytojo L. Jucevičiaus 
požiūrį į kalbą. Jam lenkų kalba nebuvo tas veiksnys, kuris padeda nustatyti 
tautybę. Kalbėti lenkiškai — tai dar nėra lietuviškos tautinės tapatybės praradi- 
mas. Nors savaime aišku, tai rodė tam tikrą tautinės savimonės silpnumą. 

Tačiau L. Jucevičiaus prisiminimai buvo susiję su laikotarpiu prieš sukilimą, 
o pertvarkymai, lydėję sukilimo pralaimėjimą, užklupo J. Zenkevičių antroje 
apskrities mokyklos klasėje, kai „laikinai einantys pareigas“ mokytojai (tarp jų 
ir J. Narkevičius) turėjo pamažu pereiti prie dėstymo rusų kalba. Rusifikacijos 
žingniai vertė ne tik keisti vietinius arba senuosius mokytojus rusais, bet ir dar 
laikinai paliktus versti per pamokas kalbėti rusiškai. Laikinumo ir pažeminimo 
būsena negalėjo neveikti emocinio klimato tarp mokytojų ir santykių su savais 
mokiniais. Įtarumo atmosfera lydėjo pralaimėjusius, persekiojamus ir ieškančius 
išlikimo būdų žemaičius. Todėl įsisavinti mokymo medžiagą buvo gana sunku. 


Jau gerokai vėliau, dešimtmečio pabaigoje, tuometis Kražių gimnazijos di- 
rektorius Bernhofas taip apibūdino savo darbo specifiką Žemaitijoje: Apskritai 
apie jaunuolius, besimokančius Kražių gimnazijoje, negalima pasakyti, kad 
būtų ypač sugadinti dorovės požiūriu <...>. Tiktai tam tikros dalies vaikų, ki- 
lusių iš vadinamosios akalicų (bajorkaimių - E. A.) šlėktos, kuri savo buitimi 
ir elgsena mažai kuo skiriasi nuo valstiečių, elgesyje, įpročiuose ir polinkiuose 
neretai išryškėja savybės, būdingos tiems (nekilmingiems - E. A.) sluoksniams. 


54 Liudvikas Jucevičius. Mokyti žemaičiai. Vilnius: Vaga, 1975, p. 97-98. 

O tai, kad žemutinių ir dalies vidurinių vietos gyventojų sluoksnių atstovai 
vartoja žemaičių kalbą, lemia silpną stojančių į mokyklą mokėjimą ne tik 
rusų, bet ir lenkų kalbos. Dėl to gana blogi mokslo pasiekimai parengiamojoje 
ir pirmosiose gimnazijos klasėse...55 


Kaip tik tos pradinių klasių programos sunkiausiai būdavo įkandamos že- 
maičių vaikams. Jas paprastai išeidavo per dvejus, o kartais net per trejus metus. 
Didelės dalies mokinių studijos šiose klasėse ir baigdavosi - arba jie neįveikdavo 
sunkumų, arba, jų tėvų nuomone, daugiau mokslo nereikėjo tiems vaikams, 
kuriems buvo skirta ūkininkauti namuose. Dažniausiai tai buvo susiję su vienu 
šeimos sūnumi, kiti turėdavo imtis knygų, kad įgytų kokią nors profesiją, kuri 
leistų pragyventi ateityje. 

Šiaip ar taip, žemaičių bajorų vaikų veržimasis į mokslus buvo labai didelis 
ir ryškiai skyrėsi nuo Rytų Lietuvos. Tai matė amžininkai, kartojo Lietuvos 
istorijos tyrinėtojai. Gimtojo krašto meile spinduliuojatis L. Jucevičius rašė: 


Žemaičiuose visi vyrai, ypač jaunosios kartos (autorius rašė ketvirto dešimt- 
mečio pabaigoje - E. A.) yra gana apsišvietę. Atvirkščiai dedasi su moterimis. 
Yra teisybė čia keletas pensiony, bet nė vieno gero. Moteris, kaip kitur, taip ir 
Žemaičiuose, pasyvi būtybė, visiškai negauna aukštojo mokslo. Vyriškasis jau- 
nimas, nors žemaičiai ir šykšti jo išsimokslinimui, bet pradedamosiose mokslo 
įstaigose prisirinkęs kilnaus apšvietos noro, nepaisydamas jokių kliūčių, veržte 
veržiasi į universitetus; tuo tarpu moterys, visada priklausomi padarai nuo 
tėvų užgaidų ir šykštumo, atbuvusios šiokį tokį pensioną Raseiniuose, Tytuvė- 
nuose ar Kražiuose pas paneles benediktines, grįžta namo mažai ką daugiau 
mokėdamos, negu mokėjo iš namų išvažiuodamos“ 


Negana to, kad Kražiuose iki penkto dešimtmečio pabaigos veikė bene di- 
džiausia (pagal mokinių skaičių) Lietuvos gimnazija, už kelių kilometrų nuo 
miestelio, Kolainiuose, kurį laiką buvusi karmelitų išlaikoma gimnazija taip pat 
nesiskundė mokinių stoka. Tai darsyk patvirtino, kad Žemaičių bajorų ir tur- 
tingų valstiečių vaikų veržiamsis į mokslus buvo neabejotinai unikalus dalykas, 
kurį nuolat pastebėdavę amžininkai išskirdavo šį bruožą iš kitų buvusios Abiejų 
Tautų Respublikos žemių. Kolainių gimnazija buvo gražiausias šio Žemaitijos 


5 Kražių gimnazijos direktoriaus 1841-1842 mokslo metų ataskaita Vilniaus švietimo apygardos 
globėjui. LVIA, f. 567, ap. 2, b. 5201, 1. 11. 
56 Liudvikas Jucevičius. „Žemaičių žemės prisiminimai“, p. 464. 


I11. KRAŽIŲ GIMNAZIJOJE 63 


Jonas Zenkevičius. 
Vyskupo Motiejaus Valančiaus portretas. 1850 m. 
LLTI 

kultūros reiškinio pavyzdys. Ją uždarius, Kražių mokyklos vadovybė tiesiog ne- 


galėjo priimti visų norinčiųjų mokytis. 


KASDIENYBĖS SĄLYGOS IR GYVENIMO TAISYKLĖS 


Labai iškalbus dar vienas klausimas, apie kurį kalba jau nesyk cituota Kražių 


gimnazijos direktoriaus ataskaita, - tai mokinių išvaizda ir manieros, kuriomis 


jie mažai kuo skyrėsi nuo valstiečių vaikų (o gal valstiečių elgsena mažai kuo 


skyrėsi nuo bajorų?). Kasdienybės formos ir išvaizda, jos kontrolė ir per ją išsi- 


skleidžianti anos epochos mokslan kylančio žmogaus padėtis - štai kas svarbu 


istorikui. Vėl pasitelkime L. Jucevičiaus raštus: 

Iš paviršiaus atrodo, kad tarp Žemaičių dvarininkų ir Lietuvos dvarininkų 
ryškaus skirtumo nesama, bet, atidžiau pasižiūrėję, rasime didelių ir labai 
didelių tarp jų priešingumų. 

Didelių ponų Žemaičiuose kaip ir nėra. Dvarininkiją sudaro šlėktos, turį 
po keliolika ir keliasdešimt baudžiauninkų kiemų (dūmų). O tokių, kur turėtų 
po kelis šimtus, surasime vos keliolika. 

Pasiturimumas čionykščių dvarininkų yra geras, net ir labai geras, nors tą 
gerumą sunku pastebėti, o dėl ko - tuojau išdėstysime. Kiekvienas, kas turi 
dvarą, gali tarti, jog tikrai jį turi, nes kiek jo turto yra, tai yra tikrai; jo dvaro 
neslogina nei valdinės, nei privatinės skolos. Suprantama, būna ir išimčių. 
Daugelis Žemaičių dvarininkų turi dideliausius pinigus susidėję, o laiko juos 
daugiausia namie, geležinėse skryniose dusina. Jie juos susikrovė savo stro- 
pumu ir gana aukšto laipsnio taupumu. Jei kuris iš Lietuvos dvarininkų tiek 
turėtų, tuoj visi apie tai žinotų: tuoj imtų blizguoti gražia karieta, aprengtų 
save ir savo pačią, ir vaikus brangiais rūbais, pristatinėtų namuose brangių 
niekučių, o kiek dar liktų, tuos, nukakęs į Vilnių, baliuj, va bangus pastatytų. 
O Žemaičiuose - priešingai. Ten ir turtingiausio dvarininko nepermanysi iš 
išorės, kad jis turtingas. Jo apdaras švarus, bet ne ištaigus: tas pats frakas, 
kurį įsitaisė savo vestuvėms, ir tarnauja visą gyvenimą, visais svarbesniais 
atvejais, važiuojant pirmojo vizito, į varduves, gimtuves, vestuves ir t. t. Karie- 
ta, amžiną atilsį senelio parsigabenta iš Varšuvos ar Vienos, vežioja jo žmoną 
ir dukteris; vežios dar jo sūnaus žmoną ir dukteris..57 


Ten pat, p. 462. 

Jei šitaip L. Jucevičius atsiliepė apie savo dvarus turinčią bajoriją, tai: nenuo- 
stabu, kad akalicų šlėkta arba visiškai žemės neturį bajorėliai - o tokių buvo 
absoliuti dauguma - Kražių direktoriaus akimis neatitiko bajorų luomo stan- 
darto. Per maža buvo puošmenos, per kukli laikysena ir per daug panašumo į 
paprastus valstiečius ar miestelėnus. 

Gimnazijos mokinių gyvenimas buvo griežtai reglamentuotas taisyklių, kurių 
nuorašai turėjo būti garsiai skaitomi kiekvieną šeštadienį 6 valandą vakaro?s. 

Be to, kambario vyresnysis (juo paprastai būdavo aukštesnės klasės mokinys, 
pagal susitarimą su tėvais gaunantis nedidelį atlyginimą) privalėjo supažindinti 
kiekvieną mokinių butų savininką su tais taisyklių straipsniais, kurie galėjo 
būti jiems aktualūs. Apskritai beveik keturi šimtai mokinių, kuriuos reikėjo 
apgyvendinti, davė nemažai pajamų Kražių namų savininkams. Tačiau sąlygos, 
kurias jie įstengė sudaryti, buvo prastos. Kai kuriuose kambariuose gyveno su- 
sigrūdę po dešimt ar daugiau vaikų ir net vyresnio amžiaus paauglių bei jau- 
nuolių. Juk ano meto gimnazijos klasėse būdavo atsižvelgiama į žinias, kurias 
turi mokinys, o ne į jo amžių. Todėl vienoje klasėje galėjo mokytis ir 13-14 metų 
vaikas, ir 20 metų vyras. Tačiau viename kambaryje gyvenantys turėjo besąly- 
giškai paklusti kambario „vyresniajam“ net ir tada, jeigu jis būdavo jaunesnis 
už draugus. 

Taisyklės apibrėždavo ne tik visą gimnazisto laiką - namo būdavo išleidžia- 
ma tik dukart per metus, - bet ir jo gyvenimo erdvę, kurioje vienų vienas mo- 
kinys negalėjo iš vietos pajudėti. Štai kokie kasdienio gyvenimo disciplinavimo 
ir erdvės apibrėžimai buvo diktuojami Kražių gimnazistams: 


Vaikščioti po vieną, po du, po tris ir apskritai bet kuriuo paros laiku be 
leidimo yra draudžiama. Pastaba: kairysis Kražantės krantas, benedikti- 
nių vienuolynas, valstiečio Dirmeikio namas Kaltinėnų gatvėje, dvarininko 
Bytauto sandėlis ir valstiečio Šemetulskio namas yra laikomi ne miestelio 
teritorija...59 


Peržengti įsivaizduojamą demarkacinę liniją, vingiuojančią per išvardytus 
taškus, — tai beveik tolygu pabėgti iš mokyklos. Šioje apibrėžtoje nedidukėje 
erdvėje ir sukosi gimnazistų gyvenimas. 

Mokiniai keldavosi 5 valandą ryto, gaudžiant gimnazijos varpui. Toliau vis- 
kas vyko tokia tvarka, nesiskyrusia nuo daugelio ano meto gimnazijų, į kurias iš 


58 Kražių gimnazijos mokinių elgesio taisyklės. LVIA, f. 567, ap. 21, b. 5201, l. 19-26. 
> Ten pat. 

atokių dvarų ir kaimų būdavo atvežami vaikai mokytis ir gyventi. Dienos pra- 
džia: lovos klojimas, drabužių, paskui batų valymas, vėliau prausimasis, nepa- 
mirštant išsiskalauti burnos, plaukų šukavimasis ir galiausiai rengimasis. Tada 
apranga. Uniforma Kražių gimnazijoje, anot direktoriaus Bernhofo, truputėlį 
skyrėsi nuo tipinių Rusijos imperijos gimnazistų drabužių: dėl aukščiau apra- 
šytos kuklios mokinių buities uniforma buvo paprastesnė, ne tokia puošni, be 
brangiai kainuojančių varinių sagų, kuriose būtinai turėjo būti įspausta Vytis - 
Vilniaus gubernijos herbas. 

Iš aprašymo galima gana tiksliai rekonstruoti Kražių gimnazistų išvaizdą. 
Apdaras - kepurės, kelnės, mundurai ir mundurinis surdutas - turėjo būti siu- 
vami iš tamsiai žalios gelumbės. Viskas, kas galėjo būti susegama ar užrišama, 
turėjo būti užsegta ir užrišta. Jokios puošmenos, jokio kaspino ar putlios „ko- 
kardos“, taip trokštamo mokinio pasipuikavimo atributo. Visa, kas dar likdavo 
nepridengta žalios spalvos gelumbės, taip pat atrodė kaip kariuomenėje: rankų 
nagai ir plaukai visų be išimties trumpi. 

„Draudžiama nešioti pakilusią šukuoseną, raityti plaukus ir turėti tam reika- 
lui pritaikytas žnyples. Ūsus, barzdas ir bakenbardus, jeigu jau jie kalasi, reikia 
pakirpti arba skusti“““, - diktavo miestelio „aristokratijos“ madas specialus reg- 
lamentas. 

Kai mokinio išvaizda atitikdavo taisykles, toliau eidavo rytmetinė malda, po 
jos 7 valandą - pusryčiai, kurių valgiaraštis priklausė nuo susitarimo su buto 
šeimininku ir gimnazistų tėvų kišenės. Valgoma buvo kartu, ne ilgiau kaip pusę 
valandos. Tik šventadieniais būdavo daugiau laisvės. Papusryčiavę mokiniai per 
penkiolika minučių privalėjo susirinkti gimnazijos klasėse ir rengtis pamokai. 
Muštruojamų vaikų tas griežtas ritmas negalėjo maloninti, o pastangos paįvai- 
rinti nuobuodžias valandas nesunkiai gali būti nuspėjamos. Kas daugiau nei 
taisyklėse įtvirtintas draudimas paliudytų neišvengiamus polinkius? 

„Atsinešti į klasę žaislus, paveikslėlius, nemokyklines knygas ir t. t. griežtai 
draudžiama ir gresia (už neklausymą) didelėmis baudomis“! 

Kiekvieną rytą kambarių vyresnieji pristatydavo mokyklos direktoriui spe- 
cialius raportus; prasižengusieji nustatytai tvarkai turėjo būti bematant į juos 
įrašyti. Net šventadieniais mokiniai rinkdavosi į klases, kad visi kartu, tvarkin- 
gomis gretomis eitų į bažnyčią. Kaip ten elgtis, taip pat numato taisyklės: 


60 Ten pat. 


« Ten pat. 

Draudžiama šlaistytis po kampus, slapstytis už ikonų, sėdėti klauptuosė ar 
kur nors kitur. Pasibaigus pamaldoms, visos klasės, pradedant parengiamąja, 
išeina iš bažnyčios po du, eilėmis vieni po kitų ir tokia rikiuote žygiuoja mažų 
mažiausiai iki Butavičiaus namo.“* 


Taip būdavo šventadienių rytais, o kitu metu parapinėje bažnyčioje gimna- 
zistams buvo prisakyta nesirodyti. 

Šiokiadieniais rytinės pamokos trukdavo iki pusės pirmos. Per pietus ir 
vykstant paralelinėms pamokoms „mokiniai neturėtų valkiotis po miestelį arba 
už jo, o namuose ruošti pamokas arba užsiiminėti dailiaisiais menais. Jei iškyla 
būtinumas kur nors išeiti, tai padaryti galima ne kitaip, kaip tik gavus kamba- 
rio vyresniojo leidimą“. 

Savaime aišku, kad elgesio taisyklės, kuriomis buvo reguliuojamas kasdie- 
nis Kražių gimnazijos mokinių gyvenimas, yra toks istorinis šaltinis, į kurį 
tyrinėtojas turi pasižiūrėti itin kritiškai: juk vargiai galima patikėti, kad J. Zen- 
kevičiaus ir jo bendramokslių gyvenimas slinko taip, kaip to norėjo mokyklos 
vadovybė. Galima neabejoti tik vienu: mokinių gyvenimo taisyklėse negali būti 
straipsnių, kurie kovotų su nesamomis ydomis, t. y. taisyklės visada informuoja 
apie du priešingus dalykus, kuriuose slypi kasdienio gyvenimo paslaptys. 

Tad kai skaitome Kražių gimnazijos taisyklių 10 straipsnį, kuriame aiškiai 
pasakyta „draudžiama bėgioti, šūkauti, švilpti, triukšmauti, stumdytis ir t. t. 
prie įėjimo į klasę <...>“, galime įsivaizduoti tą mokyklos šurmulį, kai susimaišo 
ir dešimtmečio berniuko spiegimas, ir aštuoniolikamečio jaunuolio bosavimas. 
O kokie pokštai paprastai būna krečiami, kai nuo būrelio mokinių bent akimir- 
matytų, per pertraukas „niekam negalima pasilikti klasėse, imti rėkauti ar su- 
kelti muštynes, taip pat teplioti lentą, vaikščioti ir šokinėti stalais, bet vaikštinė- 
ti gimnazijos aikštėje, ypač esant ramiam, giedram ir šiltam orui, leidžiama.“4 

Pasibaigus popietinėms pamokoms, gimnazistams buvo įsakyta susikrauti 
visas atsineštas iš namų mokymo priemones ir grįžti į savo butus. Kartais tarp 
rytinių ir popietinių pamokų, vyresniesiems leidus, mokiniai lakstydavo po 
krautuvėles, ieškodami pramogų ir būtiniausių niekučių. Vietiniams prekiau- 


62 Ten pat. 


6 Ten pat. 


64 Ten pat. 

tojams mažamečiai gimnazistai, matyt, dažnai tapdavo pasipelnymo šaltiniu. 


Juk antraip taisyklių 14 straipsnyje nebūtų įrašyti tokie įspėjimai: 


Einantys į krautuves apsipirkti mokiniai iš žemesniųjų klasių privalo turėti 
su savimi kiek galima smulkesnių pinigų, kad belaukiant grąžos nebūtų vel- 
tui eikvojamas laikas ir nebūtų sukčiavimų. Imti vietoj grąžos saldumynus ir 
šiaip nereikalingus daiktus kuo griežčiausiai draudžiama.“ 


Žiemą turintiems pačiūžas mokiniams laisvalaikiu buvo leidžiama - tik ge- 


ram orui esant - čiuožinėti nustatytoje vietoje, prižiūrint mokyklos inspektoriui. 


Savaime aišku, šventadieniais malonumų būdavo daugiau. Tada rankos taip ir 


siekdavo ko nors uždrausto, neleidžiamo, sunkiai pasiekiamo. O tokių malonu- 
mų, kaip liudija nepakeičiamos gimnazistų elgesio taisyklės, buvo nemažai: 


65 


Draudžiama lošti kortomis, žaisti šaškėmis, šachmatais, kauliukais, julą, 
čigonus, mėtytis sniego gniūžtėmis, taip pat organizuoti loterijas, pardavinėti 
ir pirkti jų bilietus bei įvairius daiktus, čiuožinėti (matyt, be pačiūžų - E. A.) 
ant ledo, irstytis valtelėmis, mėtyti kamuolius į sieną, svaidytis akmenimis, 
specialiai daužyti langų stiklus, rašinėti, juodinti ar teplioti ant sienų, piešti 
karikatūras, turėti paveikslėlių, žeminančių dorovę ir išvystytą skonį, pasa- 
koti pasakas ir jų klausytis, dainuoti dainas, išgalvoti ir skleisti bet kokius 
gandus, skaityti kurio nors dėstytojo nepatikrintas nemokyklines knygas, pas 
save laikyti, skaityti ar atmintinai mokytis bet kokius eilėraščius, išskyrus 
užduotus ir paaiškintus klasėje, rūkyti ar uostyti tabaką, laikyti pas save ir 
vartoti stipriuosius gėrimus, pavyzdžiui, romą, punšą, vynuoginį ar duoninį 
vyną, krupniką, saldžią degtinę, porterį, stiprų midų ir t. t., pirkti arba tu- 
rėti kenksmingų žolelių, <...> turėti, pirkti ar skolintis bei išnuomoti paraką 
ir šaunamuosius bei šaltuosius ginklus, eiti į medžioklę, auginti (medžiokli- 
nius (?) - E. A.) paukščius, šunis ir kitokius gyvulius, žodžiu, daryti tai, kas 
gali mokinius atitraukti nuo pagrindinių jų užduočių ir yra kenksminga jam 
bei kitiems, kuo griežčiausiai yra draudžiama. Šio draudimo sulaužymas gre- 
sia bausme ne tik tiesioginiam kaltininkui, bet ir kambario vyresniajam už 
blogą priežiūrą.“* 


Ten pat. 


66 Ten pat. 

Tačiau, peržiūrint mokyklos direktoriaus metines ataskaitas, į akis krinta, 
kad būta nemažai vargo, jog taisyklėse atsispindintis vadovybės noras virstų 
realybe. Štai Kražių dvaro savininko Šiukštos giminaitis Mikalojaus Šiukštos 
sūnus Vladislovas, 18 metų, iš bajorų, 1836 m. birželio 9 d. vakare buvo sulaiky- 

Kaip vėliau raportavo pats mokytojas, Šiukšta apskritai buvęs didelis paleis- 
tuvis, net per pamokas jis slampinėdavo po karčemas ir tvirkindavo kitus mo- 
kinius. Tad visa tai žinodamas mokytojas Chitrovas nedelsdamas ėmėsi prie- 
monių mokiniui Šiukštai parodyti jo vietą. Bet buvo neapsieita be šiurkštaus 
elgesio: abu „aristokratijos“ atstovai miestelio smalsuolių akivaizdoje susistum- 
dė (gal net apsikumščiavo). 

Galiausiai Šiukšta atsidūrė savo bute, o rytojaus dieną pristatė direktoriui 
skundą dėl mokytojo Chitrovo elgesio. Po detalaus tyrimo mokinys buvo iš- 
mestas iš gimnazijos, o mokytojas priverstas išsikelti į kitą Rusijos imperijos 
gimnaziją“?. 

Gimnazistų diena baigdavosi 9 valandą vakaro, kai mokyklos varpas įspė- 
davo, kad laikas miegoti. Nuo tos minutės net kambario vyresnysis nebeturėjo 
teisės išeiti iš namų. Galiausiai verta dėmesio dar viena taisyklių vieta, kurios, 
matyt, nebuvo paisoma pirmaisiais Zenkevičių mokslo metais, kai buvo pama- 
žu pereinama prie rusų kalbos. Štai kaip skambėjo 25 straipsnio priesakas: 


Kad nepertraukiamai būtų vis labiau ir labiau tobulinamasi tėvyninės 
(t. y. rusų - E. A.) kalbos srityje, visi be išimties mokiniai tiek su gimnazijos 
vadovybe, tiek ir tarp savęs privalo kalbėtis ne kitaip, kaip tik rusų kalba ir 
kartu taisyti vieni kitų klaidas, bet be mažiausios pašaipėlės.“š 


Prievartinės asimiliacijos programa, pradėta caro Nikolajaus I, stiprėjo palen- 
gva, kasmet griežtinant reikalavimus, keičiant nepaklusnius vietinės kilmės mo- 
kytojus naujais, daugiausia rusų tautybės ir stačiatikių tikėjimo. Tokioje atmosfe- 
roje, kai kas valandą užgaunami tautiniai jausmai, net savos kalbos žodis tapdavo 
pasipriešinimo carizmui forma, ką jau kalbėti apie labiau organizuotą veiklą. Ir 
dar vienas veiksnys, buvęs labai reikšmingas jaunojo J. Zenkevičiaus pasaulėžiū- 
ros raidai. Tai demokratiškumo dvasia, vyravusi tarp mokinių, kurių kilmė, tėvų 
turtinė ir socialinė padėtis dažnai skyrėsi kur kas daugiau negu jų manieros ir 


67 Raportas apie mokytojo Chitrovo elgesį su mokiniu Šiukšta. LVIA, f. 567, ap. 2, b. 4005, 
1. 1-5. 
68 Kražių gimnazijos mokinių elgesio taisyklės. Ten pat. 

mokyklinė uniforma. Nors carizmo politika švietimo srityje turėjo tikslą išsaugo- 
ti luominius barjerus tarp privilegijuotų ir neprivilegijuotų visuomenės sluoksnių, 
Kražiuose labiau negu kitose Rusijos ar Lietuvos gimnazijose tie siekiai susidur- 
davo su vietinėmis tradicijomis ir, nepaisant visokiausių reglamentų, taisyklių, 
įsakymų, valstiečių kilmės vaikai patekdavo į mokinių sąrašus. Nors juose vals- 
tiečiais buvo užrašyti vos keletas mokinių, neabejotina tai, kad pasidaryti šiokius 
tokius bajorystės įrodymus rimtai mokslo siekiančiam valstiečio vaikui didelio 
vargo nebuvo. Gal iš čia ir tas gimnazistų demokratiškumas. 

Taisyklės ir ataskaitos liudija ir dar vieną senosios Žemaitijos kultūros bruo- 
žą, kuris formavosi gimnazijoje ir artimoje aplinkoje. Tai demokratiškumo ir 
tradicinės santarvės savybė, gebėjimas suderinti luomines, etnines ir religines 
skirtybes bei tam tikras tradicinės tolerancijos lygis. Pastebėtina, kad Kražių 
mokyklos taisyklėse buvo įterptas sakinys, draudžiantis įžeidinėti miestelio žy- 
dus, bet neteko rasti kitokio pobūdžio dokumentų, liudijančių apie šio luomo 
atstovų žeminimą. Priešingai, mokyklos archyve išlikę duomenų, liudijančių 
dėmesį, rūpestį, mokinių rodomą paprastam žmogui. 

Statistiškai neįmanoma dabar išmatuoti tų nuotaikų, kuriomis gyveno ano 
meto kražiškiai mokiniai, bet yra nemažai pavyzdžių, rodančių, kad kilmingas 
vaikelis ne visada ignoravo valstiečio nelaimes. Antai 1837 m. vieną vasario nak- 
tį įvyko štai koks atsitikimas. Papasakosime remdamiesi Kražių gimnazijos di- 
rektoriaus tų metų vasario 21 d. raportu Baltarusijos švietimo apygardos globėjo 
Chlopickio valstiečio Tado Vilčiausko, gyvenančio miestelyje, medinis namas. 
Šeimininkas tuo metu buvo išvykęs, namie buvo likusi žmona, brolis, du sūnūs, 
kurių vienas suaugęs, dvi dukros ir tarnaitė. 

Gūdžią žiemos naktį miegota giliu miegu, nes šeimyna sukilo tik tada, kai 
šiaudinis stogas jau skendėjo liepsnose. Ir pažadino ją ne dūmai ir liepsnos, o 
netoliese buvusių Raseinių teismo tarėjo Syrtauto ir tos pačios įstaigos raštinin- 
ko Dobalevičiaus riksmas. Vilčiauskienė su dieveriu ir vyresne dukterimi bei 
suaugusiu sūnumi kuo greičiausiai iššoko į kiemą, bet tuojau pat pasigedo ser- 
gančio mažamečio sūnaus ir septynmetės dukrelės. Pasigirdo riksmas, nevilties 
šauksmas. Lyg pakvaišusi vyresnioji dukra Veronika puolė į liepsnas. 


Iš paskos jai, užsimaukšlinęs ant galvos kepurę, atskubėjęs antros man pa- 
tikėtos gimnazijos klasės mokinys Mečislovas Gadonas, 16-kos metų, iš bajorų. 
Prasibrovęs į pastato vidų, jis aptiko Vilčiauskų tarnaitę Eleną Juzefavičienę, 

kuri netekusi jėgų iš baimės gulėjo prie durų, ir pastvėręs ją išnešė laukan. Vėl 
puolęs vidun jis ilgą laiką ieškojo gyvenamoje patalpoje likusių vaikų ir net 
rado lovą, kurioje jų miegota, ir galop iš visų pusių supamas liepsnos ir beveik 
dusdamas nuo dūmų ėmė keturpėsčias šliaužti link durų, kai staiga aptiko 
gulinčią be sąmonės vyresniąją Vilčiauskų dukterį; sukaupęs paskutines jėgas 
jis išvilko ją į kiemą. 

Nors buvau ten gaisro metu, kad kartu su kitais dėstytojais sulaikytume 
sveiko proto ribose mokinius, panašiais atvejais visada pasirengusius tapti 
pirmaisiais veikėjais, tačiau tik kitos dienos rytą sužinojau apie humanišką 
mokinio Gadono poelgį ir man nemažai vargo kainavo, kol priverčiau jį apie 
viską papasakoti. Jis visokeriopai stengėsi išsisukti ar dėl nereikalingo kuklu- 
mo ar iš baimės, kad aš jį galiu nubausti...99 


Mums svarbu ir tai, kad daugelis mokinių buvo gatavi pasielgti kaip jų ben- 
dramokslis, kad Gadonas neabejotinai garsios bajoriškos kilmės. Jis buvo Telšių 
pavieto (apskrities) bajorų maršalkų, 1831 ir 1863 m. sukilimų organizatorių ir 
kovotojų giminės atstovas, priklausė Žemaitijos visuomenės elitui. Ir svarbiau- 
sia ne tai, kad troškimas atlikti žygdarbį buvo apakinęs romantinės egzaltacijos 
aplinkoje bręstantį jaunikaitį, o tai, kad buvo rizikuojama gelbstint baudžiau- 
ninkus ir net baudžiauninkų tarnus, tuos žmones, kurie tada būdavo vertinami 
ne daugiau kaip darbiniai gyvuliai. 


NEUŽGYJANČIOS ŽAIZDOS, 
NERIMSTANČIOS AISTROS 


Per trylika po sukilimo praėjusių metų, atrodo, negalėjo būti ir kalbos apie 
kiek nors labiau gimnazijoje organizuotas mokinių visuomeninės veiklos for- 
mas, primenančias „juodųjų brolių“ laikus. Tačiau net tokiomis sąlygomis nebu- 
vo išvengta vadovybės ir patriotiškai nusiteikusios jaunuomenės, nepatenkintos 
caro politika ir ketinimais iškelti gimnaziją iš Kražių, susidūrimo. Čia turimas 
omeny atsitikimas, įvykęs 1840 m. ir istoriografijoje pavadintas „Kražių gim- 
nazistų byla“. Veikiau tai rodė tam tikrą valdžios paranoją ir nerimą, kad 
suskilimas gali pasikartoti. 


69 Apie Mečislovo Gadono nuotykį. LVIA, f. 567, ap. 2, b. 4051, l. 1-7. 
70 Mykolas Biržiška. „Kražių gimnazistų byla“. Mūsų senovė, Kaunas, 1921, kn. 1, p. 105. 

Tiesa, tais metais niekas nieko neketino išvaduoti iš caro kalėjimo, nebuvo 
ir didelių tardymo komisijų, tokio didelio šurmulio kaip 1823 m., kai grandinė- 
mis sukaustyti „juodieji broliai“ buvo vežami į tremtį. Čia, Kražiuose, 1840 m. 
birželio 18 d. ant pirklio Elijošiaus Grinbergo ambaro (sandėlio) sienos buvo 
aptiktas valdžią papiktinęs įrašas: 


Imperatoriau Nikalojau, dir. Bernhofai ir tu, rudasis Bedeli Tamulevičiau, 
ateis laikas, kai mes jus visus <...> išgalabysim. Jūs panaikinote lenkų kalbą, 
bet neilgai tai tęsis, o mes amžiams sutvarkysim dvi asabas. Direktorius ir 
rudasis Bedelis Tamulevičius gaus į su<...>ę per šventą Petrą..?' 


Kilo baisus triukšmas dėl neabejotinai vaikiško išsišokimo. Gal savo šešėlio 
bijantys valdininkai negalėjo užmiršti, kad ir garsioji Vilniaus studentų organi- 
zacijų byla prasidėjo nuo nekalto užrašo auditorijoje „Tegyvuoja Konstitucija“. 
Kražiuose mokinių byla plėtojosi tarp banalios kasdienybės ir banalios ekstazės. 
Mat iki Petrinių buvo likusios tik kelios dienos. Tačiau vietoj skelbtos „egzeku- 
cijos“, kaip ir buvo galima tikėtis, darbo ėmėsi speciali tardymo komisija. 

Apskritai pats įvykis labai iškalbingas. Pirmiausia todėl, kad nelabai rimti 
atrodo kovotojų su patvaldyste ketinimai, o antra, už šiuos veiksmus net du 
jaunuoliai buvo pernelyg griežtai nubausti. Galiausiai ir pats incidentas nebū- 
tų vertas mūsų dėmesio - bylos puslapiuose nėra J. Zenkevičiaus pavardės. Jei 
įtariamųjų sąraše nefigūruotų keli mokiniai, į kurių veiklą vėlesniais metais 
yra atkreipę dėmesį lietuvių nacionalinio judėjimo pradinio etapo (iki 1863 m.) 
tyrinėtojai, gal tai ir nebūtų svarbu. 

Sąraše, kurį aptiko Vaclovas Biržiška Kauno gubernijos kanceliarijos archy- 
ve, minimi Jeronimas Račkauskas ir Vladimiras Andriejauskis. Pirmasis buvo 
artimiausias M. Valančiaus bendramintis ir Žemaičių dvasinės seminarijos rek- 
torius, antrasis - žinomas S. Daukanto korespondentas. Kiek galima spręsti iš 
lietuvių istoriko laiškų, šis jo mokinys, vėlesniais metais studijuodamas Mask- 
vos universitete, vadovavo tenykščių lietuvių studentų veiklai, o po 1856 m. dir- 
bo gydytoju Varniuose. 

Tarp 39 įtariamųjų dar du gali sudominti tyrinėtoją, nors literatūros isto- 
rija jų nemini. Tai Kazimieras Gabrielavičius, kartu su V. Andriejauskiu vei- 
kęs Maskvoje, ir Juozapas Valavičius, kuris, galimas daiktas, susijęs su lietuvių 
sambūrio organizatoriaus daktaro Petro Smuglevičiaus (apie jį pakalbėsime ats- 


" Kražių gimnazijos mokinių bylos medžiaga. LVIA, f. 567, ap. 2, b. 4728, L. 1-9. 

kirai) byla praėjusio amžiaus šeštame dešimtmetyje. Nors tardymo „medžiaga 
ir kelia abejonių dėl šio proceso, du aštuoniolikmečiai mokiniai — Pranciškus 
Michalčiauskis ir Antanas Astrauskis - buvo nuteisti. Pirmasis jų gimnazijos 
direktoriaus šitaip apibūdintas: 


(Michalčiauskis - E. A.), mokydamasis gimnazijoje, buvo pakankamai ge- 
ras, nors kartais parodydavo užsispyrimą ir charakterio slaptumą. Pavyzdžiui, 
1838 m. vasarą aš niekaip negalėjau priversti jo parodyti, kur saugomas šau- 
tuvas, su kuriuo jis paprastai eidavo medžioti. Net kūno bausmė nepadėjo. 
Išstojo (iš gimnazijos), kad individualiai pasirengtų stojimui į dvasinę semi- 
nariją. Gyveno Kražiuose pas tėvus. Tėvas, kilęs iš Lenkijos karalystės bajorų, 
batsiuvys, jau miręs. 1839 m. rugpjūtį motina dar prašė vėl priimti sūnų į 
mokyklą - labai gera moteris - lepino sūnų..?* 


Tokią kelio į nusikaltimą prieš valdžią versiją sukūrė mokyklos direktorius, 
kurį gerokai baimino galimybė netekti savo „šiltos vietelės“. 

Pastarasis Kražių mokyklos gyvenimo fragmentas rodo, kad krašto adminis- 
tracijai nelengvai sekėsi realizuoti mokyklų pertvarkymo planus. Kaskart stipri- 
nama mokytojų priežiūra nebuvo efektyvi, todėl jau nuo ketvirto dešimtmečio 
vidurio valdžia brandino sumanymą perkelti gimnaziją į Kauną ar į bet kurį 
kitą apskrities miestą, kad administracinė priežiūra būtų veiksmingesnė. 

"Tokie pat motyvai buvo pareikšti uždarant gimnaziją Kolainiuose, ne kitaip 
kalbėjo caro valdžios atstovai ir po kelių dešimtmečių iškeldami iš Varnių Že- 
maičių vyskupystės centrą ir dvasinę seminariją. Be abejonės, šie motyvai ne- 
buvo vieši. Jie liko tarnybinio susirašinėjimo lakštuose, apie juos plačioji visuo- 
menė tik nujautė. Oficialiai ir viešai buvo reklamuojama, kad gimnaziją būtina 
iškelti dėl skurdžios materialinės bazės. 

Nekelia abejonių, kad pamokos vyko tokiose patalpose, kurias nesuklysdami 
galėtume pavadinti griuvėsiais. Pavojinga buvo vaikštinėti ne tik kai kuriose 
kolegijos galerijose, bet ir Kražantės pakrante ar net gimnazijos kieme, nes stip- 
resnis vėjo gūsis nuplėšdavo kokią nors stogo skeveldrą ir tėkšdavo ją tiesiai po 
kojomis praeiviams. Be to, šalimais dunksanti jėzuitų bažnyčia, jau nuo 1821 m. 
niekieno nelankoma ir neprižiūrima, kėlė pavojų ne tik praeiviams, bet ir gre- 
timai esantiems pastatams. 1835 m. kovo 27 d. tik pradėjęs direktoriauti caro 
valdžios statytinis A. Bernhofas rašė švietimo apygardos globėjui: 


7 Ten pat, 1. 14. 

"Be tų išlaidų, kurios buvo skirtos pastatams išlaikyti, <...> šiais metais dar 
reikia skirti pinigų statyti tvorai aplink pojėzuitinę bažnyčią. Bažnyčios pas- 
tatas, išmūrytas tarp dviejų gimnazijos korpusų, 1821 m. dėl jau tada grėsusio 
pavojaus (sugriūti) buvo uždarytas. Nuo to laiko ne sykį buvo prašoma buvu- 
sios universiteto valdybos, kad būtų imtasi priemonių sutvarkyti šią senovinę 
šventyklą. Dėl to jau 1834 m. į Kražius buvo atsiųstas architektas, sudaryti 
planai ir sąmata, bet prie jų vykdymo taip ir nebuvo pereita. Bažnyčia, nuo 
1821 m. palikta likimo valiai, kasdien vis labiau ir labiau pasiduoda irimui ir 
tuoj gali visai nugriūti. Fasadas, bokštas ir visas stogas kaskart graso griūti 
esant stipriam vėjui ir gali pakenkti greta besišliejančiam gimnazijos flygeliui. 
Todėl būtina arba remontuoti šį pastatą, arba visiškai nugriauti. Medžiagos 
iš jos gali būti panaudotos gimnazijos remontui ir išplėtimui, nes dabartiniu 
metu pagal 1834 m. sausio 3 d. etatus valdiškų butų neturi 3 mokytojai <...>. 
Dar daugiau, šio miestelio berniūkščiai nepastebimai prasibrauna pro skyles 
duryse ir sienose į bažnyčios vidų bei rūsius gaudyti paukščių ir kitokiais su- 
metimais, kur taip pat dėl byrančių skliautų ir krintančių plytų jiems gresia 
rimtas pavojus.?3 


Jau kitais metais direktorius galėjo pasididžiuoti prieš viršininkus savo spė- 
liojimų teisingumu. 1836 mokslo metų pabaigoje, birželio 16 dienos pavakary, 
pro ištuštėjusios mokyklos suskilusiais stiklais langus galima buvo išvysti se- 
nosios Kražių didybės nuosmukio iliustraciją: 


Didžiulė (bažnyčios frontono) siena, vėjų ir darganų pažeista, <...> išjudin- 
ti stipraus vakarų vėjo iš 14 sieksnių aukščio griuvo žemyn baisiu trenksmu 
sudrebindama gretimus gimnazijos pastatus bei netoliese stovinčius namus. 
Trikampis bokštelis, kuris vainikavo fasadinę sieną, per du aršinus susmego 
į žemę..74 


Šie direktoriaus raporto žodžiai gana vaizdūs, kad galėtume pažvelgti į viską 
ano meto mokinio akimis. Po šios griūties iš senosios kolegijos simbolio liko tik 
beformė plytų krūva, kol galiausiai po dešimties metų ir ji buvo parduota iš var- 
žytynių apylinkės dvarininkams, o raudonos plytos panaudotos naujų ūkinių 
pastatų sienoms. Čia tiek dėmesio skiriama aprašytam vaizdeliui todėl, kad kra- 
žiškių pasakojimai ir šiaip visokiausi gandai apie požemius, vedančius į kadaise 


* Kražių gimnazijos direktoriaus A. Bernhofo raportas. LVIA, f. 567, ap. 2, b. 3666, L. 1-2. 
* Ten pat, L. 6. 

jėzuitams priklausiusį Greitiškių dvarą, apie lobius ir vaiduoklius paprastai sie- 
josi su griuvėsiais, kurie gan greitai nyko. Iš dviejų bažnyčios bokštų (kai kurie 
tyrinėtojai linkę manyti, kad galėjo būti net keturi)“5 ir turtingo interjero liko 
tik pusiau realūs prisiminimai, kurie vis dėlto intriguoja. Antai L. Jucevičius ir 
I. Bušinskis liudija, kad altorių puošęs Leonardo da Vinčio paveikslas. 


Su kokiu įdomumu, su kokia nuostaba žiūrėdavome į Švenčiausios panos 
dangun ėmimo paveikslą, kuris buvo didžiajame altoriuje, - rašo L. Jucevi- 
čius. - Buvo tai originalus Leonardo da Vinčio šedevras. Su tuo paveikslu 
vienas ano meto gimnazijos paišybos mokytojas pasielgė barbariškai, vanda- 
liškai: išėmęs iš altoriaus, dievas žino, kokios piktosios dvasios įkvėptas, su- 
pjaustė į gabalus ir padėjo bibliotekoje, o čia jis supuvo visiškai. Gal taip da- 
rydamas jis norėjo įsigyti Herostrato šlovę?! - Ar man jį minėti? Ne, sulaužau 
plunksną?“ 


Ir mes nespėliosime, kuris tai buvo piešimo mokytojas ir kodėl taip pasielgė: 
ar norėdamas renesanso genijaus kūrybos pavyzdžiais išauginti lietuvių daili- 
ninką, ar taip suprasdamas paminklo išsaugojimą nuo dar didesnio pavojaus, 
gresiančio dėl aukščiau aprašytų priežasčių, ar dėl proto užtemimo, primenan- 
čio liūdnai pagarsėjusį graiką... 

Panaši buvo ir kitų gimnazijos pastatų būklė: savo eilės į griuvėsių rikiuo- 
tę laukė grakščios arkados, renesansiniai skliautai, meistriškai sumūryti neži- 
nomų meistrų, kurie net neįtarė, kad tūkstantmečiui skirtas mūras suirs jau 
po poros šimtų metų. Šiaip ar taip, praėjusio amžiaus vidury niekas nekaltino 
architekto, kad blogai ištyręs žemaičių dirvos savybes, požeminių vandenų ap- 
gaulingą jėgą. Aišku tik viena, kad gimnazijos pastatų būklė tuo metu buvo 
tiesiog apverktina. 


Labiausiai pažeista yra pagrindinio korpuso siena, atgręžta į šiaurę, ir 
skliautai kai kuriuose gyvenamuose kambariuose (mokytojų butuose - E. A.) 
bei viršutinio aukšto koridoriuje. Sienoje yra keli dideli įtrūkimai, kurių vie- 
nas kyla nuo pamatų iki pat stogo, dėl to pati siena akivaizdžiai išsikišusi į 
priekį, o skliautai, pastebimai išplauti per stogą tekančio vandens, bendra visų 
meistrų nuomone, turėtų būti apskritai nuardyti..?7 


7 Algimantas Miškinis. „Kražių istorinė urbanistinė raida“, p. 43. 
76 Liudvikas Jucevičius. „Žemaičių žemės prisiminimai“, p. 389-390. 
77 Raportas apie Kražių gimnazijos pastatų būklę. LVIA, f. 597, ap. 2, b. 3666, l. 20. 


76 PRIEŠ AUŠRĄ 


Kražių kolegijos jėzuitų bažnyčios griuvėsiai. 
Į kairę nuo bažnyčios matyti kolegijos pastatai, aikštėje - 


žaidžiantys vaikai, dešinėje - aptvertas kolegijos darželis. 
Vincento Misevičiaus piešinys 1839 m. 


L! 

Be to, dauguma dūmtraukių buvo apgriuvę ir kartu su 28 olandiškomis 
krosnimis žiemą skleidė labai pavojingus kvapus, tad nuolat buvo bijomasi 
apsinuodijimo smalkėmis arba gaisro. Langų rėmai visai supuvę, trūksta iki 
200 stiklų. 1837 m. rugsėjo 27 d. akte dėl mokyklos pastatų būklės randame 
dar daugiau: 


Pirmiausia katastrofiška padėtis to gimnazijos korpuso, kuris atsuktas į 
Kražantę. Apatiniame jo aukšte tilpo biblioteka, 3 virtuvės, 1 klasė ir sandėlis, 
o viršuje buvo keturi mokytojų butai. Ten žmonėms gresia net mirtinas pavo- 
jus, antrame korpuse esančios klasės ankštos, nepatogios ir net nepadorios. 


Lubos netinkuotos, o tik iš lentų sukaltos. „Dėl šios linkybės plaunant grin- 
dis viršutiniame aukšte vanduo upeliais teka žemyn.“ Toje pastato dalyje, kuri 
atsukta į miestelį, vienas dūmtraukis taip suiręs, kad gali griūti ir įlaužti skliau- 
tą... O apie išvietę komisijos nariai, matyt, rašė kone užsiėmę nosis: baisu ten 
eiti, nes „dėl supuvusių grindų ir lagių net nedaug sveriantis vaikas gali įlūžti, 
o bjaurūs kvapai sklinda iš jos po visą mokyklą 78. 

Galima būtų dar gerokai išplėsti šitokius aprašymus, kurie padeda suprasti ir 
mokinių nuotaikas, ir krašto administracijos požiūrį. Per dvylika po pralaimėto 
sukilimo praėjusių metų gimnazijos statiniai buvo taip apleisti, kad jų remontas 
turėjo kainuoti daugiau negu naujų korpusų statyba, o jeigu taip, kodėl nepa- 
stačius gimnazijos stambesniame administraciniame centre. Štai net 10 tūkst. 
dukatų žada paaukoti raseiniškiai, kad ten būtų perkelta gimnazija... Taigi caro 
administracijos motyvai ir senosios Žemaitijos kultūrinio gyvenimo tradicijos 
susidūrė, ir to susidūrimo baigtis iš anksto galėjo būti žinoma. 

Šiaip ar taip, žiūrint į XIX a. ketvirto dešimtmečio Kražių gimnazijos gy- 
venimą, peršasi romantikams būdingas palyginimas: griūvanti materiali gy- 
venimo forma (kūnas) ir kaip visada gaivi, sunkiai įspraudžiama į bet kokių 
taisyklių, įsakymų, uniformų varžtus jaunuolių dvasia. Kažkas nepaliaujamai 
slinko myriop, o kažkas kilo lyg aušra: tarp griuvenų, praeities šešėlių dygo 
optimistiniai planai, sklido juokas ir gyvenimo rytojus neatrodė toks beviltiškai 
juodas, kaip galima pagalvoti stebint praeities paminklų irimą. 


78 Ten pat, L. 30-31. 

Nežinomas gimnazistas. 
Kražiai 1840 m. 
ŽMA 

BRANDOS PRADŽIA 
IR MENINIAI IMPULSAI .... 


Kražių mokykloje J. Zenkevičius, matyt, nejuto vienatvės kartėlio, vėlesnėje jo 
korespondencijoje nematyti romantinės rezignacijos pėdsakų. Čia, likimo valiai 
paliktame dulkėtame Žemaitijos miestelyje, gailiai girgždant senoms kolegijos 
flygelio grindims ir byrant nuo skliautų tinko gabalams, mezgėsi draugiški, 
natūralūs ir patikimi ryšiai, kurie leido dailininkui vėlesniais metais, jau pa- 
liegusiam nuo ligų ir metų naštos, išlaikyti dvasios rimtį, ramybę, ištikimybę 
jaunystės idealams, švelnią meilę paprastam, vargstančiam lietuvių valstiečiui, 
tai užguitai ir sunkiai skinančiai kelią į viešumą kalbai. 

Kokia mokykla be mokytojų? Kaip būtų susiklostęs J. Zenkevičiaus ir jo ben- 
dramokslių gyvenimas, jeigu Kražių gimnazijoje jų nebūtų mokę vieni ar kiti 
pedagogai, jeigu tarp jų nebūtų buvę tokių žmonių, kurie prikelia apsnūdusią 
dvasią, skatina veržtis į šviesą, skiepija pareigą dirbti kitiems: giminei, visuo- 
menei, tautai. 

1830-1831 mokslo metais, kai broliai Zenkevičiai į Kražantės sūkurius pir- 
mąkart pažvelgė ne nuo gimtinės kalvelės, o pro gimnazijos langus, mokykloje 
dirbo tokie žmonės: Ignas Daujotas (direktorius), rusų kalbą dėstė mokytojas 
Nikolajus Felinskis, lenkų - Jokimas Slonimskis, fiziką ir geometriją - Hilarijus 
Okolovas, lotynų ir graikų kalbas - Mikalojus Paulavičius, visuotinę istoriją — 
Vincentas Hurčinas, matematiką - Adomas Dambrauskas, prancūzų ir vokiečių 
kalbas - Jonas Kroazjė ir Jonas Ochmanas, piešimo mokė prancūzų kilmės dai- 
lininkas Jokūbas Lensi. Menotyrininkė R. Janonienė, kurios svari nuomonė ir 
neabejotinos žinios labai padeda gliaudant mūsų herojaus meninės biografijos 
mįsles, verčia labai rimtai vertinti J. Lensi galimą poveikį Kražių gimnazistams 
ir J. Zenkevičiui. Autorė pastebėjo: 


<...> objektyvumo dėlei vertėtų paminėti, kad ir pirmasis (Zenkevičiaus) 
mokytojas Jokūbas Lensi buvo ne šiaip sau „prancūzų kilmės dailininkas“, 
bet taip pat Vilniaus universiteto dailės katedrų absolventas. Nuo 1798 m. jo 
pavardė sutinkama Pranciškaus Smuglevičiaus studentų sąrašuose, kur pažy- 
mėta, kad atvykęs iš Vienos ir studijuoja savo lėšomis. 1811 m. jis gavo meno 
kandidato laipsnį ir nuo 1812 iki 1822 m. dirbo piešimo mokytoju Kaune, taigi 
kurį laiką buvo Adomo Mickevičiaus kolega ?9 


" Rūta Janonienė. „Apie Joną Zenkevičių ir kitus“, p. 72. 

Būsimojo lietuvių tapytojo mokyklinėje biografijoje tokio brandaus dailinin- 
ko pamokos galėjo turėti tam tikrą poveikį, net jei J. Zenkevičius mokytojaujant 
J. Lensi žengė pirmuosius savo žingsnius Kražių gimnazijoje. 

Be to, Ferdinandas Heinišas dėstė muzikos kursą, o šokių mokytoju dirbo 
Jonas Hoferisš“. Dalį jų labai šiltai prisiminė čia mokęsis L. Jucevičius: 


O man irgi Kražiai kupini labai, labai brangių atminimų! Čia prabuvau 
žymią dalį savo gyvenimo pavasario, čia įgijau pirmą mokslo šviesą. Brangi 
tai yra vieta mano širdžiai. Miela dabar man minėti anuos mano vadovus, 
kurie čionai pirmieji formavo mano protą ir įkvėpė mokslų pamėgimą. Tegu 
tad Kražiams atminti nurieda ašara iš dėkingumo visiems mano mokytojams. 
Esu toks neturtingas, jog vien ašaras beturiu, kad vien ašaromis galiu mo- 
kėti skolą, kurią jausiu iki grabo lentos. O, kur jūs bebūtumėt, mano mielas 
ir brangiausias Petrai Medekša! Ir jūs, tokie artimi mano širdžiai: Juozapai 
Narkevičiau, Vincentai Hurčinai, Nikolajau Pavlovičiau, Jokimai Slonimski, 
Hilarai Okolovai! priimkit už savo triūsą nuoširdžios padėkos balsą nuo savo 
dėkingo mokinio. Priimk mano dėkas ir tu, buvęs mūsų tėve, Ignacai Daujotai, 
už savo pilietišką rūpinimąsi mūsų gerove!š' 


J. Zenkevičiui mokyklos galerijoje neteko matyti ir pažinti tik vieno iš L. Ju- 
cevičiaus pagerbtų mokytojų - tai P. Medekšos, kuris apie ketverius metus dėstė 
rusų kalbą Kražiuoseš?. 

Tačiau per 1 mokymosi gimnazijoje metų J. Zenkevičiaus bendramokslių 
akyse mokytojai keitėsi taip greitai, kad vargu ar buvo įmanoma su jais bent 
kiek artimiau susipažinti. Tuoj po to, kai buvo nuslopintas sukilimas, caro 
administracija atsiuntė A. Chitrovą ir S. Vasiljevą, vokiečių kalbą ėmė dėstyti 
pastorius T. Kurnatovskis, atėjo dar keli užsieniečiai: P. Žoržas, net barono pa- 
žymėjimą gavęs I. Egertas. Kita naujų paskyrimų banga - 1835 metais. Tada caro 
administracija po tam tikro parengiamojo laikotarpio, kai buvo pereita prie 
dėstymo rusų kalba, ryžosi pakeisti direktorių I. Daujotą ir kitus dar likusius 
senuosius mokytojus rusais. 

Mokyklos atmosfera labai pasikeitė. Neteko skaityti, kad kuris nors iš to laiko- 
tarpio mokinių žemaičių taip šiltai būtų prisiminęs savuosius mokytojus, kaip tai 
kitados darė L. Jucevičius. Susvetimėjimas, nepasitikėjimas, įtarumas, nuoširdžių 
šo Kražių gimnazijos direktoriaus 1830-1831 metų ataskaita. LVIA, f. 567, ap. 2, b. 2759, l. 3. 


“Liudvikas Jucevičius. „Žemaičių žemės prisiminimai“, p. 388-389. 


3 P. Medekšos formuliarinis tarnybos sąrašas. LVIA, f. 567, ap. 2, b. 2272, l. 43. 

ir natūralių santykių tarp mokinių ir gimnazijos vadovybės bei daugumos moky- 
tojų stoka vertė mokinius ieškoti kokios nors dvasinės kompensacijos. 

Tačiau visoje toje temstančioje aplinkoje buvo ir tokių dalykų, kurie vadinti 
sėkme: 1834 m. į šią gimnaziją persikėlė M. Valančius ir Vilniaus meno moky- 
klos absolventas, J. Rustemo mokinys, vis labiau garsėjantis peizažistas Mykolas 
Kulieša. Pirmasis pakėlė daugelio mokinių dvasią, nuotaiką, paskatino prisidėti 
prie lietuvių nacionalinės kultūros puoselėjimo, išmokė kantriai ir tyliai siekti 
užsibrėžtų tikslų, antrasis padėjo suvokti regimo ir neregimo pasaulio formas, 
atspėti peizaže slypinčias nuotaikas, žmogaus veide įžvelgti tai, kas paslėpta 
nuo kitų, kas atveriama tik nuoširdaus prisipažinimo minutę pačiam artimiau- 
siam draugui... 

Susipažinkime su tais pedagogais, kurie J. Zenkevičiui ir kitiems mūsų pasa- 
kojimui svarbiems Kražių gimnazijos mokiniams darė didžiausią įtaką. Ir pra- 
dėkime nuo M. Kuliešos. Nors jis čia dirbo palyginti trumpą laiką ir jo peda- 
goginis meistriškumas veikė ne tokį didelį mokinių būrį, koks buvo susitelkęs 
apie gimnazijos kapelioną ir bibliotekos vedėją M. Valančių, M. Kuliešos asmuo 
mūsų siužetui ir kultūros istorijai apskritai yra labai įdomus, ypač kalbant apie 
senosios Lietuvos dailės tradicijų perdavimą ir perimamumą. 

Kalbėdami apie Vilniaus meno mokyklą prie Vilniaus universiteto, mes daž- 
nai vardijame P. Smuglevičiaus ar J. Rustemo mokinius, tęsusius XIX a. pradžio- 
je kilusias dailės tradicijas. Šių tradicijų įtaka lietuvių nacionalinės dailės raidai 
niekas neabejoja. Pastebime tam tikrą dvasinį bendrumą tarp XIX šimtmečio 
pradžios menininkų kūrybos ir XX a. pradžios Lietuvių dailės draugijos meno. 

Suprantama, mokykla be mokinių neegzistuoja. Turėjo jų ir P. Smuglevičius, 
ir J. Rustemas. Kaip šių Vilniaus universiteto profesorių įdiegti meninės kū- 
rybos ar pedagoginio darbo principai buvo perduoti trečiajai kartai? Ar ilgai 
truko jų pradėti postūmiai? Kaip ir kokiose mokyklose Vilniaus meno moky- 
klos auklėtiniai dalijosi įgytomis žiniomis? Galiausiai kurie „mokinių moki- 
niai“ labiausiai matomi mūsų nacionalinėje dailėje? Šie klausimai dar laukia 
tyrinėtojų. 

Vertinant šiuo aspektu, vėl išsiskiria J. Zenkevičius. Tie jo paveikslai, eks- 
ponuoti Lietuvių dailės draugijos pirmojoje parodoje, atrodo, yra akivaizdi ri- 
šamoji grandis tarp Vilniaus meno mokyklos laiko ir XX a. pradžios Lietuvos 
meninio gyvenimo, skatinanti susidomėti, kas buvo jo piešimo ir tapybos mo- 
kytojai, ar tarp jų aptinkama P. Smuglevičiaus ir J. Rustemo mokinių? Atsaky- 
mą į šį klausimą mes jau žinome. 

Peržvelgus Kražių gimnazijos vadovybės ataskaitas Baltarusijos švietimo 
apygardos globėjui, išstudijavus mokinių sąrašus ir gimnazijose mokytojų 
„formuliarinius tarnybų sąrašus“, lengva surasti, kad šioje mokykloje mokan- 
tis J. Zenkevičiui dvejus metus (1835-1837) dailyraštį ir piešimą dėstė M. Ku- 
lieša“3. Autoriai, domėjęsi M. Kuliešos veikla, nesutaria dėl jo darbo Kražiuose 
datos: dauguma pastaruoju metu laikosi nuomonės, kad Žemaitijoje dailininkas 
mokytojavęs 1837-1839 m. Tačiau archyviniai dokumentai neabejotinai liudija 
ankstesnę datą, ją dar 1875 m. savo straipsnyje nurodė Zigmuntas Gliogeris**. 

Svarbiausi M. Kuliešos gyvenimo faktai yra gan gerai žinomi. Gimė 1799 m. 
rugsėjo 26 d. Vilniuje bajoro, Lydos apskrityje turėjusio nedidelį dvarelį, šeimo- 
je. Mokėsi Troškūnuose, bernardinų išlaikomoje mokykloje, vėliau - Vilniaus 
gimnazijoje, kur piešimo pradmenis jam suteikė dailininkas Jonas Damelis, jau 
tada pataręs M. Kuliešai atsidėti tapybos studijoms. Maždaug nuo 1816 m. bū- 
simojo tapytojo meninis brendimas vyko prižiūrint profesoriui J. Rustemui, iš 
pradžių privačiai (V. Drėmos nuomone), o nuo 1818 iki 1824 m. studijuojant 
universitete. 

Tačiau žinios apie studijų metus labai prieštaringos. 1835 m. Baltarusijos švie- 
timo apygardos globėjui pateiktame liudijime, išduotame Vilniaus universiteto 
1832 m. vasario 1 d., rašoma: 


<...> Mykolas Kulieša, kaip patvirtina nusipelnęs profesorius Rustemas, 
nuo 1817 iki 1829 metų <...> mokėsi imperatoriškajame Vilniaus universitete 
piešimo ir tapybos meno, vadovaujant minėtam profesoriui, ir puikiai juos 
įsisavinęs įgijo teisę šių dalykų privačiam bei viešam dėstymui, taip pat yra 
pripažintas vertu būti įtrauktas į tapytojų menininkų eiles. Be to, šešerius 
metus sėkmingai mokėsi skulptūros meno...89 


Dar kitaip, kaip vėliau pamatysime, tardomas nelegalių Vilniaus universiteto 
studentų draugijų byloje, liudijo pats M. Kulieša. Tačiau nėra reikalo abejoti 
enciklopediniais faktais, kad 1824 m. M. Kulieša baigė nuolatines studijas uni- 
versitete ir gavo kandidato laipsnį. Labiausiai tikėtina, kad iki 1829 m. tapyto- 
jas jau dirbo privačiai, bet nenutraukė artimų ryšių su J. Rustemu, tais metais 
paliudijusiu universiteto vadovybei M. Kuliešos studijų laiką, nes ir taip gana 


3 Apie M. Kuliešos darbą Kražių gimnazijoje žr. LVIA, f. 567, ap. 2, b. 3797, l. 8. 
4 Zygmunt Gloger. „Michal Kuliesza“. Klosy, 1875, vol. 21, Nr. 536, s. 230-231. 


5 Slownik artystėw Polskich. Warszawa-Lodz, 1986, t. 4, S. 351-353. 


Š6 Liudijimo kopija. LVIA, f. 567, ap. 2, b. 3797, l. 3. 

Mykolas Kulieša 

sudėtinga privataus piešimo mokytojo vardo gavimo procedūra buvo dar sun- 
kesnė dėl M. Kuliešos įsitraukimo į nelegalų visuomeninį judėjimą. Galiausiai 
tai, kad studijos universitete vyko su didesnėmis ir mažesnėmis pertraukomis, 
nebuvo retas atvejis ir tokie prieštaringi duomenys gali būti. Juolab kad cituotas 
liudijimas išduotas paskutiniais Vilniaus universiteto gyvavimo mėnesiais, pra- 
dėjus negailestingai persekioti bet kokią opoziciją prieš caro valdžią. 

M. Kuliešos visuomeninės veiklos pėdsakai, jo dalyvavimas Vilniaus studen- 
tų nelegaliose organizacijose atsispindi tardymo įžangoje, išlikusioje po liūdnai 
pagarsėjusios senatoriaus V. Novosilcevo komisijos darbo. Atsispindi tiek, kiek 
apskritai gali panašaus pobūdžio dokumentuose išryškėti visi slaptos veiklos 
užkulisiai. Dažniausiai nėra įmanoma sužinoti apie veiksmus, kurie buvo atlikti 
pieš pusantro šimto metų, laikantis griežtos konspiracijos. 

M. Kulieša kartu su kitais Vilniaus universiteto studentų judėjimo dalyviais 
buvo suimtas 1823 m. lapkritį. Pirmoji jo kvota N. Novosilcevo įsakymu atlikta 
tų metų gruodžio 17 d.š7 Galima įsivaizduoti, ką tada jautė būsimasis tapytojas. 
Iškviestas į pirmąją apklausą į N. Novosilcevo kabinetą, M. Kulieša iš pradžių 
pasirinko naiviai atsargaus gynimosi taktiką. Į stereotipiškus tardytojo klausi- 
mus apie kilmę, mokslą, pragyvenimo šaltinius ir taip toliau atsakė, kad tėvai — 
Lydos apskrities bajorai, turėję nekilnojamojo turto, mirė nieko nepalikę savo 
vaikams. 

Tardytojams jis dėstė savaip supaprastintos biografijos faktus. Mokėsi Vil- 
niuje, paskui 1814-1816 m. dirbo Vilniaus gubernatoriaus kanceliarijoje. Į uni- 
versitetą įstojęs 1821 m. ir lankęs tik piešimą, o po metų dar ir literatūros fakul- 
teto pratybas (rusų ir prancūzų kalbos). Visą laiką papildomai buvęs priverstas 
verstis piešimo pamokomis ir per kasdienius rūpesčius ne ką girdėjęs apie 
„spindulinguosius“ filaretus, juo labiau filomatus, apie kuriuos bent iš pradžių 
nieko nežinojo ir tardymo komisija. 

Toliau M. Kulieša pareiškė tardymo komisijai, kad, Vilniuje apsigyvenęs nuo 
1821 m. rugsėjo 18 d., būdavo užsiėmęs nuo 8 iki 12 valandos dienos piešimo 
studijomis profesoriaus J. Rustemo bute, o po pietų pats mokęs piešimo ir rusų 
kalbos moterų pensionato auklėtines. Dėl to, anot jo, apie kokį nors dalyvavimą 
draugijose negalėję būti nė kalbos. Tačiau po mėnesio, antrąsyk iškviestas pas 
tardytoją, M. Kulieša buvo priverstas kai kur iš esmės pakeisti ankstesnius pa- 
rodymus ir prisipažinti, kad priklausė „spindulingiesiems“, kuriems vadovavo 


7 M. Kuliešos tardymo protokolai. LVIA, f. 567, ap. 2, b. 1342, l. 1. 

Tomas Zanas, bet daugiau nieko pranešti negalįs dėl per pirmąjį tardymą išklo- 
tų priežasčių: nepaprasto užimtumo rūpinantis kasdienės duonos kąsniu. 

Vis dėlto M. Kuliešai viskas baigėsi palyginti laimingai: jau 1824 +m. vasa- 
rą, raštu laiduojant istorikui profesoriui I. Onacevičiuis*, jis buvo išleistas iš 
kalėjimo ir net gavo leidimą išvykti į kaimą. Tardymo medžiaga liudija apie 
M. Kuliešos visuomeninį aktyvumą, bet kartu dar labiau supainioja žinias apie 
jo studijas Vilniaus universitete. Aišku, kad tardomas jis buvo suinteresuotas 
nuslėpti tikrą savo buvimo Vilniuje laiką. Nors universiteto dokumentuose jo 
pavardė randama nuo 1818 m.5?, būsimasis tapytojas sakėsi 1817-1821 m. pralei- 
dęs kaime. 

Nesunku pastebėti, kad tardymo komisijai nurodyta laikas, tariamai praleis- 
tas kaime, ir buvo šubravcų, filomatų ir kitų ne taip konspiruotų draugijų įsikū- 
rimo ir jų veiklos metai. Šis faktas pakiša mintį, kad M. Kulieša iš tikrųjų galėjo 
tada būti ne taip toli nuo Vilniaus. Tai patvirtina kitas ne mažiau svarbus faktas. 
1819 m. J. Rustemas globojo neturtingą, gabų ir darbštų mokinį ir išrūpino jam 
Vilniaus masonų ložės „Išdidusis lietuvis“, kuriai pats priklausė, stipendiją. Be 
to, galimas dalykas, kad būsimasis tapytojas tos ložės buvo siunčiamas į Peter- 
burgą susipažinti su Beilio ir Lankasterio mokymo metodais tenykštėje grafo 
Jakovo Siverso mokykloje, kurios reikšmę dekabristų sąjūdžiui formuotis yra 
įžvelgę tyrinėtojai?“. Toliau aiškėja, kad V. Kulieša tapybos meno mokėsi ilgai, 
bet nesistemingai. Tačiau ketvirto dešimtmečio pabaigoje jis išgarsėjo griūvan- 
čių Lietuvos pilių atvaizdais, architektūriniais peizažais. 

Į Kražių gimnaziją tapytojas atvyko iš Pinsko apskrities, kur kunigaikščio 
Jeronimo Druckio-Liubeckio Lunino dvare keletą metų su pertraukomis (1824- 
1824 ir 1829-1835) mokė vaikus piešti. (Beje, tame pačiame dvare 1839-1842 m. 
mokytojavo J. Zenkevičiaus pusbrolis, poetas ir folkloro tyrinėtojas R. Zenke- 
vičius.) 

Buitiniai sunkumai, nuo jaunų dienų persekioję tapytoją, po 1830 m. dar 
labiau ėmė jį slėgti, ypač sukūrus šeimą ir susilaukus dviejų sūnų. Todėl M. Ku- 
lieša, nors apsirūpinęs palankiais liudijimais ir rekomendacijomis, buvo privers- 
tas derėtis su krašto valdžia, kad gautų kuo pelningesnę vietą. 


88 Ten pat, l. 10-11. 

89 Stownik artystow Polskich, t. 4, s. 351-353. 

90 Stanistaw Malachowski-Lempicki. Wolnomularstwo na ziemiach Wielkiego Ksiestwa Litews- 
kiego 1776-1882. Wilno, 1930, s. 19. 

Mykolas Kulieša. 
Vandens malūnas. 1841 m. 

1835 m. sausio 1 d. būsimasis J. Zenkevičiaus dailės pradmenų mokytojas 
parašė švietimo apygardos globėjui, kad sutiksiąs dirbti gimnazijoje tik šiomis 
sąlygomis: jeigu jo tarnyba bus valdinė ir jis gaus atitinkamą valdininko rangą 
(tai reiškia ir įvairias privilegijas, pensiją etc.), jei bus mokama 250 sidabrinių 
rublių per metus ir valdžia suteiks butą, kuris būtinas jo keturių asmenų šei- 
mai?'. Sąlygos buvo patenkintos, ir M. Kulieša 1834-1835 mokslo metų gale, ge- 
gužės 3 d., pradėjo mokyti piešimo išsiilgusius Kražių gimnazistus. Mat keletą 
mėnesių gimnazijoje piešimo niekas nedėstė. 

Mokytojas jau iš pat pradžių puikiai užsirekomendavo. Gimnazijos direkto- 
rius I. Daujotas birželio 12 d. laiške raportavo švietimo apygardos globėjui: 


Einantis piešimo mokytojo pareigas dailininkas Mykolas Kulieša išsiski- 
ria puikiais gabumais ir uolia tarnyba. Todėl mokiniai labai gerai įsisavina 
ir dailyraščio, ir piešimo dalykus. Darbštus dailininkas, nors ir labai užsi- 
ėmęs, mano paprašytas nubraižė visų gimnazijos pastatų planus teisingai ir 
tiksliai..9* 


Dar po mėnesio švietimo apygardos globėjas perskaitė tokius Vilniaus gu- 
bernijos mokyklų direktoriaus ataskaitos žodžius: 


Mokinių pasiekimai dailyraščio ir piešimo dalykuose mokytojaujant moky- 
tojui Vasiljevui (vienas iš M. Kuliešos pirmtakų Kražių gimnazijoje - E. A.) 
buvo patenkinami. Nuo to laiko, kai šias pareigas pradėjo eiti mokytojas Ku- 
lieša, mokiniai dėka šio dėstytojo talento ir puikaus mokymo padarė ryškią 
pažangą dailyraštyje, o piešimo pramoko labai gerai: mat Kulieša, be viešų 
pamokų, dar davė nemokamas privačias lekcijas norintiems piešimo mokytis 
mokiniams.93 


J. Zenkevičiaus mokslo Kražių gimnazijoje metais M. Kulieša buvo vienin- 
telis mokytojas, tiek daug dėmesio skyręs piešimui. Todėl būtų keista, jei šie du 
nors ir skirtingų kartų dailininkai nebūtų radę bendros kalbos. Kadangi ne- 
pavyko aptikti visų minėto laikotarpio Kražių gimnazijos direktoriaus ataskai- 
tų ir mokinių sąrašų, sunku tiksliai pasakyti, kuriose gimnazijos klasėse buvo 
J. Zenkevičius mokytojaujant M. Kuliešai. Tačiau iš archyvinės medžiagos aišku, 


1 M. Kuliešos prašymas Vilniaus švietimo apygardos globėjui. LVIA, f. 567, ap. 2, b. 3797, 1. 1. 

92 Kražių gimnazijos direktoriaus laiškas Vilniaus švietimo apygardos globėjui. LVIA, f. 567, 
ap. 2, b. 3797, 1. 12-14. 

95 Ten pat. 

kad trys broliai Zenkevičiai dviklasės apskrities mokyklos prie Kražių gimna- 
zijos pirmąją (parengiamąją) klasę pradėjo lankyti 1830 m. Kadangi dėl mums 
žinomos mokymo specifikos Žemaitijoje pirmųjų klasių programa dažniausiai 
buvo išeinama per dvejus, kartais net per trejus metus, labiausiai tikėtina, kad 
1835 m. J. Zenkevičius mokėsi pirmoje ar antroje gimnazijos klasėje, nes visą 
mokymo kursą baigė 1842 m. 

Duomenų, kad jis būtų rimtai sirgęs ar dėl kurios kitos priežasties laiki- 
nai išstojęs iš mokyklos, nerasta. Kita vertus, tuo metu jis jau ėjo keturioliktus 
metus, t. y. buvo to amžiaus, kada labiausiai atsiskleidžia paauglio gabumai, 
klostosi jo vertybinė orientacija, išryškėja siekiai, pratrūksta nevaržomi jausmai, 
atsiskleidžia svarbiausi charakterio bruožai. Tad net nežinant, kuriose klasėse 
anuomet mokėsi 14-16 metų jaunuolis, galima manyti, kad M. Kulieša jį mokė 
kaip tik šiuo amžiaus tarpsniu. 

Nors anuo metu piešimas nepriklausė prie svarbiausių gimnazijos progra- 
mos dalykų, o piešimo mokytojas buvo gerokai menkiau atlyginamas nei ma- 
tematikos ar istorijos mokytojas, tai neturėjo įtakos mokinių sugebėjimo piešti 
vertinimui. Ir kad piešimas nebuvo pirmaeilis dalykas Kražių gimnazijoje, taip 
pat nereiškė, kad į meninius sugebėjimus buvo žiūrima pro pirštus arba kad visi 
mokiniai buvo vienodai gabūs. 

Antai 1842 m., baigiant mokslus J. Zenkevičiui, mokinių sąrašuose buvo 
įrašytos 323 pavardės. Piešimo pažymiai: 15 penketų, 45 ketvertai, 85 trejetai, 
112 dvejetų, 49 vienetai. Septintą klasę kartu su būsimuoju tapytoju baigė 19 
mokyklos auklėtinių, o labai gerai piešimas įvertintas tik J. Zenkevičiaus ir vi- 
sapusiškai gabaus Vladislovo Kondratavičiaus, vėliau ilgą laiką mokytojavusio 
Šiauliuose, atestatuose?4. 

Čia nesiekiame atskleisti sociologinio pobūdžio dėsningumų (tam mažų 
mažiausiai reikėtų visų pažangumo rodiklių analizės), bet žinant, kiek mažai 
mokinių piešimo pamokose gaudavo labai gerus pažymius, galima neabejoti, 
kad M. Kulieša kaip stropus ir talentingas pedagogas pastebėjo ir savo mokinio 
talentą. 

Ar liko kokių nors mokytojo diegtų meninės kūrybos principų pėdsakų vė- 
lesnėje J. Zenkevičiaus veikloje? Norint atsakyti į šį klausimą, reikėtų menotyri- 
nės analizės. Tik vargu ar ji galėtų būti kruopščiai atlikta dėl labai suprantamų 
priežasčių: J. I. Kraševskio ir kitų to meto dailės mylėtojų bei kritikų nuomone, 
vertingiausia peizažinė M. Kuliešos tapyba, ypač senų pilių, memorialinių vietų 


94 Ataskaita apie mokinių pasiekimus 1842 metais. LVIA, f. 567, ap. 2, b. 5201, L. 27-30. 

ir žymiausių gamtos paminklų vaizdai. Jau 1825 m. M. Kuliešą pakvietė rusų 
aristokratas kunigaikštis Michailas Voroncovas į Krymą tapyti jo dvaro vaiz- 
dų. Vėliau tapytojas ne kartą dirbo panašius darbus Lietuvos diduomenės už- 
sakymu. Galiausiai 1858 m. to paties M. Voroncovo iniciatyva M. Kulieša buvo 
pakviestas į Peterburgą, kur caro šeimos užsakymu tapė Peterhofo ir Carskoje 
Selo vaizdus. 

1852 m Paryžiuje, Lemersjė litografijos dirbtuvėje, M. Kulieša, padedamas 
J. I. Kraševskio, išspausdino peizažų albumą „Mykolo Kuliešos sąsiuviniai“. 
Taigi M. Kulieša buvo pripažintas peizažistas, o J. Zenkevičius tapė daugiau- 
sia portretus ir figūrines kompozicijas, jo peizažų nėra išlikę. Vienintelis tokio 
pobūdžio kūrinys, eksponuotas Lietuvių dailės draugijos pirmojoje parodoje 
(kataloge - „Griuvėsiai“), yra dingęs. 

Svarbus M. Kuliešos gyvenimo faktas, kad kūrybai jis galėjo atsiduoti tik 
laisvu nuo mokytojavimo metu, t. y. daugiausia neilgų atostogų ir švenčių die- 
nomis. Tai nebuvo dažnas reiškinys tarp piešimo mokytojų. Gal tik tapytojas 
K. Ruseckas sugebėjo derinti mokytojavimą Vilniaus bajorų institute ir meninę 
kūrybą. Todėl dailininką ir pedagogą M. Kuliešą reikia statyti šalia žymaus 
amžininko kaip vieną didžiausių Vilniaus meno mokyklos tradicijų tęsėjų ir 
puoselėtojų, kaip ištikimą savo mokytojo mokinį. 

Mokyklų direkcijoje ir visoje Baltarusijos švietimo apygardoje V. Kuliešos 
vardas buvo gerai žinomas, oficialiuose raštuose ties jo pavarde dažnai aptin- 
kamas visai neįprastas ir neformalus epitetas „pagarsėjęs mokytojas“. Todėl kai 
1837 m. šis pedagogas buvo perkeltas į Gardino gimnaziją, Kražių mokiniai ne- 
trukus pajuto, ką turėjo ir ko neteko. 

Išvažiavus M. Kuliešai, piešimas gimnazijoje vėl buvo apleistas, neliko nė 
vieno dailės pedagogo, galėjusio tęsti pirmtako pradėtą darbą. 

J. Zenkevičiaus meninio skonio formavimasis Kražių gimnazijoje yra labai 
sunkiai atskleidžiamas. Tarp visų jo piešimo mokytojų mūsų akiratyje labiausiai 
įstringa M. Kulieša, nes jo visuomeninis užsiangažavimas yra svarbus dalykas 
šio pasakojimo kontekste. Menotyrininkas tikriausiai pasakys, kad menininko 
gyvenime tai nepagrindinė veikla. Taip mano prielaidas dėl pedagoginio vaid- 
mens, kurį galimai suvaidino M. Kulieša, kritikavo R. Janonienė. Jos akimis 
žiūrint, be reikalo mažai pasiaiškintas Jokūbas Lensi, o paskutinio mokytojo, 
su kuriuo Kražiuose susidūrė J. Zenkevičius, meninė įtaka apskritai turėjusi 
būti menka. 

Meno istorikė R. Janonienė, kaip jau užsiminta aukščiau, rašo: 

<...> pasidomėti būsimojo dailininko piešimo mokytojais, neapsiribojant 
vien Mykolo Kuliešos asmeniu. Žinoma, Kuliešos pedagoginiai gabumai, kū- 
rybinis palikimas ir „filomatiška“ praeitis vilioja jį traktuoti kaip pagrindinį 
Jono Zenkevičiaus mokytoją...35 


Autorė yra linkusi sureikšminti J. Lensi vaidmenį Kražiuose ir tam turi sva- 
rių argumentų. Dalis jų slypi įspūdingoje J. Lensi studijų ir kūrybos biogramoje. 
Svarbiausia - tapybos profesoriaus Pranciškaus Smuglevičiaus įtaka. 

Patyrusio dailininko ir pedagogo J. Lensi galimas poveikis besiformuojan- 
čiai mokinio asmenybei Kražiuose yra labai tikėtinas, bet taip jau nutinka, kad 
gimnazijos archyvuose išlikusi medžiaga apie jį liudija mažiau nei apie Mykolą 
Kuliešą. Galiausiai net jei pavyktų pagausinti žinių ir faktų apie visus J. Zenke- 
vičiaus sutiktus mokytojus aruodą, vis vien neapsieitume be prielaidų ir abejo- 
nių, iš kurio kūrybinio šaltinio buvo gertas gaivinantis kūrybinių idėjų, meni- 
nio skonio, formų ir stiliaus vaidmuo. 


TOLESNI MENO KELIAI 
IR LIETUVYBĖS HORIZONTAI 


Sunku rasti rimtesnių įrodymų, kas be minėto mokytojo darė didesnę įtaką 
būsimam S. Daukanto portretistui. Kražių gimnazijos menines savybes galė- 
jo nulemti nauji žmonės. 1837-1838 mokslo metų pradžioje švietimo apygardos 
vadovybė paskyrė piešimo ir dailyraščio mokytoju Aleksandrą Marcinkevičių. 
Tačiau jis neilgai valgė sunkią mokytojo duoną: dar visai jauną jį pakirto džiova. 
Nežinia, kas pavadavo A. Marcinkevičių tuos mėnesius, kai jis sirgo, taip pat 
neaišku, ar apskritai piešimo buvo mokoma iki pat tų mokslo metų pabaigos, 
bet nuo mokymo programos buvo gerokai atsilikta, ką ne sykį pripažino gim- 
nazijos direktorius. 

Tik 1838 m. liepos 31 d. atvyko naujas mokytojas. Tai buvo Adolfas Revkevi- 
čius, iki tol dirbęs Molodečne. Tačiau ir jam sunkiai sekėsi. Vargu ar iš pradžių 
jis skyrė tiek daug dėmesio savo mokiniams, kaip tai darė M. Kulieša, ir dar 
sunkiau patikėti, kad jis būtų ieškojęs talentų, kurie vėliau galėtų tapti profesio- 
naliais dailininkais. Mat tų pačių metų vasarą, kaip matyti iš prašymo Baltaru- 
sijos švietimo apygardos globėjui, būsimasis J. Zenkevičiaus piešimo mokytojas 


“5 Rūta Janonienė. „Apie Joną Zenkevičių ir kitus“, p. p. 72. 

vedė““, todėl jam užteko savų rūpesčių. Šiaip ar taip, paskutinius mokslo metus 
J. Zenkevičiaus talentas vystėsi prižiūrint šiam mokytojui. m“ 

Kaip ir dera būsimam dailininkui, J. Zenkevičiaus pavardė vienintelį sykį 
atskirai buvo paminėta gimnazijos vadovybės raportuose, kai reikėjo siųsti ge- 
riausius gimnazistų piešinius į Peterburgo imperatoriškąją dailės akademiją. Iš 
pradžių pagal piešimo mokytojų instrukcijos 10 paragrafą Kražių gimnazijos 
direktorius geriausius mokinių piešinius — be J. Zenkevičiaus, dar. buvo A. Sta- 
nevičiaus ir A. Ribskio darbai, - nusiuntė švietimo apygardos globėjui. Šis savo 
ruožtu pareikalavo, kad keli vilniškiai piešimo mokytojai nuspręstų, ar tie pie- 
šimai verti tokios garbės. 1841 m. spalio 30 d. Vilniaus gubernijos mokyklų di- 
rekcijos rašte skaitome tokią ekspertų nuomonę: 


Atsiysti <...> trys Kražių gimnazijos mokinių Zenkevičiaus, Ribskio bei Sta- 
nevičiaus piešiniai dėl jų pateikimo imp. Dailės akademijai buvo peržiūrėti pa- 
tikėtos man Vilniaus gimnazijos piešimo mokytojų Pšibilskio ir Valasevičiaus, 
kad būtų nuspręsta, ar galima tuos piešinius gerai įvertinti ir siųsti į Dailės 
akademiją <...>. Mokytojai nusprendė, kad Zenkevičiaus ir Ribskio piešiniai 
(„Vyro galva“ ir „Mergaitės galva“ - E. A.) yra labai gerai atlikti ir gali būti 
pateikti Dailės akademijai, o Stanevičiaus piešinys yra labai vidutiniškas... 


Dar įdomiau skamba tolimesni ekspertų žodžiai: 


Be to, tie mokytojai pažymėjo, jog Zenkevičiaus ir Ribskio piešiniai yra 
išbaigti ta pačia ranka, ir mano, kad, mokydamiesi pas vieną mokytoją, ir 
keli žmonės gali įgyti panašų braižą..37 


Nežinia, ar čia pasireiškė M. Kuliešos, ar A. Revkevičiaus įtaka, bet akivaiz- 
du, kad J. Zenkevičius ir A. Ribskis mokėsi vienoje klasėje, todėl galimybių 
panašiai komponuoti ir piešti juodu turėjo pakankamai. Jau kitų metų vasarį 
mokykla gavo Peterburgo dailės akademijos raštą, kad abu piešiniai labai gerai 
įvertinti. Ir nors tokio piešinių vertinimo reikėjo pirmiausia piešimo mokytojui 
atestuoti, šis faktas rodo, kad net ir su pertraukomis mokydamasis pamėgto 
dalyko, nors ir keičiantis mokytojams, J. Zenkevičius sugebėjo pasiimti iš mo- 
kyklos programos tai, ko reikėjo pasirinktai profesijai. 


96 A. Revkevičiaus raštas Vilniaus švietimo apygardos globėjui. LVIA, f. 567, ap. 2, b. 4203. 
37 1842 m. Kražių gimnazijos direktoriaus raportas apie pažangius mokinius. LVIA, f. 567, ap. 2, 
b. 4739, L. 1-7. 

Dabar žvilgtelėkime į svarbiausią Kražių gimnazijos paskutinių gyvavimo 
metų veikėją - tikybos mokytoją, kapelioną ir istoriką M. Valančių. Vargu ar 
čia reikia pateikti enciklopedinių ir chrestomatinių žinių apie šį lietuvių kultū- 
ros veikėją, rašytoją, vieną iš nacionalinio judėjimo ideologų, konfesinės krašto 
inteligentijos ugdytoją, paminėti svarbesnius jo gyvenimo posūkius. 

Neužtektų vietos išdėstyti visa tai, kas galėtų tilpti į specialią studiją apie 
M. Valančių. Mums svarbiausia - jo auklėtinių likimas, kūrybinė ir organizaci- 
nė jų veikla, kuri beveik visiškai yra užklota praeities ir užmiršimo dulkių. Juk 
beveik nėra išlikusių šaltinių, kurie padėtų atskleisti ankstyvąją M. Valančiaus 
jaunystę ir pirmuosius jo savarankiško gyvenimo metus. Mums liko tik nuo- 
trupos, gandai, perduoti iš kelintų lūpų, užuominos amžininkų atsiminimuose 
ir laiškuose, oficialūs ir „sterilūs“ vyresnybės raportai ir kuo prieštaringiausios 
istorikų versijos, dažnai paremtos tais pačiais faktais. 

Kita vertus, mums, ieškantiems jaunųjų S. Daukanto bičiulių ir gerbėjų, M. Va- 
lančius yra svarbus kaip savotiškas ryšininkas tarp mūsų gerbiamo istoriko ir Kra- 
žių gimnazistų. Paties mokytojo, savaime aišku, negalime priskirti prie jaunųjų 
S. Daukanto bendražygių. Greta būsimo Žemaičių vyskupijos administratoriaus 
Jono Krizostomo Gintilos, Juozapo Kryžanauskio, Antano Gabonskio, Antano 
Lendzevičiaus ir Peterburge susitelkusių istorikų I. Onacevičiaus ir V. Anastase- 
vičaus, M. Valančius galėtų būti vadinamas „senuoju“ arba S. Daukanto jaunystės 
draugu. Tačiau toks skirstymas, be abejonės, yra sąlygiškas, gal net dirbtinis. 

Kiek galima spręsti iš sukauptų duomenų, M. Valančių ir S. Daukantą gy- 
venimo keliai suvedė tik po 1842 m., kai lietuvių istorikui ėjo penkiasdešimtie- 
ji. Skirstydami S. Daukanto draugus, korespondentus, talkininkus ir gerbėjus 
į „senuosius“ ir „jaunuosius“, turime omeny kartas. Mat jaunųjų S. Daukanto 
draugų kartai, gimusiai po 1820-ųjų, buvo lemta išgyventi iki XIX a. pabaigos 
ir atskleisti „Aušros“ ir kitų laikraščių puslapiuose nors kiek ir pasikeitusias, bet 
vis dar tas pačias pažiūras, kurios susiformavo XIX a. pirmoje pusėje, tiesiogiai 
veikiant S. Daukanto idėjoms. 

Baigęs Vyriausiąją dvasinę seminariją prie Vilniaus universiteto, M. Valan- 
čius 1828 m. buvo įšventintas į kunigus ir paskirtas Mozyriaus apskrities mo- 
kyklos tikybos mokytoju ir kapelionu. Anot V. Biržiškos, nėra jokių duomenų, 
kad tuo metu būsimasis Žemaičių vyskupas būtų domėjęsis lituanistine veikla: 
pirmieji jo kūriniai parašyti lenkiškai?3. Nors Mozyriuje M. Valančius praleido 
šešerius metus ir ten išgyveno 1831 m. sukilimo audras, apie šį laikotarpį nieko 


98 Vaclovas Biržiška. Aleksandrynas. Chicago, 1965, t. 3, p. 80. 

daugiau nežinoma. Atrodo, kad ten jis buvo tik paprastas, niekuo iš kitų neiš- 
siskiriantis kapelionas. 5 Ša 

Nustumtas į tolimą ano meto Lietuvos rytinį pakraštį, jis būtų galėjęs ten ir 
likti niekam nežinomas. Jau tas faktas, kad, baigęs aukštąją mokyklą teologijos 
magistro laipsniu, jis taip ilgai buvo laikomas kuklioje kapeliono vietoje, turėjo 
jam aiškiai rodyti, kad jis, valstiečio vaikas, niekada neturės Vilniaus kapituloje 
gero vardo ir privalės tenkintis vieta provincijoje. Tačiau anuo metu Žemaičių 
vyskupystėje buvo kur kas mažiau paisoma kunigų kilmės. Ir nors iš Vilniaus 
vyskupystės iškildavo daugiau bažnytinių įžymybių, Žemaitijoje, kur vyskupu 
buvo J. A. Giedraitis, kiekvienas gabesnis, net ir nekilmingas žmogus buvo labai 
branginamas. Neatsitiktinai tuo metu daugelis Žemaičių vyskupystės kunigų 
buvo kilę ne iš bajorų, o iš valstiečių, tik išsirūpinusių bajorystės dokumentus. 

Žinodamas, kad kiti Vilniaus vyriausiosios dvasinės seminarijos auklėti- 
niai jau spėjo Žemaitijoje padaryti daug didesnę karjerą, M. Valančius sumanė 
kreiptis į vyskupą J. A. Giedraitį, prašydamas jį priimti atgal į tą vyskupystę, iš 
kurios jis kilęs. J. A. Giedraitis tuojau numatė jam Kražių gimnazijos kapeliono 
vietą ir 1834 m. vasario 26 d. kreipėsi į Baltarusijos švietimo apygardos globėją, 
prašydamas jo tarpininkavimo perkeliant M. Valančių iš Mozyriaus į Kražius. 

Prasidėjo ilgas biurokratinis susirašinėjimas: tų pačių metų balandį Minsko 
gubernijos mokyklų direktorius turėjo parašyti oficialų raštą, kuriuo būtų ga- 
rantuojamas kapeliono lojalumas, paliudijama, kad per sukilimą jis nėra nieko 
priešiško caro valdžiai padaręs. Gegužės pabaigoje, kai raštų buvo pakankamai 
surašyta, J. A. Giedraitis gavo teigiamą atsakymą dėl M. Valančiaus perkėlimo 
į Žemaitiją. 

Kražiuose M. Valančius buvo ne tik kapelionas, tikybos mokytojas, bet ir 
bibliotekos vedėjas. Čia 1837 m. buvo sukaupta 5624 tomai knygų (3452 pava- 
dinimai), 12 atlasų, 23 periodinių leidinių rinkiniai, 55 aplankai estampų, kurie 
būdavo naudojami piešimo pamokose. Dauguma knygų buvo paveldėta iš jė- 
zuitų, nes vidutiniškai ketvirtame dešimtmetyje kasmet būdavo įsigyjama apie 
4099 naujų veikalų. Tad bibliotekos turtais, kaip ne kartą pastebėjo Kražių gim- 
nazijos direktorius, galėjo pasinaudoti ne tik mokytojai, bet ir mokiniai. 

Mažų mažiausiai M. Valančiaus darbas pravertė jam pačiam rašant istori- 
nius veikalus ir vėliau rektoriaujant Varnių dvasinėje seminarijoje. Be tiesiogi- 
nių pareigų gimnazijoje ir istorijos studijų, naujasis tikybos mokytojas rimtai 
99 Kražių gimnazijos direktoriaus 1836 metų ataskaita Vilniaus švietimo apygardos globėjui. 

LVIA, f. 567, ap. 2, b. 4164, l. 116. 

studijavo teologiją, tai matyti iš gausių jo pastabų, išlikusių iki mūsų laikų tos 
bibliotekos knygų puslapiuose. 

Būdamas gabus pedagogas ir sumanus diplomatas, mokantis įtikinti pašne- 
kovą ir pelnyti jo pasitikėjimą bei simpatijas, M. Valančius netruko šį tą laimė- 
ti Mokyklų direkcijos ir paties A. Bernhofo akyse. Pastarasis savo ataskaitose 
nepraleisdavo progos pabrėžti tikybos mokytojo privalumų, jo pareigingumo, 
nepaprastai plačių užmojų. Kražių gimnazijos direktoriui ypač knietėjo išryš- 
kinti mokslinių M. Valančiaus tyrinėjimų svarbą, nes tik šitokia veikla geriau- 
siai nusakoma pedagogo kvalifikacija, jo erudicija ir dalykinis pasirengimas. 
Antai 1837 m. M. Valančiui net paskiriama 75 sidabrinių rublių premija!““, Tai 
pusė metinio atlyginimo (stačiatikių šventikas ir tikybos mokytojas Dučinskis, 
turintis 6 mokinius stačiatikius, gaudavo 350 sidabrinių rublių per metus"“!), ši 
suma nors ir kukliai gyvenančiam mokytojui buvo labai reikalinga. Tiesa, rašy- 
damas savo ataskaitose apie mokslinę veiklą M. Valančius vengdavo užsiminti 
(o gal dar ir pats nebuvo apsisprendęs dėl pavadinimo), kad planuoja parašy- 
ti Žemaičių vyskupystės istoriją. Minimi tik Žemaitijos istorijos ir statistikos 
tyrinėjimai. Kita vertus, mokyklos vadovybės jam buvo pavesta rašyti Kražių 
gimnazijos metraštį, kuris mūsų istorinėje literatūroje kartais ne visai pagrįstai 
vadinamas istorija. Anot lietuvių kultūros ir švietimo istorijos tyrinėtojos Mei- 
lės Lukšienės, tuo metu M. Valančius parašęs Kražių mokyklos istoriją nuo jos 
įkūrimo iki 1833 m., kuri buvusi atmesta dėl „netinkamos dvasios“??. Tačiau, 
sprendžiant iš gimnazijos direktoriaus ataskaitų ir paties M. Valančiaus liudiji- 
mo A. Bernhofui, Kražių gimnazijos praeitis ir veikla iki 1831 m. buvo aprašoma 
jau I. Daujoto. 

„Istorinius gimnazijos užrašus, sudarytus ėjusio direktoriaus pareigas Dau- 
joto, apsiėmė pratęsti iki 1837 metų ir vesti toliau Romos katalikų tikybos 
mokytojas kunigas Valančiauskas (Valančius - E. A.)“93 - rašoma gimnazijos 
1836 m. ataskaitoje. 

M. Valančiui išvykus į Vilniaus dvasinę akademiją, šį darbą tęsė pats direk- 
torius. Savaime aišku, kad neatmestina galimybė, kad būsimasis Žemaičių vys- 
kupas greta oficialios metraščio medžiagos galėjo surinkti ir įdomesnių praeities 
100 Ten pat, 1. 106. 

101 LVIA, f. 567, ap. 2, b. 3901, 1. 255. 
92 Meilė Lukšienė. Lietuvos švietimo istorijos bruožai XIX a. pirmoje pusėje. Vilnius, 1970, 

p. 240. 


“5 Kražių gimnazijos direktoriaus 1836 metų ataskaita Vilniaus švietimo apygardos globėjui. 
LVIA, f. 567, ap. 2, b. 3901. 

faktų, kurie nepateko į minėtus užrašus. Bet nepavyko aptikti užuominų, kad 
vyresnybė būtų abejojusi mokytojo lojalumu. Tad M. Valančių galima laikyti 
vienu iš Kražių „aristokratijos“ atstovų, kuriam pavyko tuo pačiu metu įgyti 
ir administracijos palankumą, ir mokyklos auklėtinių pasitikėjimą bei meilę. 
Panaši gyvenimiška pozicija ir siekimas rasti aukso vidurį, matyt, padėjo jam 
pasiekti aukščiausią, iki tol valstiečiui net neįsivaizduojamą dvasininko karjeros 
pakopą ir kartu neprarasti populiarumo liaudyje. 

Visa tai buvo įmanoma tik dėl neįprastos vidinės disciplinos, jausmų ir 
afektų kontrolės, nuoseklumo siekiant aiškiai suformuluotų veiklos tikslų. 
Žvelgiant į tą žemaitišką užsispyrimą, pastovumą, ištikimybę jaunystės idea- 
lams galima galvoti apie mokyklos poveikį ir tiesioginę M. Valančiaus auklė- 
jamosios veiklos įtaką. 

Pabandykime surasti gimnazijos mokinių sąrašuose tuos, kurie prisidėjo 
prie lietuvių nacionalinio judėjimo, klojo pamatus mūsų raštijai ir nacionalinei 
kultūrai. Štai žymiausi jų: Andrius Morkus Ugianskis, 1836-1841 m. mokęsis 
Kražiuose, vėliau tapęs Kazanės universiteto graikų kalbos profesoriumi; Jonas 
Juška, didelis lietuvių kalbos mokovas, daug prisidėjęs prie brolio Antano darbų 
rengimo publikuoti. Abu gimnazijos absolventai - A. Juška ir A. Ugianskis — 
likimo buvo nublokšti į tolimą Kazanę, kur jie ir baigė savo gyvenimą, nes pa- 
sauliečiui inteligentui buvo sunku rasti tarnybą Lietuvoje, kuriai juodu paskyrė 
visas savo galias. 

Minėtini ir Ambraziejus Pranciškus Kašarauskis bei Jeronimas Kiprijonas 
Račkauskas, ištikimi M. Valančiaus pagalbininkai, pasirinkę tipišką anuo metu 
dvasininko gyvenimo kelią. Galiausiai J. Zenkevičiaus mokslo draugai, apie 
kurių veiklą istorija visai tyli arba užsimena labai mažai. Tai jau minėti V. An- 
driejauskis, V. Narbutas ir bemaž visiškai nežinomi Adolfas Erdmanas ir Juo- 
zapas Valavičius. Jų veiklos pėdsakus aptinkame tyrinėdami tuos kultūrinius 
žemaičių sąjūdžio reiškinius, kurie pastebimi 6-7 dešimtmečiais, S. Daukantui 
persikėlus gyventi į gimtinę. 

Visi šie faktai rodo, kad bene gausiausias S. Daukanto šalininkų, rėmėjų ir 
bendražygių būrelis ėjo mokslus Kražiuose, prižiūrint M. Valančiui. Pripažintų 
ir nepripažintų jaunųjų mūsų istoriko draugų pavardės mirgėte mirga gimna- 
zijos mokinių sąrašuose. Galime manyti, kad visą šį būrelį vienijo ne tik tos 
pačios nuotaikos, bet ir asmeniniai ryšiai, daugeliu atvejų nenutrūkę iki pat 
S. Daukanto mirties. 

Rusiškos gimnazijos mokytojo veiksmai buvo griežtai reglamentuoti: galima 
tik tai, kas nurodyta. Viskas turėjo turėti savo vietą ir laiką, numatytą tvarka- 
raščiuose, įsakuose, direkcijos paliepimuose. Viskas buvo permatoma ir nieko 
negalėjo paslėpti nei uniforminis munduras, nei kunigo sutana. A. Ugianskis 
vėliau yra užsiminęs laiške M. Valančiui, kaip buvo pasiekiamas tas auklėjimo 
efektas, apie kurį čia kalbama. Štai ištrauka iš 1859 m. spalio 1 d. laiško: 


Ir šiandien kuo puikiausiai prisimenu, kaip jo šviesiausiasis dauggalis 
Vyskupas, savo paskaitose kalbėdamas apie Reformacijos plitimą Lenkijoje ir 
Lietuvoje, netiesiogiai užsimindavo apie lenkų intrigas, ruošiančias Lietuvai 
pražūtį, ir kaip jie išdavikiškai Lietuvos gynėjus Radvilas persekiojo ir net 
nuodijo <...>. Nors tuo metu Lietuvai jau nebuvo lemta pakilti į tokias galybės 
aukštumas, kurias ji buvo pasiekusi valdant Vytautui, kuriam lenkai sutrukdė 
užsidėti karūną ir į kapus nuvarė <...>. Dabar sujaudintas tokių prisiminimų 
drįstu prašyt jūsų vyskupiškos didybės leidimo rašyti jam lietuviškai... Atvirai 
prisipažinsiu, jog niekad nuo pat vaikystės nejutau prielankumo nei lenkams, 
nei jų kalbai, todėl pirmą sykį rašiau Šlviesiausiam] Dlauggaliui] vyskupui 
lietuviškai taip, kaip mokėjau??* 


Vyskupas, tiesa, nesiteikė tada buvusiam savo mokiniui parašyti lietuviškai, 
nebuvo ir paaiškinta kodėl. Ir ne tai svarbu, kokias Kražių mokinių nuotaikas 
kėlė tikybos mokytojas M. Valančius. Užtenka A. Ugianskio paminėjimo, tos 
trumputės užuominos ir pasikartojančio liudijimo lenkiškai rašytuose laiškuo- 
se, kad savos kalbos negalima užmiršti net tolimoje Kazanėje. 

Informatyvus ir kitas šaltinis, be kurio dabar neapsieina joks istorikas, be- 
sidomintis S. Daukanto ir M. Valančiaus biografijomis. Tai daktaro V. Andrie- 
jauskio dienoraštis, kuriame nors ir labai šykščiai, bet už tai bent porą de- 
šimtmečių buvo fiksuojami svarbiausi šio lietuvių kultūros veikėjo gyvenimo 
įvykiai, pažintys ir susitikimai, kelionės ir gautų bei išsiųstų laiškų turinys. Die- 
noraštis lenkiškas, bet jame pasitaiko ir lietuviškai parašytų fragmentų. Antai 
1857 m. gruodį V. Andriejauskis, sužinojęs esąs patvirtintas Varnių dvasinės 
seminarijos gydytoju, iš Rygos parašė į Varnius (greičiausiai oficialui J. Bytau- 
tui) džiugų laišką, kuriame pabraukė šiuos žemaitiškus sakinius: 


104 Vaclovas Biržiška. Nežinomi senieji lietuviški tekstai. Kaunas, 1931, p. 88. 

Žemaitis mok datureti ką pasaki. Neužmiršau kalba sava ir moku -potere- 


lus, kaip giaras krikszczionis yr, gyvendams tarp gudų visada mylėjau szali 
sava ir sava kalba (pabraukta - E. A.)?95 


Abiejų Kražių gimnazijos auklėtinių tekstai rašyti kone porai dešimtmečių 
praslinkus po mokyklos baigimo, abu bendramoksliai rašė tuos laiškus nepri- 
klausomai vienas nuo kito, bet abiejų mintys suformuluotos taip panašiai, kad 
noromis nenoromis imi galvoti apie kadaise prie Kražantės krantų duotą jau- 
nystės priesaiką. Ištikimybė jai buvo vienas iš svarbiausių moralės kriterijų. 

J. Zenkevičiaus epistoliniame palikime tokių pareiškimų nepavyko aptikti, 
bet netiesiogiai jame irgi išryškėja tai, kas jo draugų buvo išsakyta be užuo- 
lankų. M. Valančiaus įtaka būsimajam dailininkui buvo tokia ryški, kad net 
studijų Peterburge metais J. Kraševskio apybraižoje apie akademijos studentus 
lietuvius pasakyta: 


Ponas Jonas Zenkevičius iš visy mūsų provincijos dailininkų geriausiai 
turėtų žinoti mūsų krašto istoriją, jo tikslas tikriausiai yra pasidaryti tikru 
istoriniu tapytoju...'99 


Dabar neįmanoma detaliau atkurti M. Valančiaus santykių su jaunaisiais 
gimnazijos mokiniais vaizdo. Galima tik įsivaizduoti, kad griūvančioje biblio- 
tekos menėje, kur pro plyšius storoje plytų sienoje pūtė drėgnas vėjas (taip ir 
aprašoma amžininkų), nešdamas vidun pelkėtų apylinkių kvapą, o pro su- 
skilinėjusius langų stiklus buvo matyti čia pat, apačioje, po kojų srovenanti 
Kražantė (mat biblioteka ilgai buvo įsikūrusi pirmajame gimnazijos flygelio 
aukšte), toje bibliotekos patalpoje, kur mokinys galėjo užsukti reikiamos kny- 
gos ar atlaso, prie stalo palinkęs niekieno netrukdomas bibliotekininkas tu- 
rėjo pasakyti tai, kas pamokose buvo draudžiama, ką vengė ištarti net patys 
drąsiausieji... 

J. Zenkevičiaus bendramoksliams tolesnį gyvenimo kelią teko rinktis jau be 
M. Valančiaus pagalbos. Ir sunku pasakyti, kiek mokytojo įskiepyti principai 
nulėmė profesijos pasirinkimą. Dauguma aktyvesnių tos kartos mokinių pa- 
suko į Varnių dvasinę seminariją. Keletas nuvyko Maskvon studijuoti medici- 
nos, tik vienas J. Zenkevičius nusprendė tapti dailininku. Kiek tai galėjo lemti 
M. Valančiaus pamokos? Būtų gerokai supaprastinta pasirinkimo problema, jei 


15 Vladimiro Andriejauskio (Andrzejewski) dienoraštis. LVIA, f. 1135, ap. 23, b. 147, L. 29. 
106 Jėzef Ignacy Kraszewski. „Listy ze wsi“. Tygodnik Petersburgski, 1849, Nr. 74, s. 646. 

viską lemtų mokytojų įtaka. Daug svarbesni toje gyvenimo kryžkelėje buvo re- 
alūs pokyčiai tuometės Lietuvos visuomenėje. Ta prasme galima žiūrėti į J. Zen- 
kevičių kaip į tipišką žemaičių inteligentą, kurio pažiūroms susiformuoti turėjo 
įtakos ne tik jį supusios asmenybės, bet ir objektyvi aplinka. 

Todėl pravartu čia trumpai išdėstyti tą tipišką inteligento dilemą, kuri pra- 
sideda klausimu „Kuo būti?“ Juk feodalinėje visuomenėje net tokio klausimo 
atsiradimas yra simptominis. Grafui jo „grafiškumas“ bet kuriuo atveju svar- 
besnis už pomėgius, kilmė kur kas daugiau už profesiją. Tai tipiška bajoriško- 
sios visuomenės egzistencinė nuostata. Kai žmogus ima klausti savęs, kuo jis 
nori (ir kuo gali) tapti, vadinasi, jo kilmės vertė devalvuojasi ir pats klausimo 
atsiradimas žymi luominės savimonės irimo pradžią: inteligentijos kaip tokios 
atsiradimo faktą. Kai talentas imamas vertinti labiau už kilmingumą, jau gali- 
ma kalbėti apie feodalinės kultūros krizę. 

Tipiško plebėjiškos kilmės inteligento kelio apmąstymo pavyzdys - lietuvių 
poeto Silvestro Valiūno (1789-1831) eiliuotas laiškas „Jo mylistai V. Sasnaus- 
kui“. Šiame chrestomatiniame kūrinyje atsiskleidžia smulkaus žemaičių bajoro 
požiūris į kario, pirklio, gydytojo, dvasininko, žemdirbio, dvariškio ir literato 
„amatus“, neminint populiarių mokytojo, teisininko ir valdininko profesijų. Šį 
eilėraštį detaliai išanalizavo demokratinės minties ugdymo Lietuvoje tyrinėtoja 
M. Lukšienė. 

Ji pastebėjo, kad dėl etinių ir patriotinių motyvų S. Valiūnas bemaž visai at- 
meta kario profesiją. Pirmiausia „žmogumi būdamas, nenoriu skersti žmogaus“. 
Antra, žlugus feodalinei Lenkijos ir Lietuvos Respublikai, karys tapo „tautos 
atmata“, nežinantis, už ką kitus žudo. Šis motyvas pasikartoja daugelyje ano 
meto tekstų. Antai net S. Daukantas pirmajame savo veikale „Darbai senųjų 
lietuvių ir žemaičių“ taip sako: 


Vienok lietuvis, žemaitis, ir tiek nelaimių kentėdamas, bogina dar šiandien 
svetimą ginklą į tolimus kraštus ant liepimo to, kursai jo valdytoju daros, ir, 
nesuprasdamas jo kalbos, lieja savo kraują už jį...!97 


Čia, be abejonės, turimas omeny caro kariuomenės rekrūtas ar net karinin- 
kas. Juk S. Valiūnas pats 1831 m. stojo į sukilėlių būrį ir su ginklu rankoje kovėsi 
dėl laisvės. 


“07 Simonas Daukantas. Raštai, t. 1. Vilnius: Vaga, 1976, p. 37 

Neigiamos S. Valiūno laiške ir kitos trys profesijos: pirklio, gydytojo ir dvasi- 
ninko. Jie vienodai pelnosi iš žmonių nelaimių. Pastarasis, kunigas, anot poeto, 
„kvailą prastuomenę tik plėšia“. Etiškiausias ir, mūsų akimis žiūrint, to meto vi- 
suomenėje populiariausias buvo žemdirbio darbas. Bet ką daryti tam, kuris ne- 
turi žemės? S. Valiūnui patraukliausia pasirodo literato, poeto'9š, plačiau imant, 
menininko profesija, kuri, nors ir priverčia neturtingą gyventi skurde, padeda 
išsaugoti tam tikrą asmens laisvę ar bent autonomiją, leidžiančią pasirinkti, nu- 
spręsti - gyventi ar negyventi apskritai. Juk S. Valiūno biografija irgi nutrūksta 
staiga, dar jaunam paspaudus į save atgręžto šautuvo gaiduką... 

J. Zenkevičiaus polinkiai buvo akivaizdūs. Peterburgo dailės akademija — 
toks buvo jo tikslas, apie kurį, matyt, žinojo visi, ne tik artimi draugai ir tėvai, 
bet ir Kražių gimnazijos direktorius, savo ataskaitoje, net nesuspėjus J. Zenke- 
vičiui kaip reikiant susipažinti su akademijos taisyklėmis, užtikrintai parašęs, 
kad šis mokyklos absolventas mokosi tapybos meno. 


108 Žr. Silvestras Valiūnas. Ant marių kranto. Vilnius: Vaga, 1976, p. 205. 

"IV. Sankt Peterburge 


IŠSIPLĖTĘS PASAULIS, AKADEMIJOS RIBOS 


ar kitokio turizmo objektu, galinčiu atverti neišsemiamus įdomybių, 
netikėtumų, fantastikos lobius. Romantizmo epochos intelektualinis klimatas, 
tiesa, pamažu kūrė pasaulėvaizdį, kuriame kaip lygūs su lygiais prie kultūrinės 
kontempliacijos apskritojo stalo susėda hinduistas ir musulmonas, krikščionis 


J | 4 enkevičiaus kartai pasaulis nebuvo tapęs ir dar negalėjo tapti vienokio 
[J 


ir sintoistas. 

XIX a. ketvirto dešimtmečio žemaičio inteligento pasaulis buvo dar labai 
ryškiai padalytas į savą ir svetimą, į šiapus horizonto akimis perregimą ir sa- 
vomis ausimis girdimą, miškais ir upėmis įrėmintą gimtinės ketvirtainį ir tą 
beveik nepažintą, kitomis kalbomis šnekantį, kitaip besirengiantį, neaprėpiamą, 
nesuvokiamą svetimą pasaulį. Čia, šiapus horizonto, visi daiktai, reiškiniai, kal- 
bos ir juokas turėjo aiškią prasmę, nusistovėjusių, natūralių, nors dažnai šiurkš- 
tokų žmonių tarpusavio santykių sistemą. O ten kažkur kitur reikėjo išmokti, 
prie to prisitaikyti, sąmoningai ir be klaidų „iškalti“ tas bendravimo taisykles, 
be kurių kaipmat galima prapulti. 

Žmogaus savimonėje viešpatavo ne pažangesnio ir labiau atsilikusio prieš- 
stata, o tik paprasta konstanta, kad ten, Paryžiuje ar Romoje, Peterburge ar 
Londone, yra kitaip negu pas mus, kitaip negu įprastame gimtinės kvadrate, 
kur viskas dvelkia kaimo oru, kur daiktai labai paprasti, su aiškiai matomais 
ir kartais autorystę liudijančiais meistravimo įrankių pėdsakais. O ten, už ho- 
rizonto, už pasakiškų devynių jūrų ir devynių girių, spindi paslaptingi rūmai, 
tviska aukso karietos, styro milžiniški fabrikų kaminai, taigi ten verda kitas 
gyvenimas, kuris sykiu traukia ir atstumia. Be jo neįmanoma gyventi, bet iš 
jo visada norisi grįžti ten, iš kur esi kilęs ir kur pažįstamas kiekvienas pakelės 

medis. Kadangi dar nebuvo didžiojo pasaulio žmogaus, neturėjo ir grynų pro- 
vinciališkų nevisavertiškumo kompleksų: tai, kad Paryžiuje kiekvienas praeivis 
iš tolo galėjo pasakyti, iš kur esi atvykęs, nė kiek netrukdė saugoti savo etninį 
autentiškumą, nors „pasaulio miesto“ kultūros poveikis buvo nepaprastai di- 
delis. Sugrįždavo gimtinėn dažnai jau kitas žmogus - ne tas, kuris prieš keletą 
metų ją buvo palikęs. 

Kita vertus, provincialumas kiek kitokia prasme buvo akivaizdus vienoje 
sociopolitinėje sistemoje, vienoje valstybėje, t. y. Žemaitija buvo Lietuvos, Lie- 
tuva - Rusijos imperijos provincija. Į Vilnių atvykęs žemaitis visada būdavo 
provincijos atstovas, tai slepiantis savo kilmę, tai deklaruojantis provincinį se- 
paratizmą, kalbantis apie Telšių karalystę, kurią galima sukurti bent jau gryno- 
sios idealybės arba vaizduotės pasaulyje. 

Tas pats jausmas turėjo apimti kuklų žemaitį, pirmąsyk išvydus Peterburgo 
rūmų sienas, kurios iš toliau atrodė tarsi vientisa tvirtovė, kažkas amžina ir 
nepajudinama, kaip pati Rusijos imperijos galybė, parodžiusi save ne tik prie 
Borodino ar Leipcigo mūšio lauke, bet ir Panonijos lygumose, slepianti kar- 
tu kai ką didingo ir kai ką laukinio, niekingo, atstumiančio, šalto ir svetimo. 
J. Zenkevičiui, kaip ir kitiems jo bendraamžiams, savo akimis mačiusiems, kaip 
susidorojama su kovon dėl laisvės ir žemės pakilusiais lietuvių valstiečiais, pa- 
tyrusiems, kaip mindomos tautos teisės ir niekinama gimtoji kalba, šis šiauri- 
nės sostinės puošnumas ir perteklius turėjo sukelti dar daugiau prieštaringų 
jausmų. 

Provincialo, atvykusio iš tolimųjų Kražių, nevisavertiškumo kompleksas kei- 
tėsi veikiamas nuoskaudos ir pažeminimo, kėlė žemaitišką užsispyrimą ir pa- 
slėptą neapykantą supančiai galybei, vertė mėnesių mėnesiais siekti pasirinkto 
gyvenimo tikslo, ko dar mokyklos suole jį mokė M. Valančius, beveik tuo pačiu 
metu persikėlęs į Peterburgą. Tiesa, nėra visiškai aišku, kada J. Zenkevičius at- 
vyko į miestą prie Nevos. Jau ne kartą minėtoje Kražių mokyklos direktoriaus 
ataskaitoje, sudarytoje 1842 m. rugpjūtį ar rugsėjį, rašoma, kad jis mokosi Peter- 
burgo dailės akademijoje, o Vladislovas Narbutas - universitete!9?, 

Tą patį liudytų ir visų patikimiausias dokumentas - 1842 m. liepos 29 d. Vil- 
niaus generalgubernatoriaus pasirašytas pasas, be kurio anais laikais net Rusijos 
imperijos viduje nebūtų galėjęs keliauti laisvas bajoras: 


109 Kražių gimnazijos direktoriaus raštas. LVIA, f. 567, ap. 2, b. 5201, L. 10. 

"Šito (paso) pateikėjui bajorui Jonui, Jurgio sūnui, Zenkevičiui (orig. - Iva- 
nui, Georgijaus s. - E. A.), vykstančiam į S. Peterburgą dėl stojimo į dailės 
akademiją <...>, karinė ir civilinė valdžia leidžia vykti tenai ir grįžti atgal, 
nedarydama jokių kliūčių vienų metų laikotarpiu. Pateikėjas yra įpareigotas 
pateikti šį pasą atitinkamiems valdžios atstovams (asmenybės) nustatymui ir, 
pasibaigus galiojimo laikui, niekur negyventi, o norint ilgiau pasilikti, reika- 
linga išsirūpinti naują pasą, kaip yra nustatyta tvarkos..."9 


Rusijos dailininkų „Sąrašo“ autorius S. Kondakovas, gerai ištyręs Peterburgo 
dailės akademijos archyvą, nurodo, kad būsimasis tapytojas įstojo į akademiją 
1843 m." J. Zenkevičiaus rašte akademijos tarybai, kuriame rūpinamasi atitin- 
kamo dailininko laipsnio suteikimu, taip pat nurodomi 1843-ieji. Be to, anksty- 
viausia data, paliudyta Peterburgo dailės akademijos, yra 1843 m. rugpjūčio 12 d. 
Tos dienos raštu, išduotu J. Zenkevičiui, patvirtinama, kad jis yra akademijos 
laisvasis klausytojas"*. Tačiau akivaizdu, kad šis liudijimas išduotas per atos- 
togas, kai studentai vykdavo namo ilsėtis. Tai rodytų, kad J. Zenkevičius šioje 
aukštojoje mokykloje mokėsi dar anksčiau. 

Truputėlį aiškumo suteikia raštelis, įsimaišęs tarp akademijos archyve iš- 
likusios tapytojo asmens bylos dokumentų. Iš jo aišku, kad 1842 m. rugpjūčio 
12 d. tik ką atvažiavęs Kražių gimnazijos auklėtinis buvo „įrašytas į akademijos 
užsiėmimų trečiąjį kvartalą“. Matyt, iš pradžių bent pusmetį J. Zenkevičius 
rengėsi stoti ir laisvojo klausytojo teises įgijo tik po kelių mėnesių. Kokios buvo 
jo gyvenimo sąlygos, nieko tikro nežinoma: 1842 m. lapkričio 19 d. gyveno Ada- 
movos name, po dviejų mėnesių persikėlė į kitą, nežinomą vietą... 

Ano meto Peterburgo dailės akademijos gyvenimas galėtų būti piešiamas la- 
bai kontrastingomis spalvomis. Pirmiausia visi pagrindiniai jos veiklos kontūrai 
buvo labai griežtai nubrėžti imperatoriškosios šeimynos narių. Mat ši kultūrinė 
institucija buvo tiesiogiai globojama didžiųjų kunigaikščių ir net paties impe- 
ratoriaus. Kita vertus, tuo metu už visai nedidelį užmokestį galima buvo įsigyti 
bilietą, suteikiantį teisę lankyti akademiją. Kiekvienas norintysis, sutaupęs ke- 
liasdešimt kapeikų, galėjo šiuose puikiuose rūmuose kopijuoti senųjų meistrų 


"o Jono Zenkevičiaus pasas. RCVIA, f. 789, ap. 1 (II dalis), b. 2542, 1. 67. 
"WC. H. KonjakoB. CimcoK pycckMx XYJIOXHMKOB. K 1006nn1e41hoMy cupaBo4HnKy AMNepa- 
TOpCKOj akajeMKWHW xygOxKeCTB. YacTb II. CankT-IeTep6ypr, 1914, C. 75. 

Už Jono Zenkevičiaus asmens byla. RCVIA, f. 789, ap. 1 (II dalis), b. 2542, 1. 68. 


"5 Ten pat, 1. 69. 

paveikslus, piešti iš natūros ir net sulaukti profesūros dėmesio ir pataisymų. 
Matyt, mūsų Jonas Zenkevičius pirmiausia ir pasinaudojo tokia galimybe. : 

Galime spėlioti apie įspūdį, kurį turėjo sukelti pirmieji pasivaikščiojimai po 
skliautuotus akademijos koridorius. Didžiuliai paveikslai, bareljefai, klasikinių 
kūrinių kopijos buvo geri palydovai į didingas mūzų valdas. Čia, šiuose kori- 
doriuose, salėse, plačių laiptų aikštelėse, kur kas mažiau kalbama apie apdarus, 
madas, intrigas, vieno ar kito favorito perspektyvas ir daug daugiau apie meną 
negu kitose Peterburgo vietose — ministerijose, diduomenės salonuose, impe- 
ratoriaus rūmuose buvo kalbama. Čia įsiliepsnodavo diskusijos dėl per aukšto 
Isakijaus soboro, statomo ketvirtį amžiaus, kupolo, pernelyg vakarietiškų pro- 
porcijų ir puošybos, nepanašios į tą rusų cerkvės modelį, kurį galėjo įsivaizduoti 
slavofiliškai nusiteikęs inteligentas. Čia vėl koks nors informuotesnis studentas 
pasakojo naujienas apie tuo metu pagarsėjusio profesoriaus Karlo Briulovo ke- 
liones po Graikiją ir Artimuosius Rytus, siųsdamas per rankas ankstyvuosius 
profesoriaus piešinius ir akvareles. Visa tai buvo patrauklu, žavinga, nauja ir 
galėjo pasirodyti, kad pro akademijos langus regimas visas meno pasaulis... 

Akademijos naujokai pirmiausia veržėsi pasižiūrėti savo šlovės zenitą pasie- 
kusio rusų tapybos korifėjaus K. Briulovo paveikslo „Paskutinė Pompėjos die- 
na“, kuris dar visai neseniai kabėjo ne antikinio meno salėje, o Žiemos rūmuose. 
Visi žinojo, kad 1824 m. milžiniškų matmenų paveikslą nupirko turtuolis De- 
midovas ir padovanojo carui Nikolajui I. Tik po kelerių metų kaip didžiausią 
meno vertybę, turinčią įkvėpti besimokantį jaunimą, caras padovanojo jį dailės 
akademijai. 

Nors veikiant romantizmui antikinių siužetų traktavimas keitėsi, nors jie 
buvo beprarandą savo įtaigą ir populiarumą, pirmasis įspūdis, įžengus į puoš- 
nią akademijos salę ir išvydus neaukšta baliustrada nuo lankytojų atitvertą 
drobę, paprastai būdavo didžiulis. Tik vėliau, jau studijų metais, J. Zenkevičius 
susipažins su ne tokia efektinga, bet daug artimesne jo pomėgiams portretine 
profesoriaus tapyba, kuri net kritiką J. Belinskį vertė vadinti dailininką Karlu 
Didžiuoju. 

Piešimo salėje, kur vakarais rinkdavosi laisvai lankantys užsiėmimus mo- 
kiniai, stebino neįprastas demokratiškumas. Čia už dviejų sfinksų saugomų 
akademijos durų, pradinių užsiėmimų klasėse, galima buvo pamatyti ir jaunu- 
tį praporščiką, pasenusį valdininką ir nuskurdusį amatininką. Tarp jų zujo ir 
pradedantieji akademijos studentai, išsiskyrę uniforminiais mundurais. Kalbant — 
apie piešimo klasės lankytojus, įsigijusius už mokestį šiokių tokių teisių, reikia 

Jonas Zenkevičius. 
Šiaurės elnias. 1850 m. 

pasakyti, kad tik iš pradžių nereikalauta iš mokinių įrodymų dėl jų priklauso- 
mybės privilegijuotam, t. y. bajorų, luomui. „A 

Į tikruosius imperatoriškosios dailės akademijos mokinius galėjo įsirašyti 
tik bajoras. Taip norėjo caro vyriausybė, taip reikalavo šios akademijos statu- 
tas. Apskritai bajoriškumas ir dailė istorijoje toli gražu ne visada ėjo kartu. Juk 
tapytojas ar skulptorius net apogėjų pasiekusio renesanso Italijoje ar Nyderlan- 
duose pirmiausia priklausė gildijai (t. y. amatininkų organizacijai), o tik paskui, 
palankiai susiklosčius aplinkybėms, jam galėjo būti suteikiamas bajoro titulas. 
Tiesa, niekas nedraudė pasidaryti dailininku arba net batsiuviu, bet tai nebuvo 
suderinama su mėlyno kraujo brolių garbės kodeksu. 

Lietuvoje iki pat XVIII a. pabaigos tapyba daugiausia užsiėmė arba nekil- 
mingi žmonės (miestiečiai, valstiečiai), arba užsieniečiai. Tik pamažu gyveni- 
mas keitė įsisenėjusius prietarus, ir bajorai, ypač bežemiai, noriai siųsdavo į 
Vilniaus universitetą savo sūnus studijuoti tapybos ar skulptūros meno. Peter- 
burgo dailės akademija taip pat keitė savo nuotaikas. Pirmaisiais jos egzista- 
vimo dešimtmečiais čia niekas per daug nekreipė dėmesio į auklėtinių kilmę. 
Net priešingai, tobulai įvaldęs dailininko amatą valstietis galėjo gauti tokį titulą 
(klasinio dailininko, akademiko), atverdavusį vartus į bajorų luomo domeną. 
Tik atėjus į sostą Nikolajui I, akademijos gyvenime bajorystė pasidarė svarbi 
dar prieš suteikiant kokį nors laipsnį. 

Ši aplinkybė apskritai truputėlį keitė įprastus garsiosios Petro I rangų 
lentelės diktuojamus principus. Juk ši lentelė tam tikru mastu leido gabiam, 
bet nekilmingam jaunuoliui prasibrauti pro luominius barjerus ir pasinau- 
doti bajoriškomis privilegijomis ir laisvėmis. Ko vertas pats leidimas, aiškiai 
įspaustas į tipiško akademijos atestato blanką, kad jo pateikėjas „gali gyventi 
Rusijos imperijoje kur panorės“? Draudimas stoti į akademiją (kaip ir į kitas 
aukštąsias mokyklas) valstiečiams pirmiausia rodo feodalinės visuomenės ir 
Rusijos absoliutizmo krizę, išduoda beviltiškas carizmo pastangas išlaikyti iš 
rankų slystančias liaudies valdymo vadžias, sustabdyti kultūros demokratėji- 
mo tendencijas. 

Kita vertus, šis draudimas tam tikru mastu informuoja apie dailės kaip ama- 
to ir profesijos statuso kitimą to meto visuomenėje. Juk pastangos padaryti šią 
veiklos sritį prieinamą tik bajorams rodė, kad dailė virsta menu, t. y. ji nustoja 
būti to meto visuomenės akyse tik amatu. Kitaip sunku būtų paaiškinti, “2 
dėl toji veiklos sritis, kuria anksčiau bodėjosi bajorija, kurią globojo, mecenavo, 
bet vis dėlto nelaikė sau vertu užsiėmimu aukštuomenė, staiga buvo uždrausta 

tiems, iš kurių anoje epochoje tie meno meistrai rasdavosi, - paprastam nekil- 
mingam žmogui. 

Šiaip ar taip, ši ir kitos feodalinės kultūros istorijos problemos dar nėra gerai 
išaiškintos, nors, be abejonės, galėtų tapti atskiru tyrinėjimo objektu. Be to, vėl 
reikia pridurti, kad pastangos stiprinti tarpluominius barjerus nereiškė visiškos 
carizmo socialinės politikos pergalės. Tai buvo pastangos, siekiai, utopiškos vil- 
tys, bet gyvenime ne viskas būdavo realizuojama. 


DAILĖS STUDIJŲ BENDRAKELEIVIAI 


Sprendžiant iš akademijos dokumentų ir Heroldijos departamento archyve iš- 
likusių Zenkevičių giminės dokumentų, būsimajam tapytojui kokių nors sun- 
kumų dėl kilmės įrodymo neiškilo. Jokios pašalinės kliūtys netrukdė jam tapti 
išsvajotos aukštosios mokyklos studentu. Vasilijaus saloje, kur visa erdvė ar- 
chitektų ir statybininkų buvo tvarkingai suraikyta lygiagrečiomis gatvėmis ir 
skersgatviais, prasidėjo naujas gyvenimas. 

J. Zenkevičiui ėjo dvidešimt antrieji. Jaunuolio paso duomenimis, jis buvo 
žemo ūgio, šviesūs plaukai ir antakiai turėjo truputėlį rusvą atspalvį, o mėly- 
nos (pagal pasą) akys, kaip vėliau užfiksuos vienintelė dabar žinoma dailininko 
nuotrauka, žvelgė rimtai ir kėlė pasitikėjimą tuo, ką galėjo ištarti tokio žmogaus 
lūpos. Apskritas smakras ir, remiantis šykščiais valdiškais paso terminais, pa- 
prasta nosis"4 rodė J. Zenkevičių buvus labai patrauklų jaunikaitį, kuris, sek- 
damas mada ir stengdamasis kiek labiau „suvyriškinti“ savo išvaizdą, jau aka- 
demijoje užsiaugino ūsus. 

Nors Peterburgo laikotarpis dailininko biografams yra kiek dėkingesnis nei 
ankstyvieji jaunystės metai, nors dailės akademijos archyve išlikusi jo dosjė su- 
teikia mums palyginti daug faktų, šioje medžiagoje vis vien stinga tos būtinos 
užuominos, kuri leistų ne spėlioti apie vidinį žmogaus pasaulį, o rašyti, neįpi- 
nant autoriaus fantazijos į realius įvykius. J. Zenkevičiaus dosjė sukaupti visi 
oficialūs raštai: atestatai, pasai, pareiškimai ir pažymos, pasižadėjimai ir aka- 
demijos tarybos sprendimai, bet nėra ir negalėjo būti laiško draugui ar motinai, 
nerasime ir vakarinių apmąstymų, kuriuose galėjo būti daugiau spalvų negu 
laiko nujuodintuose dailininko paveiksluose. 


44 Ten pat. 

Tačiau net ir neturėdami dienoraščių, laiškų ir memuarų - tų svarbiausių 
biografo pagalbininkų, - matyt, neklysime sakydami, kad naujoje ir prigimčiai 
svetimoje vietoje tapytojo nekamavo vienatvė, kurią patiria ir skaudžiai išgy- 
vena dažnas atvykėlis. Be Kražių gimnazijos draugų, kiek anksčiau ar kartu 
su J. Zenkevičiumi ir V. Narbutu atvykusių į šiaurinę imperijos sostinę, vie- 
natvę sklaidė akademijos studentai kraštiečiai: Gustavas Budkauskis iš Kauno 
apskrities, kiek vyresnio amžiaus atsargos karininkas, įstojęs akademijon kartu 
su J. Zenkevičiumi!“, vėliau užkariavęs Lietuvos visuomenės simpatijas byder- 
mejeriškomis „namų aplinkos“ scenomis; taip pat vyresnio amžiaus, trumpai 
(1,5 metų) studijavęs, nepaprastų gabumų žemaitis Aleksandras Miniotas, gavęs 
metais anksčiau už J. Zenkevičių „neklasinio dailininko - portretų tapytojo“ 
vardą““; net keli Stankevičiai, kurių vardai, matyt, painiojami ne tik literatūroje, 
bet ir akademijos dokumentuose. Vienas jų - Aleksandras, Varšuvoje gimęs 
žemaičio sūnus, ilgą laiką po akademijos baigimo dirbęs Romoje, kitas Jonas, 
kilęs iš Polocko!", trečias - Timotiejus Feliksas, kurio kilmės vieta dokumen- 
tuose nurodoma tai Ukmergės, tai Raseinių apskritys. 

Dar vienas Stankevičius yra minimas 1842 m. laikraščio „Tygodnik Peter- 
burgski“ puslapiuose. Nedidukės korespondencijos apie tenykščius dailės aka- 
demijos studentus autorius jį vadina Juozu ir teigia, kad šis Stankevičius kartu 
su vilniečiu A. Žametu stoti į aukštąją mokyklą buvo parengtas to paties mums 
jau žinomo piešimo mokytojo ir dailininko M. Kuliešos"š, 

Mums šis faktas svarbus tuo, kad J. Zenkevičius, atkeliavęs į tolimąjį Pe- 
terburgą, akademijoje susitiko su kitais savo mokytojo mokiniais. Tiesa, Juozo 
Stankevičiaus nemini S. Kondakovas, nėra jo vardo ir akademijos bylose. Iš 
to galima daryti prielaidą, kad jis arba buvo trumpalaikis Peterburgo svečias, 
arba korespondencijos autorius bus supainiojęs vardus ir turėjęs omenyje kurį 
nors iš trijų kitais dokumentais paliudytų studentų Stankevičių. Šis neaiškumas 
lieka net aptikus kai kuriuos dokumentus, iš kurių galima spręsti apie artimus 
J. Zenkevičiaus ryšius su vienu iš minėtų Stankevičių - jo studijų draugas taip 
ir lieka neidentifikuotas. Kita vertus, nežinodami vardo to Stankevičiaus, su 
kuriuo draugystę užmezgė mūsų tapytojas, neabejojame, kad J. Zenkevičius ne- 
galėjo likti vienišas tarp akademijos studentų. 


m 


5 Jozef Ignacy Kraszewski. „Listy ze wsi“, s. 462. 

u6 Ten pat. 

W Ten pat. 

uš „O artystach“. Tygodnik Petersburgski, 1842, cz. XXVI, Nr. 69, s. 473. 

Labiau žinomas kitas J. Zenkevičiaus studijų draugas Albertas, iš Žemai- 
čio virtęs Žametu, kurio ryšį su M. Kulieša patvirtina ir kūrybinis palikimas. 
Vilniaus dailės muziejuje saugomas ir A. Žametui priskiriamas T. Kosciuškos 
gimtosios sodybos atvaizdas yra tikėtina kopija M. Kuliešos piešinio „Namas 
Merešovščyznoje“, 1850 m. litografuoto"? Paryžiuje. 

Savaip įdomus šio Lietuvos dailininko gyvenimas, pradedant kilme, painiais 
pavardės klausimais ir baigiant titulais bei kūrybinio palikimo vertinimais. Jis 
gimė 1821 m. lapkričio 25 d. Vilniuje Jono Danieliaus Žemaičio (vokiškuose šal- 
tiniuose - Zameyt, Zemeyt), iš Prūsijos atsikrausčiusio siuvėjo, šeimoje'??. Kada 
Žemaitis ištaisė savo pavardę į Žametą, nėra visiškai aišku. Anot meno istoriko 
V. Drėmos, labiausiai tikėtina, kad tai įvyko 1841 m., kai, stodamas į Peterburgo 
dailės akademiją, jis turėjo padaryti savo gimimo metrikų nuorašą. Mat akade- 
mijos dokumentuose visur be išimties rašoma — Žametas. 

Šis pakeitimas galėjo būti padarytas reikalaujant dailininko mecenatui gra- 
fui Benediktui Tiškevičiui, skyrusiam stipendiją ir finansavusiam Žameto kelio- 
nes į Italiją, arba paties tapytojo nuožiūra, patyrus dailės akademijos nuotaikas. 
Pakeitimas buvo vizualiai ir fonetiškai toks nedidelis, kad net pats sau galėjai 
įrodyti, jog tai menka šventvagystė. Dailininkas visą savo kūrybinį gyvenimą 
vadinosi tik Žameto pavarde, o jo ankstyvosios vaikystės asmens dokumen- 
tuose buvo įrašyta kita, todėl, matyt, nenusikalsta tie tyrinėtojai, kurie vadina 
šį dailininką abiem pavardėmis - taip lengviau išvengti klaidos, o skaitytojui 
lengviau suvokti, kas turima omenyje. 

Žymių žmonių biografijose ieškodami panašių atvejų, XIX a. aptiksime jų 
ne vieną, kai pavardė būdavo pakeičiama net į visiškai skirtingą formą. Juk 
daugelio beteisių tuometės Rusijos imperijos nacionalinių mažumų atstovai, no- 
rėdami darbuotis oficialioje kultūros srityje, buvo priversti savo pavardes (pvz., 
žydiškas) pakeisti į rusiškas. Jeigu pavykus išaiškinti tiriamo asmens tikrąją 
pavardę mokslinėje ir populiarioje literatūroje imtume ją automatiškai vartoti, 
nedarydami jokių išlygų ir nieko nekomentuodami, kiltų nemaža painiava. 

Akademijoje A. Žametas pasirinko profesoriaus M. Vorobjovo peizažo klasę. 
Gal todėl ir nepavyko rasti duomenų, kad tapytojas kaip nors būtų prisidėjęs 
prie Isakijaus soboro puošybos. Polichrominėje kupolo plafono tapyboje pei- 
zažas nebuvo numatytas, nors visą dešimtmetį puošybos darbai laikė „pririšę“ 
didžiąją dalį akademijos profesorių ir studentų. Pats caras kai kada netingėdavo 


"9 Vladas Drėma. „Žemaitis, ne Žametas“. Kultūros barai, 1985, Nr. 1, p. 49. 
20 Ten pat. 


IV. SANKT PETERBURGE 109 


Albert Žamett (Žemaitis). 
Tronville'o panorama. 1860 m. 
LMAVB RS 


110 PRIEŠ AUŠRĄ 


atrinkti jų eskizus, o peizažistus paprastai per vasaros atostogas siųsdavo tapyti 
iš natūros. Tad ir A. Žametui 1841 m. birželio 10 d. buvo išduotas leidimas vykti 
į gimtąją guberniją. 

Dailininko kūrybinis kelias buvo gana tiesus, jo studijos Peterburge kryp- 
tingos, ne tokios kaip daugelio kitų studentų, išbandžiusių savo sugebėjimus 
keliose skirtingų tapybos žanrų klasėse. Vienintelis įvykis, sutrikdęs studijų 
ritmą, buvo nervų liga, užklupusi tapytoją 1845 m. rudenį. Šiaip studijų metais 
jis niekuo neišsiskyrė. 1847 m. kovo 5 d. gavęs pažymėjimą, kad baigė mokymo 
programą, nesirūpino gauti kokį nors Peterburgo dailės akademijos teikiamą 
laipsnį: tada tik pageidavo savo (t. y. B. Tiškevičiaus), o ne valstybės lėšomis 
vykti į Italiją, Prancūziją ir Angliją. 

1853 m., caro šeimos užsakymu nutapęs „Tivolio kaskadų vaizdą“, jis ryžta- 
si prašyti akademijos valdybos suteikti jam „neklasinio dailininko-peizažisto“ 
vardą'!. Gavęs teigiamą atsakymą, A. Žametas išsirūpino leidimą pratęsti sta- 
žuotę. Vėl reikėjo caro malonės, kuri iki šešto dešimtmečio vidurio buvo reta, 
kaip karšta diena Peterburge. 

1859 m. tapytojas grįžo į Vilnių. Čia iškart pasinėrė į revoliucinės situacijos 
sąlygomis atgijusį miesto kultūrinį gyvenimą. Likimas tada nešykštėjo jam šlo- 
vės ir laimėjimų: už parsivežtą iš Italijos „Romos apylinkių“ vaizdelį Peterburgo 
dailės akademija jam suteikė aukščiausią - akademiko titulą'?*. Tik tada dai- 
lininkas pasidarė laukiamas aristokratų ir Vilniaus intelektualų salonų svečias, 
malonus A. H. Kirkoro šeštadieninių popiečių pašnekovas, teatro dekoratorius, 
Archeologijos komisijos narys ir Vilniaus senienų muziejaus Dailės skyriaus 
konservatorius. 

Kita vertus, jau tada, studijuojant Peterburge, išryškėjo gana siauri dailinin- 
ko siekiai, tam tikras atsiribojimas nuo aktualių viešojo gyvenimo klausimų. 
A. Žametas tarsi atstovavo tai senoviškai aristokratinio mecenato klientų kar- 
tai, kuri vengė viešai reikšti visuomenines savo pažiūras. Abejingas jis buvo ir 
nacionalinės kultūros klausimams. Matyt, tai ir nulėmė, kad tarp jo ir J. Zen- 
kevičiaus šiltesni draugystės ryšiai taip ir neužsimezgė. Labai skyrėsi idealai. 
Net pasakodami apie A. Žametą kaip apie gerą tapytoją, turime galvoje, kad jis 
tik tapytojas. Nerasime žinomuose šaltiniuose nė vienos užuominos, kad kokia 
nors „nemenine“ veikla jis būtų rizikavęs netekti mecenatų, titulų, užsakymų, 


"i Peterburgo dailės akademijos studento Alberto Žameto asmens byla. RCVIA, f. 789, ap. 14, 
b. 19, L. 9—12. 
22 Peterburgo dailės akademijos valdybos nutarimas. RCVIA, f. 789, ap. 1 (II dalis), b. 1, 1. 56. 

Albert Žamett (Žemaitis). 
Veduta de Protami Maltoje. 

Albert Žamett (Žemaitis). 
Villa Borghese. 
LMAVB RS 

ką jau kalbėti apie sveikatą, laisvę ar gyvybę. Jo gyvėnimo keliaš visada driekėsi 
šalia oficialios kultūros vieškelio. R 

Geriausiai A. Žametą charakterizuoja lakoniški jo atsakymai į 1869 .m. Pe- 
terburgo dailės akademijos organizuotos anketos klausimus. Aukela nedidelė, 
todėl norėtųsi pateikti kai kuriuos jos vertimo fragmentus: 


1. Gimimo data, vieta, taip pat tėvų pavardė, vardas ir tėvavardis. 

[Ats.] Gimiau 1821 m. lapkričio 25 d. Vilniuje. Tėvai: Danielius ir Ona iš 
Ceidlerių Žametai. Tėvas iš Prūsijos. Priėmė Rusijos pilietybę ir įrašytas į Vil- 
niaus miestiečius. 

2. Mokymosi vieta <...>. 

[Ats.] Mokiausi Vilniaus gimnazijoje. 1840 m. įstojau į Peterburgo impe- 
ratoriškąją dailės akademiją laisvuoju klausytoju ir buvau priimtas į M. Vo- 
robjovo klasę <...>. 1847 m. Benedikto Tiškevičiaus lėšomis išvykau į Italiją, 
Prancūziją ir Angliją, kur buvau iki 1857 m. 1859 m. antrąsyk išvažiavau į 
Prancūziją ir Savoją, kur gyvenau iki 1863 m. 

3. Tarnybos vieta <...>. 

[Ats.] 1864 m. dėl netvarkos Šiaurės vakarų krašte neturėdamas (neįsk. žo- 
dis) darbo, ėjau Vilniaus miesto teatro dekoratoriaus pareigas. 

4. Jeigu vedęs, tai nurodykite santuokos laiką, taip pat žmonos vardą, tėva- 
vardį ir pavardę, jos ir savo religiją. 

[Ats.] Vedžiau bajoraitę Stefaniją Pieškaitę, Stanislovo, tikyba - liuteronų. 

5. Ar turėjote mokinių? 

[Ats.] Turėjau keletą mokinių Romoje, bet talentingesni buvo tik Rudzeri 
iš Romos ir Austrijos pilietis iš Krokuvos Šubertas, kuris pastaruoju metu ten 
laikomas populiariausiu peizažistu. 

6. Jeigu eksponavote savo kūrinius ne Peterburge, tai nurodykite, ką, kur 
ir kada. 

[Ats.] Eksponavau paveikslus Romoje, Neapolyje, Florencijoje, Krokuvoje, 
Varšuvoje ir kituose miestuose. 

7. Ką ir kada sukūrėte labiausiai verto paminėti ir kur dabar tie kūriniai 
yra? 

[Ats.] Akademija nupirko paveikslą „Vasaros vakaras“, kuris dabar yra jos 
galerijoje. Markizas Bentivalijus Bolonijoje turi „Nicos ežerą“, Romoje jis lai- 
mėjo 200 [..?] premiją. K. Soldatenkovas Maskvoje turi „Nicos ežerą“. Grafas 

Branickis (Paryžiuje - E. A.) - „Companie de Rome“, Poniatovskis - „Romos 
apylinkes...223 


Panašu, kad visas A. Žameto gyvenimas atsispindi šioje anketoje. Labai 
nuoseklus, profesionalus ir prognozuojamas aukštuomenės ir rūmų dailininko 
kelias. Paveikslai, kelionės, sutartys, užsakymai, pinigai, titulai, ligos - tai buvo 
svarbiausi jo „vienasluoksnio“ gyvenimo dalykai, po kuriais neįtikėtinos kokios 
nors paslaptys, politinės aspiracijos, kas nors tokio, ką būtų paslėpęs nuo žan- 
darų ir dabartinių tyrinėtojų akių. Tačiau visa tai netrukdo pasakyti: jis buvo 
geras savo darbo meistras. 


DRAUGYSTĖ IR IDEALAI 


Šiuolaikinio inteligento ir psichologinio individo vaikystė labai aukštai iškelia 
draugystės, idėjos bendrakeleivių ir ištikimybės idealams priesakus. Negana 
laimėti siauros profesionalios (meistrystės ir pragyvenimo šaltinių prasme) vei- 
klos vaisius. Panašu, kad atsidūręs Peterburgo dailės akademijoje J. Zenkevičius 
ieškojo kai ko kito, kas atsiveria per meną, matoma paveiksle, jeigu į jį žiūrima 
kaip į tam tikrą slėpiningą angą, kaip į pravertą langą, pro kurį regimas didin- 
gas dvasinis pasaulis, bet kas nėra tik menas, tik spalvų kontrastai ir mirgėjimas, 
tik saldaus mėgavimosi arba estetizmo objektas. 

Tas kažkas buvo labai artima S. Daukanto idealams ir vizijoms, kunkuliavo 
čia pat Nevos prospekte, Vilniaus senamiestyje ar ten, nutolusių Kražių apy- 
linkių kaimuose, tai buvo realus ir kartu dvasingas gyvenimas, kuriame dailės 
kūrinys ir visos pastangos bei intuicijos, susijusios su jo kūrimu, yra tik priemo- 
nės tame gyvenime gyventi. Tai buvo ne tik egzistencijos būdas, bet ir kovos už 
idealus priemonė. Ir kaip tik šių idealų papėdėje likimas suvedė J. Zenkevičių 
su žmonėmis, kurie savaip formavo, keitė ir savo biografijų skeveldromis atspin- 
dėjo jo paties asmenybės vertę. Vienas tokių bendraminčių ir bendražygių buvo 
Tadas Goreckis, ketveriais metais jaunesnis, bet kiek anksčiau pradėjęs mokslus 
dailės akademijoje. 

Savaip susiklostė T. Goreckio gyvenimas. Gimė 1825 m. gegužės 5 d. Dusinė- 
nuose prie Vilniaus Antano ir Veronikos iš Eidziatavičių Goreckių šeimoje. Tė- 


23 Alberto Žameto atsakymas į Peterburgo dailės akademijos anketos klausimus. RCVIA, ap. 14, 
b. 17-ž, L. 14. 

vas jau tuomet pasižymėjęs visuomeniniame ir kultūriniame Lietuvos gyvenime, 
lenkų kalba rašęs eiles, dar prieš įsiliepsnojant 1830—1831 m. sukilimui buvo akty- 
vus revoliucinių organizacijų narys. Anot kai kurių autorių, jis įėjo į 1831 m. sau- 
sio pabaigoje susikūrusį Vyriausiąjį komitetą, kuris ėmėsi vadovauti sukilimui. 
Net yra nuomonių, kad Antanas Goreckis buvęs to komiteto pirmininkas“*. 

Tiesa, Vyriausiasis komitetas, slapta veikęs Vilniuje ir iki prasidedant suki- 
limui buvęs aukščiausias ir autoritetingiausias sukilimo organizacinis centras, 
neteko pirmykštės reikšmės vėliau, nes tuo metu, kai visa Lietuva iš esmės buvo 
sukilėlių rankose, Vilnius liko caro kariuomenės tvirtove. Todėl neišvengiamai 
silpo ryšiai su vietiniais sukilėlių organais. Tačiau A. Goreckis buvo aktyviau- 
sias iš tų, kurie balandį bandė sutelkti jėgas Vilniui paimti, padėjo išvesti iš 
Lietuvos sostinės akademinio jaunimo būrį, sudariusį atskirą sukilėlių kariuo- 
menės legioną. 

T. Goreckiui buvo šešeri metai, kai tėvas, sukilimui žlugus, buvo priverstas 
emigruoti į Paryžių. Be to, caro valdžia konfiskavo visų Goreckių žemę, įžy- 
maus sukilėlių vado vaikams „prisiuvo“ etiketę - „maištininko sūnūs“. Vero- 
nika Goreckienė, likusi su dviem mažamečiais vaikais, be nuolatinio pragyve- 
nimo šaltinio, vertėsi kaip išmanydama, tačiau vaikus vis vien sugebėjo leisti 
į Vilniaus gimnaziją. T. Goreckio būta gabaus jaunuolio. Jau vaikystės metais, 
prabėgusiais tarp Vilniaus gimnazijos sienų, išryškėjo jo piešėjo talentas. Pir- 
mieji mokytojai buvo net keli pagarsėję dailininkai - Vilniaus meno mokyklos 
auklėtiniai. Vienas jų - peizažistas Vincentas Dmochauskas*5, apie 1840 m. tu- 
rėjęs privačią piešimo studiją. 

Kitas buvo romantiškomis istorinėmis drobėmis pagarsėjęs Valentinas 
Vankavičius, susigiminiavęs su Goreckių šeima. Daugiausia informacijos apie 
ankstyvuosius mokymosi metus randame V. Dmochausko laiškuose į Vologdą 
ištremtam E. R6meriui ir kai kuriose vėlesnėse tapytojo K. Rusecko korespon- 
dencijose. Apie 1841 m. rašytame į Vologdą V. Dmochausko laiške, dabar sau- 
gomame Varšuvos nacionalinėje bibliotekoje, atsiskleidžia ne tik T. Goreckio 
gyvenimo dalelės, bet ir santykiai tarp savaip konkuruojančių Vilniaus daili- 
ninkų. V. Dmochauskas rašo: 


Negalėčiau pasigirti dideliu skaičiumi mokinių, mano paties išugdytų, be 
to, ir pats savyje jaučiu daugybę trūkumų <...>, tačiau keletą įstengčiau pami- 


24 Feliksas Sliesoriūnas. 1830-1831 metų sukilimas Lietuvoje, p. 86. 
25 Slownik artystėw Polskich. Warszawa-Lodz, 1975, S. 404. 

nėti iš tų, kurie padarė didelę pažangą ir ateičiai nemažai yra žadantys. Vie- 
nas jų - Radyka, kurį galbūt prisimeni. Pas Valentą (Vankavičių - E. A.) kelis 
mėnesius buvo lyg mokiniu, lyg tarnu. Negalėdamas dėl kažko ten susitarti, 
pateko pas mane ir jau trečius metus mokosi. Dabar pamatytum visai solidų 
žmogų ir labai panašų į tikrą dailininką. Sunku tvirtai pasakyti su įsitikinimu, 
kokiame žanre jis labiausiai pasireikš, tačiau manau, kad, be gerų portretų, 
jis tapys ir nedideles buitines sceneles <...>. 

Antras Goreckis, kurį taip pat turėtum prisiminti, irgi tuo pat metu de- 
zertyravo nuo Valento, beveik nieko nemokėdamas, išskyrus silpną graviūrų 
kopijavimą. Dabar jis yra Peterburgo dailės akademijoje valstybės stipendi- 
ninkas ir iš karto (buvo priimtas) į klasę, kur piešiama iš antikinių figūrų, ir 
yra pats geriausias mokinys...'29 


Baigę gimnaziją, jaunieji Goreckiai pasirinko skirtingus gyvenimo kelius. 
Vyresnysis Tado brolis, mokykloje neparodęs kiek didesnio noro toliau siek- 
ti mokslo, stojo tarnauti kariuomenėn, gavo kapitono laipsnį ir mirė Kaukaze 
Krymo karo (1853-1856) metais. O jaunėlis nusprendė žūtbūt pasiekti Peterbur- 
go imperatoriškąją dailės akademiją. Tačiau motina neturėjo lėšų sumokėti už 
kelionę ir pragyvenimą. Tada dingtelėjo mintis prašyti paramos tų, kurie jai 
atėmė ir vyrą, ir pragyvenimo šaltinius. 

Toliau viskas klostėsi taip, kaip atsitikdavo tik J. I. Kraševskio ir kitų ro- 
mantikų kūrinių herojams. Tas, kuriam pirmiausia pasiguodė V. Goreckienė, 
buvo ne kas kitas, o „jo didenybės imperatoriaus asmeninės kanceliarijos trečio- 
jo skyriaus viršininkas“ grafas A. Benkendorfas. Šis netruko imtis labdarybės 
savaime suprantamais sumetimais, kurie iš dalies atsiskleidžia jo — žandarų 
viršinko - 1841 m. balandžio 30 d. rašte tuometiniam akademijos prezidentui 
A. Oleninui: 


Maloningasis pone, Aleksejau Nikolajevičiau! Pasitraukusio užsienin len- 
kų maištininko (caro valdžia visus sukilėlius vadino lenkais, nes dauguma jų 
siekė senosios unijinės Lenkijos ir Lietuvos valstybės atkūrimo - E. A.) Anta- 
no Goreckio žmona, kurios visos valdos paimtos į iždo rankas, likusi be ko- 
kio nors pragyvenimo šaltinio su dviem sūnumis, prašo manęs paramos, kad 
jaunesnis sūnus, parodęs tapytojo sugebėjimus, būtų priimtas Jo didenybės 
(imperatoriaus) stipendininku į čionykštę dailės akademiją. 

26 V. Dmochausko laiškas E. Rėmeriui. Varšuvos nacionalinės bibliotekos Rankraščių skyrius 
(toliau - Rps BN), sign. III-8737/1, 1. 90-92. 

"Atsižvelgdamas į tai, kad motina, atiduodanti į valdžios rankas savo sūnų, 
nusipelno tik pagarbos, ir siekdamas įrodyti, kad ji [valdžia] visada yra ge- 
ranoriška toms iš jų, kurios savo noru atiduoda vaikus vyriausybei, aš <...> 
prašau pranešti man, kokiu pagrindu Goreckis galėtų būti priimtas į dailės 
akademiją ir kokio dydžio suma yra ten skiriama auklėjimui.27 


Akademijos prezidentas atsakė, kad caro malone gali būti suteikta 350 sida- 
bro rublių stipendija. Netrukus po to per audienciją pas carą Nikolajų I A. Ben- 
kendorfas gavo sutikimą, kad T. Goreckiui ketverius metus būtų mokama mi- 
nėto dydžio stipendija. Tačiau nuobodus aukščiausio rango Rusijos valdininkų 
susirašinėjimas truko dar bent du mėnesius. Mat reikėjo kokio nors žinomo ir, 
caro valdžios akimis žiūrint, patikimo asmens, kuris raštiškai būtų laidavęs už 
šešiolikamečio jaunuolio elgesį studijų metais. Galiausiai liepos 11 d. A. Benken- 
dorfas pranešė prezidentui: 


Rezervinio gvardijos kavalerijos pulko štabo karininkas papulkininkis Ge- 
cevičius, laiduodamas už minėto jaunuolio gerą elgesį, įsipareigoja stebėti ir 
prižiūrėti jį..J28 


Ši priemonė, pasirodė, buvo būtina, nes akademijos bendrabutyje neužteko 
vietos visiems stipendininkams apgyvendinti ir akademijos prižiūrėtojai nega- 
lėjo jų kontroliuoti. Tad, sutvarkius visus formalumus, liepos 22 d. T. Goreckis 
buvo įrašytas į valstybės išlaikomų sąrašą. Jaunuoliui, matyt, susiklostė neblogos 
gyvenimo sąlygos. Juk 350 rublių per metus gaudavo senato tarnautojas S. Dau- 
kantas, o matematikos mokytojas gimnazijoje - visu šimtu rublių mažiau. 

Niekas iš akademijos vadovybės tiesiogiai nekontroliavo naujojo studento 
dienotvarkės. Nebuvo galimybių, pagaliau nebuvo jokio ypatingo reikalo. Juk 
jau po metų T. Goreckio nutapytas „Liuteronų Šv. Kotrynos bažnyčios vidus“ 
laimėjo sidabro medalį, dar kitais - 1843 m. akademinėje parodoje visus nuste- 
bino jo darbas „Aklas senis su vaiku, įeinantis į bažnyčią“, taip pat pažymėtas 
medaliu. Todėl nesunku suprasti, kad daug žadančiam menininkui, žandarų 
šefo žodžiais kalbant, savanoriškai motinos atiduotam į vyriausybės rankas 
maištininko vaikui, buvo leidžiama labai daug. 


27 Peterburgo dailės akademijos studento Tado Goreckio asmens byla. RCVIA, f. 789, ap. 1 
(II dalis), b. 2594, I. 1-2. 
28 Ten pat, L. 6. 

Kai J. Zenkevičius pirmąsyk peržengė akademijos slenkstį, šis tamsiaplaukis 
žvitrių akių jaunuolis jau buvo spėjęs pagarsėti tapybiniais sugebėjimais, o po 
kelerių metų visi jį pažinojo ir kaip didelį pokštininką bei išdaigininką. Ramaus 
būdo, kiek vyresnis žemaitis ir guvus Vilniaus gimnazijos auklėtinis, matyt, 
kompensuodavo vienas kito trūkumus. 

J. Zenkevičiaus gabumai taip pat netruko atsiskleisti. Pirmiausia jis stebi- 
no savo gebėjimu pagauti portretuojamo asmens charakterį, be to, buvo gerai 
įvaldęs akademinį piešinį. Netrukus po to, kai įstojo į profesoriaus A. Markovo 
istorinės tapybos klasę, akademinėje parodoje jo eskizas „Arabo galva“ buvo 
apdovanotas sidabro medaliu"“?, 0 1845 m. aliejinis paveikslas „Besimeldžianti 
vienuolė“ - pinigine premija5“, 

Taigi abu bičiulius jungė bendri pomėgiai, panašūs įsitikinimai, pastangos 
įsisavinti akademinę programą ir noras stebėti tai, kas vyksta aplinkui, regėti 
ne tik kopijuojamų „antikų“ torsus, sudėtingus kompozicijų variantus, bet ir 
kasdienius paprasto žmogaus rūpesčius. O imperatoriškosios akademijos gyve- 
nimas buvo kreipiamas veikiau priešingon pusėn. 

1843 m. mirus ilgamečiam prezidentui A. Oleninui, akademijai tiesiogiai ėmė 
vadovauti caro šeimos nariai. Padidėjo studentų kilmės kontrolė, visur, kur tik 
įmanoma, buvo bandoma įvesti griežtą tvarką, kuria garsėjo gvardijos pulkai, 
savo idealiai tvarkingomis rikiuotėmis per paradus suteikiantys didžiausią ma- 
lonumą carui Nikolajui Romanovui. O kad viskas būtų bendrai administruo- 
jama, nuo tų metų studentų kūryba ir mokymo planai turėjo būti susieti su 
pačiais svarbiausiais tuometinio oficialaus Peterburgo kultūrinio gyvenimo rei- 
kalais, t. y. viskas buvo skiriama Isakijaus soborui puošti. 

Caras, kaip jau užsiminta, neretai pats atrinkdavo studentų eskizus, kore- 
guodavo juos. Kai kada apskritai atmesdavo visą mokyklinę produkciją kaip 
netinkamą didiesiems Jo didenybės siekiams. 

Tačiau ši aplinkybė J. Zenkevičiui ir T. Goreckiui turėjo ir teigiamos reikš- 
mės. Mat soboro kupolo plafono puošybai profesorius Karlas Briulovas sau į 
talką pasitelkė bičiulių. Bendravimas su žymiausiu to meto Peterburgo tapytoju 
jiems buvo labai naudingas. 

Isakijaus soboro statyba tarsi iliustruoja visą paradinį carinio režimo pobū- 
dį: viskas buvo daroma siekiant kuo didesnio išorinio efekto, visur turėjo būti 
matoma liniuotė, savotiškai išmuštruota forma, kuriai turėjo paklusti ir žygiuo- 


29 „Jono Zenkevičiaus nekrologas“. Biesiada literacka, 1891, s. 34. 
30 Jozef Ignacy Kraszewski. „Listy ze wsi“, s. 462. 

jančių gvardiečių būrys, ir architekto ranka. Soborą pradėjo statyti Petras I, bet 
tų laikų statinys sudegė, po jo mirties praslinkus porai dešimčių metų vėl imtasi 
tos gigantiškos statybos, tačiau ir imperatorė Jekaterina II nesuspėjo pasistatyti 
paminklo. Po to valdė nerimastingas, nekantraujantis Pavlas I, žūtbūt trokštan- 
tis pasiekti tai, ką tiek metų valdžiusi ir mirti neskubėjusi jo motina trukdė pa- 
daryti. Jis įsakė tęsti statybą iš plytų, bet ir šis projektas nebuvo įgyvendintas. 

Aleksandras Pavlovičius su jam būdingu skrupulingumu tuoj įsakė šį sluoks- 
niuotą statinį nuardyti. Niekas neskaičiavo, kiek lažo dienų visai Rusijai kaina- 
vo tos sienos! XIX a. antrame dešimtmetyje į šiaurinę imperijos sostinę atklydo 
baltaplaukis prancūzas su rekomendaciniu garsiojo Paryžiaus laikrodininko 
Bregeto laišku, pagelbėjusiu įsitaisyti prie rūmų. Tikroji atvykėlio pavardė buvo 
Rikaras, bet, jo nuomone, geriau turėjo skambėti kita - Monferanas. 

Šia pavarde jis ir pradėjo karjerą. Buvo rūmų piešėjas ir caro šeimyną nu- 
stebino milžiniškų matmenų darbu, vaizduojančiu Romos įžymybes. Kaip tik 
tuo metu buvo ieškoma architekto, galinčio vėl imtis Isakijaus soboro statybos. 
Architektų netrūko, tačiau jų siūlomi projektai carui atrodė per daug papras- 
ti, jiems stigo iškilmingumo ir didingo puošnumo. Tad ir pavedė Monferanui 
parengti projekto eskizus. Šis kaipmat sukūrė 24 variantus - antikos (graikų), 
bizantinio, kinų, indų ir dar kelių visai tolimo pasaulio stilių. Jau pats projek- 
tavimas iliustravo tą didybės maniją, kuria sirgo imperatoriškasis užsakovas, ir 
tą įžvalgumą bei gudrumą, kurio nestigo Monferanui. 

Visi piešiniai buvo tvarkingai sudėti į išvaizdų, kruopščiai padarytą aplanką. 
Pasigirdo nuostabos šūksniai, pudruotos didžiųjų kunigaikštienių šukuosenos 
linko prie išskleistų piešinių. Tačiau to neužteko, kad architektas būtų galutinai 
patvirtintas. Monferanui dar teko gerokai pasiplūkti, drožiant medinį soboro 
modelį: net jame būsimo soboro kupolas puikavosi auksu, o lakuotas medžio 
detales buvo galima laikyti tai granitu, tai marmuru. Modelis persiskirdavo į 
dvi dalis ir pageidaujantis galėjo pamatyti visą architekto sumanymą. Kad su- 
kurtų kontrasto įspūdį, Monferanas šalia projektuojamo modelio nepatingėjo 
pastatyti dar ir senosios šventyklos maketo - šiurkštaus ir skubotai atlikto. Čia 
net Aleksandro I širdis neatsilaikė prieš perpjautą kaip arbūzas grožybę, kurio- 
je, anot rusų rašytojo ir meno istoriko Viktoro Šklovskio“!, tilpo viskas, ką tik 
galėjo prisiminti žmogus, studijavęs senosios architektekturos istoriją. 

Šiame pastate buvo ir skulptūrų, ir frontonų, ir varpinių bokštelių, ir korin- 
tiškųjų kolonų, baliustradų ir portikų. Viduryje milžiniško stogo turėjo būti 


3! BukrTop IlknoBcknū. Ilosecmb 0 xyd0uuKe DedomoBe. MockBa, 1955, C. 35-36. 
P 2 

suręstas marmurinis stilobatas - pagrindas, ant kurio buvo numatyta.kolonada 
iš dvidešimt keturių kolonų, juosiančių pagrindinį soboro bokštą, iš lauko ap- 
kaustytą variu ir nudažytą imituojant marmurą. Dar aukščiau, virš kolonados 
aplink bokštą, buvo peristilis, pasibaigiantis bronzine baliustrada, ir galiausiai 
virš viso šito dvidešimt keturios bronzinės angelų statulos. 

Sumanymas buvo labai sunkiai realizuojamas, bent jau įprastomis to meto 
Rusijos imperijoje priemonėmis. Dėl to kupolo statyboje neišvengta tam tikros 
imitacijos: jis ne mūrinis, o sukabintas iš metalinių gegnių ir sijų, o viduje du- 
bliuotas kita, lėkštesne, konstrukcija, kuri apkalta lentomis ir užtinkuota. Kaip 
tik ant šito falsifikuoto skliauto turėjo sukombinuoti savo freską K. Briulovas. 
Perpjautas Monferano maketas, išpuoštas lyg tortas ant imperatoriškų iškilmių 
stalo, buvo kuo puikiausiai apšviestas. Bet natūroje K. Briulovas susidūrė su ap- 
švietimo problema. Mat kupolas buvo kiek per aukštai, o viršutinio atiko langai 
apšviesdavo tik metalines kupolo konstrukcijas: iš lauko jie atrodė įspūdingai ir 
puošniai, o interjerui trūko šviesos. 

Monferanui sekėsi. Tėvą pakeitęs Nikolajus I sulaužė liūdnoką statybos tra- 
diciją: jis nieko nepridūrė, išskyrus dvi eiles portiko į rytus ir į vakarus, ir nieko 
nesugriovė. Toliau buvo skiriama po pusantro milijono sidabro rublių per me- 
tus kalnams akmenų ir kalkių, medinių sijų ir lentų, taip pat ir miniai akmen- 
skaldžių, dailidžių, mūrininkų ir pagalbinių darbininkų. Bet puošybos darbams 
ypatingų išlaidų nereikėjo. Juk akademijos studentai ir taip beveik gyveno iš 
imperatoriaus „malonės“. Kodėl jų nepadarius savotiškais rekrūtais? 

K. Briulovui nesisekė, bet sekėsi Monferanui. Šis bent iš išorės gebėjo puikai 
suderinti didingumą ir puošnumą su grakštumu ir elegancija. O K. Briulovui 
atitekęs apytamsis plafonas buvo tikra kankynė. Dabar nežinia, kokį įspūdį 
J. Zenkevičiui ir T. Goreckiui padarė bent trejetą metų trukusi praktika Isaki- 
jaus soboro palubėje, kur saulėkaitoje varinės bokšto sienos tvoskė karščiu tarsi 
įkaitusi krosnis, o po kojomis žiojėjo marmurinė soboro praraja, tiesa, dirbant 
uždengta lentiniu grindiniu. 

Drožiamo ir šlifuojamo marmuro dulkės kilo į viršų ir smelkėsi pro plyšius 
kartu su plaktukų tuksenimu, kirvių pokšėjimu, vyresniųjų šūksniais. Čia po 
lentiniu kupolo skliautu, stebint mokytojo darbą, sekant vikrius teptuko vingius, 
zigzagus, švelnų tinkuoto paviršiaus glostymą, buvo galima daug išmokti. Gigan- 
tiški mėlyni debesys pamažu užpildė plafoną, plušantiems su teptukais rankose ( 
dailininkams atstodami tikrą dangų, kurį jie dažniausiai išvysdavo tik naktį. 

Jonas Zenkevičius. 
Maldininkai. Tado Goreckio paveikslo kopija. 
LNM 

Puošiant kupolo skliautą šviesos stygius dar nebuvo toks ryškus: viename 
skliauto šone visai prie bokšto būgno tada dar buvo palikta anga. Nuo pastolių 
prie jos vedė spiraliniai mediniai laipteliai, kuriais palypėjus galima buvo pra- 
sibrauti prie metalinių kupolo konstrukcijų ir didžiulių langų, o iš čia, iš pačios 
aukštybės, atgręžti veidus jūros vėjui, pažvelgti žemyn, kur žmonės vos regimi, 
tarsi soboro aukštis tam tik skirtas, kad matytųsi visa žmogaus menkystė. 

Žemyn tapytojai ir darbininkai nusileisdavo pakabinamu keltuvu. 

Vieną dieną K. Briulovas, kaip visada davęs ženklą žmonėms, nusileido ant 
dulkėtų marmurinių grindų, atsilošė ir, įsmeigęs akis į lubas, laukė, kol prasi- 
skleis surenkami pastoliai, trukdantys pamatyti alinančio darbo vaisius. Pla- 
fonas atsivėrė, bet viskas skendėjo melsvame debesyje, kažkur per toli ir per 
aukštai; gyva atrodė tik apaštalo Pilypo figūra... K. Briulovas išėjo iš soboro, 
pamiršęs kepurę. Jis neįveikė Romanovų didybės manijos. Net mirdamas toli- 
moje Maderos saloje dailininkas, matyt, negalėjo pamiršti to žlugdančio nesėk- 
mės jausmo. 

Kokią gyvenimo pamoką tada gavo jaunieji bičiuliai J. Zenkevičius ir T. Go- 
reckis? Ar jie nusivylė mokytojo sugebėjimais? Vargu! Visa vėlesnė bičiulių kū- 
ryba yra graži iliustracija to sąmoningo bėgimo nuo pompastiško puošnumo, 
kurio taip geidė caro rūmų madas mėgdžiojanti rusų aristokratija. 


PROFESINIAI NUOTYKIAI 
IR GYVENIMO PAMOKOS 


Akademijos archyve išliko ir daugiau duomenų, padedančių atkurti bičiulių 
kasdienio gyvenimo scenas, nuotykius ir nelaimes, ištikusias ieškant tiesos ar 
pragyvenimo šaltinių. Nors nieko nežinome apie lėšas, kurias iš namų gaudavo 
J. Zenkevičius, nors T. Goreckiui mokama stipendija buvo gana didelė, viena 
nuotaikinga istorija, susijusi su šalutiniu uždarbiu, pasibaigė T. Goreckiui labai 
nemaloniai. Šio atsitikimo detalių galima rasti atskiroje akademijos archyvo 
byloje, pavadintoje „Apie jų didenybių imperatoriaus, sosto įpėdinio ir didžiojo 
kunigaikščio Michailo Pavlovičiaus portretus, nutapytus akademijos mokinio 
Goreckio“. 

Ši byla prasidėjo 1846 m. gegužės 18 d. Lietuvos leibgvardijos pulko vado 
raportu: 

Dailininkas 1844 m. apsiėmė padaryti man patikėtam pulkui tris. portre- 
tus <...>, būtent: 1. Jo didenybės imperatoriaus; 2. Jo impėratoriškosios di- 
denybės caraičio, sosto įpėdinio; 3. Jo imperatoriskosios didenybės Michailo 
Pavlovičiaus, ir šiam reikalui į priekį jam sumokėta 100 sidabro rublių. Jo 
pristatyti <...> portretai buvo labai nesėkmingai, ką pripažino pats plonas] 
Goreckis, pažadėjęs padaryti naujus. Bet iki šiol jis ne tik išsisukinėja ir ne- 
pristato naujų portretų, bet netgi negrąžina užstatui duotų pinigy...232 


Raporte toliau buvo išdėstyta, kaip pulko iždininkas Malachovskis bandęs 

atgauti pinigus, bet gavo tik labai šiurkštų T. Goreckio laišką, iš kurio, anot 
leibgvardijos pulkininko, matyti blogos akademijos auklėtinio manieros. Kad 
ir kaip keista, minimo T. Goreckio laiško nebuvo prie raporto pridėta, nors 
tik jis galėjo įrodyti kaltumą. Leibgvardijos pulko vadas pabrėžė, kad laiškas 
buvęs toks šiurkštus, jog skaityti jį šaltakraujiškai neįmanoma. Kaip didžiausią 
T. Goreckio nusikaltimo daiktinį įrodymą karininkas atsiuntė tuos nelemtus 
„Jų didenybių“ portretus; tegu dailės akademijos valdyba pati įsitikina savo au- 
klėtinio sugebėjimais ir pamato jo tikrą moralinį veidą. Nors ir netiesogiai, bet 
raporte buvo keliamas labai rimtas kaltinimas, kad šis nutikimas - tai ne tik 
atsainus požiūris į savo amatą, bet ir politinių nuotaikų demonstravimas. Pe- 
terburgiškių bičiulių ore pakvipo dūmais. 

Tačiau po to šis nutikimas įgavo kiek komišką charakterį. Kadangi T. Gorec- 
kis paveikslus kariškiams įteikė su rėmais, o šie visiškai patenkino užsakovus, 
pastarieji nusprendė, kad tapytojas skolingas tik 60 rublių. T. Goreckis pasiaiš- 
kindamas mokyklos vadovybei rašė: 


Keliskart gaudamas nuo Malachovskio vien tik nepadorius laiškus, kad 
grąžinčiau pinigus, kurių aš niekada iš jo nesiskolinau, o tik jam pageidau- 
jant užsakiau tuos tris portretus [akademijos] mokiniui Stankevičiui, kuris 
prižadėjo juos padaryti per tris dienas, nes reikėjo patenkinti p. Malachovs- 
kio pageidavimą: artėjant inspektorinei apžiūrai tie portretai buvo [pulkui] 
būtinai reikalingi. Galiausiai į paskutinį, patį įžūliausią p. Malachovskio 
laišką (kurį čia ir pridedu), datuotą gegužės 15 d., atsakiau šitaip: kas tei- 
sybė, tai kad p. Malachovskis turėjo reikalų tik su panašiais į save, todėl ir 
nemoka parašyti mandagaus laiško, o tokie laiškai (kaip jo) tinka tik tur- 

52 Apie jų didenybių imperatoriaus, sosto įpėdinio ir didžiojo kunigaikščio Michailo Pavlo- 
vičiaus portretus, nutapytus akademijos mokinio Goreckio. RCVIA, f. 789, ap. 1 (II dalis), 
b. 3094, l. 2. 

gaus prekiautojams, bet ir tie nusistebėtų išradingais jo žodžiais ir posakiais. 
Taigi ne mano poelgiai nepadorūs ir vaikėziški, kaip teikėsi sakyti p. Mala- 
chovskis, o jo paties elgesys vertas tokių žodžių, nes įžeidinėti neturtingus 
žmones, neturinčius jokių pragyvenimo šaltinių, nesumokėti jiems pinigų ir 
dar reikalauti to šimto sidabrinių rublių, kurie už portretus ir rėmus buvo 
duoti, nedaro jam garbės. Atsižvelgdamas į vargingą p. Stankevičiaus būklę, 
ketinau iš delikatumo pats nusiųsti tuos pinigus p. Malachovskiui, bet kaip 
gali grąžinti juos tam, kuris tokiu įžūliu būdu reikalauja, ko iš jo niekas 
skolon nepaėmė? Galiausiai aš nebijau p. Malachovskio grasinimų ir prašau 
jo, kad daugiau jis neapsunkintų manęs savo nepadoriais laiškais, nes aš jų 
nebepriimsiu. 

Prie viso šito būtina pridurti, kad p. Malachovskio parodymai yra visiškai 
melagingi: 1) p. Malachovskis sakosi reikalavęs grąžinti pinigus tik už portretus, 
o iš tikrųjų reikalavo pinigų ir už rėmus, kuriuos aš pats pirkau už 40 s./r; 2) Ar 
galima kaltinti, kad šie portretai yra mano darbo. Jūs, Vasilijau Ivanovičiau 
(akademijos valdybos konferencsekretorius - E. A.), patys galite spręsti; 3) p. Ma- 
lachovskis kaltina, kad, jam reikalaujant, buvo nenorėta pataisyti portretų, betgi 
pats p. Stankevičius man pasakojo, kad jis kelis kartus norėjęs juos perdirbti, bet 
pats p. Malachovskis atsisakydavo, o tik po apžiūros reikalavo grąžinti užstatą. 
Reikia tik stebėtis p. Malachovskio nepasitenkinimu dėl mandagaus mano atsa- 
kymo, jis tikriausiai laiko menininką paprasčiausiu amatininku, kurio visi jaus- 
mai yra apmirę ir kurį apšaukti nieko nereiškia. Mano įsitikinimu, visi laiškai, 
kuriuos aš gavau nuo p. Malachovskio, yra tokie šiurkštūs ir užgaulūs, kokių 
aš net savam žmogui negalėčiau parašyti, ir apskritai neverti kitokio atsakymo, 
išskyrus tuos, kurie mano buvo parašyti.'33 


Kiek visko slypi šiame T. Goreckio raporte! Kiek užgautos savigarbos, ilius- 
tracijų iš to pasaulio, kuriame bet koks biurokratas arba kareiva yra vertinamas 
labiau už dailininką, besistengiantį iš „amatininko“ rango įsibrauti į „meno“ val- 
das, pagaliau kiek jaunuoliško gudravimo ir apsidraudimo: juk akivaizdu ir tai, 
kad nelemti portretai buvo menki Jų didenybių atvaizdai. Kita vertus, dailininko 
argumentai įtikinami. Juk leibgvardijos iždininkui buvo labai paranki tokia tran- 
sakcija: paveikslus suspėta pakabinti pulko štabe, o kodėl po apžiūros neatgavus 
pinigų, kurių nors ir labai mėgstančio paradus Nikolajaus I vyriausybė negalėjo 
skirti savo kariuomenei pakankamai daug. Dar daugiau, T. Goreckio pasiaiški- 


33 Ten pat, 1. 9—1. 

nimas kalba apie jo santykius su mokyklos vadovais, apie tą talentingo mokinio 
statusą, kurį jis buvo tuo metu išsikovojęs profesūros akyse. |. 

Tačiau tada T. Goreckiui vis dėlto nepasisekė įrodyti, kad menininkas kuo 
nors skiriasi nuo rekrūto. Gvardiečių pulkininko kaltinimai jokio papildomo 
tyrimo ir rimtesnio argumentavimo nereikalavo. Net akademijos konferenc- 
sekretorius pabūgo kapstytis po šiuos neaiškius dailininko santykius su Jo di- 
denybės kareiviais. Kad skundas būtų patenkintas, įsakyta „mokinį Goreckį 
areštuoti trims dienoms ir pranešti apie tai akademijos prezidentui“. Tačiau net 
nubaudusi dailininką mokyklos vadovybė vis dėlto manė, kad užsakovui reikia 
grąžinti ne pinigus, o iš naujo nutapytus portretus. Taigi ir ji iš dalies buvo tos 
nuomonės, kad kariškiai nepagrįstai bando išsisukti nuo ankstesnės sutarties 
sąlygų. Vėliau viską savotiškai išsprendė laikas: T. Goreckis ir atlikęs bausmę 
nesiėmė tapyti paveikslų iš naujo ir galiausiai akademijos valdybos posėdyje, 
įvykusiame 1846 m. lapkričio 7 d., buvo įsakyta grąžinti leibgvardijos Lietuvos 
pulkui tuos pinigus, kurių taip triukšmingai reikalauta“*. 

Ką duoda mums šios gan vulgarios istorijos aprašymas? Kokią vietą ji užėmė 
J. Zenkevičiaus bičiulių gyvenime? Pirmiausia svarbus tas faktas, kad T. Go- 
reckis bandė paremti užsakymais labiau skurstantį Stankevičių, kurio vardo 
dokumentas nerodo. Numanydami sunkias Peterburgo lietuvių gyvenimo sąly- 
gas, galime daryti ir platesnę prielaidą: tarp bičiulių buvo susiklostę tam tikri 
savišalpos ir tarpusavio paramos ryšiai. Tai liudytų ir J. Zenkevičiaus pavardė 
viename iš raštelių, susijusių su kita T. Goreckio „finansine operacija“. 1849 m. 
dailės akademijos valdyba vėl gavo skundą, kad T. Goreckis negrąžinąs skolos. 
Tik dabar rašė ne privilegijuoto Rusijos imperijos sostinės gyventojų sluoksnio 
atstovas, o paprasčiausias „atleistinis“, t. y. atleistas iš baudžiavos, Jakovas Isai- 
čenka, kadaise paskolinęs dailininkui 240 rublių. 

Užbėgant į priekį, reikia pasakyti, kad tuo metu T. Goreckis ir J. Zenke- 
vičius jau buvo tituluoti akademijos absolventai, todėl viskas vyko mandagiai. 
1850 m. kovo 5 d. T. Goreckis pranešė akademijos valdybai, kad skolą grąžinęs. 
Čia pat byloje raštininkas įsiuvo ir J. Isaičenkos raštelį, kad visos jo pretenzijos 
patenkintos. Įdomi to raštelio pabaiga. Pasirodo, kreditorius buvęs beraštis ir 
galėjęs pasirašyti tik tradiciniais trimis kryželiais, todėl jo raštelis baigiasi šiais 
žodžiais: „Dėl Isaičenkos neraštingumo pasirašo Kauno gubernijos bajoras Jo- 
nas Zenkevičius.“ 


54 Ten pat, L. 9-1. 
55 T. Goreckio raštas Peterburgo dailės akademijos valdybai. RCVIA, f. 789, ap. 14, b. 39, l. 99. 

Atkreipkime dėmesį, kad abi T. Goreckio „bylos“ rodo tuose finansiniuo- 
se reikaluose vienaip ar kitaip įsimaišiusius kitus peterburgiškius J. Zenke- 
vičiaus draugus. Kasdienio gyvenimo pamokos, pinigai ir skolos, liudijimai 
ir tarpininkavimai Lietuvos kultūros istorijai gali pasirodyti lyg kokie maž- 
možiai, kuriems neverta skirti daug dėmesio. Kiekvienas idealistinis lietuvių 
kultūros veiksmas reikalavo pinigų, nes vien savanoriško darbo neužtekdavo. 
Su tuo labai tankiai susidurdavo ir pats S. Daukantas. Jo knygų leidyba iš tiesų 
buvo brangus užsiėmimas. Tačiau senoje natūralių draugystės gijų pynėje tie 
pabiri faktai tampa įrodymais, apsaugančiais pasakojimą nuo pernelyg daug 
prielaidų ir abejonių. 


LIETUVIŠKOS GIJOS 


J. Zenkevičiaus ir viso spiečiaus peterburgiškių bičiulių kasdienybėje žiojėjo kai 
kurie lemtingi įvykiai, kurie padeda įherojinti visą pasakojimą. Lietuviško są- 
moningumo stiprėjimas tarp bendramokslių tampa vis aiškesniu dalyku. Dar 
daugiau, labiausiai tikėtina, kad kaip tik 1850 m. pavasarį J. Zenkevičius nutapė 
S. Daukanto ir M. Valančiaus portretus. Yra žinoma, kad tuo metu M. Valan- 
čiaus portretą nutapė ir T. Goreckis3“, 

Tiesa, dailės istorikas Tadas Adomonis abejojo, ar J. Zenkevičius iš tiesų 
sukūręs savo mokytojo portretą kaip tik tais metais, kurie užrašyti drobėje. Ty- 
rinėtojo nuomone, tuo metu M. Valančius buvęs dar nelabai garsus, be to, jis 
dar nebuvo vyskupas, o portretuotas - su vyskupo regalijomis. Savo prielaidą 
T. Adomonis grindė tuo, kad šis portretas, matyt, buvo tapomas po 1863 m. 
sukilimo, kai Žemaičių vyskupą įtarinėjo M. Muravjovo administracija, todėl 
ankstesnė data nurodyta tai administracijai suklaidinti?3?, 

Nėra ypatingo reikalo įrodinėti, kad ši prielaida gimė veikiama istorijos su 
kontrafakciniais lietuviškais leidiniais. Mat po sukilimo uždraudus lietuviškas 
knygas lotyniškais rašmenimis, pasirodė knygelių su ankstesnėmis leidimo da- 
tomis. Tai iš tiesų buvo efektyvi priemonė caro žandarams suklaidinti. Tačiau 
M. Valančiaus portreto sukūrimo datai patikslinti - tai ne argumentas. 


56 Slownik artystėw polskich, t. 2, s. 404-405. 
57 Tadas Adomonis. „XIX a. antrosios pusės Lietuvos architektūra ir dailė“. Menotyra, 1971, t. 3, 
P. 98-99. 

Žinant M. Valančiaus įtaką Kražių gimnazistams, nėra reikalo įrodinėti; kad 
abejonė dėl jo „garsumo“ visiškai nepagrįsta. Antroji abejonė. atkrinta, prisimi- 
nus M. Valančiaus įšventinimo į vyskupus istoriją. Nuo 1850 m. vasario 15 d. iki 
tų metų kovo 29 d. jis viešėjo Peterburge jau kaip vyskupas ir buvo palankiai 
priimtas caro Nikolajaus I. Prisiminus, kad S. Daukantas išvyko iš šiaurinės 
sostinės tų pačių metų birželį, atrodo, neturėtų kelti abejonių nei portretų kū- 
rimo aplinkybės, nei dailininkų galimybė grąžinti skolas, nei visų minėtų lie- 
tuvių kultūros veikėjų ryšių artumas. 

Ir dar vienas svarbus J. Zenkevičiaus bičiulių gyvenimo epizodas, susijęs 
su pinigais. Tai bene svarbiausias ir slėpiningiausias mūsų pasakojimo dalykas, 
leidžiantis geriau suvokti visos jaunųjų S. Daukanto bičiulių kartos gyvenimą, 
suprasti jų veiklos būdus ir organizuotumo laipsnį. Juk nereikia įrodinėti, kad 
apie nacionalinį judėjimą galima spręsti, be kita ko, ir iš įvairių draugijų, būre- 
lių ir natūralių etnosocialinių grupių, kurios plėtoja bendrą nacionalinės kultū- 
ros programą, gausumo ir susitelkimo. 

Nuo 1835 m. Peterburge apie S. Daukantą ir Joną Krizostomą Gintilą telkėsi 
žemaičių kilmės inteligentai, puoselėjantys toli siekiančius lituanistinės veik- 
los planus. Tačiau šios lietuvių kultūros veikėjų grupės reikalai - tai „senųjų 
bičiulių“ problemos dalis. Jai reikia atskiro tyrinėjimo. Mums labiausiai rūpi 
tie peterburgiškiai lietuviai, kurie savo sąmoningą organizacinę veiklą pradėjo 
tada, kai S. Daukanto bendraminčių būrelis iširo. Dalis jų po 1844 m. išsikėlė į 
Lietuvą (J. K. Gintila po Žemaičių vyskupo Simono Giedraičio mirties buvo pa- 
skirtas vyskupu nominatu, t. y. popiežiaus nepatvirtintu vyskupystės valdytoju), 
dalis atitolo idėjiškai ar net dėl paprasčiausių buitinių ar šeiminių aplinkybių. 

Anot S. Daukanto, taip atsitiko su Antanu Lendzevičiumi, kuris, būdamas 
senyvo amžiaus, susituokė. Beje, keletą metų pagyvenęs Peterburge, išvyko ir 
J. Zenkevičiaus mokytojas M. Valančius. 1845 m. jis tapo Varnių dvasinės semi- 
narijos rektoriumi. Atrodytų, kad iki penkto dešimtmečio pabaigos S. Daukan- 
tas apskritai liko vienišas šiaurinėje Rusijos imperijos sostinėje, tik korespon- 
denciniai ryšiai jį siejo su gimtine, artimaisiais ir draugais. Kartu tie paskutiniai 
gyvenimo Peterburge metai yra labai šykštūs kokių nors dokumentų. Todėl 
J. Zenkevičiaus draugų veiklos pėdsakai nors ir punktyriškai, bet vis dėlto žymi 
S. Daukanto gyvenimo kelią, padeda suvokti jo asmeninę dramą, bent spėtinai 
nusakyti jo vaidmenį naujai kovotojų už lietuvių tautos interesus kartai. 

Tačiau grįžkime prie T. Goreckio skolų, prie J. Zenkevičiaus tarpininkavimo 
ir liudijimo apie jų grąžinimą. Prisiminkime prielaidą, kad su pinigais siejasi 

svarbūs mūsų pasakojimo dalykai, ir pristatykime dar vieną to laikotarpio vei- 
kėją daktarą Petrą Smuglevičių, kurį tyrinėtojai dažniausiai mini siedami su 
jam priklausiusiame Svyrlaukio (latv. - Jaunsvyrlauka) dvare prie Mintaujos 
(Jelgavos) šešto dešimtmečio viduryje apsigyvenusiais lietuvių inteligentais. 

Bandykime atsekti šio paslaptingo, amžininkų akimis žiūrint, lietuvių na- 
cionalinio judėjimo organizatoriaus giminės istoriją. Tai geriausia padaryti 
susipažinus su genealogijos dokumentais, saugomais Rusijos centriniame vals- 
tybiniame istorijos archyve Sankt Peterburge. Nagrinėdamas žymiojo lietuvių 
dailininko, Vilniaus meno mokyklos įkūrėjo Pranciškaus Smuglevičiaus tėvo 
Lukošiaus kilmę, V. Drėma spėjo, kad Lukošiui Smuglevičiui, kaip karaliaus 
rūmų dailininkui, bajorystė buvo suteikta už tarnybą monarchuišš. Tuomet 
dar niekas nieko nežinojo apie šio pirmojo dailininkų Smuglevičių dinastijos 
atstovo tėvus. 

Pasirodo, bajoru save laikė jau Lukošiaus senelis Vladislovas Smuglevičius. 
1698 m. kartu su savo sūnumi Marcijonu jis valdė Smuglos ir Lukšos dvarelius 
Ukmergės paviete*?. Pabrėžtina, kad XIX a. viduryje disponavimo žeme faktas 
buvo pakankamas bajorystės įrodymas. 1752 m. Marcijonas Smuglevičius perlei- 
do žemę Lukošiui, pasirinkusiam nelengvą tuo metu tardytojo profesiją'4. 

Gausi L. Smuglevičiaus šeima brendo patriarchalinėje dailininko profesio- 
nalo priežiūroje, ir vėliau net penki jo sūnūs - Antanas, Pranciškus, Lusijonas, 
Pilypas ir Konstantas - vienaip ar kitaip buvo susiję su menininko profesija. 
Matyt, ketvirtasis sūnus Pilypas tapybos imdavosi tik laisvalaikiu (anot V. Drė- 
mos, 1779-1783 m. jis kartu su broliu Antanu tapė freskines sienų polichromijas 
ir aliejinius paveikslus rūmų vidaus puošybai!“', nes 1788 m. jau buvo išklausęs 
fizikos ir matematikos kursą Krokuvos universitete, baigęs karo mokyklą, dve- 
jus metus Vokietijoje ir ketverius Prancūzijoie studijavęs artilerijos meną ir jau 
1791 m. rengė naujų artilerijos mokyklų projektą. Tačiau neilgai jam teko užsi- 
imti teorija: įstojęs į T. Kosciuškos sukilėlių gretas, jis parodė, kad sugeba savo 
žinias panaudoti mūšio lauke. 

Sukilimui pralaimėjus, majoras Pilypas Smuglevičius, kaip ir daugelis kitų 
savaip suprantančių savo pareigą lietuvių karininkų, stojo tarnauti Rusijos ka- 
riuomenėn. „Savaip suprantantys pareigą“ buvo tie, kuriems karaliui Stanislovui 


58 Vladas Drėma. Pranciškus Smuglevičius. Vilnius: Vaga, 1973, p. 17. 

59 Smuglevičių giminės genealogijos dokumentai. RCVIA, f. 1343, ap. 29, b. 4537, L. 3. 
Mo Ten pat, l. 19. 

“1 Vladas Drėma. Pranciškus Smuglevičius, p. 20. 

Augustui duota riteriškos ištikimybės priesaika savaime neteko galios, kai šis pa- 
skutinis Lenkijos ir Lietuvos monarchas atsisakė sosto. Šiuo atveju feodalinės, ba- 
joriškosios moralės kodeksas tarsi nebuvo pažeistas: juk Romanovų dinastija irgi 
vadino save Lietuvos didžiaisiais kunigaikščiais, Žemaitijos kunigaikščiais ir kt. 

Kadangi bajoras duoda priesaiką ne tautai, o suverenui, valdovui, sąžinės 
graužaties, matyt, nebuvo patirta. Senoviška ištikimybės priesaika, kaip bajoriš- 
kos moralės kamienas, ėmė atrofuotis palengva, kai tauta ir valstybė darėsi vis 
labiau skirtingomis etnopolitinemis kategorijomis. Feodalinius ištikimybės krite- 
rijus keitė kiti, buržuazinius santykius ir luominę lygybę atitinkantys kriterijai. 

Ta prasme Petro Smuglevičiaus senelis Pilypas buvo tipiškas feodalizmo 
saulėlydžio žmogus. Iki pat mirties jis sukosi nepaliaujamų nuotykių ir avan- 
tiūrų verpete. Remiantis jo „formuliarinio tarnybos sąrašo“ duomenimis, jam 
buvo pavedamos slaptos ir pavojingos misijos Balkanuose, kur jis atliko slapto 
diplomatinio Rusijos agento funkcijas. Po sėkmingų operacijų Balkanų „teatre“ 
Pilypas Smuglevičius buvo pasiųstas į Šiaurės Kaukazą. Čia išmanus artilerijos 
panaudojimas nulemdavo mūšio eigą imant aukštikalnėse neprieinamas turkų 
tvirtoves. 

Šio išeivio iš dailininkų šeimos būta narsaus pramuštgalvio: meninė prigim- 
tis ir polinkiai net karo arenoje jį galėjo paversti romantizmo epochos originalu. 
Dukart P. Smuglevičiaus nuotykiai vos nesibaigė tragiškai, tačiau abu sykius 
buvo patirta rimtų sužeidimų. Iš dalies netekęs sveikatos Kaukaze, P. Smugle- 
vičius užbaigė savo karjerą kaip Besarbijos kariuomenės vado patikėtinis „ypa- 
tingiems reikalams“'4*. Mirė šis neramaus būdo Smuglevičių giminės atstovas 
apie 1810 m. 

Savaime aišku, kad šeimai šitas nuotykių ieškotojas neturėjo kada atsidėti, o 
ir pralobti nepralobo. Joks turto troškimas negali priversti šitaip rizikuoti savo 
gyvybe, kaip tai darė Petro Smuglevičiaus senelis. Tuoj po Pilypo Smuglevi- 
čiaus mirties jo sūnus Juozapas, dėdės Pranciškaus padedamas, baigė Vilniaus 
universitetą, bet buvo priverstas parduoti tėvoniją - Smuglos ir Lukšos dvare- 
lius - grafui Konstantinui (*) Tyzenhauzui. Juozapas Smuglevičius (1784-1835) — 
septintasis šeimos dinastijos dailininkas. Jis nepasižymėjo nei savo tėvo užsis- 
pyrimu ir sveikata, todėl didesnių kūrybinių pergalių nepasiekė. Lietuvos dailės 
muziejuje esantys jo nutapyti Lietuvos didžiųjų kunigaikščių portretai vargu ar 
galėtų būti priskiriami prie mūsų kultūros „aukso fondo“. Galbūt jis daugiau 
nusipelnė kaip piešimo mokytojas ir auklėtojas trijų sūnų - paskutinių mums 


42 Pilypo Smuglevičiaus formuliarinis tarnybos sąrašas. RCVIA, f. 1343, ap. 29, b. 4537, 1. 14-18. 

žinomų Smuglevičių giminės atstovų. Du iš jų mes iš karto įrašome į „jaunųjų 
bičiulių“ sąrašą. 

Vyriausiasis - mums jau žinomas Petras Aleksandras; antrasis - Stanislovas 
Mykolas, vėliau tapo kunigu ir, kiek mums žinoma, niekuo ypatingu nepasi- 
žymėjo; trečiasis - Feliksas Antanas, nuėjo kelių Smuglevičių giminės kartų 
pramintu taku, tapo dailininku. Jis buvo J. Zenkevičiaus ir T. Goreckio studijų 
draugas Peterburge nuo 1847 m. 

Taigi visi keliai vedė į Peterburgą. Nebuvo jie tiesūs ir lygūs. Ypač Petrui 
Smuglevičiui, studijavusiam mediciną Vilniaus medicinos-chirurgijos akademi- 
joje (tikėtinas ryšys su S. Daukanto broliu Aleksandru!) ir anksti įsitraukusiam 
į nelegalią studentų politinę veiklą. 

Ketvirto dešimtmečio pabaiga buvo labai reikšminga Petrui Smuglevičiui. 
1840 m. pavasarį jis buvo suimtas kartu su 18 kitų akademijos studentų. Tuo- 
mečio Vilniaus medicinos-chirurgijos akademijos rektoriaus nuomone, Petras 
penkerius metus buvo vienas pagrindinių neramumų kurstytojų, „maištingo 
mąstymo žmogus, palaikęs ryšius su sukilėliais tremtiniais, turėjęs nusikalsta- 
mo turinio raštų ir knygų“. 

Areštas, misionierių vienuolyno celės, paverstos kalėjimo vienutėmis, nevil- 
tis, paskui palyginti švelni bausmė ir leidimas baigti akademiją. Dėl viso to 
labai pasikeitė jaunuolio charakteris, formavosi asmenybė, kurioje kunkuliavo 
karštas senelio kraujas, reiškėsi patirties (nuolatinė policija priežiūra) išugdytas 
atsargumo jausmas ir nuoširdus noras siekti aukštų idealų. Penkto dešimtme- 
čio pabaigoje abu broliai Smuglevičiai atsidūrė Peterburge: jaunėlis akademijoje 
studijavo istorinę tapybą, vyresnysis tarnavo „Rusijos susisiekimo kelių inžinie- 
riaus vyriausiojo gydytojo štabe“ ir buvo puikiausiai pasižymėjęs kovojant su 
sostinę užklupusia choleros epidemija'44, 

Tad paskutiniais S. Daukanto gyvenimo Peterburge metais P. Smuglevičius 
buvo ta figūra, apie kurią, anot Jokūbo Geištoro, vieno iš 1863 m. sukilimo vadų, 
baltųjų partijos lyderio, grupavosi aktyviausi Peterburgo universiteto studentai 
lietuviai. Nėra abejonės, kad čia, Petro Smuglevičiaus šalininkų ir globotinių 
būrelyje, brendo lietuvių nacionalinės kultūros puoselėjimo planai, buvo svars- 
tomos galimybės organizuoti tokį demokratinės lietuvių kultūros židinį, kuris 


“3 Antanas Tyla. „Apie Petrą Smuglevičių - S. Daukanto ir M. Akelaičio globėją“. Kultūros 
barai, 1976, Nr. 2, p. 63. 

44 Petro Smuglevičiaus raštas Rusijos valdančiojo senato Heroldijos departamentui. RCVIA, 
f. 1343, ap. 29, b. 4537, 1. 30. 

būtų nepriklausomas nei nuo aristokratinio mecenato, nei nuo Katalikų bažny- 
čios, kurios užsakymai buvo bene vienintelis raštininkų, rašytojų ir dailininkų 
pragyvenimo šaltinis, nei galiausiai nuo Rusijos valstybinės mašinos, besirūpi- 
nančios oficialios, lietuvių tautai tolimos kultūros reikalais. 

Tačiau anuo metu plebėjiška ir neturtinga lietuvių inteligentija dar nebuvo 
tokia stipri ir organizuota, kad galėtų surinkti didesnį visuomeninės veiklos ka- 
pitalą ir kad bent materialiai išsivaduotų nuo feodalinio aristokratinio kultūros 
finansavimo. Jai užteko lėšų pragyventi ir kurti, bet toli gražu jų neužteko, kad 
galėtų savo kūrybą populiarinti, publikuoti ir platinti. Net S. Daukantas, suge- 
bėjęs anuomet išleisti keletą savo knygų, turėjo ieškoti leidėjų. O ir tie, kurių 
pavardės žinomos, nėra identifikuoti. 

Pavyzdžiui, Ksaveras Kanapackis, išleidęs ne vieną lietuvių istoriko knygą, 
taip ir lieka apgaubtas paslapties. Neteko rasti duomenų, kad tai būtų buvęs 
koks nors žymus valstybės veikėjas ar turtuolis dvarininkas. O gal tai tik įgalio- 
tinis, atstovavęs kuopelei žmonių, surinkusių pinigų leidybai? Be abejo, čia tik 
prielaida, net dar mažiau - galimos prielaidos užuomina. Ji kyla, panagrinėjus 

„jaunųjų bičiulių“ veiklą, P. Smuglevičiaus pastangas suteikti tai veiklai korpo- 
ratyvaus mecenato formą. 


BUITIS, IDEALAI IR KONSPIRACIJA 


Rusijos šiaurinėje sostinėje mūsų bičiuliai ugdė gebėjimus, kuriais lietuviai nuo 
Adomo Mickevičiaus „Konrado Valenrodo“ galėjo sąmoningai rūpintis. Rusijos 
imperijoje, kur vis labiau ryškėjo prievartos polinkiai, kur buvo leidžiama tik 
tai, kas nurodyta caro ir jo administracijos ukazuose, prisitaikymo ir šešėlinio 
veikimo įgūdžiai buvo neišvengiami. Jei idealistiniai sumanymai ir lietuviškos 
veiklos plėtojimo planai peržengdavo paprastą privatumą, tam jau nebeužteko 
paaukoti vien savo laiką ir energiją. Reikėjo lėšų, lobizmo rusų administracijos 
koridoriuose, ryšių ir pasitikėjimo, lygiai kaip gebėjimo ne viską deklaruoti la- 
bai garsiai ir viešai. 

Šiaip ar taip, J. Zenkevičiaus ir T. Goreckio skolos, užsakymai, stipendijos, 
atsitiktinis uždarbis ir ta savitarpio paramos atmosfera, atsiskleidžianti net iš 
oficialių dailės akademijos archyvo dokumentų, leidžia tam tikru mastu su- 
sieti jų reikalus su P. Smuglevičiaus planais. Anuo metu jie buvo žinomi tik 
patiems artimiesiems, o dabar aiškėja iš M. Akelaičio, S. Daukanto, A. H. Kir- 

koro korespondencijos, niūrokų minėto J. Geištoro atsiminimų rankraščio. Mat 
1863 m. sukilimo dalyvis, vėliau profesorius Tadeušas Korzonas parengė spaudai 
du tomus J. Geištoro atsiminimų, kuriuose gausu informacijos apie žinomus 
jam žmones. Kadangi J. Geištoras, norėdamas padidinti savo vaidmens suki- 
lime reikšmę, daugelį ano meto veikėjų charakterizavo labai tendencingai ir 
neigiamai, T. Korzonas nutarė nepublikuoti keleto memuarų fragmentų. Kaip 
tik iš jų išryškėja ta P. Smuglevičiaus veiklos pusė, kuri buvo demonstruojama 
polonizuotai Lietuvos dvarininkijos daliai, susitelkusiai prie vadinamosios bal- 
tųjų partijos. Lietuvos centriniame valstybės istorijos archyve išlikę rankraščiai 
gan iškalbingi. 


Prisimenant studentišką gyvenimą (penkto dešimtmečio pabaigoje-šešto 
dešimtmečio pradžioje Peterburgo universitete - E. A.) ir menkus mūsų nuo- 
tykius, būtinai reikia paminėti tamsią ir iki šių dienų man mįslingą daktaro 
Petro Smuglevičiaus figūrą. Kas jis buvo? Kokį turėjo tikslą ir ko siekė, ar 
vertas jis kraštiečių atminties ir pripažinimo?“5 - klausė J. Geištoras. 


Paskaitykime visą T. Korzono iškupiūruotą memuarų teksto gabalą, kuria- 
me turėtume rasti jei ne atsakymą į J. Geištoro suformuluotą klausimą, tai bent 
paaiškinimą, kodėl pats J. Geištoras klausia: „Gal geriau, kad pats kraštas jį 
užmirštų?“ Penkto dešimtmečio pabaigoje pradėjęs studijuoti Peterburgo uni- 
versitete, J. Geištoras rašo: 


Turiu prisiminti, kas mano gyvenime nutiko, Smuglevičius buvo įmaišytas į 

Vilniaus akademikų (Medicinos-chirurgijos akademijos studentų - E. A.) bylą 

ir dėl to turėjo išsikelti į Rusiją. Per protekcijas patekęs Peterburgan, turėjo 
neblogą [gydytojo] praktiką (klientūrą - E. A.). Gyveno netoli [imperatoriaus] 
rūmų grafienės Kutaisovos name. Daug studentų pažinojo. Tarp jų ir Čudovs- 

kį (autoriaus mokslo draugas Vilniaus bajorų institute - E. A.) bei Malevičių, 

taip pat tame grafienės Kutaisovos name gyvenusius. Mums, jauniesiems, jis 

buvo ir stengėsi būti paslaptinga figūra. Aš, tik atvykęs (į Peterburgą), tuoj 

pat aplankiau jį kaip pažįstantis visą jo šeimą: daktaro Smuglevičiaus tėvas 
mokytojavo Kaune, mirdamas paliko žmoną ir tris sūnus <...>. Senutė gyveno 
N. Šventabrastėje pas sūnų kunigą (Stanislovą - E. A.). Pastarąjį pažinojau dar 
seniau, kai iš Kauno atvažiuodavau pas Arvydus dar visai vaikas. Taip arti 
Ignacogrudko (buvęs J. Geištoro giminių dvarelis netoli Šventabrastės - E. A.) 


45 Jokūbo Geištoro atsiminimų rankraštis. LVIA, f. 1135, ap. 20, b. 54 (VI), 1. 27-28. 

Feliksas Antanas Smuglevičius. 
Barzdoto senio galvos studija. 
LDM 

gyvendama, senutė dažnai apsilankydavo pas mano senelę, visada būdavo 
labai pagarbi poniai maršalkienei. Geroji senučiukė (Smuglevičienė - E. A.), 
nepaprastai prisirišusi prie savo vaikų, ypač mylėjusi daktarą Petrą, man, va- 
žiuojančiam Peterburgan, dar apie jį kalbėjo kaip apie didelį patriotą. 
Kunigas Stanislovas buvo gabus žmogus, bet visiškai ne kunigu būti su- 
tvertas - geras draugas, linksmas ir Šventabrastėje buvo, tačiau pavyzdingas 
[kunigas]. Feliksas gi buvo mano amžiaus, pats bukiausias iš brolių, bet tuo 
pačiu metu įsitikinęs savo talentu ir mėgstantis pasigirti brolio didybe. Petras 
buvo Čudovskio pranašas ir juodu visada turėjo slaptų interesų, susijusių su 
pinigais. Keletą kartų Tadas (Čudovskis) skolinosi iš manęs pinigų Smuglevi- 
čiui. Kelis šimtus rublių, surinktus iš kolegų Smuglevičiui, Čudovskis perdavė 
prieš išvažiuodamas [iš Peterburgo], o tas pinigų taip ir neatidavė, tarp kitų 
300 rublių Šetkevičiui. Kokia buvo mano nuostaba, kai po kelerių metų, grį- 
žus iš universiteto, sužinojau, kad Smuglevičius imasi didelio intereso, įsigijęs 
didžiulį kapitalą, o galiausiai nori išsinuomoti iš Jablonovskio dvarą Balta- 
rusijoje, tik, anot Felikso, bajorų globa neleidžia to padaryti. Vienu žodžiu, 
žmogus, kuris prieš keletą metų negalėjo grąžinti 300 rublių, pasidarė pavyz- 
diniu ponu. Peterburgan pas jį atvažiuodavo kažkoks Valavičius. Pastarasis jį 
[Petrą] lankydavo ir Šventabrastėje, kaip man jo motina pasakojo, ir visada 
slapčiomis (...neįskaitomas žodis - E. A.). Tas Valavičius netrukus buvo suim- 
tas, ir aš visada maniau, kad jis areštuotas už politinius reikalus, bet tik dėka 
Zigmanto Gruževskio sužinojau, kad tai buvo kažkokių vertybinių popierių 
fabrikavimo byla, tačiau ji buvo uždaryta dėl Valavičiaus mirties. Kaip tai 
suprasti? Smuglevičius Nevos pakrantėse visada turėjo gerą opiniją, bet kada 
viską pažinau iš arčiau, pamačiau, jog su jokiais rimtais reikalais jis nieko 
bendro neturi. Visi jį laikė žmogumi labai paslaptingu, dideliu patriotu, bet 
ką jis darė - niekas nežinojo. Keistas dalykas, kad jis buvo artimas su Adolfu 
Erdmanu, visai įtartina asmenybe patriotizmo ir atsidavimo atžvilgiu, ir grei- 
čiau pasižymėjusia spekuliacijomis. Universitete jo [Petro] įtaka jaunuomenei 
buvo didelė, dvarininkams - ne. Krymo karo metais Feliksas man kalbėdavo, 
kad jeigu jo brolis būtų šiose vietose (J. Geištoro dvaras buvo Kėdainių apy- 
inkėse - E. A.), tai čia nebūtų taip tylu. Pagaliau prasidėjo 1863 m. sukilimas, 
o apie Petrą - nė garso. Jeigu jam rūpėjo tik visuomeninė opinija, tai jis ją 
iškovojo labai lengvai, bet jeigu po patriotizmu slypėjo kokie nors kiti tikslai, 
tai jis nusipelno paniekos. Valstiečių klausimą svarstant, apie jį taip pat ne- 
buvo nė garso. Žodžiu, tai buvo ypatingas žmogus, didelis, paslaptingas <...> 

(originale nubrauktas žodis veiklus — E. A.), tačiau jo veiklos pėdsakų, išsky- 
rus didelį turtą, neteko matyti. Į jo dvarą Kurliandijoje, kur vėliau Feliksas 
gyveno, atvykdavo jaunimas iš Dorpato (Tartu - E. A.), šie jį taip pat politiniu 
sfinksu laikydavo. Nelaimei, pats Dorpatas nedidelį kontingentą surinko, kai 
reikėjo kraują ir jausmus paaukoti...49 


Taip manė memuarų autorius J. Geištoras, rašęs savo tekstą jau kelioms 
dešimtims metų praslinkus po studijų Peterburge, po nesėkmingo sukilimo 
ir keliolikos metų tremties. Taip manė baltųjų partijos įkūrėjas ir lyderis tada, 
kai daugelis amžininkų ir tyrinėtojų apkaltino jį nuosaikumu ir klaidomis, pa- 
kenkusiomis sukilėlių kovoms. Pagaliau taip rašė žmogus, kuris, iš jo paties 
memuarų sprendžiant, buvo gana valdingas ir nemeiliai atsiliepdavo ne tik apie 
idėjinius savo priešus ir konkurentus, bet ir apie tuos, kurie apskritai nepasidavė 
jo įtakai, nepritarė jo planams. 

Verta pridurti ir tai, kad jis buvo turtingas žmogus, kol caro valdžia kon- 
fiskavo jo dvarą, ir į pinigus buvo įpratintas žiūrėti truputį kitaip negu J. Zen- 
kevičiaus draugai. Dabar tik iš šalutinių šaltinų galima šį tą sužinoti apie tuos 
labai neaiškius piniginius reikalus, kurie, kaip matėme, bent formaliai sieja vi- 
sus peterburgiškius J. Zenkevičiaus draugus ir netgi visus tuos, kuriuos galime 
vadinti jaunaisiais S. Daukanto bičiuliais. 

Pirmiausia atkreipkime dėmesį į dvi J. Geištoro minimas pavardes. Tai Va- 
lavičius, kurio vardas taip ir lieka neišaiškintas, ir Adolfas Erdmanas. Pirmąjį 
bandė identifikuoti T. Korzonas. Jo nuomone, P. Smuglevičiaus bendrininkas 
Valavičius - tai J. Geištoro mokslo draugas Henrikas iš Vilniaus bajorų institu- 
to laikų. Jis buvęs tikras Minsko gubernijos turtuolis. Tačiau apie H. Valavičių 
J. Geištoras kalbėjo daug ir visada teigiamai. Prieš mūsų cituotą atsiminimų 
rankraščio fragmentą ėjo keletas kitų, kuriuose H. Valavičius gana detaliai cha- 
rakterizuotas. O cituotame fragmente randame „kažkokį Valavičių“. Tai nelei- 
džia tapatinti P. Smuglevičiaus draugo su H. Valavičiumi, kaip tai darė T. Kor- 
zonas. Galbūt tai vienas iš Raseinių apskrities grafų Valavičių! palikuonių, 
o gal iš ukmergiškių Valavičių, kurie, beje, ketvirtame dešimtmetyje mokėsi 
Kražių gimnazijoje. Bet greičiausiai kalbama apie Juozapą Valavičių, susijusį su 
1840 m. Kražių gimnazistų byla. 


46 Ten pat, L. 28-29. 
47 Ignacy Buszynski. Opisanie historiczno-statisticzne powiatu Rosienskiego, s. 22. 

"Tokios galimybės neleidžia ignoruoti kelios detalės: pirmiausia faktas, kad 
J. Geištoro minimas Valavičius dažnai lankydavosi Šventabrastėje, esant tenai 
P. Smuglevičiui, rodytų jį gyvenus kažkur netoliese; antra, dažni jo apsilanky- 
mai Peterburge, o tai nemažo turto ženklas; trečia - bene svarbiausia aplinky- 
bė - Kražių gimnazijoje mokėsi ir antrasis J. Geištoro minimas P. Smuglevičiaus 
finansinių operacijų bendras A. Erdmanas, kuris figūruoja 1834 m. gimnazijos 
pirmūnų sąraše'4*, Čia pridurtina dar vieno žmogaus pavardė, kuri susijusi su 
P. Smuglevičiaus veikla, - tai Teodoras Jasienskis, taip pat mokęsis Peterburgo 
universitete'4?. Tiesa, jo nerasime gimnazijos sąrašuose, bet užtai jo giminai- 
čių — net keletą. Pažymėtina, kad trejais metais vyresnis už Adolfą Erdmaną 
T. Jasienskis buvo toje pat Kražių gimnazijos klasėje5“. 

Dar viena aplinkybė: pagal Ukmergės bajorų Valavičių genealogijos doku- 
mentus, Juozapas Valavičius gimė 1819 m.*, t. y. tais pačiais kaip ir A. Erdma- 
nas5*. Tik pastarasis, pademonstravęs ypatingus istorijos ir filosofijos gabumus, 
labai jaunas tą gimnaziją baigė. Šie aiškinimai parodė, iš kur veda Petro Smu- 
glevičiaus bendraminčių keliai. Taip pat jie atskleidžia J. Zenkevičiaus ir T. Go- 
reckio veiklos Peterburge aplinkybes. Juk J. Geištoras visai nenoromis mums 
pašnibžda, kad kražiškiai mokiniai, patyrę M. Valančiaus mokymo įtaką, buvo 
viso peterburgiškių lietuvių studentų būrio organizacinis branduolys, kurio sie- 
kiai jau tada ėmė skirtis nuo polonizuotos Lietuvos dvarininkijos užmačių. 

Štai kodėl J. Geištoras ir kiti baltųjų partijos veikėjai vėliau nieko kito neži- 
nos apie P. Smuglevičių, išskyrus tai, ką jis pats norėjo jiems parodyti. Čia už- 
bėgdami į priekį vėl turime paminėti ir S. Daukanto portreto užsakovą, J. Zen- 
kevičiaus ir T. Goreckio draugą bei globėją V. Narbutą. Net ir nesant tiesioginių 
įrodymų, jis turėtų būti įtrauktas į P. Smuglevičiaus veiklos orbitą. 

Galima būtų plėsti „jaunųjų draugų“ būrį, papildyti sąrašą tų, kurie prisidėjo 
prie paramos lietuvių demokratinės kultūros veikėjams organizavimo. Tačiau 
mums svarbu ne tik pavardės, ne tik skaičiai, gimimo metai, galimi ir visai 
neįtikėtini tų Žmonių tarpusavio ryšiai. Svarbiausia pati kultūrinės veiklos or- 
ganizavimo taktika. Juk tik padedant tokiam kolektyviniam mecenatui galima 


48 Kražių gimnazijos direktoriaus 1833-1834 mokslo metų ataskaita. LVIA, f. 567, ap. 2, b. 3227, 
1. 219. 
49 Plg. Tadeušo Korzono komentarus. Jakob Gejsztor. Pamiętniki. Wilno, 1913, t. 1, s. 338. 
50 Kražių gimnazijos direktoriaus 1833-1834 mokslo metų ataskaita Vilniaus švietimo apgardos 
globėjui. LVIA, f. 567, ap. 2, b. 3227, 1. 219. 
31 Valavičių giminės genealogija. RCVIA, f. 1343, ap. 18, b. 3804, 1. 84-85. 
Erdmanų giminės genealogija. RCVIA, f. 1343, ap. 21, b. 975, ap. 21, 1. 6. 


1 


1 


I 
» 


IV. SANKT PETERBURGE 141 


buvo išvengti svarbiausių politinių to meto „gigantų“ - bažnyčios, feodalinės 
aristokratijos ir carinės valstybės - kontrolės, tiesioginės finansinės priklauso- 
mybės ir nuolankaus jų kultūrinių poreikių tenkinimo. 

Visos nešvarios, J. Geištoro akimis žiūrint, P. Smuglevičiaus šalininkų finan- 
sinės aferos galėjo būti nukreiptos tam tikslui. Net pats netikėčiausias memu- 
arų autoriui faktas - Svyrlaukio dvaro įsigijimas nuomon - tai nuoseklus tos 
veiklos rezultatas, susijęs su viltimis, kad tokio dvaro liepų šešėlyje prieglobstį 
galės rasti tie, kas ryžosi atsiduoti lituanistikai, istorijai ir, kaip vėliau išaiš- 
kės, net dailei. Dar sykį užbėgant į priekį čia verta pacituoti keletą fragmentų 
iš M. Akelaičio laiškų, iš Svyrlaukio rašytų jau šešto dešimtmečio pabaigoje 
A. H. Kirkorui ir J. I. Kraševskiui. Viename jų (1858 m. gegužės 4 d.) M. Ake- 
laitis rašo A. H. Kirkorui: 


Esu dabar pas Petrą Smuglevičių, kuris sužinojęs, jog dirbu lietuvystei, o 
vargo prispaustas galiu tiktai ja viena užsiimti, pasikvietė mane pas save ir 
duoda man kasdienės duonos, o aš mokausi ir dirbu. Negera man būti veltė- 
džiu, bet kai pradės man ponas Petras su ponu Simonu [Daukantu] kalbėti, 
kad pasiėmęs tarnystę, nieko nepadarysiąs nei mokslui, nei sau, tai valandėlei 
nurimstu...53 


Panašiai tuo pat metu rašytame laiške J. I. Kraševskiui randame tokį liudijimą: 


Pono Smuglevičiaus asmenyje suradau tikrą draugą. Tai tikras lietuvis sie- 
la ir kūnu, iš pašaukimo gydytojas, nors medicina beveik neužsiima, o sten- 
giasi būti naudingas kone visam svietui.54 


Tie laiškai, rašyti keleriems metams praslinkus po S. Daukanto persikėlimo 
į Lietuvą, rodo, kad P. Smuglevičiaus veiklos programa bent iš dalies sutapo su 
šio didžiausio lietuvių nacionalinio judėjimo etapo ideologo planais ir siekiais. 
Juk P. Smuglevičiaus bandymas uždegti Svyrlaukyje demokratinės lietuvių kul- 
tūros židinį, įkurti savotišką kaimo akademiją, buvo panašus į tas svajas, ku- 
rios atsiskleisdavo prie apskritojo „senųjų“ peterburgiškių S. Daukanto bičiulių 
pašnekesių stalo. Kaip matysime, tas svajas ne kartą bandyta paversti tikrove. 
Vienas tų bandymų sietinas su J. K. Gintilos vardu, kitas - su M. Valančiaus, 
bene fantastiškiausias — tai „Svyrlaukio eksperimentas“, kurio pradžia turėtų 


53 Mikalojaus Akelaičio laiškas Adomui Honorijui Kirkorui. Cit. Augustinas Janulaitis. Simo- 
nas Daukantas. Vilnius, 1913, p. 317. 
54 Mikalojaus Akelaičio laiškas Jozefui Ignacui Kraševskiui. Rps BN, sign. Nr. 2185, l. 1. 

būti laikoma P. Smuglevičiaus, V. Narbuto, J. Zenkevičiaus organizacinė veikla 
Peterburge penkto dešimtmečio pabaigoje. 

Galiausiai atkreipkime dėmesį į tai, kad senasis aristokratinis ar bažnyti- 
nis mecenatas visada stovi už neperžengiamos sienos, skiriančios jį nuo savo 
kliento - poeto, rašytojo, mokslininko, architekto ar dailininko. Dėl kultūros 
demokratizacijos naujo tipo kolektyvinis mecenatas reiškė tai, kad jo - mece- 
nato - ir kliento funkcijos susipina, susimaišo ir sunku darosi atskirti, kas ką 
remia, išlaiko, padeda kūriniui atsirasti, o kas kuria ir tenkina užsakovo po- 
reikį. J. Zenkevičius ar T. Goreckis kaip tik ir buvo tie asmenys, įkūniję naujo 
kultūros veikėjo dailininko požymius: siekimą išvengti senoviško kliento nuo- 
lankumo ir pačiam dalyvauti „užsakant“ kultūrą, kitaip tariant, sąmoningai 
dalyvauti kuriant nacionalinę kultūrą. 


TARP MENO IR POLITINIŲ IDĖJŲ 


Trumpam palikime nuošaly paslaptingą P. Smuglevičiaus asmenybę, tuos ne- 
aiškius, nuo visuomenės akių paslėptus vizitus, skolas ir paskolas, kurios mus 
išprovokavo leistis į J. Zenkevičiaus bičiulių gyvenimo Peterburge užkulisius, 
užmirškime miglotus politinių priešininkų kaltinimus pačiais negražiausiais 
dalykais ir grįžkime paie paskutinių studijų metų Peterburgo dailės akademijo- 
je, vėl pasinerkime į gipso ir marmuro dulkėmis dvelkiantį koridorių, saugomą 
dviejų užsnūdusių sfinksų, kuriems laiko slinktis nieko nereiškia. 

Peterburgo dailės akademijos veidas per tuos metus keitėsi dar mažiau negu 
pačios Rusijos. Nors talentingiausias iš profesorių K. Briulovas ir sulaukė pažan- 
giosios visuomenės kritikos už atitolimą nuo kasdienybės, nuo tų reiškinių ir 
dalykų, į kuriuos pamažu krypo realistiškiau nusiteikusios šviesuomenės akys, 
tarp akademijos sienų tuo metu vyravo konservatyvizmas, todėl K. Briulovas 
galėjo pasirodyti kaip novatoriškumo ir realizmo įsikūnijimas. Bent jo portre- 
tai tuomet žavėjo visus, ne tik caro šeimyną, bet ir revoliucinę-demokratinę 
inteligentiją. 

Skeptiškiau buvo žiūrima į kitų akademijos profesorių kūrybą ir jų peda- 
goginės veiklos principus. J. Zenkevičiaus pirmasis mokytojas buvo Aleksejus 
Markovas (1802-1878), tapęs akademistinius paveikslus istorinėmis ir alegorinė- 
mis temomis. Galbūt 1842 m. peterburgiškiams studentams jis pasirodė kylanti 
žvaigždė Rusijos meno padangėje, nes kaip tik tuo metu už nemažų matmenų 

drobę „Gladiatoriai kaunasi su laukiniais žvėrimis amfiteatre“ jam buvo suteik- 
tas profesoriaus vardas, jis buvo išrinktas Peterburgo imperatoriškosios dailės 
akademijos valdybos nariu. , 

Tai buvo tipiškas akademikas, pats baigęs tą akademiją, po 1830 m. kurį 
laiką tapė Italijoje, paskui kantriai ir nuosekliai kilo karjeros laiptais tenkin- 
damas Rusijos aristokratų meninius poreikius, tapydamas didžiuliams jų salo- 
nams klasicistines kompozicijas su nimfomis, fortūnos ir skurdo alegorijomis, 
kopijuodamas pagal užsakymus Rafaelio paveikslus. Kaip ir K. Briulovas, buvo 
labai vertinamas aukštuomenėje. To pripažinimo išraiška - užsakymas nutapyti 
freską Maskvos Jėzaus Išgelbėtojo cerkvės kupole. 

Kita vertus, A. Markovo istorinės tapybos klasėje J. Zenkevičius gerai iš- 
moko akademinio piešimo, perėmė klasicistinius komponavimo principus, ta- 
čiau net ten, akademijoje, jis neieškojo „išganymo“ Atėnų ar Romos gyvenimo 
scenose, nesistengė įtikti tiems, kas dalijo premijas ir medalius. Mokyklos 
programa, savaime aišku, varžė siužetų pasirinkimą. Viskas buvo reglamen- 
tuota ir numatyta. Tačiau net tie mokykliniai darbai, kuriems buvo lemta iš- 
likti muziejuose ar bent laikraštinių recenzijų užuominose, rodo, kad J. Zen- 
kevičius labiau mėgo viduramžių temas, taip išplėtotas romantikų, ieškojo 
jausmo, o ne racionaliai suprastos antikinio gyvenimo formos. Be abejonės, 
tuomečiuose darbuose atitolimas nuo akademijoje klestinčių meninių princi- 
pų negalėjo būti labai ryškus. Tačiau net viename iš premijuotų eskizų, kaip 
jau minėta, dailininkas vis dėlto nutapė „Arabo“, o ne kokio nors „Patricijaus 
iš Pompėjos apylinkių“ galvą. 

Studijų metais visiems į akis krito J. Zenkevičiaus ir T. Goreckio tapybinių 
ieškojimų panašumas. Tie patys siužetai, veržimasis ieškoti portretuojamo as- 
mens vidinio pasaulio blyksnių akių žvilgsnyje, tas pats „meninės tiesos“ supra- 
timas - visa tai iškėlė amžininkai, o vėliau ir liūdnų nekrologų autoriai. 

„Kuo artimiausi santykiai ir polinkių giminingumas siejo jį (J. Zenkevičių - 
E. A.) su Goreckiu, tai atsispindėjo mūsų dailininko kūriniuose, kurie, nors ir 
rodo jo bičiulio įtaką, tačiau nėra be individualumo žymių..“55 - sakoma vie- 
noje tokių žinučių, pasirašytų inicialais St. Wil. Tačiau vargu ar galima sutikti 
su aiškinimu apie vienpusišką T. Goreckio įtaką draugui. Nekrologas parašytas 
1888 m., t. y. jau dvidešimt metų prabėgus po T. Goreckio mirties ir dar tiek 
pat po Peterburgo akademijos baigimo. Per tą laiką likimas nevienodai dalijo 


55 „Jono Zenkevičiaus nekrologas“. Kraj, 1889, Nr. 4, s. 14. 

pripažinimo dovanas: T. Goreckis tapo akademiku ir žymiu žmogumi. Ko verta 
vien jo santuoka su Marija Mickevičiūte, Adomo Mickevičiaus dukterimi. 

Taigi vėliau jaunesnis iš draugų tapo kur kas garsesniu tapytoju, tačiau 
mokykliniais metais to nebuvo, ir penkto dešimtmečio pabaigoje parašytose 
Juozapo Ignoto Kraševskio „Laiškų iš kaimo“ eilutėse, atrodo, labiau atsispindi 
J. Zenkevičiaus įtaka draugui, o ne atvirkščiai. Laikas dažnai viską apverčia 
aukštyn kojomis. Štai ką J. I. Kraševskis pastebėjo Peterburgo akademijos lie- 
tuvių studentų gyvenime: 


Jonas Zenkevičius, kilęs iš Žemaitijos, pradžioje mokėsi Kražių gimnazi- 
joje. Baigęs mokyklą, išvyko į sostinę su ketinimais visiškai atsiduoti dailei. 
Po dvejų studijų metų 1845 m. didelėje parodoje išsiskyrė jo „Besimeldžian- 
ti vienuolė“, nutapyta drąsiai, teisingai nupiešta ir apskritai - labai mielas 
paveikslėlis. Už tą paveikslą jis gavo piniginę premiją. Nuolat piešdamas ir 
daug tapydamas iš natūros, padarė didelę pažangą ir 1847 m. gavo dailinin- 
ko laipsnį. Kasmetinėse parodose išstatydavo studijas ir portretus iš natūros, 
piešinio ir kolorito atžvilgiu labai išsiskiriančius. Jokios manieros, jokio efektų 
vaikymosi, sugebėjimas pasiekti tiesą <...>. Jam daro garbę ir tai, kad jis kurį 
laiką buvo tarp tų profesęriaus Briulovo mokinių, kurie padėjo tapyti kupolo 
[freską] Isakijaus ae DS dailininko draugystė yra jam didžiausias 
pagyrimas. Paskutiniu metu autoportretas ir „Senio galva“ iš natūros atkreipė 
visų dėmesį. Gaila, kad iki šiol nėra žinomos kokios nors didesnės jo kompo- 
zicijos, kurių daryti jis neskuba nežinia dėl kokių priežasčių...59 


J. I. Kraševskis - romantikas. Ką sako jo „realybė“, „tiesa“? Tai yra visų me- 
ninių pakraipų, srovių idealai, ir jo vertinimai rodo tų sampratų kitimą, suabe- 
jojimą klasicistine „tiesa“ ir kitos tiesos paieškas. Tačiau pacituoti J. I. Kraševs- 
kio žodžiai svarbūs ne savo „dalykiniu“ turiniu. Juk skaitytojas jau iki tol žinojo 
daugumą jo paskelbtų faktų. Svarbiausia, kad apie T. Goreckį korespondencijos 
autorius rašė tik po J. Zenkevičiaus charakteristikos ir rašė gerokai kukliau 
vertindamas jo draugo privalumus, o apie T. Goreckio įtaką nė neužsimenama. 
Ji buvo - to paneigti neleidžia daugelis kitų faktų, bet apie ją mes galime pradėti 
kalbėti vėliau, kai šešto dešimtmečio pabaigoje po ilgalaikės T. Goreckio sta- 
žuotės Italijoje ir Prancūzijoje J. Zenkevičius tikrai galėjo daug ko pasimokyti 


56 Jėzef Ignacy Kraszewski. „Listy ze wsi“, S. 463-464. 
gnacy y 


IV. SANKT PETERBURGE 145 


iš savo jaunesniojo draugo. Tačiau akademijos gyvenimas, matyt, nebuvo įgavęs 
tų spalvų, kuriomis jį piešia J. Zenkevičiaus nekrologo autorius. - | 

Antra vertus, kai kas iš to meto, kurį aprašė J. I. Kraševskis, nepakito per 
visą J. Zenkevičiaus gyvenimą. Tas „kai kas“ — tai pirmiausia portretinės jo 
studijos. Net po tapytojo mirties jo draugo A. Romerio ir Lvovo muziejaus 
Dailės skyriaus konservatoriaus tapytojo Edvardo Paulavičiaus susirašinėjime 
dėl Lietuvos dailės kolekcijos komplektavimo muziejuje išryškėja, kad iki pat 
J. Zenkevičiaus mirties jo studijos („Senio galva“ ir t. t.) buvo laikomos tuome- 
tinės tapybos gražiausiu pavyzdžiu. O prie stambesnių kompozicijų eita labai 
nenoriai, neskubant, po ilgų parengiamųjų darbų ir tik po kūrybinių kelionių 
į Prancūziją ir Italiją. 

Dailininkui profesionalui, siekusiam verstis tuo amatu Rusijos imperijoje, 
buvo būtinas bent koks iš akademijos teikiamų dailininko laipsnių. Jų buvo 
penki: žemiausias - „neklasinio dailininko“, paskui — trijų laipsnių „klasiniai“ 
ir galiausiai pats didžiausias įvertinimas - akademiko titulas. Kiekvienam tų 
titulų gauti buvo nustatyta tam tikra tvarka. Kandidatas turėjo būti laimėjęs 
atitinkamą skaičių medalių ir premijų kasmetėse parodose ir kartu su prašymu 
suteikti jam norimą dailininko vardą pristatyti akademijos valdybai dokumen- 
tus ir kartais konkretų kūrinį. Pažymėtina, kad tik nedaug akademijos studentų 
tuos laipsnius gaudavo. Ne visiems jų ir reikėjo. Mat, kaip jau rašyta, pratybas 
lankydavo ir pensininkai, ir atsargos karininkai, ir turtuoliai, kuriems tapybos 
reikėjo pramogai. 

Iki 1847 m. vasaros J. Zenkevičius „surinko“ visus reikalingus įvertinimus, 
pažymėjimus, liudijimus, pritarimus ir palinkėjimus ir birželio 18 d. ryžosi nu- 
siųsti Peterburgo imperatoriškosios dailės akademijos valdybai tokį prašymą: 


Įstojęs į akademiją mokiniu 1843 m., nuolat lankiau ir piešimo, ir tapybos 
klasių užsiėmimus, vadovaujamus profesoriaus A. Markovo. Dabar piešiu iš 
natūros. Norėdamas gauti dailininko vardą aš turiu garbės įteikti akademijos 
valdybos įvertinimui vieną portretą ir piešinius, atliktus iš natūros, ir nuolan- 
kiai prašau, jei akademija pripažins mane vertu, suteikti man laisvojo daili- 
ninko vardą.57 


A Ii 


akademijos valdyba pripažino J. Zenkevičių „neklasiniu dailininku portretų ta- 


57 Jono Zenkevičiaus prašymas Peterburgo dailės akademijos valdybai. RCVIA, f. 789, ap. 1 
(II dalis), b. 3174, 1. 110. 

pytoju“. Ko nors daugiau dailininkas ir nesiekė, nes aukštesniam laipsniui įgyti 
reikėjo didesnės figūrinės kompozicijos. O suteiktas jam titulas, nors ir nejei- 
nantis į „rangų lentelę“, vis dėlto garantavo teisę „gyventi Rusijos imperijoje, 
kur tik jis panorės“. Ta proga buvo įteiktas toks dokumentas: 


Atestatas, išduotas imperatoriškosios dailės akademijos laisvai lankančiam 
mokiniui Ivanui (Jonui - E. A.) Zenkevičiui, liudija, kad jam, pasiekusiam 
didelių laimėjimų portretinėje tapyboje, pagal Jo Didenybės pasirašytą 1840 
metų akademijos reorganizavimo įsakymą Nr. 513, akademijos taryba liepos 
10 d. suteikė neklasinio dailininko vardą, kuris patvirtintas visuotiniame aka- 
demijos susirinkime tų pačių metų rugsėjo 28 d., su teise į <...> Aukščiausiojo 
suteiktas privilegijas naudotis amžinomis ir paveldimomis laisvėmis ir teisė- 
mis stoti į tokią tarnybą, kokios tik jis, kaip laisvasis dailininkas, panorės. To 
patvirtinimui ir išduotas jam, Zenkevičiui, šis atestatas su akademijos ant- 
spaudu. Sankt Peterburgas, 1847 m. gruodžio 10 d.58 


Šis iškilmingas raštas baudžiavinėje Rusijos imperijoje buvo jau šis tas. Žan- 
daro rankos tokį dokumentą ja ia kur kas pagarbiau negu eiliniam bajorui 
išduotą pasą. Net tas egzempliorius, kuris tada buvo išduotas J. Zenkevičiui ir 
po jo mirties policijos pristavo iš Vilniaus atsiųstas į akademiją, atrodo dabar, 
po pusantro šimto metų, visai kaip naujas. Tačiau gautas dailininko vardas dar 
nereiškė, kad būtinai reikia baigti studijas. Anaiptol, galima buvo dirbti toje 
pačioje ar kito profesoriaus klasėje toliau ir siekti aukštesnio įvertinimo. 

Lygiai taip pat būdavo gimnazijose: net gavus baigimo pažymėjimą, galima 
buvo mokytis dar metus, laukiant valstybės stipendininko vietos kuriame nors 
Rusijos imperijos universitetų ar akademijų. J. Zenkevičius neskubėjo išvykti iš 
Peterburgo. Nors apie paskutinius jo metus, praleistus prie Nevos krantų, be- 
veik nieko konkretaus nepavyko aptikti, prisiminkime J. I. Kraševskio pastabas, 
rašytas 1849 m., ir žvilgterėkime į cituotą „atleistinio“ J. Isaičenkos raštelį - jį 
irgi J. Zenkevičius pasirašė 1849-aisiais, o S. Daukanto ir M. Valančiaus port- 
retų nutapymo data liudija, kad tolesnės studijos ir užsakymai vertė tapytoją 
likti Peterburge. 

O gal prie to prisidėjo ir tai, kad dailės akademijoje toliau studijavo T. Go- 
reckis, nuo 1847 m. gretas papildė Feliksas Smuglevičius, Kanuto Rusecko sūnus 
Boleslovas, nors su juo vargu ar užsimezgė bent kiek artimesni ryšiai. V. Drė- 


58 Ten pat, l. 115. 

mos studijoje apie K. Rusecką esančioje sūnaus ir tėvo korespondencijoje bemaž 
nėra užuominų apie peterburgiškius B. Rusecko draugus, o tai verčia manyti, 
kad šis Lietuvos visuomenės atstovas buvo atokiau nuo J. Zenkevičiaus bičiulių 
būrelio. Prie jų turėjo šlietis 1863 m. sukilimo didvyris E. Liudkevičius ir dar 
keli kiti lietuviai studentai. Tiesa, 1847 m. net nesistengdamas gauti kokį nors 
dailininko vardą, į Italiją išvyko A. Žametas, su kuriuo J. Zenkevičių likimas 
vėl buvo suvedęs 1858 m. žiemą tolimojoje Romoje. 

Beje, neatmestina ir tokia galimybė, kad J. Zenkevičius, gavęs laisvojo dai- 
lininko vardą, pasinaudojo tomis privilegijomis, kuriomis taip gausiai caras 
Nikolajus I apdovanodavo dailės akademijos auklėtinius, t. y. jis galėjo gyventi 
ne tik Peterburge, bet ir „kur tik panorės“. Štai ką sužinome iš vieno jo byloje 
likusių dokumentų: 


Kauno gubernijos bajoras Jonas Zenkevičius 1847 m. rugsėjo 28 d. buvo 
pakeltas į laisvuosius neklasinius dailininkus, o jam išduotas atestatas, pa- 
gal kurį jis gali gyventi Rusijoje kur įsigeis, ir pažymėjimas apie bajorystę 
akademijos yra išsiųstas Kijevo švietimo apygardos globėjui kartu su 1848 m. 
birželio 21 d. raštu Nr. 6181 ryšium su jo (t. y. J. Zenkevičiaus - E. A.) parodytu 
noru pradėti dirbti Rovno gimnazijos piešimo mokytoju <...>.59 


Šio dokumento data - 1849 m. birželio 8 d., t. y. beveik metams praslinkus 
po tame dokumente minimo pirmojo liudijimo apie J. Zenkevičiaus priklausy- 
mą „akademistų“ luomui išsiuntimo į Kijevą. Galiausiai tai, kad J. Zenkevičius 
dar 1850 m. pavasarį buvo Peterburge, - neabejotinas dalykas. Vadinasi, per 
tuos trejus metus nuo tada, kai jam buvo suteiktas dailininko vardas, jis bandė 
rasti patikimą pragyvenimo šaltinį, bet dėl visai aiškių priežasčių nepasinaudo- 
jo galimybe pasidaryti gimnazijos mokytoju. 

Kas lėmė tokius tapytojo gyvenimo vingius? Gal tai, kad Rovnas tiek pat 
toli nuo Žemaitijos kaip ir Peterburgas? O gal S. Daukanto ar P. Smuglevičiaus 
žodžiai, po keleto metų ištarti abejojančiam dėl pasirinkto kelio teisingumo 
M. Akelaičiui („<...> pasiėmęs tarnystę nieko nepadarysi nei kitiems, nei sau 
<...>“)? Matyt, įtakos turėjo ne tik abi šios sąlygos, bet ir V. Narbuto užsakymas 
nutapyti lietuvių nacionalinio judėjimo veikėjų ir kelių kitų istorinių asmenybių 
portretus. Toks užsakymas turėjo reikšti, kad kūrybiniame akte tarsi susilieja 
ideologiniai ir ekonominiai-materialiniai stimulai. Tapyti portretus tų, kurie 


59 Peterburgo dailės akademijos valdybos raštas Kijevo švietimo apygardos globėjui. RCVIA, 
f. 789, ap. 1 (II dalis), b. 3174, 1. 114. 

mieli protui ir širdžiai, ir dar gauti už tai pinigų pragyventi - juk tik tokia gali 
būti sąžiningo dailininko svajonė. 

"Tą patį galėtume pasakyti ir apie T. Goreckį, kuriam V. Narbutas taip pat 
užsakė keletą šeimos portretų Ketūnų dvaro galerijai ir kuris, beje, irgi portre- 
tavo M. Valančių. Pabandykime atskleisti tą kontekstą, kuriame savo vietą rado 
abiejų bičiulių nutapyti paveikslai. 

Dabar iš visos V. Narbuto kolekcijos, vėliau paveldėtos Konstantino Joku- 
bauskio vaikų, tik du — S. Daukanto ir M. Valančiaus - portretai yra žinomi ir 
prieinami žiūrovui. Kiti dingę ar bent nežinoma jų vieta. Tačiau, kaip jau rašyta 
įvadinėse mūsų pasakojimo dalyse, M. Brenšteinas XX a. pradžioje surašė visus 
paveikslus, buvusius Ketūnų dvaro galerijoje. Paveikslų rinkinį sudarė 27 portre- 
tai: 5 Narbutų giminaičių iš Zabielų šeimos, Jono, Eanos Juozapo, Dominyko 
ir Vladislovo Narbutų, Benignos Stripeikaitės - Vladislovo motinos ir Dominyko 
žmonos - Narbutienės, Anelės Narbutienės, Zofijos Narbutaitės-Jokubauskienės 
ir paskutinio vyro iš Burbų giminės, iki XIX a. vidurio valdžiusio Tytuvėnus. 

Ši pati gausiausia kolekcijos dalis buvo tradicinis žemaičių bajoro interjero 
atributas, kurį labai vaizdžiai aprašė L. Jucevičius „Žemaičių žemės prisimini- 
muose“. Anot jo, žemaičių bajorų namuose: 


„„Nerasi šaunių baldų: kuklučiai uosio arba ruplio beržo krėslai ir sofos, 
aptrauktos žydru muaru, staliukai, komodos to paties medžio, ant jų - Rusų, 
kai kada Saksų porcelianas, simetriškai išrikiuotas stovi it pardavimui. Ant 
sienų kabo senolių portretai arba nelabai kokios graviūros su juodalksnio rė- 
meliais, o jose - Sūnaus palaidūno istorija, Keturi metų laikai, Penkios pasau- 
lio dalys, Kunigaikščio Poniatovskio mirtis ir begalė viešpataujančių asmenų 
arba karinių garsenybių atvaizdy..299 


Tačiau Ketūnų interjere buvo kažkas tokio, kuo, matyt, per daug nesistebėjo am- 
žiaus pradžioje M. Brenšteinas, bet tikriausiai būtų labai nustebęs XIX a. viduryje 
L. Jucevičius. Mat V. Narbuto kolekcijos mažesnė dalis buvo sudaryta iš šių portretų: 

„Steponas Čarneckis su šarvais“, „(Jonas Henrikas) Dombrovskis prancūzų kariuo- 
menės stovykloje“ ir patys įstabiausi (!) - T. Kosciuškos, A. Mickevičiaus, M. Valan- 
čiaus ir S. Daukanto portretai - visi šeši tapyti J. Zenkevičiaus 1847-1854 m. 

Puiki XIX a. Lietuvos dailės istorikė R. Janonienė patikslina, kad toje šeimos 

galerijoje būta ne Dombrovskio, bet Henriko Dembinskio, Napoleono I armijos 


60 Liudvikas Jucevičius. „Žemaičių žemės prisiminimai“, p. 462. 

karininko, 1831 m. sukilėlių būrio vado, 1849 m. Vengrijos sukilimo -dalyvio, 
atvaizdo'“. Ši korekcija dar labiau išryškina ikonografinę,Narbutų šeimos at- 
minties formą, patriotinę liniją ir pagarbą lietuvių herojams. 

Dar daugiau, kolekcijoje nebuvo tradicinių valdovų, „viešpataujančių“ asme- 
nų, juolab Romanovų dinastijos atstovų fizionomijų — joms neatsirado vietos 
šalia kuklaus paveikslo, įamžinančio istoriką ir rašytoją S. Daukantą. Kaip tik 
ši aplinkybė geriausiai parodo, koks savimonės tipas klostėsi pažangiausioje že- 
maičių bajorijoje praėjusio šimtmečio viduryje. 

T. Goreckio teptukui priklausė „Piligrimas prie Šv. Petro bazilikos Romoje“ 
ir šio rinkinio paveikslai: apie 1850 m. tapyti Zofijos Narbutaitės-Jokubauskie- 
nės (greičiausiai Vladislovo Narbuto sesers) ir paties užsakovo V. Narbuto por- 
tretai — vienas aliejinis, kitas nulietas akvarele. Ši detalė itin svarbi. Juk jeigu 
J. Zenkevičius istorinių asmenų portretus galėjo be jokio vargo tapyti toli nuo 
Ketūnų, o M. Valančių ir S. Daukantą, be abejonės, portretavo Peterburge, tai 
T. Goreckiui reikėjo matyti užsakovo ir jo sesers veidus. Todėl didžiausia ti- 
kimybė, kad tapytojas turėjo apsilankyti Ketūnuose ir, kaip tada buvo įprasta, 
vietoje tapyti portretus. 

Taip pat neatmestina ir tokia galimybė, kad J. Zenkevičius vyko kartu su 
draugu. Juk 1849 m. ir T. Goreckis, kuriam buvo suteiktas neklasinio dailininko 
vardas'“?, jau galėjo nekliudomai keliauti, kur širdis geidžia. Tik į užsienį vykti 
reikėjo caro leidimo. Greičiausiai J. Zenkevičius kai kuriuos Narbuto užsakytus 
paveikslus tapė Peterburge ir 1850 m. vasarą kartu su T. Goreckiu, jau gavusiu 
leidimą keliauti į užsienį, lankėsi pas V. Narbutą Ketūnuose. Galbūt J. Zenkevi- 
čius net kiek ilgiau tuomet pagyveno draugo gimtinėje, nes paskutinis tapytas 
portretas yra datuotas 1854 m. 


SIMONO DAUKANTO 
IR MOTIEJAUS VALANČIAUS KELIU 


Laikotarpio iššūkiai, Vidurio rytų Europos tautų pavasario aidai ir asmenybės 
branda diktavo J. Zenkevičiui ir jo draugams savo darbotvarkę. Lydėjo nuolatinė 
įtampa tarp asmeninio gyvenimo poreikių ir tarnystės lietuvių visuomenės rei- 


6: Rūta Janonienė. „Apie Joną Zenkevičių ir kitus“, p. 73. 
162 Peterburgo dailės akademijos valdybos nutarimas. RCVIA, f. 789, ap. 1 (II dalis), b. 3501, 
11-10. 

kalarns. Kaip tik tuo metu dailininkas gavo dar vieną didelį užsakymą - Romos 
katalikų dvasinė akademija paprašė nutapyti naujai įšventintų Rusijos imperijos 
vyskupų portretus, kuriuos, anot minėto nekrologo autoriaus, dailininkas kūrė 
iki 1857 m. Matyt, dalį šių paveikslų jis galėjo tapyti Peterburge, nes vienas iš 
portretuotų asmenų - naujai įkurtos Saratovo diecezijos vyskupas Kahnas dau- 
giau laiko leido sostinėje, o ne tolimoje vyskupystėje. Galiausiai 1857 m. J. Zen- 
kevičius jau pasirodo Vilniuje, su kuriuo ilgainiui nebesiskyrė. 

Tad nuo 1850 m. vasaros dailininko apsilankymai Peterburge darėsi tik frag- 
mentiški. Išvykus iš sostinės S. Daukantui ir P. Smuglevičiui, dailininko aplinka 
keitėsi, pažįstamų veidai jaunėjo, ryšiai sudėtingėjo, idėjiniai grupių ir grupelių 
skirtumai tik aštrėjo. Nors tuo metu į Peterburgo lietuvių studentų gyvenimą 
įsiliejo naujų jėgų, nors tarp tų atvykėlių buvo daug gabių žmonių, kurie studi- 
javo dailės akademijoje ar kitose sostinės aukštosiose mokyklose, J. Zenkevičius 
kaskart vis labiau darėsi tik svečias tame mieste, kuriame prabėgo jo brandžios 
jaunystės dešimtmetis. Visi tie, su kuriais siejosi jaunų dienų idealai, kultūrinės 
veiklos siekiai, jau gyveno Lietuvoje. 

Vis labiau aiškėjo, kad tenai, o ne kur kitur, ne Rusijos didmiesčiuose ir ne 
Paryžiaus Monmartre ar Romos Via Babuina - dailininkų gyvenamuose kvar- 
taluose - buvo pažadėtoji žemė, be kurios buvo sunku gyventi, kurios oras da- 
rėsi būtinas. 

Prasidėjo kone mobiliausias dailininko gyvenimo laikotarpis. Nors mažoka 
duomenų, kad būtų galima tvirtai pasakyti, kur, kada ir kaip jis keliavo, beveik 
kasmet likdavo jo pėdsakų kažkur netoli gimtinės, greta vietų, kuriose gyveno 
S. Daukantas, prie Varnių, kurių viešpats tada buvo dailininko nepamirštan- 
tis M. Valančius, nuolat jaučiantis globėjišką ir mecenatišką pareigą aprūpinti 
užsakymais tą, kurį kadaise paakino kūrybiniam darbui. Matyt, ne be M. Va- 
lančiaus protekcijos buvo išrūpintas ir solidus Peterburgo dvasinės akademijos 
užsakymas, o ir Žemaičių vyskupystės kulto įstaigose nestigo darbo. 

Tačiau, kaip ir S. Daukantas, anuo metu keliavęs iš Varnių į Tučius pas 
savo senąjį bičiulį Feliksą Kontrimą, į Svyrlaukį pas Petrą Smuglevičių, taip 
ir J. Zenkevičius iki šešto dešimtmečio pabaigos neturėjo nuolatinės gyvena- 
mosios vietos. Tik atsitiktinių šaltinių užuominos, tik atsargios prielaidos, la- 
biau paremtos intuicija negu patikrintais faktais, leidžia susidaryti jo ir visos 
jaunųjų S. Daukanto draugų kartos gyvenimo vaizdą. Pagaliau paties J. Zen- 
kevičiaus kelias yra savotiška informacija apie tai, kas vyko jo bičiulių akiraty- 
je, kur Ketūnai, Svyrlaukis, rūmų kontūrai ir tirpstančios užmaršties migloje 

V. Narbuto ar P. Smuglevičiaus figūros kažkur judėjo, kažką darė ir stengėsi 
padėti kitiems. so | 

Štai viena tokių iškalbingų detalių, kurių aptinkame V. Drėmos veikale apie 
K. Rusecką. Autoriaus pateiktuose K. Rusecko laiškuose randame keletą labai 
svarbių užuominų, patvirtinančių V. Narbuto veiklos kryptį. 1855 m. rugpjūčio 
23 d. dailininkas rašė savo sūnui Boleslovui apie T. Goreckio nuotykius: 


Goreskis išvažiuoja dviem metams savo lėšomis, ir, kaip pastebėjau, jo 
kišenė visai tuščia. Kalbama, kad grįždamas iš užsienio jau Varšuvoje pasi- 
skolinęs 50 rublių parvykti į Vilnių. Jo paveikslėlį nupirko kažkoks Narbutas, 
sumokėjo 600 rb. Rado jis (T. Goreckis - E. A.) protektorių Kurše. Paliko ten, 
kaip girdėjau, penkis paveikslus, kurių tarpe ir „Komuniją“. Jo paveikslus turi 
paleisti į loteriją, o tuo tarpu tie ponai šių paveikslų sąskaiton paskolino jam 
dabar 2000 rb. Loterija turi būti padaryta 3000 rb sumai..293 


Šalia vienas kito minimi du mecenatai, tuo pačiu metu gelbstintys skolose 
skendintį dailininką, inspiruoja mintį apie tikrą jų ryšį. Kas galėjo būti tie 
Kuršo „ponai“, paminėti K. Rusecko laiške? Jei pačioje Lietuvoje ant pirštų 
buvo galima suskaičiuoti tuos dailės mylėtojus, kurie, norėdami gero krašto 
kultūrai, pirko vietinių dailininkų paveikslus, tai ką jau kalbėti apie vokiečių 
baronus. Juo labiau, kad loterijos organizavimo faktas kalba, jog kaip tik para- 
ma "T. Goreckiui, o ne asmeninių apartamentų puošimas buvo šios priemonės 
tikslas. 

Čia vėl dingteli mintis apie Svyrlaukio dvare susibūrusius lietuvių kultūros 
veikėjus. Juk 1855 m. ten, į Kuršą, nusikelia S. Daukantas, nusivylęs M. Valan- 
čiumi ir radęs Svyrlaukyje draugą ir gydytoją. Kaip minėta, tuo laikotarpiu 
Svyrlaukyje kūrė M. Akelaitis, tapytojas E. Smuglevičius, lankydavosi Peterbur- 
go ir Dorpato (Tartu) aukštųjų mokyklų studentai lietuviai, kurie pakeliui į na- 
mus per atostogas aplankydavo pagarsėjusį Peterburgo lietuvių organizatorių. 

Dabar darosi akivaizdesnis ir V. Narbuto ryšys su Svyrlaukio savininku. 
Juk J. Geištoras, su įtarumu žiūrėjęs į P. Smuglevičiaus šalininkus, nenoromis 
informavo apie pinigines rinkliavas ir apie Svyrlaukio „eksperimento“ daly- 
vius. (Greta J. Valavičiaus, A. Erdmano, T. Jasienskio, greičiausiai turėtų būti 
minimas ir J. Kudrevičius, pas kurį 1861 m. slapstėsi M. Akelaitis.) Iš to kiltų 
mintis, kad P. Smuglevičiaus organizacinės veiklos planuose buvo ne tik litua- 


163 Vladas Drėma. Kanutas Ruseckas, p. 212. 

Tadas Goreckis. 
Aklas elgeta su berniuku. 1843 m. 
LDM 


IV. SANKT PETERBURGE 155 


nistinių tyrinėjimų skatinimas (tai liudija M. Akelaičio laiškai A. H. Kirkorui 
ir J. I. Kraševskiui), bet ir kitų kultūros sričių plėtojimas... .. | 

Dėl tokių asmeninių ryšių tinklo, idėjinės Svyrlaukio aplinkos orientacijos, 
toli siekiančių pozityvios veiklos planų aiškus darosi tas kontekstas, kuriame 
telpa lietuvių istoriko S. Daukanto darbų puslapiai ir atsiveria naujos jo socia- 
linio statuso to meto Lietuvos visuomenėje interpretavimo perspektyvos, lei- 
džiančios kiek kitaip, negu įprasta, išryškinti S. Daukanto asmenybę ir lietuvių 
nacionalinio judėjimo „žemaitišką“ (tiksliau, bajorišką) etapą. 

Kartu galime kalbėti apie S. Daukantą kaip visos kartos lietuvių inteligentų 
auklėtoją ir ugdytoją. Ko verti vien lietuvių istoriko laiškų J. Zenkevičiaus ben- 
dramoksliui iš Kražių laikų V. Andriejauskiui žodžiai: 


Prašom mokytis ir gilintis savo dalyke, kuriam pasišventei, o laisvom va- 
landėlėm skaityti naudingas istorijos arba kelionių knygas, bet ne romanus, 
kurie nieko neduoda, tik atima laiką ir kvailina jauną protą. Venk nenaudin- 
gy kompanijų..294 


Tos eilutės buvo parašytos 1847 m. V. Andriejauskiui mokantis Maskvos 
universiteto Medicinos fakultete. Jose - rūpestis jaunosios lietuvių inteligentų 
kartos kvalifikacija, morale ir visu tuo, kas turi rūpėti auklėtojui. Ir čia visai 
rimtas klausimas: ką galėjo ir ką turėjo kalbėti S. Daukantas tiems kražiš- 
kiams mokiniams, kurie su J. Zenkevičiumi gyveno Peterburge, kai jų neskyrė 
labai ilgos Rusijos kelių mylios, jeigu jie galėjo matytis kasdien ir turėjo lai- 
ko pasakyti subtiliau tai, kas laiškuose įgijo tik lakoniškos direktyvos formą. 
Šioje situacijoje galime nevaržyti savo vaizduotės teigdami, kad J. Zenkevičiui, 
T. Goreckiui, V. Narbutui ir kitiems visa tai buvo kalbama keliolika kartų, o į 
juos pačius buvo žiūrima kaip į sąmoningus talkininkus ir būsimus didžiųjų 
darbų tęsėjus. 


64 1847 m. rugpjūčio 14 d. S. Daukanto laiškas V. Andriejauskiui. Simonas Daukantas. Raštai, 
t. 2, p. 711. 

V. Kelionės ir sugrįžimai 


ĮKALINTA MŪZA 


a. Vidurio Europa nebuvo ramus kontinentas. Nors neatsirado 
XIX ios kuri būtų ėmusi iš naujo braižyti jos politinio žemėlapio 
kontūrus, revoliucijos židiniai, įsiliepsnodavę tai šen, tai ten, priversdavo su- 
abejoti iliuzine ramybe. Vienos kongreso tvarka pamažu keitėsi, o Europos 
žandaras - Rusijos imperija, kurios valdžion buvo patekusi Lietuva, artėjo prie 
socialinių lūžių slenksčio. Rusijos pralaimėjimas Krymo kare buvo lemiamas 
veiksnys, apsisprendžiant imtis reformų net didžiausiame tautų kalėjime, kokiu 
buvo Romanovų imperija. 

Politinės laisvės viltys pamažu skleidėsi Rusijos visuomenėje, tačiau kon- 
servatyvusis pradas buvo stipresnis. Kaip ir viskas šioje imperijoje, meno pro- 
cesai buvo labai stipriai suvaržyti oficiozinės akademinės sistemos reguliavi- 
mų. Dailės ir dailininkų socialinio prestižo ir emancipacijos reiškiniai buvo 
stabdomi valdžios nustatytos tvarkos ir labai silpnai išvystytos meno rinkos. 
Lietuvos dailės raidos sąlygos buvo dar blogesnės, nes čia demokratizacijos 
tendencijos, anticarinės nuotaikos buvo sumišusios su nacionalinio išsivada- 
vimo lūkesčiais. 

Nuslopinus dekabristų maištą Rusijos caras Nikolajus I baiminosi iš Vakarų 
Europos atsiritančių revoliucinių permainų aido. Santykinė kultūrinė-informa- 
cinė imperijos izoliacija negalėjo neveikti meno proceso. Tik po caro Nikola- 
jaus I mirties ir Aleksandro II atėjimo į sostą prasidėjęs liberalinis atlydys pla- 
čiau atvėrė imperijos sienas. Po 1856 m. palengvėjusiomis galimybėmis keliauti 
į užsienį pasinaudojo ir daugelis Lietuvos menininkų, dažnai it apie uždraustą 
vaisių svajoję apie Paryžiaus ir Romos dailininkų dirbtuves, akademijas ir mu- 
ziejus. Ypač juos viliojo Italijos spalvos ir didžiųjų dailės meistrų palikimas. 

Tačiau tikrovė dažnai buvo negailestinga, o svajonės likdavo tik svajonėmis. 
Tikrovę lėmė valdžia ir begalinis jos siekis reguliuoti viską. ir visur nuo mėno 
turinio cenzūros iki menininkų kasdienio gyvenimo. XIX a. vidurio Rusijoje 
dailininkas arba kurios nors kitos profesinės grupės inteligentas, gavęs iš „jo 
didenybės“ leidimą gyventi Rusijos imperijoje „kur širdis geidžia“, kartu su 
nuostabia kilnojimosi laisvės privilegija įgydavo ir kai ką kita, kas galėtų būti 
pavadinta to paties medalio antrąja puse. Juridiškai nelaisvas žmogus, įkalintas 
baudžiaviniuose santykiuose, to dar negalėjo patirti. 

Žinojimas kaip mokslinis pažinimas, griežta savianalizė ir bet koks kitas 
skverbimasis į kadaise graikų Erinijų saugomą paslapčių pasaulį šalia aistrin- 
gos dvasinio turtėjimo ekstazės kelia nerimą, laikinumo pajutimą, bejėgiškumą. 
Taip ir laisvė nuo vietovės, nuo to ketvirtainio, kuriame baudžiavinės epochos 
žmogus užgimsta, auga, bręsta ir miršta ir prie kurio materialiai bei juridiškai 
yra „pritvirtintas“, tarsi sujaukia tą natūralių ryšių su aplinka pasaulį, tą kadaise 
amžiną atrodžiusią kasdienės egzistencijos sistemą ir išmeta laisvą individą į 
tokią erdvę, kurioje jau jis pats turi būti sau viešpačiu ir nuspręsti, kaip, kur ir 
kodėl gyventi. 

Dar daugiau, ta laisvė gyventi kur panorėjus kartais verčia pagalvoti, ar verta 
apskritai gyventi. Individas privalo pats mąstyti, kas bendruomenės, kolekty- 
vinės sąmonės žmogui paprastai būdavo nuleidžiama „iš viršaus“ - Dievo ar 
imperatoriaus, gal net dievo imperatoriaus ir gausybės pusiau „šventų“ tarpi- 
ninkų. Toks žmogus neretai pasmerkiamas tapti savotišku keliautoju, klajūnu, 
ieškančiu ir ne visada randančiu kur pritapti. Toks žmogus anoje visuomenėje 
visada buvo tam tikra išskirtinybė. Tipiškas jis taps vėliau. 

XIX a. pirmoje pusėje Europos rytuose menininkas dar tik pradeda vaduotis 
iš tradicijos narvo, o jo socialinis statusas labai lėtai ima lukštentis iš senųjų 
amatininkų ir rankų darbo meistrų aplinkos. Tai uždelstų, bet intensyvių men- 
talinių permainų vieta ir laikas. Lietuvos menininkas atstovauja neįprastam 
savo epochai egzistenciniam tipažui. Jis - ir gerbiamas, ir kartu kažkur visuo- 
menės užkulisyje. Jis - ant pjedestalo ir kartu giliame pogrindyje. Jis - būtinas 
tuomečio aristokratiško intelektualų salono puošmena, bet ir kai kas kitas, ką 
to meto diduomenė linkusi skirti prie tarnų. 

Ano meto mėlyno kraujo pasaulio didieji turi gerokai pagalvoti: kviesti ar 
nekviesti prie šeimos iškilmių stalo kokio nors gastroliuojančio muzikanto ar 
aktorių trupės „žvaigždės“. Galima per koncertą mesti jai rožių puokštę, brautis 
į scenos užkulisius ir klūpant reikšti susižavėjimą teatro artiste, net švaistyti jos 

paramai tokius pinigus, kurių normalus valdininkas - tuometės Rusijos biu- 
rokratinės mašinos sraigtelis nė sapnuoti nesapnuodavo,.bet sutapatinti save - 
viešpataujančio luomo atstovą — su sielos linksmintojais jokiu būdu. „Apyauš- 
rio dalios“ siužetas, Balio Sruogos poetine ir dramaturgine išmone taip giliai 
įsirėžęs mums į sąmonę, nors ir apytikriai, vis dėlto gana aiškiai perteikia tą 
situaciją, kai menininkas aristokrato akyse buvo tik varganas klientas, toks pat 
baudžiauninkas kaip ir kiti, tik dainuojantis ar šokantis, o ne ariantis lauką 
arba klojantis ponui lovą. XIX a. viduryje, be abejonės, nerasime nė vieno siu- 
žeto, kuris visiškai atitiktų minėtą pavyzdį. B. Sruoga aprašė įvykius, gerokai 
peržengusius XVIII a. ribą. XIX a. Lietuvos aristokratija jau buvo apsišvietusi 
ir mačiusi šiokių tokių naujovių Paryžiuje ir Austrijos sostinėje Vienoje, todėl 
realiai menininkų-baudžiauninkų „luomas“ jau buvo išnykęs. 

Įkalintos mūzos epochai Rusijoje einant prie pabaigos pamažu keitėsi me- 
nininkų socialinis ir simbolinis statusas, o menininko veiklos prestižas augo. 
Menininkus-tarnus išstūmė kita karta žmonių, pasirinkusių klaidų ir pavojingą 
tarnystės mūzoms kelią. Vilniaus miesto teatre tarp Tiškevičių rūmų orkestro 
muzikantų, griežusių garsiuosiuose baliuose, baudžiauninkų bemaž nebuvo. 
Aukštuomenė puikiausiai suprato, kad tinkamai glostyti sielą gali tik laisvai 
samdomas muzikantas, artistas, menininkas. Artėjama prie supratimo, kad 
prievarta versti dirbti šitokį šventą darbą - tai blogo, azijietiško, nekultūringo 
skonio pavyzdys. 

Tiesioginis dvasinis ir fizinis prievartavimas - tolimos praeities dalykas 
XIX a. Lietuvos aukštuomenėje. Tik tenai, gūdžioje praeityje, tik Augusto III 
laikais, Vilniaus vaivados kunigaikščio Karolio Radvilos (Panie Kochanku) ba- 
liuje galima buvo šaudyti pistoletu prie stalo ar vaikytis rūmų kieme tarnaites. 
Bet garlaivių, pasirodžiusių Nemune ir Neryje, eroje tokie dalykai triukšmingai 
buvo nuversti nuo vertybių hierarchijos viršaus. Tik kokiame nors Jo imperato- 
riškosios didenybės kanceliarijos III skyriaus raporte galėtume aptikti, kad kaž- 
kur Rusijos gūdumoje koks nors pasileidęs dvarininkas įsakė visų akivaizdoje 
su vilkšuniu paguldyti jauną valstietę, pasipriešinusią gašliems pono įgeidžiams. 
Tai jau gėda ir net kriminalas! 

Taigi laikotarpis prieš pat baudžiavos panaikinimą ir valstiečių reformą Ru- 
sijoje meno žmogui buvo labai sudėtingas. Ir nors saloniniuose pašnekesiuose 
poetų, dailininkų, muzikantų ir aktorių vardai buvo tariami nuolat ir garsiai, 
nors tradicinis bajoro ar bajoraitės dienoraštėlis mirgėte mirgėjo skambiomis 
poezijos eilutėmis, kai pradedantis garsėti to meto Vilniaus kultūrinio gyveni- 

mo organizatorius rašytojas ir mokslininkas A. H. Kirkoras ėmė neslėpti savo 
romano su teatro aktore Helena Majewska, pasigirdo visokiausių apkalbų. O 
kas dėjosi, kai šis veikėjas ėmė ir vedė ją... Vilniaus grietinėlei A. H. Kirkoro 
išsilavinimas ir mokslinis aktyvumas nebuvo svarbiausias jo socialinį statusą 
lemiantis dalykas. 

Išsipusčiusiai, karietuotai, prancūzuojančiai publikai, aukojančiai keliasde- 
šimt tūkstančių kokioms nors iškilmėms caro garbei surengti, šis kultūros vei- 
Kita vertus, tai buvo ženklas link vis labiau demokratėjančios gyvensenos ir dar 
daugiau ją išryškinusios realizmo literatūros visoje Europoje. 

Tuomečio inteligento, ypač atstovaujančio laisviesiems menams, t. y. laisvai 
praktikuojančio ir nesančio valdinėje tarnyboje dailininko ar muziko, tykojo 
ir kitokie pavojai. Tapdamas laisvas nuo bendruomeninio, griežtai sunorminto 
gyvenimo būdo, jis nesunkiai galėjo įsipainioti į romantinės vienatvės pinkles, 
kas dažnai ištikdavo jautresnės sielos jaunuolius, kurie, pasibaigus griežtam 
gimnazijos gyvenimui, tarsi sutrikdavo ir prarasdavo tos jaunatviškos ramybės, 
to uniformuoto pastovumo ir saugumo jausmą, lydėjusį per pasivaikščiojimus 
po gimnazijos koridorius. Tad ir baigusius mokslą J. Zenkevičių, T. Goreckį, 
V. Narbutą netruko užgriūti visi šie schematiškai ir kampuotai nupiešti laisvo 
kūrėjo kelio sunkumai. 

Pirmaisiais Aleksandro II valdymo metais liberalinio atlydžio pagundos pa- 
dėjo atsigauti Vilniaus - svarbiausio Lietuvos kultūros ir meno centro - kultūri- 
niam gyvenimui. Didėjo intensyviai kuriančių dailininkų susitelkimas, pamažu 
daugėjo užsakymų ir visuomenės rūpesčio dėl lietuvių dailės ateities. Tai buvo 
metas, kai Lietuvos šviesuomenė sukūrė pirmą viešą muziejų ir prabilo apie 
nacionalinio meno turtus. 

1856-1863 m. buvo itin svarbūs meno gyvenimo budinimui. Rusų valdžios 
apsisprendimas palengvinti užsienio pasų (t. y. leidimų išvykti į Vakarų Eu- 
ropą) išdavimo sąlygas šiek tiek plačiau atvėrė tautų kalėjimo vartus Lietuvos 
menininkams. Vakarų Europos muziejų, akademijų turtai priartėjo, o Italijos 
saulės šviesa ėmė šviesti ne tik iš senųjų meistrų drobių. Kultūrinė atmosfera, 
tūkstančiai dailininkų, kurie veržėsi didžiosios tradicijos link, daugybė archi- 
tektūros ir urbanistikos paminklų, neregėta gamta, kurios koloritas ir švieso- 
tamsa negalėjo neužburti iš šiaurės rūko išnirusios vaizduotės. 

Susidariusios Vakarų kultūros pažinimo sąlygos daugelio labiau patyrusių 
meno žmonių jau tada buvo suprantamos kaip laikinos, lyg nepastovus klima- 

tas, priklausąs nuo Rytų despoto įnorių. Šitai paliudija Lietuvoje senusio, Italijo- 
je ilgai gyvenusio tapytojo Kanuto Rusecko 1858 m. liepos 11 d. laiško, nusiųsto 
sūnui Boleslovui į Romą, žodžiai: 


Atrodo, kad jūs tikitės pasaulyje gyventi tūkstantį metų, o tris šimtus iš 
jų praleisti Romoje, - po šimto metų gal ir pradėsi naudotis savo buvimu ten. 
Žinai, pas mus (Rusijoje - V. D.) viskas priklauso nuo fantazijos. Šiandien 
galima keliauti, o greit gal vėl nebus leidžiama. Taigi stenkis, kad kiekviena 
diena tau būtų tikrai svarbi, giliai apmąstyk ką matei, tokiomis dienomis 
turėk dienoraštį, jame aprašyk kiekvieną smulkmeną ir siųsk man?“ 


Išmintingi rūpestingo tėvo žodžiai, nepaprastai taiklus ir kone pranašiškas 
pastebėjimas apie Rusijos imperijos kultūros žmogaus lemtį ir būtinybę elgtis pro- 
tingai, derinti jausmą ir savidisciplinavimą. Visa tai labai tiko mūsų herojams. 


VILNIAUS TAPYBOS AKADEMIJA IR AKADEMIKAI 


Meninės aplinkos susiformavimas, palankaus dailės kūrybos klimato atšili- 
mas priklausė nuo daugelio aplinkybių. Mūsų pasakojamos istorijos atveju 
pirmiausia turime pabrėžti tradicinius mecenato ir kliento santykius, kurie 
užsimezgė tarp darbštaus Peterburgo dvasinės akademijos auklėtinio tapytojo 
J. Zenkevičiaus ir garsios savo kilme bei meninėmis aspiracijomis Romerių 
šeimos. Vilniaus tapybos akademijos atsiradimas ir jos akademikų meninės 
piligrimystės pradžia yra neabejotinai susiję ir su naujomis viešojo meninio 
gyvenimo kryptimis. 

Dabar neįmanoma tikrai pasakyti, kada J. Zenkevičius pirmąsyk pamatė 
Vilnių, nėra žinomi ir visi tie dvarai bei dvareliai, kurių savininkų užsakymai 
padėjo verstis šiam kitų pragyvenimo šaltinių neturinčiam dailininkui. Aukš- 
čiau aprašyti užsakymai greičiausiai buvo ne vieninteliai. Turėjo būti ir kitų. 
Paprastai persikeliama iš vienos darbo vietos į kitą būdavo po tradicinės nu- 
tapytų bajorų šeimynos portretų apžiūros, kurioje neišvengiamai dalyvaudavo 
keletas giminaičių. 

Štai žvilgtelėję į vieną iš turtingiausių to meto Lietuvos kultūros istorijos šal- 
tinių - J. Zenkevičiaus draugo ir globėjo Edvardo R6merio (1806-1878) dienoraš- 

tį, randame užuominą apie dailininko darbą Belvederio dvare, XIX a. viduryje 
priklausiusiame Burbų giminei'9“. O ketūniškių Narbutų genealogija rodo juos 
buvus artimus gimines. Čia nesunku daryti prielaidą, kad V. Narbutas galėjo re- 
komenduoti savo draugą turtingiems giminaičiams. Kita vertus, su Burbų gimine 
buvo susiję ir Romeriai, pas kuriuos ilgai J. Zenkevičius gyveno. Šiaip ar taip, 
iki 1856 m. J. Zenkevičius neturėjo nuolatinės gyvenamosios vietos, o jo klajonių 
maršrutai dažniausiai priklausė nuo gan atsitiktinių užsakymų. 

Skaitant K. Rusecko korespondenciją, apskritai susidaro įspūdis, kad tuo- 
metė Lietuvos sostinės aplinka, slegiama griežtos caro režimo priežiūros, vars- 
toma budrios ir visada įtarios žandaro akies, iki pat šešto dešimtmečio vidurio 
nebuvo palanki mūzų buveinės statybai. Antai 1855 m. kovo 25 d. laiške sūnui 
Boleslovui K. Ruseckas rašo: 


Mūsų dailininkų pasaulis bankrutuoja. Dmochauskas [Vincentas] išsinuo- 
mavo kažkur palivarką ir apleidžia miestą. Moračinskis [Jonas], kaip prisipa- 
žino patikimiems, nuo rugpjūčio mėnesio neturi jokio darbo ir taip pat ruo- 
šiasi, pasitraukti kur į užkampį, vienok skleidžia gandus, kad važiuoja 
į užsienį..297 


Išties daugelis parklupdytos Lietuvos dalykų varė į neviltį. Universiteto se- 
niai nelikę, nebėra ir tų menkų jo likučių, kurie buvo iki 1842 m., - Medi- 
cinos-chirurgijos ir dvasinės akademijos. Išskyrus kelias populiarių laikraščių 
redakcijas ir draugijas, nebuvo nė vieno pažangesnio organizacinio branduolio, 
kuriam rūpėtų, kaip išjudinti sustingusį kultūrinį gyvenimą, kaip praturtinti 
tą dvasinį pasaulį, kuris, viena vertus, merdėjo, kita vertus, užsidaręs aristo- 
kratų salonuose, konservatyvus ir bedvasis spindėjo visomis netikrų deimantų 
spalvomis. Štai 1852 m. viename savo laiškų poetas Liudvikas Kondratovičius 
(Vladislovas Sirokomlė), vėliau J. Zenkevičiaus ir M. Akelaičio draugas ir ben- 
dražygis, rašė: 


Vilnius šiandien ne toks, kad galėtų pralinksminti arba palengvinti dvasios 
kančias, trūksta net bendriausių miestui įprastų pramogų <...>. Teatras silp- 
nas tiek savo repertuaru, tiek aktorių vaidyba, literatūroje stagnacija...298 


66 Edvardo Romerio dienoraštis, 1868 metai. Lietuvos mokslų akademijos Vrublevskių bibliote- 
kos Rankraščių skyrius (toliau - LMAVB RS), f. 138, b. 1776, sausio 1 d. įrašas. 

167 Cit. Vladas Drėma. Kanutas Ruseckas, p. 210. 

“68 Cit. David Fainhauz. Ruch konspiracyjny na ziemiach Litwy i Biatorusi 1846-1848. Warszawa, 
1965, S. 341. 

Tiktai šešto dešimtmečio vidury, kai pralaimėjusios Krymo karą -Rusijos 
imperijos sostą užėmė caras Aleksandras II, krašto visuomenėje prabudo vil- 
tis, kad viskas persimainys į gera. Lietuvos kultūrinio gyvenimo vairininkai 
tarsi iš anksto buvo pasirengę naujojo valdovo liberaliniams žaidimams, o 
prasidėjęs valstiečių reformos rengimas buvo tarsi absoliutus pretekstas steigti 
visokias ūkines ir kultūrines organizacijas, kurios, savaime aišku, buvo būti- 
nos įstaigos, padedančios įvykdyti perversmą feodalinės visuomenės mąsty- 
senoje. 

Ypač išskirtina 1855 m. įsikūrusi Vilniaus archeologijos komisija ir Senienų 
muziejus, iškėlę sau uždavinį sutelkti visą išblaškytą Lietuvos intelektinį po- 
tencialą, rūpintis krašto praeities tyrimu, senienų kaupimu ir net gamtotyros 
darbais'99, Štai tokiame laukiamų permainų ir optimistinių siekių šurmulyje 
Vilnius ėmė traukti kaip magnetas. Įsiklausykime, kaip skamba iš atokios Že- 
maitijos rašytojo M. Akelaičio laiško A. H. Kirkorui žodžiai: 


Mielas Adomai! Ak, kaip ilgiuosi Jūsų Vilniaus. Kaip žydai Mesijaus, taip 
ir aš laukiu, kada visam laikui persikelsiu į šventą Lietuvos miestą. Visam 
laikui, sakau, nes kada ten nuvyksiu, tai manęs nė su kuolu neišvarysit. Ir 
mano kaulai atsiguls tarp Jūsų.'?“ 


Galbūt šie žodžiai nedaug skyrėsi nuo tų, kuriuos norėjo ir galėjo ištar- 
ti kitas S. Daukanto bičiulis J. Zenkevičius ir dauguma tų, kurie kantriai ir 
nuosekliai ieškojo pačių geriausių būdų ir priemonių, kaip puoselėti lietuvių 
kultūrą. 

Pagaliau nors pats S. Daukantas tiesiogiai niekam nerodė susižavėjimo taip 
atvirai ir aistringai, kaip tai darė jaunasis M. Akelaitis, neabejotinai siejo tam 
tikras viltis su Vilniumi ir ten apsistojusiais jaunaisiais savo draugais. Tai liudija 
ir S. Daukanto laiškas, istoriko Vytauto Merkio su išlygomis identifikuotam 
adresatui, minimas 1970 m. išleistoje istoriko biografijoje. 

Štai tokį vilčių ir plačių siekių kupiną Vilniaus orą 1856 m. pirmąsyk įkvė- 
pė J. Zenkevičius. Tikras jo pasirodymo šiame mieste faktas yra jau minė- 
tame E. Romerio dienoraštyje. 1856 m. balandžio 1 d. sergantį dienoraščio 
autoriaus sūnų, būsimą tapytoją A. Romerį aplanko tėvai ir „<...> ponas [Vil- 
niaus tapybos akademijos] direktorius Antanas Zaleskis, profesorius ponas 


69 Plačiau žr. Egidijus Aleksandravičius. „Caro valdžios požiūris į Vilniaus archeologijos komi- 
siją“. LTSR Mokslų akademijos darbai, A serija, 1984, t. 4 (89), p. 101112. 
Yo „Mikalojaus Akelaičio laiškai“. Tauta ir žodis, 1926, t. 4, p. 435. 


168 PRIEŠ AUŠRĄ 


si Aiks ii iii 


PP 


Jonas Zenkevičius. Eskizai. 
LMAVB RS 


Moters rankos studija. 
LMAVB RS 


V. KELIONĖS IR SUGRĮŽIMAI 


169 


L - Z- --—-—-—-—- - -—-—-0MM2 


Antanas Zaleskis. Viršelio projektas. Lietuvos valstiečių prototipai. LMAVB RS 


170 PRIEŠ AUŠRĄ 


Zenkevičius ir jo mokinys Konstantinas Brochockis, kuris kartu yra ir tos 
akademijos inspektorius...“7' Ši citata ne tik atskleidžia J. Zenkevičiaus pasi- 
rodymo Vilniuje datą ir aplinkybes, bet suintriguoja Vilniaus tapybos akade- 
mijos paminėjimu. 

Dar prieš keletą metų mūsų dienų skaitytojas, vaikščiodamas Savičiaus ir 
Bokšto gatvėmis, prie vieno sankryžoje stovinčio namo sienos galėjo perskaityti 
memorialinį užrašą, kad čia veikusi tapybos akademija. Dabar (1990-aisiais) jo 
nėra, tačiau kad tokia įstaiga buvo, kartojama Lietuvos dailės istorijos paskai- 
tose, dažnoje studijoje ar straipsnyje. Ši mokykla buvo paprasčiausios kolekty- 
vinės dailės dirbtuvės ir neturėjo oficialaus valdžios patvirtinto statuso. Tačiau 
nepamirškime, kad akademijomis buvo vadinamos ir tokio tipo studijos. XIX a. 
viduryje vien Romoje jų veikė kelios dešimtys. Ir tik keletas jų turėjo po kelio- 
lika mokinių ir po keletą profesorių. Dauguma gi buvo toli gražu ne karališkos 
ir negalėjo lygintis su monarchų, buržuazinių valstybių išlaikomomis arba mu- 
nicipalinėmis akademijomis. 

Tačiau vis dėlto akademija - nebūtinai valstybės privilegijomis apdovano- 
ta institucija. Tai savotiškas vienokios ar kitokios profesinės grupės inteligentų 
būrelis. Akademija - ta bene didžiausia S. Daukanto bendražygių svajonė, ban- 
dyta realizuoti J. K. Gintilos rankomis Alsėdžiuose, M. Valančiaus - Varniuose, 
P. Smuglevičiaus bendraminčių - Svyrlaukyje. Todėl į šį žodį, A. Romerio die- 
noraštyje vartojamą visai be kabučių ir neironiškame kontekste, reikėtų žiūrėti 
labai rimtai. Ši tapybos akademija, prie kurios veiklos dar teks sugrįžti, buvo 
kuo rimčiausias bandymas padaryti dailės srityje tai, ką kitų mokslų bare darė 
Vilniaus archeologijos komisijos vadovai. Su tokiais optimistiniais bandymais 
buvo siejami tolimi planai atgaivinti universitetą ir Vilniaus meno mokyklą prie 
jo ar visiškai atskirai. 

Anot K. Rusecko laiškų sūnui, buvo renkamos lėšos tokiai stambiai meno 
mokyklai įsteigti. Ir nors tie laiškai tik referuoja tarp dailininkų sklidusius gan- 
dus, kartais ir gandai būna iškalbūs. Štai 1858 m. liepos 23 d. K. Ruseckas rašo 
sūnui: 


Čia sudaromas projektas rimtai organizuoti didelę dailės mokyklą, kurioje 
būtų mokoma piešimo, tapybos ir skulptūros. Gubernatorius turi būti prezi- 
dentu, direktorium - adjutantas Haleris, mokytojais kviečiami universiteto 


7! Edvardo Rėmerio dienoraštis, 1856 metai. LMAVB RS, Mf. 1647 (originalas Rps BN), balan- 
džio 1 d. įrašas. 

profesorius Jelskis, aš ir Dmochauskas [Vincentas]. Patalpos turi būti buvusio 
Misionierių vienuolyno rūmuose, pritaikytomis piliečių (dvarininkų - E. A.) 
lėšomis... Tuo tarpu apie tai nieko nekalbėk, nes vos tik kas išgirsta apie šį 
planą, tuoj prasideda intrigos, netgi čia! Dabar sužinok, kuri akademija ten 
[Romoje] geriausiai įrengta. Kokias lempas naudoja modeliui apšviesti: ar 
apskritas, ar tokias, kaip tu man sakei Peterburgo akademijoje, kurių dagčiai 
sustatomi į vieną eilę, 0 ne ratu...7* 


Akivaizdu, kad politinio atlydžio ir organinio, pozityvaus Lietuvos kultūros 
vystymo vilčių atokaitoje brendo daugybė sumanymų. Kai kuriuos, kaip Vil- 
niaus archeologijos komisiją ir Senienų muziejų, pavyko sėkmingai įgyvendinti, 
bet K. Rusecko ir kitų menininkų lūkesčiai, kad bus sukurta rimta dailės aka- 
demija, neišsipildė. Dailininkai turėjo patys privačiai ar susitelkę po kelis daryti 
tai, kas tomis sąlygomis buvo praktiškai padaroma. 

Kita vertus, pats pirmasis J. Zenkevičiaus pasirodymo Vilniuje faktas neat- 
sitiktinai užfiksuotas E. Romerio dienoraštyje. Ir ne vien dėl to, kad jo sūnus 
Alfredas taip pat buvo jos lankytojas ir mokinys, bet ir todėl, kad su Romerių 
šeima beveik visą dešimtmetį J. Zenkevičių siejo gana šilti ir globėjiški ryšiai. 
Keletą metų - ypač akademijos veiklos metu - J. Zenkevičius net gyveno jų 
namuose. Todėl šie namai ir tapo dailininkui savotiškais vartais į Vilniaus vi- 
suomenę. Juk Rėmeriai - ne eiliniai dvarininkai ar miesto gyventojai. Romerių 
šeima susijusi su įvairiausiais XIX a. Lietuvos politinio ir kultūrinio gyvenimo 
įvykiais. 


ROMERIŲ FENOMENAS 


Verta paskirti keletą eilučių ir plačiau pristatyti šią Lietuvos bajorų giminę, kuri 
mūsų laikais sulaukia vis daugiau lenkų ir lietuvių istorikų dėmesio. Skelbia- 
mos šios giminės atstovų biografijos (išskirtina naujausia istorikės Tamaros 
Bairašauskaitės knyga „Mykolas Juozapas Rėmeris“?3). Šiandien aišku, kad 
populiarumo ir socialinio statuso viršūnę pasiekė Edvardo tėvas M. Romeris, 
turtingas žemvaldys ir keleto namų Vilniuje savininkas, Vilniaus gubernijos 


72 Cit. Vladas Drėma. Kanutas Ruseckas, p. 224. 
73 Tamara Bairašauskaitė. Mykolas Juozapas Romeris (1778-1853). Bajoro viešoji ir privati erdvės 
XIX a. pirmoje pusėje. 

bajorų maršalka, pagarsėjusios masonų ložės „Uolusis lietuvis“ magistras, savo 
namuose Savičiaus gatvėje įkurdinęs ir pačias „laisvųjų mūrininkų dirbtuves“. 

Uždraudus masonų ložių veiklą Rusijos imperijoje ir nuslopinus 1831 m. su- 
kilimą, buvusio magistro namai, anot Helenos Rėmer-Ochenkovskos, ir toliau 
buvo atverti kuo plačiausiai. 


Visas bajoriškasis Vilniaus ir provincijos pasaulis buvo susijęs su tuo namu 
giminystės ar kitokiais ryšiais.?74 


Net keliasdešimt metų praslinkus po „Uoliojo lietuvio“ ložės uždarymo, Vil- 
niaus miestiečių vaizduotėje tie siauroje gatvelėje stovintys, kasmet vis labiau 
prarandantys buvusį blizgesį pastatai buvo taip apipinti gandais apie „parma- 
zoniškas“ šmėklas, kad net pats E. Romeris sykį ėjo žiūrėti, ar jos nepasirodo!5, 
Štai į tokius namus pakliuvo ir J. Zenkevičius. Tačiau dar svarbiau yra kita 
aplinkybė, verčianti padaryti ekskursą į šios šeimos istoriją. Tai Romerių po- 
linkis į menus, ypač į tapybą. Juk E. Romeris mokėsi Vilniaus universitete pas 
J. Rustemą, o jo sūnūs Alfredas ir Edvardas Matas, ėję tėvo pramintu keliu, iš- 
gyveno iki pat XIX-XX a. sandūros, kai buvo dedami idėjiniai ir organizaciniai 
Lietuvių dailės draugijos pagrindai. 

Kaip pomėgis ir sugebėjimai piešti išskyrė Romerius iš tuometės dvarinin- 
kijos, taip iš daugelio kitų ano meto dailininkų Rėmerių dinastiją išskiria jų 
epistolinis palikimas, kuriame atsispindi kasdienybė, didieji siekimai, įvairiausi 
darbai, taip pat ir kitų šalia buvusių menininkų kūriniai. Vien Lietuvos ar- 
chyvuose ir bibliotekų rankraštynuose saugoma tūkstančiai laiškų, keliasdešimt 
storų sąsiuvinių dienoraščių ir atsiminimų, neskelbtų rašinių meno istorijos 
ar Vilniaus kultūrinio gyvenimo klausimais. Be to, tuometė periodinė spauda 
paskelbė A. Romerio atsiminimų fragmentus, išspausdino keletą jo straipsnių. 
Šiaip ar taip, J. Zenkevičiaus ir kai kurių kitų jaunųjų S. Daukanto bičiulių 
biografijoms išaiškinti ši medžiaga labai svarbi, ypač atskleidžiant 6-7 dešimt- 
mečių įvykius, aprašant jų keliones ir sugrįžimus, jų įspūdžius Vakarų Europos 
kultūros sostinėse, akademijose, muziejuose, galiausiai jų požiūrį į senųjų tapy- 
bos meistrų kūrybą Viduržemio jūros saulės šviesoje. 

Galima suabejoti, ar reikšmingi faktai, kuriais įrodinėjamas ekskurso į 
Rėmerių šeimos praeitį būtinumas. Tačiau žvilgsnis į šias dailininkų kilmės 
74 Helena R[omer|-O[chenkowska]. „Sztuka Litewska. II (Alfred Rėmer)“. Litwa i Rus, zesz. VII, 

VIII, IX, 1913, s. 2. 

75 Edvardo Romerio dienoraštis, 1862 metai. LMAV B RS, f. 138, b. 1777, L. 119. 

ir gyvenimo ypatybes buvo mestas siekiant atskleisti tą intelektualinio Lietu- 
vos gyvenimo pusę, kuri kaip tik geriausiai atsispindi Rėmerių istorijoje. Kitaip 
tariant, bandome papasakoti ne tik tai, kas tiesiogiai svarbu J. Zenkevičiaus 
biografui, bet ir tai, kas turėtų sudominti kultūros istorijos tyrinėtoją. Kaip 
E. Romerio sūnūs tapo geresni arba talentingesni už tėvą, kiek ir kaip yrančios 
ancien rėgime Lietuvos kultūros kontekste Romeriai iš savo kilme besididžiuo- 
jančių bajorų pasidarė dailininkais inteligentais. 

Kalbant Aleksandro Diuma žodžiais iš „Grafo Šksniieleisno? „ šios šeimos 
istorijos puslapiuose gausu įrodymų, kaip kraujo aristokratija virsta talento ir 
kūrybos aristokratija. Arba jei prisimintume XIX a. vidurio lietuvių ir lenkų 
socialinės vaizduotės kūrėjo Henriko Rzewuskio pranašystes, ši šeima nuolat 
atvesdavo į Lietuvos viešojo gyvenimo sceną aktorių, įrodinėjusių, kaip po visų 
nuopuolių ir pralaimėjimų vėl gali prisikelti aristokratija kaip savos tautos ci- 
vilizacijos puoselėtoja. 

Taip galima išvengti enciklopedinių ir chrestomatinių jų biografijų faktų, 
kad ir seniai, kad ir ne lietuvių kalba paskelbtų, kartojimo, bet įsivelsime į mūsų 
kultūros istorikų pastebėtą, tik didesnių diskusijų nesukėlusią problemą, susi- 
jusią su inteligentijos kaip atskiros visuomeninės grupės formavimosi istorija. 
Kaip vertinti vaidmenį feodalinės aristokratijos, kurios dalis, luominei kultūros 
sandarai griūvant, iš menininką globojančio mecenato pamažu virto kūrybine 
inteligentija? 

Dailės istorijoje šios problemos daugiausia siejamos su dailininko mėgėjo ir 
dailininko profesionalo priešstata, kurioje profesionalumas (pragyvenimo šalti- 
nio požiūriu) tarsi tampa absoliučia vertybe. Literatūros istorikus šis problemos 
aspektas, atrodo, jaudina kur kas mažiau, o tai priklauso (jeigu toks pastebėji- 
mas nėra iš esmės klaidingas) ir nuo tiriamojo objekto specifikos: muzikavimas, 
tapyba ir vaidyba profesijos (amato) statusą įgijo gerokai anksčiau negu rašytojo 
ar kompozitoriaus darbas"*. Dar XIX a. pradžioje, Vilniaus universiteto kles- 
tėjimo metais, kai E. Romeris gilinosi į tapybos meno paslaptis profesoriaus 
J. Rustemo studijoje, gana gyvybingas buvo požiūris į tapybą kaip į amatą. 

Nors praėjusio šimtmečio pradžioje dailininkų atsirado ir intelektualinia- 
me krašto elite, nors dailė jau buvo įtraukta į universiteto mokymo progra- 
mą, net tada tapytojas, tapybos profesorius buvo vertinamas ne ką aukščiau 


Y6 I. Swirida. „Malarzy polscy w okresie Ošwiecenia i Romantyzmu“. Inteligencja Polska. XIX 
i XX wieku. Warszawa, 1981, s. 11. 

nei jojimo mokytojas"?. Todėl aristokratus labiau viliojo užsakovo, mecenato 
ir vartotojo vaidmuo. Dailininko profesija kur kas labiau gundė nuskurdusius, 
bežemius, smulkiuosius Lietuvos bajorus ir vietos po saule ieškojusias jų atžalas. 
Antai Vilniaus universiteto tapybos katedros įkūrėjo P. Smuglevičiaus pavyzdys 
mums jau žinomas, o J. Rustemas bajorystę pelnė savo darbais. Tačiau Prancū- 
zijos buržuazinės revoliucijos audros, feodalinės visuomenės ir kultūros krizė 
Lietuvos viešpataujančiam sluoksniui iškėlė sudėtingą klausimą, į kurį bandė 
atsakyti ne vienas romantinės sociologijos atstovas. Ką daryti vis labiau degra- 
duojančiai feodalinei diduomenei, kai net stipriausi ir labiausiai apsišvietę mo- 
narchai neįstengia garantuoti jos ekonominių, socialinių ir politinių privilegijų, 
ojos - aristokratijos - galybė ir saugumas toli gražu neamžini? Kur link sukti, 
kai artėjančios revoliucijos banga bet kokį šio pasaulio didžiūną gali nublokš- 
ti kaip kokį Prancūzijos perą į tolimus Platelius (Šuazelių pavyzdys) ar į dar 
nuošalesnį užkampį? Ten, kur buržuazinė revoliucija baigėsi pergale ir spartus 
kapitalizmo vystymasis netruko parodyti savo ydas, labiau tiko šatobrianiškas 
vienišo atsiskyrėlio kelias, vedantis į egzotiškos laukinės gamtos glėbį, tarsi ga- 
lintį apsaugoti nuo visuomenės, kuri kartu su feodalinės žemėvaldos teisėmis 
nebenori pripažinti ir senųjų riterystės idealų, tų margų, Karlo Markso žodžiais 
tariant, feodalinių pančių, kurie rišo žmogų prie jo „prigimtinių viešpačių“. 

XIX a. Lietuvos bajorijos apologetui H. Rzewuskiui dar atrodė, kad galima 
atsilaikyti prieš nepermaldaujamus istorijos įsakymus ir „išsaugoti bajorijos pa- 
šaukimą būti savo tautos civilizacijos židiniu“. Anot jo, bajorija gali ir turi per- 
imti iš Vakarų buržuazinės kultūros viską, kas nauja, ir iš bajorų-riterių luomo 
persiformuoti į bajorų-inteligentų arba „dvasinės aristokratijos“ luomą", t. y. 
monopolizuoti kultūrinės, intelektinės veiklos sritį net tuo atveju, jei naujiems 
kapitalistiniams elementams pavyktų laimėti ūkinėje srityje. 

E. Romerio gyvenimo saulėlydžio dienoraščiuose ir laiškuose sūnui Alfredui 
galima įžvelgti panašių minčių pėdsakų, tačiau nežinia, ką jis galvojo jaunystėje, 
pradėdamas studijas universitete. Mažų mažiausiai mokslo jam nereikėjo pra- 
gyvenimui, juo apskritai kiek nors daugiau rūpintis neteko - tai laidavo jo tėvo 
turtai. Kita vertus, jis, Edvardas, ir jaunesnis jo brolis Henrikas mokėsi ne tik 
piešti: daug laiko buvo skirta ir muzikavimui. 


77 Jozef Bielinski. Krolewski uniwersitet Warszawski (1816-1831). Warszawa, 1907, t. 1, S. 197. 
Vš Henryk Rzewuski. „Aristokracja“. Filozofia i mysl spoleczna w latach 1831-1863. Warszawa, 
1977, S. 714. 

Amžininkų liudijimu, Romeriai buvo puikūs muzikantai, tačiau mūsų lai- 
kais E. Rėmerį įprasta laikyti tapytoju. Gal taip atšitiko todėl, kad neįmanoma 
palikti tokių daiktinių muzikinių sugebėjimų įrodymų, kokie yra išlikę pieši- 
niai - tapytojo talento liudytojai. O jaunėlis brolis, kadaise stebinęs virtuoziška 
smuikavimo ir skambinimo fortepijonu technika, paskendo Daugirdiškių ežere 
pačioje jaunystėje. Čia svarbus yra pats faktas, kad E. Rėmeriui tarnystė vienai 
ar kitai mūzai buvo dvasinio tobulėjimo ir laisvalaikio meditacijos būdas, ta- 
čiau pats savęs jis nevadino nei dailininku, nei muziku. 

Nėra visiškai aiški E. Romerio pozicija 1831 m. sukilime, kai studentai sudarė 
garsųjį legioną, tačiau emisarų Szimanskio ir kiek vėliau Konarskio bylose jis 
dažnai minimas"?, Dėl to 1839-1852 m. praleidžia ištremtyje Vologdos guberni- 
joje, kur Didžiojo Ustiugo apylinkėse buvo įsigijęs nedidelį dvarą. To meto ko- 
respondencijoje, kurioje ryškūs konspiracinio darbo pėdsakai, mažai kalbama 
apie jo įsitikinimus, dar mažiau apie tapybą. Tiesa, susirašinėdamas su tapyto- 
ju, universiteto laikų draugu V. Dmochausku, jis neaplenkė pastarosios temos, 
klausinėjo apie naujausius Vilniaus dailininkų darbus, tapybos techniką, dažus 
ir visa kita, kas galėjo sustiprinti dvasią ir palengvinti ištremties sunkumus'. 
Iškalbingesnės yra tik A. Romerio išsaugotos 1839 m. greičiausiai kalėjimo ka- 
meroje tėvo rašytos poezijos eilutės (pažodinis vertimas iš lenkų kalbos): 


Artėja audra, grėsmingas dangus, ar laivas nepaskęs? <...> Saugiau yra 
laivą palikti ir plaukti / Garbingiau jame likti ir išsigelbėti arba numirti 180 


Neturime galimybės patikrinti, ar ilgai degė ši romantinė aistra, nors atrodė, 
kad negali būti pedantiškiau aprašyta gyvenimo kasdienybė, kaip ji atsiskleidžia 
E. Romerio dienoraščiuose, pradėtuose rašyti 1855 m. Juose beveik kiekvienai 
dienai iki pat gyvenimo pabaigos buvo skiriamas lapas ar net keli lapai teksto, 
atspindinčio ir Vilniaus kultūrinį gyvenimą, ir kasdienius E. Romerio darbus 
bei pomėgius. Kokią dalį tų darbų sudarė tapyba? 

Neskaičiuodami išlikusių ir atsitiktinai paminėtų paveikslų, galime teigti, 
kad tik nedidelę savo laiko dalį E. Romeris jai skyrė. Vaikų portretų etiudai, 
vienas kitas peizažas, tapomi ilgai ir kruopščiai, - tai viskas, ką dienoraščiuose 
pavyksta išskaityti. O likęs laikas? O likusi energija, kuri nebuvo pernelyg švais- 
toma ūkio reikalams? Ir viena, ir kita E. Romeris aukojo bažnytinio muzikavi- 


9 Tardymo komisijos protokolai. LVIA, f. 1268, ap. 1, b. 60, 1. 48. 
80 Alfredo Romerio užrašai. LVIA, f. 1135, ap. 18, b. 11, L. I, 4. 

mo ir dainavimo mokyklai, kurią jis įsteigė prie Vilniaus labdarybės draugijos 
už savo ir savo iniciatyva surinktus pinigus. 

Mokykloje buvo rengiami vargonininkai ir chorvedžiai. Mokiniai - dau- 
giausia minėtos filantropinės organizacijos globotiniai ir neturtingų miestiečių 
vaikai. Netenka aiškinti, kad vargonininko ir choro vadovo svarbiausios funk- 
cijos buvo skirtos provincijos bažnyčių ir dvarininkų estetiniams poreikiams 
tenkinti, kelti religinių apeigų muzikiniam lygiui kelti. Tačiau objektyviai tokio 
tipo mokyklėlė buvo kelias, kuriuo į slėpiningą muzikos garsų pasaulį galėjo pa- 
tekti iš liaudies kilę vaikai. Juolab kad dėstymo lygis joje - dėka kompozitoriaus 
Stanislovo Moniuškos - buvo gan aukštas. 

E. Romerio biografijoje reikšminga yra ir dar viena kultūrinio darbo sritis, 
į kurią jis buvo pasinėręs ilgais tremties metais, išsiilgęs pozityvios veiklos. Tai 
jau minėta Vilniaus archeologijos komisija, kurios garbės nariu jis buvo išrink- 
tas 1856 m.*! įr kurios posėdžiuose žiemą iki pat komisiją uždarant 1864 m. 
nuolat dalyvaudavo. Vasaras paprastai praleisdavo kaime. 

Tačiau būdavo ir tokių dienų, kai tapybos aistra pagaudavo ir užvaldydavo 
šiaip jau mėgusį ritmišką gyvenimą E. Rėmerį. Štai 1860 m. gruodžio 17 d. įra- 
šas dienoraštyje: 


Visa ši diena buvo skirta pastelei. Nuo pat ryto iš fotografijos piešiau Bro- 
nusio (vienas jaunesnių sūnų - E. A.) galvą, o vakare prie lempos <...> dariau 
Alfredo portretą. Nelabai laiku užėjo tas noras piešti. Be to naujo užsiėmimo 
ir taip prieš Naujuosius metus yra darbo, o čia dar tas didžiulis potraukis 
prie dailės, kuris mane senatvėje trikdo, o mano susidomėjimą atlygina tik 
skausmais galvoje, kakle ir nugaroje. Taip kartais vos iš vietos pasijudinti 


įstengiu.!82 


Iš tiesų kartkartėmis kylantis nenugalimas noras piešti jokios materialios 
naudos E. Rėmeriui neatnešė: neteko rasti duomenų, kad bent vieną savo pa- 
veikslą jis būtų bandęs parduoti. Kita vertus, net liūdniausiais gyvenimo mo- 
mentais, „grėsmingai apsiniaukus gyvenimo dangui“, kai caro žandarai suėmė 
vyriausiąjį sūnų Alfredą, apkaltintą priklausius 1863 m. sukilimo rengėjams, kai 
valdžia konfiskavo didelę dalį dvarų ir apsunkino nemažos prabangos išlepintą 
dvarininką milžiniškomis kontribucijomis, net tada tapyba ir muzika buvo jam 
nepamainomos dvasinio nusiraminimo priemonės. Turint tai galvoje, reikėtų 


8 Pamietniki komissii Archeologiczniej Wilenskiej. Wilno, 1856, cz. 1, s. 18. 
182 Edvardo Romerio dienoraštis, 1860 metai. LMAVB RS, (mikrofilmas), Mf. 147. 

E. Romerį laikyti tapytoju mėgėju, nors išsilavinęs jis buvo daugiau už-kai.ku- 
riuos kitus XIX a. vidurio Lietuvos dailininkus. Jis buvo mėgėjas pragyvenimo 
šaltinio, o ne kvalifikacijos požiūriu. Čia svarbiausia paties E. Romerio savimo- 
nė, kurioje luominės, bajoriškos vertybės buvo ryškiausios ir kurioje primygti- 
nai buvo ignoruojama dailės amatininkiškoji pusė. į 

Ši detalė, ši bajoriškosios savimonės skeveldra tada nebuvo koks nors uniku- 
mas. Juk net pažangiojoje to meto spaudoje galima aptikti tokį vertinimą. „Aš 
niekad negalėjau sutaikyti autoriaus (rašytojo - E. A.) pašaukimo su profesija 
žmogaus, užsidirbančio sau duoną, mano nuomone, autorius - moralinių tiesų 
skelbėjas - yra kažkuo aukštesnis už paprastą žmogų, o dvasios darbas jokiu 
būdu nėra suderinamas su turgaus prekiautojo pretenzijomis“83 — keldamas 
karštus ginčus tuometėje periodinėje spaudoje 1847 m. rašė vienas populiarus 
publicistas. 

Panašiai E. Romeris žiūrėjo - bent iš pradžių - ir į savo vaikus, labiau at- 
sidavusius tapybai. Intymiuose dienoraščiuose jis vengė juos vadinti tapytojais, 
nors visada džiaugėsi meniniais vaikų laimėjimais. Žmogus, dar jaunystėje su- 
formulavęs savo gyvenimo maksimą, kad „garbingiausia laive likti ir išsigelbėti 
arba numirti“, t. y. labiau vertinantis paveldėtų tradicijų priesakus negu indi- 
vidualaus proto ir jausmo išgales, neišvengiamai to paties turėjo reikalauti ir iš 
savo palikuonių. 

Labai tikėtina, kad kaip tik E. Romeris buvo Vilniaus tapybos akademijos 
spiritus movens. Jis buvo ir pastato savininkas, ir pagarsėjęs visokių kultūrinių 
ir švietėjiškų sumanymų Vilniuje iniciatorius. Štai tokiam saikingam konserva- 
toriui, talentingam ir patriarchališka išmintimi apdovanotam E. Rėmeriui buvo 
prie širdies J. Zenkevičiaus tyras pasiaukojimas savo idėjai - tiek, kiek jis galėjo 
apie ją žinoti -— tas kiek niūrus ir kartu naivokas visokių didžiojo pasaulio nau- 
jovių vertinimas, sugebėjimas dirbti kantriai ir nuosekliai, pagaliau tapytojo 
talentas. Todėl neatsitiktinai tarp jų užsimezgė ryšiai, kiek pranokstantys me- 
cenato ir kliento santykius. 

Jie buvo panašesni į skirtingo amžiaus ir skirtingo turtingumo kolegų san- 
tykius. Vienoje pusėje buvo amžiaus patirtis ir pinigai bei socialinio statuso 
blizgesys, kitoje - J. Zenkevičiaus neabejotinas talentas ir moralinis tvirtumas, 
taip ir intriguojantis mylintį tėvą prisišnekinti tapytoją būti vyriausiojo sūnaus 
Alfredo mokytoju, prižiūrėtoju ir globėju. Kita vertus, juodu vienijo ir patrioti- 
nis jausmas bei drąsa įsivelti į revoliucinę konspiraciją. Skirtumas tik tas, kad 


185 Gwiazda, 1847, Nr. 2, s. 1. 

E. Romeris už ją buvo kuriam laikui ištremtas, o J. Zenkevičius laimingai to 
išvengė, rusams nesugebėjus įrodyti turėtų įtarimų. 

E. Romeris laikytinas Vilniaus tapybos akademijos patronu, o J. Zenkevi- 
čius buvo jos „rektoriumi“ ir vieninteliu profesoriumi, kurio savybės ir talentai 
labiausiai tiko patronui. Šis tėvo noras atrodo visai suprantamas, pasižiūrėjus į 
svarbiausius Alfredo Romerio — pagrindinio akademijos studento - charakte- 
rio ir prigimties ypatumus, kurie dažnai glumino rūpestingą ir net pedantišką 
gimdytoją. 

Gimiau tuo metu, kada mano senelis (Mykolas Romeris - E. A.) buvo ištrem- 
tas iš krašto. Pirmus savo žingsnius žengiau kalėjime, kuriame buvo uždarytas 
mano tėvas, vėliau keturiolika metų praleidau tremtyje Rusijos gilumoje. Dabar 
atėjo mano eilė tarsi nulemta vien kilmės dėsnių, kylanti iš [protėvių] kraujo ir 
kaulų. Tebūnie per amžius pagarbintos tos rankos, kurios parodė man gyvenimo 
sunkumus'Š* - mąstė trisdešimt trečius metus pradėjęs A. Romeris, kuris, karei- 
vių konvojaus lydimas, vyko į Dinaburgo (Daugpilio) tvirtovę, tapusią daugelio 
1863 m. sukilėlių kalėjimu ir dažnų egzekucijų vieta. Areštantas buvo kaltina- 
mas sukilėlių rėmimu, priklausymu slaptoms organizacijoms, rengusioms gin- 
kluotą pasipriešinimą prieš caro kariuomenę, žandarų ieškomų asmenų slėpimu 
ir kitais nusikaltimais valdžiai, kurių kiekvienas, net atskirai paimtas, Vilniaus 
generalgubernatoriaus Michailo Muravjovo represijų laikais grėsė turto konfis- 
kavimu ir tremtimi, jei ne kuo nors blogiau. 

Dvejus metus A. Romeris laukė, kol bus nuspręstas jo likimas, kuris labai 
jau nepastovus ir žiaurus pasirodydavo tada, kai tvirtovės kieme trinktelėdavo 
karabinų salvė, atimanti kuriam nors sukilėliui gyvybę. Tokiomis akimirkomis 
mintys krypdavo į tai, kas blogiausia gali ištikti. Ir tada kažkas nukreipdavo 
mintis į lemties prasmę, į tą paveldėtą tradiciją, kaip mantrą kartojančią, kad 
„geriau laive likti ir išsigelbėti arba numirti...“ 

Kaip tik tais sunkiais savo gyvenimo momentais A. Romerio prigimtis 
būdavo arčiausiai to idealo, apie kurį galėjo svajoti jo tėvas. Kaip tik mirties 
akivaizdoje visi daiktai ir reiškiniai susirasdavo sau vietą vertybių piramidėje. 
Tada aiškiai būdavo galima atskirti svarbiausius dalykus nuo ne tokių svarbių: 
dvasios stiprybę nuo silpnumo, ištikimybę nuo išdavystės, orumą nuo tuščia- 
garbiškumo, džiaugsmą nuo liūdesio, buvimą nuo nebūties. Toks A. Romeris, 
kokį įžiūrime publikuotos memuarų dalies eilutėse, retai buvo matomas. 


84 Alfred Romer. „Wspomnienia z lat 1864—1864“. Tygodnik Illustrowany, 1912, Nr. 30, s. 627. 

Kai pasidarydavo lengviau, aprimęs jis imdavo piešti savo kameros draugus, 
kalėjimo natiurmortus - tuos kuklius daiktus, kurie grotuotos šviesos apšviesti 
įgydavo ypatingą spindesį. Tokio nebuvo užčiuopęs net šviesiuose senelio namų 
salonuose Savičiaus gatvėje, kur visą dešimtmetį buvo jo vaikiškų žaidimų vieta. 
Kalėjimo šviesotamsa buvo visai kitokia. Tad neatsitiktinai to meto piešinių 
albume išryškėja akylo piešėjo pastabumas, ypatingas dėmesys detalėms, kurios 
vaizdžiai charakterizavo kalinių buitį. 

Bet visai kitoks būdavo A. Romeris, kai likimas kiek atlaidžiau nusišypso- 
davo. Kai už įrodytus ir neįrodytus nusikaltimus buvo konfiskuotas Kriaunų 
dvaras, kurį tėvas jam užrašė keleri metai prieš sukilimą, o tremties buvo iš- 
vengta, vaizduotėje išgyventa baisiausia bausmė gan greit užsimiršo Vilniaus 
saloninio gyvenimo linksmybėse. Dabar bajoriškos kilmės, kalėjime turėjusios 
visai kitokį pavidalą, demonstravimas virto tokia tuščio puikavimosi kauke, 
kad E. Romeris buvo priverstas aimanuoti savo dienoraštyje dėl žalingų sūnaus 
įpročių's, 

A. Romeris daug ką paveldėjo iš tėvo. Tai buvo gražaus stoto, inteligentiško 
veido jaunuolis. Gabus muzikai ir dailei, galantiškas pašnekovas ir geidžiamas 
Vilniaus salonų svečias. Kita vertus, jis buvo tikras prieštaringiausių minčių ir po- 
elgių kamuolys. Prigimtis jam nedavė to patriarchališko nuoseklumo, kuris maty- 
ti iš jo tėvo raštų. Tai ypač išryškėjo didėjančiuose laikotarpio prieštaravimuose. 

XIX a. pradžioje gimusiam E. Rėmeriui bajoriškos kultūros vertybės dar buvo 
išlaikiusios šiokią tokią hierarchiją, o jo sūnui Alfredui jau daug sunkiau buvo 
bajorų luomui privalomus ir nekvestionuojamus idealus suderinti su naujos, de- 
mokratėjančios, buržuazėjančios kultūros reikalavimais, verčiančiais užmiršti 
(arba bent iš dalies užmiršti) kilmę ir ieškoti asmeninių savybių: intelektualu- 
mo, išsilavinimo ir kt. A. Romerio asmuo tarsi atspindi tą vertybinę situaciją, 
kai archajiškos feodalinės kultūros pagrindai jau suirę, o naujos, demokratinės 
kultūros vertybės dar neįgavusios „organizuoto“ pavidalo. 

Jam, kritiniu gyvenimo momentu prisimenančiam paveldėtas bajoriškas 
tradicijas, jau nebepavyksta nereflektuojant, nemąstant daryti taip, „kaip tė- 
vai darė“, t. y. beatodairiškai paklusti tradicijos reikalavimams, nesiklausant 
individualaus proto balso. Visiškai taip kaip tėvas jis jau nebegalėjo gyventi 
ir neišvengiamai turėjo bandyti aiškintis, kodėl ir kokios vertybės, normos ir 
priesakai yra geri ir vykdytini. A. Romeriui tarsi atsivėrė tokia elgsenos pasi- 
rinkimo laisvė, kurios jo tėvo karta dar neturėjo. Jis matė, kad bajoriška kilmė, 


5 Edvardo Rėmerio dienoraštis, 1868 metai. LMAVB RS, f. 138, b. 1776, vasario 25 d. įrašas. 

mėlynas kraujas, tas sėkmingai ar nesėkmingai selekcionuotas genofondas dar 
nedaro žmogaus didžio. Todėl neatsisakydamas vieno (kaipgi atsisakysi turto ir 
privilegijų), A. Romeris trokšta turėti ir visa kita. 

Prie kilmės įrodymų jam jau būtini kiti individualių privalumų įrodymai. 
Žinios, daug žinių, muzikavimas, sugebėjimas tapyti taip, kaip tapė didieji 
meistrai, - visa tai kėlė nenumaldomą poreikį dirbti. Ir nuostabiausia yra tai, 
kad, siekdamas tokio, mūsų akimis žiūrint, milžiniško universalumo (antrojoje 
savo gyvenimo pusėje, be viso to, ėmėsi tyrinėti meno istoriją, rinkti liaudies 
kūrybos pavyzdžius, publikuoti folklorą ir t. t.), jis sugebėdavo pasiekti pui- 
kų profesionalumo lygį. Sunku surasti tarp A. Romerio kultivuojamų menų ir 
mokslų tokį, kuriame, neišleidžiant iš akių ano meto Lietuvos kultūrinio bran- 
dumo konteksto, jis galėtų būti vadinamas diletantu. Įvairios ano meto mokslo 
ir kultūros draugijos išrinko jį savo nariu. 

"Toks įvairialypis buvo šio žmogaus talentas, kurio pajutimas jaunystėje grėsė 
nemažu išpuikimu. Todėl suprantama, kad tėvas labai norėjo, kad bent mėgsta- 
miausias sūnaus pomėgis - tapyba - būtų plėtojamas kryptingai, kantriai, kad 
jaunatviška aistra, kurstoma guvaus proto, įgytų klasikinę formą, kitaip tariant, 
būtų sukultūrinta ta žmogiškosios natūros jėga, kuri gali vesti ir į Olimpą, ir į 
visišką nuosmukį. J. Zenkevičius, tėvo akimis žiūrint, buvo kaip tik tas žmogus, 
kuris galėjo padėti jo svajonėms išsipildyti. Juo labiau kad pastarajam ne pro 
šalį buvo papildomos pajamos, kurias galėjo gauti kaip paprasčiausią subsidiją 
kelionei į užsienį. Ypač tai atsiskleidė per pirmąją A. Romerio turnė po Pran- 
cūziją ir Italiją; kaip tik tada J. Zenkevičius geriausiai tiko būti tokio jaunuolio 
bendrakeleiviu, kuris galėjo sulaikyti jį nuo skubotų poelgių. 

Akivaizdu, kad iki 1863 m. sukilimo A. Rėmeris į tapybą žiūrėjo kaip ir jo 
tėvas. Tapyti ir groti reiškia tobulinti save. Jis geidžia tapyti taip gerai, kaip 
mokėjo tai daryti didieji Renesanso epochos meistrai, bet gyvenimas iš kūrybos, 
pinigų uždirbimas už nutapytus paveikslus tuo metu jo, kaip ir tėvo, anaiptol 
neviliojo. Tad, kol buvo piešiama savo malonumui, Alfredas galėjo vadintis mė- 
gėju. O štai jo jaunesnysis brolis Edvardas Matas, 1868 m. pradėjęs savo tapybos 
studijas, dienoraštyje taip ir sako, kad, skirtingai nuo tėvo ir ketvirtą dešimtį 
baigiančio brolio Alfredo, jis siekia būti ne tapytoju mėgėju, maloniai leidžian- 
čiu laiką su palete rankoje, o profesionaliu tapytoju'š“. Be abejonės, tuo metu 
Alfredas kaip dailininkas buvo gerokai pranašesnis už jaunesnįjį brolį. Matyt, 


86 Edvardo Mato Romerio dienoraščio nuorašas, įsiūtas prie tėvo E. Romerio dienoraščio 15 tomo, 
1875 metai. (Mikrofilmas iš Rps BN). LM AV B RS, f. 1647, 1861 m. gruodžio 16 d. įrašas. 

todėl, kai po keleto metų jie abu užsirašė Miuncheno akademijos klausytojais, 
išeiviai iš Lenkijos karalystės ir Lietuvos, studijuojantys tapybą šiame Bavarijos 
mieste, savo grupės lyderiu nedvejodami išsirinko Alfredą. Gal už tai; kad šis 
buvo labiausiai likimo vėtytas ir mėtytas? Gal geriausiai tiko į Lietuvos daili- 
ninkų bohemos lyderius? 

Šiuo laikotarpiu ir pats A. Romeris galiausiai ima žiūrėti į tapybą kaip į pro- 
fesiją, kuri gali būti ir dvasinės meditacijos priemonė, ir visai garbingas pragy- 
venimo šaltinis. Net tėvas, E. Romeris, vis dar žiūrintis į pasaulį romantiškomis 
filomatų akimis, dienoraštyje ima vadinti savo sūnus „mano dailininkai“. Jo 
sąmonėje dailininko, inteligento statusas tapo ne mažiau vertingas kaip abso- 
liutus anksčiau buvęs bajoriškosios kilmės įrodymas. Inteligento, inteligentijos 
ir bajorijos sąvokos jo tekstuose ima giminiuotis, suartėja, tampa lygiavertės. 

Ši smulkmena, slypinti E. Romerio dienoraščio daugiažodžiavime, vis dėlto 
yra labai svarbi. Ji rodo, kad 1863 m. buvo pralaimėtas ne tik sukilimas; kaip tik 
XIX a. septintame dešimtmetyje įvyko galutinis lūžis Lietuvos kultūroje. Dvari- 
ninkai, net neturtingi bajorai iš savo „luominių aukštybių“, anksčiau apsaugotų 
feodalinės monarchijos įstatymų (pvz., draudimas nekilmingiems stoti į aukš- 
tąsias mokyklas), turėjo nusileisti į negailestingos ir vis stiprėjančios konkuren- 
cijos Žemę, t. y. nenorėdami visiškai prarasti savo pozicijų ir būti išstumti ne tik 
iš ekonominio, bet ir iš kultūrinio gyvenimo, turėjo imtis intelektinės veiklos, 
kuri tuo metu - bent formaliai - jau pasidarė prieinama ir iš lietuvių valstiečių 
kilusiai jaunuomenei. 

Metaforiškai ir su daugeliu išlygų kalbant, tuo metu bajoriškumas, kilmin- 
gumas patyrė galutinį pralaimėjimą prieš intelektualumą ir išsilavinimą. Kilmė 
pati savaime jau nebuvo absoliuti vertybė, ją palaikyti galėjo tik didelis profe- 
sinis pasirengimas. Per intelektinį tobulėjimą bajoriškoji kultūra tarsi įgydavo 
imunitetą ir galėjo dar geram pusamžiui išsaugoti savo pozicijas. Tačiau XIX a. 
pabaigoje kultūros statusą, oficialias „pilietines“ teises buvo įgijusi ir liaudiška, 
visus lietuvių etninio autentiškumo požymius išsaugojusi kultūra. 

Vėliau A. Rėmerio talentą pripažino daugelis to meto specialistų. Žymūs 
visuomenės ir kultūros veikėjai prašėsi portretuojami, o pelningi užsakymai 
gerokai papildydavo jo šeimos biudžetą. Tačiau į amžiaus pabaigą pozityvizmo 
epochos (taip kartais vadinama XIX a. antra pusė) bajoriškųjų vertybių nuos- 
mukis, palyginti greita naujos buržuazinės kultūros šūkių devalvacija didino 
tikrą vertybinės ir egzistencinės orientacijos sumišimą, skatino A. Romerį at- 
sigręžti į praeitį. Kaip skiriasi jo laiškai, siunčiami iš Vakarų Europos, nuo tų, 

kuriuos kadaise gaudavo jo tėvas, palengvėjusia širdimi išsiuntęs sūnų, lydimą 
taip jo gerbiamo J. Zenkevičiaus. Štai vienas tokių vėlyvųjų tekstų - 1895 m. 
balandžio 7 d. laiškas, rašytas Romoje svainiui ir kalbininkui J. Karlovičiui: 


Mano mielasai! Jau kelios dienos esu šiame stebuklingame mieste, kuriame 
vis labiau užtrinami humaniškumo pėdsakai ir meno paminklai. Nauji na- 
mai <...> remiasi į senuosius rūmus - tikrus meno šedevrus - ir atrodo kaip 
plebėjai, apsikarstę netikrais deimantais, šalia senatorių <...>. Roma jau ne 
ta, kurią aš kadaise pažinau..287 


Tačiau tada buvo kitokia ne tik Roma. „Ne tas“ buvo pasaulis, kuriame savo 
dienas baigė A. Romeris, pagaliau jis pats jau buvo „ne tas“, kuriam globoti jo 
tėvas taip kruopščiai rinkosi žmogų. Gyvenimo pabaigoje dailininką vėl tarsi 
apėmė tas romantinės tradicijos pajutimas, tas savo šaknų ir lemties ieškojimas, 
į kurį jis buvo pasinėręs kelionėje iš Novoaleksandrovsko (Zarasų) į Dinaburgo 
tvirtovę. Net staigi dailininko mirtis 1897 m. sausio 24 dieną neištiko jo ne- 
pasiruošusio: A. Romerį palaidojo Trakų bažnyčios požemyje, į kurį jau kelis 
šimtmečius buvo guldomi jo protėviai. Giminės kapavietę jis savo rankomis 
išpuošė gerokai anksčiau. 

Štai koks šis žmogus, koks jis darėsi, koks tapo palengva ir tik vėlesniam 
tyrinėtojui įžiūrima „eilės tvarka“. 1857 m., kai E. Romeris ieškojo savo sūnui 
palydovo po Vakarų Europą ir po meno pasaulio paslaptingą labirintą, apie 
daug ką buvo galima tik spėlioti, įtarti arba net nejįtarti. 


PRIE DIDŽIOJO MENO ŠALTINIŲ 


Liberalinio atlydžio nuotaikos Rusijos imperijos valdomoje Lietuvoje ir atsi- 
vėrusios platesnės galimybės gauti pasus užsienio kelionėms sukėlė tikrą aukš- 
tuomenės šurmulį. Daugybė turtingų šeimų puolė krautis daiktus, lyg išsvajo- 
tos kompensacijos ištroškę pamatyti savo akimis kultūros ir pramogų centrus. 
Tame pačiame dykaduonių sraute maišėsi ir keletas meno piligrimų. Kelionė į 
Prancūziją ir Italiją buvo planuojama it speciali Vilniaus tapybos akademijos 
studijų programos dalis. 


87 1895 m. balandžio 7 d. Alfredo Romerio laiškas Janui Karlovičiui. LVIA, f. 1135, ap. 10, 
b. 202. 

E. Rėmerio, savo namuose priglaudusio J. Zenkevičių ir net perdavusio dar 
1852 m. pradėtą statyti savo namo kieme studiją (viena pirmųjų specialių pa- 
talpų tapybai!), kurioje kelerius metus dirbo K. Ruseckas, siekta daugiau. Juk 
jaunesniojo sūnaus Edvardo Mato auklėjimui bei tapybos ir piešimo įgūdžių 
ugdymui taip pat reikėjo žmogaus, kuriuo galima būtų pasitikėti. Apskritai įsi- 
vėlus į naujų J. Zenkevičiaus gyvenimo palydovų aprašymus, ne pro šalį kiek 
detaliau nupiešti ir E. M. Romerio figūrą. Juk tik lyginant visus .tris Romerių 
dinastijos atstovus galima atidžiau įsižiūrėti į tą aplinką, kurioje bėgo J. Zenke- 
vičiaus dienos ir gimė svarbiausi jo kūriniai. 

Edvardas Matas Romeris (1848-1900) pirmuosius piešinius dar silpna vaiko 
ranka nupiešė tada, kai jo vyresnysis brolis Alfredas jau buvo gerokai prasilavi- 
nęs tapyboje. Jo motina Zofija iš Bialozorų buvo antroji Edvardo Romerio žmo- 
na. Todėl nuo Alfredo Edvardą Matą skyrė ne vien 16-0s metų tarpas. Gimęs 
1848 m. Vologodoje, kur buvo ištremtas jo tėvas, vaiko akimis jis stebėjo tuos 
sukrėtimus, caro žandarų represijas, kratas ir kitas nelaimes, kurių vyresnysis 
jo brolis, ir ypač tėvas, patys patyrė. Net kontribucijos ir dalies dvarų konfiska- 
vimas būsimąjį tapytoją palietė tik septinto dešimtmečio pabaigoje, kai studi- 
juojant Dresdene ir Miunchene jau visai rimtai teko taupyti pinigus, anksčiau 
ne vieno giminaičio gan atsainiai švaistomus. 

Iš šalies žiūrint E. M. Romerio gyvenimo kelias atrodo paprastesnis, ne toks 
vingiuotas nei jo vyresniojo brolio. Jautraus charakterio jaunuolis švelniai ir kar- 
tu griežtai prižiūrimas tėvo negalėjo pasidaryti toks nežabotas kaip vyresnysis, 
kuris vaikystės ir ankstyvos jaunystės metus praleido Vilniuje be tėvo, senelio 
lepinamas. Kita vertus, to priežasčių reikėtų ieškoti tose epochinėse permainose, 
kurios išryškėjo pralaimėjus 1863 m. sukilimą. Egzaltuotą, aistringą, prieštara- 
vimų draskomą, bajoriškų ambicijų kupiną romantiko tipą tuometinėje Lietu- 
vos visuomenėje palengva keitė šaltakraujų, racionalių, pragmatiškų pozityvistų 
karta. Be viso šito, reikėtų dar atkreipti dėmesį į tai, kad E. M. Romeris gyveno 
gerokai trumpiau už vyresnįjį savo brolį. 

Piešimo pagrindus būsimasis tapytojas gavo iš tėvo. Jis turėjo puikiausias 
galimybes perimti tai, ką Edvardas Romeris buvo įgijęs J. Rustemo studijoje, 
ir pratęsti Vilniaus meno mokyklos tradicijas. Be to, Vilniaus bajorų institute 
piešimo ir tapybos jis mokėsi pas K. Rusecką, o namuose, ypač Vilniaus tapybos 
akademijos laikotarpiu, šio to galima buvo tikėtis išmokti, stebint, kaip dirba 
J. Zenkevičius. Tačiau panašu, kad Vilniaus meno mokyklos tradicijos nebuvo 
diegiamos sąmoningai, jas galėjo perimti tik netiesiogiai, nes jaunystėje pats 

E. M. Rėmeris menkai vertino pirmuosius savo žingsnius į meną ir, atrodo, są- 
moningai vengė vadinti save kurio nors iš pirmųjų vilniškių mokytojų sekėju. 
Pradėdamas studijas Dresdeno dailės akademijoje, tapytojas netgi pabrėžė, kad 
iki tol jis jokių sistemingų dailės mokslų nėra ėjęs'?š. Tai, ko mėgėjiškai mokė 
tėvas ir kiti vilniečiai, gan greitai savais metodais išstūmė Dresdeno akademijos 
profesoriai. 

Šiaip ar taip, Edvardas Matas pirmasis iš Romerių dinastijos ėmė rengtis 
dailininko profesionalo keliui, pabrėždamas, kad tai esminis jo skirtumas nuo 
tėvo ir vyresniojo brolio Alfredo. Dresdenas ir šiame Saksonijos mieste veikusi 
dailės akademija sukėlė jaunuoliui iš Lietuvos prieštaringą įspūdį. 

1868 m. gruodžio 1 d. savo dienoraštyje jis rašė: 


Pirmasis mano apsilankymas šioje mokslo įstaigoje paliko labai nema- 
lonius prisiminimus. Ypač įsiminė dėstytojų griežtumas ir pedantiškumas, 
reikalaujant iš mokinių kruopščiausio piešinio. Nemokėjimas elgtis su nau- 
jaisiais mokiniais, tokiais kaip aš, kurie nesimokė jokioje tapybos mokykloje, 
rūstus ir negailestingas mano piešinio vertinimas, palydėtas replikų, jog nie- 
kas Vokietijoje taip nemojuoja pieštuku, kaip Lenkijoje ar Rusijoje.289 


Jautriam ir prie tėvų globos pripratusiam Edvardui Matui tai buvo sunkios 
dienos. Jis net ėmė abejoti savo pasirinkimo teisingumu, gabumais ir ištverme; 
jo dienoraštyje tada atsirado užuominų, kad, ko gero, reikėtų grįžti į Lietuvą 
ir kaip daugeliui jo giminės atstovų pasinerti į ūkinę veiklą. Tačiau tai neilgai 
truko. Vėlesni jo piešimo pratimai buvo kur kas geriau įvertinti griežtų aka- 
demijos profesorių, o žiemos viduryje sulaukta net pagyrimų. E. M. R6meris 
privačiai ima lankyti perspektyvos pamokas, o greta to, tęsdamas šeimos tradi- 
cijas, neužmiršta mokytis muzikos. Tačiau visiško pasitenkinimo savo padėtimi 
ir pačia Dresdeno akademija nebuvo. 1869 m. dailininkas kartu su artimiausiu 
bičiuliu, vėliau tapusiu vienu iš lenkų nacionalinės tapybos klasikų, Wladislovu 
Czachurskiu nutaria vykti mokytis į Miuncheno akademiją, kuri tuo metu ima 
garsėti naujais pažangiais dailės mokymo metodais, žymiais europinio garso 
meistrais. 

1869 m. vasarą praleidęs tėviškėje, E. M. Romeris išvyko į Miuncheną ir už- 
sirašė į tenykštės dailės akademijos profesoriaus F. Adamo klasę. Į Miuncheną 
tuo metu buvo suplaukę daug jaunuolių iš pačių įvairiausių Europos vietų, čia 


88 Edvardo Mato Rėmerio dienoraščio nuorašas; 1868 m. gruodžio 1 ir 16 d. įrašai. 
189 Ten pat. 

gyveiio ir kūrė daugelis to meto dailės korifėjų. Be to, koncentruotis, susikaupti 
intensyvioms studijoms padėjo gana darbinga Miunchene studijuojančių kraš- 
tiečių (išeivių iš Lenkijos ir Lietuvos) draugija, kurios centre buvo jau išgarsėję 
tapytojai V. Čachurskis, M. Gierymskis, J. Brandtas ir kiti. 

Namų ilgesį, kuris liejasi iš Dresdeno laikotarpio dienoraščio puslapių, šiek 
tiek malšino ta aplinkybė, kad brolis Alfredas, baigęs daugkartines keliones 
po Vakarų Europos šalis, pagaliau ryžosi sistemingiau imtis tapybos ir 1871 m. 
persikėlė į Bavarijos sostinę, kur kartu su broliu ėmė lankyti akademiją. Tiesa, 
ši aplinkybė ne visada teikdavo Edvardui Matui vien džiaugsmą. Arogantiška, 
kartais net atvirai užgauli brolio, greitai tapusio viso miuncheniškio studentų iš 
Lietuvos ir Lenkijos būrio centrine figūra, elgsena išmušdavo jį iš pusiausvyros 
ir jis ne sykį guodėsi tėvui laiškuose. 

Miuncheno laikotarpiu susiformavo ir svarbiausi E. M. Romerio kūrybos 
bruožai. Tuo metu jis pirmąsyk ėmė dalyvauti dailės parodose, ir netrukus jo 
darbai sulaukė teigiamo kritikos įvertinimo ir net šiokio tokio materialinio 
atlyginimo. 1872 m. nedidelio formato paveikslėlis „Lietuvos sukilėlis 1863 m“ 
Krokuvos parodoje buvo įvertintas labai gerai. 


Tas mažytis gyvybės ir tiesos kupinas paveikslėlis, be jokios abejonės, yra 
puikus naujo Miuncheno tapybos mokyklos metodo bandymas...299 


"Tokie spaudos kritikos žodžiai be galo džiugino senstančio tėvo širdį. Tą 
E. M. Romerio paveikslą už 150 guldenų įsigijo loterijai Krokuvos dailės draugi- 
ja, o laimingas bilietas ir paveikslėlis atiteko Lietuvos dvarininkui Konstantinui 
Skirmuntui. 

Baigęs studijas Miunchene, tapytojas keletą metų keliauja iš vienos Vakarų 
Europos šalies į kitą, semiasi dailės klasikos patyrimo garsiausiuose Prancūzijos, 
Italijos ir Vokietijos muziejuose. Apie 1878 m. jis grįžta į Vilnių, kur jau miru- 
sio senelio Mykolo Romerio namuose įsirengia solidžias tapybos dirbtuves'?); 
čia pat pasineria į mėgstamą darbą, kad net pamiršta viešas tapybos parodas, 
kurias taip mėgo ankstyvuoju tapybos laikotarpiu. O galbūt dalyvavimas jose 
buvo tik priemonė patikrinti savo talentą, įrodyti profesinio pasirengimo lygį? 
Gal po to, kai visuomenė ir kritika palankiai įvertino jo kūrinius, šio poreikio 


59 Edvardo Mato Romerio dienoraštis, 1872 metai. LMAVB RS, f. 138, b. 1647, balandžio 9 d. 
įrašas. 
9! Jan Obst. „Sztuka Litewska. Edvard Rėmer“. Litwa i Rus, 1913, zesZ. 1, s. 8. 

neliko? Tačiau tam, be šių prielaidų, be asmeninių charakterio bruožų - jautru- 
mo ir uždarumo, netrūko ir kur kas objektyvesnių priežasčių. 

Dailės gyvenimas Lietuvoje, nusiaubtoje sukilimo liepsnos ir posukiliminių 
caro valdžios represijų, buvo apmiręs, o profesionalus dailininkas, kurio tapyba 
turėjo būti jo pagrindinis pragyvenimo šaltinis, labai sunkiai rasdavo užsako- 
vą, dar sunkiau - atsitiktinį pirkėją. Todėl iš esmės E. M. R6merio vėlesnis 
kūrybinis kelias nedaug skyrėsi nuo to dailininko mėgėjo, kurio tipą savotiškai 
reprezentavo jo tėvas ir vyresnysis brolis, ir į gyvenimo pabaigą jis tapė savo 
malonumui, versdamasis ūkine veikla. 

Naujas pažangus tapytojo požiūris į kūrybą, bajoriškos kultūros atavizmo 
įveikimas (t. y. intelektinės, kūrybinės potencijos vertinimas labia už bajorišką 
kilmę) skyrė Edvardą Matą nuo tėvo. Tačiau ano meto Lietuvoje dar nebuvo su- 
brendusios sąlygos pasireikšti tapytojui profesionalui: nebent savotiškai tapant 
tik pagal užsakymus. Čia slypėjo dalis priežasčių tos dramos, kurią išgyveno 
E. M. Romeris, atsiskyręs nuo pasaulio atkampiame dvarelyje, kamuojamas 
sunkios plaučių ligos, kuri paskutiniais gyvenimo metais neleido jam aplankyti 
net mylimo Vilniaus. 

Tad ieškant Romerių sagoje inteligento formavimosi pradmenų svarbu yra 
ne tik tai, ko kūryboje nepavyko realizuoti E. M. Romeriui, kiek tai, kokie reikš- 
mingi poslinkiai išryškėjo jo savimonėje. Juk bajoriškosios feodalinės kultū- 
ros, kuri bendrais bruožais galėtų būti apibūdinta kaip kosmopolitinė, vertybių 
išstūmimas iš viršutinių vertybinės hierarchijos pakopų reiškė, kad neišven- 
giamai toje savimonėje turėjo kilti kur kas stipresnis etninės tapatybės ieško- 
jimo poreikis. XIX a. pradžioje ir viduryje vyravusi bajoriška tautos samprata, 
kurioje pilietybė ir tautiškumas buvo ekvivalentiškos ir kurioje nebuvo vietos 
etnosocialinės bendrijos absoliučiai daugumai - valstiečiams (jie nepripažįsta- 
mi piliečiais), negalėjo padėti atsakyti į klausimą, kokiai - lenkų ar lietuvių - 
nacionalinei kultūrai skirtinas „tapybos kalba“ parašytas kūrinys, o amžiaus 
pabaiga, žymėjusi bajoriško, aristokratinio kosmopolitizmo saulėlydį, turėjo iš- 
kelti dailininkui klausimą, kokiai nacijai jis priklauso, iš kokios tautos semiasi 
kūrybinės galios ir kam adresuoja savo kūrinius. 

E. M. Romeris labiau už savo tėvą ir brolį suvokė tuos laikotarpio klausimus, 
tačiau nesugebėjo į juos duoti aiškaus atsakymo. Nors jis nesulaukė pirmųjų 
Lietuvių dailės draugijos parodų organizacinio šurmulio, padėjusio, o kartais 
net privertusio ne vieną Lietuvos dailininką atsakyti į klausimą „kas yra kas“, 
turima medžiaga verčia manyti, kad dailininko požiūris į Lietuvos praeitį, į 

lietuvių tautos dabartį ir jos ateitį dar nebuvo išsiritęs iš senosios heterogeninės 
(etniniu požiūriu) feodalinės Lietuvos kultūros kevalo. |. «. | | 

Kita vertus, vargu ar buvo pagrįsti nacionalistinės krypties lenkų autorių 
bandymai paversti Edvardą Matą ir jo pirmtakus išskirtinai lenkų kultūros Lie- 
tuvoje atstovais. Kiek šio tapytojo savimonėje buvo gyvos bajoriškosios kultūros 
vertybės, tiek neįmanoma ieškoti joje galutinio nacionalinės tapatybės suvoki- 
mo žymių. Teoriniu požiūriu niekas nesikeičia net pastebėjus, kad nacionalinė 
lenkų kultūra gerokai daugiau negu lietuvių iki XX a. pradžios ar net vidurio 
išsaugojo, konservavo tų archajiškų feodalinės kultūros atributų, leidusių ne 
vieną kultūros veikėją skirti prie lenkų, o dar daugiau vėlesnių, jau mūsų laikų 
tyrinėtojų į tos pačios politinės tautos-nacijos kamieną įskiepyti net tuos rašy- 
tojus ar dailininkus, kurie patys to nesugebėjo padaryti. 

Šią mintį remia ir E. M. Rėmerio bandymas savo paveiksluose užfiksuoti 
lietuvių demokratinės kultūros veikėjus. Itin vertas dėmesio A. Strazdo portre- 
tas, kurį, daugelio tyrinėtojų nuomone, jis nutapė pagal tėvo pasakojimus arba 
net piešinius. Nors iki šiol nėra iki galo patikrintas faktas, kad paveiksle tikrai 
pavaizduotas lietuvių liaudies dainius Strazdelis (tokį vardą ir pavardę, anot 
kruopštaus XIX a. pradžios lietuvių kultūros tyrinėtojo V. Drėmos dažnų pa- 
mokymų šių eilučių autoriui, XIX a. pirmoje pusėje nešiojo ne vienas kunigas!), 
kaip galima spėti iš E. Romerio dienoraščio, Romerių šeimoje buvo gyvas šio 
lietuvių poeto, tikro lietuvių liaudies interesų gynėjo paveikslas. 

A. Strazdą, jo kūrybą, ypač lietuvių valstiečių dainomis virtusias eiles, 
E. Romeris mini keliose vietose. Todėl bandymas ieškoti lietuvių liaudies masė- 
se iškilnių asmenybių ir fiksuoti jas savo dienoraščiuose ir kūriniuose yra faktas, 
leidžiantis kalbėti apie tos kūrybos nacionalumą. Kadangi E. Romerio ir abiejų 
jo vaikų tapyboje ryškūs ne vien lietuvių, bet ir lenkų nacionalinės kultūros 
elementai, galėtume šiuos dailininkus skirti prie to Lietuvos bajoriškosios inte- 
lektinės visuomenės sluoksnio, kuris archajiškai, heterogeninei feodalinės kul- 
tūros vertybių sistemai skaidantis į atskiras nacionalines kultūras, neišvengia- 
mai atsidūrė kultūrų paribyje ir galutinai nesugebėjo atsakyti į klausimą, kuriai 
politinei tautai-nacijai jis priklauso. Taigi demarkacinė linija punktyriškai sky- 
rusi nevienodame raidos lygyje buvusias lietuvių ir lenkų nacionalines kultū- 
ras, Romerių šeimos atstovus tarsi dalijo į dvi dalis. Vėlesnis Mykolo Romerio - 
garsiosios studijos apie lietuvių tautinį atgimimą autoriaus ir Vytauto Didžiojo 
universiteto rektoriaus - pavyzdys apie daug ką verčia susimąstyti... 

Štai tokioje sudėtingoje gimininėje-šeiminėje aplinkoje praslinko bene patys 
kūrybingiausi, patys brandžiausi J. Zenkevičiaus gyvenimo. metai. Nuo Rome- 
rių, o ypač nuo E. Romerio - dviejų tapytojų tėvo, priklausė ir vienintelė jo 
kelionė po Vakarų Europą, ir daugelis, kaip vėliau matysime, visai slaptų, pa- 
vojingų reikalų, susijusių su priešsukilimine konspiracija. Tačiau apie tai bus 
kalbama kituose skyriuose. 

Sugrįžkime prie kelionės, kuriai taip kruopščiai rengė savo sūnų Alfredą šei- 
mos galva. Ji prasidėjo 1857 m. gegužės pabaigoje. A. Romeris ir J. Zenkevičius 
per pusantro mėnesio, aplankę Varšuvą, Krokuvą, Dresdeną, pasiekė Paryžių. 
Reguliari sūnaus korespondencija iš užsienio, kruopščiai surinkta ir išsaugota 
tėvo, dabar yra iškalbingas anų dienų žinių šaltinis, be to, Romerių šeimos ar- 
chyve išliko ir keletas J. Zenkevičiaus laiškų savo globėjui - tai vieninteliai šiuo 
metu žinomi dailininko laiškai. Todėl kelionių ir sugrįžimų metas palyginti 
išsamiai atsispindi epistolinėje medžiagoje. Juk ankstesni J. Zenkevičiaus gy- 
venimo periodai išryškėja tik iš „objektyvių“ šaltinių, t. y. iš tos archyvinės 
medžiagos, prie kurios tiesiogiai pats tapytojas neprisidėjo. Kelionių įspūdžiai, 
Vakarų Europos kultūros vertinimas, savo ir svetimo pasaulio lyginimas - tai 
jau tiesioginis idėjinės orientacijos liudijimas. 

Pabandykime pasekti kelionės maršrutą ir įspūdžius, skaitydami A. Rome- 
rio ir J. Zenkevičiaus laiškus. Štai pirmosios žinutės, rašytos 1857 m. liepos 2 d. 
(laiškai iš Vakarų Europos datuoti pagal Grigaliaus kalendorių) Varšuvoje: 


Brangus tėve! Atvykome šiandien apie 6-tą valandą ryto; labai sėkmin- 
gai praėjo ta kelionė <...>. Varšuvoje taip visi viešbučiai užpildyti, kad vos 
pasisekė gauti mažytį butelį „Krokuvos“ viešbutyje Bielanskos gatvėje. Nors 
beveik visą naktį neužmigau, bet jau 7-ą valandą išėjom (pasivaikščioti). Oras 
nuostabus. Einame su Jonu (Zenkevičiumi - E. A.) pas kapucinus klausyti 
mišių. <...> 

Per pietus susitikome Kondratowiczių (Sirokomlę - E. A.), nors geriau 
būtume nesusitikę, nes mus tuoj ėmė girdyti šampanu ir iš didžiulės meilės 
vilniškiams užsitempė pas save Zenkevičių, Henriką (Hrincevičių - E. A.) ir 
mane ir ten dar vieną buteliuką įsakė atnešti. Susipažinau ten su pastelistu 
Maleszewskiu, o kadangi jis kaip tik ketina pradėti Kondratowicziaus portretą, 
tai ir aš ruošiuosi nuo pat ryto pas jį eiti. 

Jonas Zenkevičius. 
Muzikuojantis italas. 
LMAVB RS 

"Mačiau šiandien Maleševskio darbus, išstatytus Hirszelio parduotuvėje. 
Labai gražūs, tik piešinys silpnokas...9* 


Toliau sekė garsusis Benco cirkas, žavėjęs keliauninkus puikiais išjodinėto- 
jais. Ką jau ką, bet jodinėjimo meną ano meto bajoras buvo gerai įvaldęs ir 
galėjo jį vertinti ne tik iš paveikslėlių. Tėvo paprašytas jis tęsia savo įspūdžių 
aprašymus. Kitos dienos laiške Alfredas rašo: 


Mielas tėve, Varšuva apskritai labai išgražėjo per tuos metus, kurie praėjo 
po paskutinio mano apsilankymo. Labai gražūs fontanai, keliolika puošnių ir 
didžiulių namų iškilo per tą laiką. Ypač man patiko kredito draugijos pasta- 
tas, kuo nuostabiausiai išpuoštas skulptūromis ir lipdiniais, viešbutis „Europa“ 
(Hotel Europejski), kurį čia visi piktai užsipuola, tačiau jis yra patrauklus 
savo pompastišku paviršutiniškumu. <...> Vakare buvome vadinamojoje gėlių 
šventėje Saksų sode. Tiesą sakant, tai paprasčiausia loterija beturčių naudai. 
Gėlių, be tų, kurios puošė moterų apdarus, kaip ir nebuvo matyti, o ir tos ma- 
tytos - greičiausiai visos dirbtinės. Saksų sodas, nors ir nelabai didelis, buvo 
pilnutėlis. Moterys nuostabios, linksmumas ir judėjimo gyvumas, o kas svar- 
biausia, nevaržoma tų puikių varšuviečių laikysena pasivaikščiojimo metu 
labiausiai įstrigo..293 


Neabejodami galime sakyti, kad tie laiškai patikimi ne tik jų autoriaus, bet 
ir J. Zenkevičiaus maršrutų liudytojai. Tik vertinimai greičiausiai skyrėsi. Viena 
matė pasiturintis, gyvenimo džiaugsmo ištroškęs ponaitis, kita - savo darbo 
vergas, aplinkybių priverstas taupyti pinigus. J. Zenkevičių labiau traukė tapyto- 
jų dirbtuvės, kuriose šio to buvo galima išmokti. Pusdienis labai maloniai prale- 
kia pas tapytoją Kaniavskį, įsikūrusį name, kadaise priklausiusiame įžymiajam 
Bačareliui, kelios saulėtos popietės valandos Lazienkose. „Tą visą mažytį rūmą 
apžiūrėjome nuo lentos iki lentos“, - sakosi A. Romeris. 

Tas tęsėsi iki liepos 7 d. popietės, kai dailininkai atsisveikino su Varšuva ir 
pasuko Čenstachavos link. Toliau kelias vedė į Krokuvą. Liepos 11 d. Alfredas 
rašo iš Krokuvos: 


Kada baiginėjau savo laišką, pradėtą Varšuvoje, Čenstachavoj buvo du 
mūsų poetai (E. Odyncas ir V. Kondratowiczus - E. A.), su kuriais mes visą 


[ 


52 1857 m. liepos 2 d. Alfredo Romerio laiškas iš Varšuvos. LMAVB RS, f. 138, b. 1909 (puslapiai 
nenumeruoti). 


93 1857 m. liepos 3 d. Alfredo Romerio laiškas. Ten pat. 

laiką leidome kartu ir apžiūrėdami šventas vietas, ir prie kavos puodelio - 
Lietuva visada kartu.9* 55 


Kelionė tik prasidėjusi, o Alfredą jau ima varginti. Skundžiasi tėvui galvos 
skausmais, visokiais kitokiais negalavimais. Jo laiškuose kartais net-išsitariama: 
jei būtų vienas, tai ilgiau vienoje vietoje pasėdėtų... Tada vėl kyla mintis apie 
tėvo įžvalgumą. Juk J. Zenkevičius savo bendrakeleiviui yra ne tik nuolatinis 
padėjėjas - reikalui esant net slaugė; tai jo veržimasis kuo toliau nuo linksmos 
bohemos, kuo arčiau meno, kuris mėgsta tylą, leidžiančią susikaupti ir dirbti, 
veja tolyn. Alfredo globėją, uoliai vykdantį tėvo E. Romerio nurodymus, ne itin 
jaudina pakeliui sutiktos linksmos žemiečių draugijos, kurias apgailestaudamas 
palieka jo globojamas bendrakeleivis. Antai liepos devintosios rytą jie, tik ką 
atvykę į Krokuvą, jau ant kojų: 


Tuoj pat su Jonu nuskubėjome apžiūrėti Šv. Marijos bažnyčios ir katedros 
Vavelyje. Ką mudu pajutome - sunku aprašyti. Ir ašaros spindėjo akyse, ir 
širdis suvirpėjo...'95 


Kitą dieną bičiuliai važiuoja į Veličką, lanko Tado Kosciuškos kapą. Neap- 
lenkiama ir tenykštė dailės akademija. Keliauninkai susipažįsta su kai kuriais 
profesoriais, jų mokymo metodais, apžiūrinėja naujausias krokuviečių drobes. 
Ir visa tai per kelias dienas, nes J. Zenkevičius nerimsta. Įkyriai ragina savo jau- 
nesnįjį draugą judėti toliau. Didžiojo meno pavyzdžiai jam dar regisi už šimtų 
mylių. 

Nuo Krokuvos iki Paryžiaus gal ne taip ir toli, bet juk pakeliui ir Breslau 
(Vroclavas), ir Dresdenas, ir dar daugybė įdomių vietų. Jei bandysi viską ap- 
žvelgti, nebus kada dirbti pačiam. Štai vien Dresdene užgaištama 10 dienų. 
Kiekvieną dieną po kelias valandas jie praleidžia garsiojoje galerijoje. Nuosta- 
bios senųjų meistrų drobės. Tačiau Dresdeno meno „naujienos“ J. Zenkevičiui 
regisi nekokios: įprastoje vietos dailininkų parodoje tik liūdnas senojo meno ai- 
das. Tad greičiau į Paryžių. Užtenka smulkmenų, pakeliui išsibarsčiusių įdomy- 
bių. Ten, Prancūzijos sostinėje, viskas susitelkę vienoje vietoje. Tenai sumišusi 
senovė ir ateitis. Ten kuriami naujojo gyvenimo etalonai, tenai mados ir visa 
tai, kas tolstančios Lietuvos namuose atrodė kažkoks nesuprantamas, niekieno 
nevaržomas žmogaus natūros ir kūrybiškumo siautulys... 


54 1857 m. liepos 29 d. Alfredo Romerio laiškas iš Krokuvos. Ten pat. 
95 Ten pat. 

Netrukus Alfredas raportuoja tėvui naujus kelionės įspūdžius: 


Išvykome iš Dresdeno liepos 23 tiesiai į Paryžių, pakeliui sustodami tik 
mer, kurioje vykdavo karalių elekcija. Sekmadienį 4-tą valandą ryto pasiekė- 
me Paryžių. Tą patį rytą buvome mišiose Šv. Magdalenos bažnyčioje. Šian- 
dien, antradienį, dar tik trečią dieną esame Paryžiuje, o jau daugybė dalykų 
matyta: apie juos galima būtų labai plačiai parašyti. Štai vakar porą valandų 
praleidau pas Feliksą (Wrotnowskį - E. A.). Po to botanikos sodas, o vakare 
Didžioji opera <...>. 

Paryžius daro nepaprastai mielą įspūdį (nekalbant apie tai, kad pėstute jį 
vos gali pereiti). Paryžius yra linksmas, nuodėmingas ir paslaugus. Žodžiu, jei 
būčiau prancūzas, sušukčiau, kad tik čia noriu gyventi. Bet dabar - ne, nes 
dabar labiau negu bet kada jaučiu, kokia brangi ir šventa yra gimtų namų 
pastogė <...>. O dėdės Severino (Edvardo Romerio brolio - E. A.) paguodai, 
prašau jam pranešti, kad ir Paryžiuje yra skurdas.299 


Tuo metu J. Zenkevičius ieško būdų, kaip patogiau ir pigiau įsikurti. Jis 
pasirūpino išsinuomoti butą Rue de la Fontain Moliere gatvėje, tame pačiame 
name, kuriame gyveno T. Goreckis - tas jaunystės draugas, kuriuo taip žavėjosi, 
kurį mylėjo ir vėliau jo pavyzdžiu sekė. Tai čia, greta talentingo, darbštaus ir 
jau spėjusio pagarsėti draugo, galima buvo tobulėti, įsijausti į darbą, atsispirti 
Paryžiaus linksmybių pagundoms. Vilniaus akademikų kuopa labai sustiprėjo, 
prisijungus neabejotino talento ir teigiamo paveikumo kūrybinei aplinkai jau- 
nuoliui. 

Tačiau A. Romeriui vis vien buvo sunkiau kiek ilgesnį laiką stovėti su palete 
rankoje, kai už lango tviska liepos saulės nušviestos karietos, kavinių reklamos, 
gėlės, fontanai, skrybėlės, skrybėlaitės, kaspinai, šilkas ir auksas, o juokas ir su- 
sižavėjimo šūksniai sumišę į vientisą didmiesčio, pretenduojančio būti pasaulio 
centru, šurmulį. Visa tai gundė, viliojo, svaigino. Tai, kas nematyta, nepatir- 
ta, traukė labiau negu to norėjo Jonas Zenkevičius, kuriam tėvo buvo pavesta 
reikalui ištikus vėsinti karštą jo sūnaus kraują, lenkti jį prie dailės studijų. Šį 
tą pavykdavo padaryti, tačiau daugiausia ten, kur nebuvo reikalo ypač stengtis, 
kur nereikėjo daug valios. 

Tame pačiame laiške Alfredas rašo: 


56 1857 m. rugpjūčio 17 d. Alfredo Rėmerio laiškas iš Paryžiaus. Ten pat. 

Buvome šiandien su Zenkevičiumi dailės parodoje. Yra tėn ir puiki Kosako 
akvarelė. Bet kad tokie nuostabūs būtų pasteliniai portretai, man net nesisa- 
pnuodavo, jog galima taip pastele padaryti..297 


Tačiau vienas dalykas žavėtis parodos eksponatais, kitas - kamuotis prieš 
molbertą, kai už lango siaučia miesto linksmybės. Todėl nenuostabu, kad, porai 
savaičių praslinkus, Alfredas išsirengė į Normandijos pajūrį, kur kaip tik lieps- 
nojo auksinio pajūrio smėlio karštligė. 

Kurortai tada dygo kaip grybai. Maudynės ir saulės vonios - šie europietiš- 
kos civilizacijos atradimai — veržte veržėsi nurungti kitokius laisvalaikio malo- 
numus ir net kai kuriuos sveikatos gydymo būdus. 

Rugpjūčio 4 d., trečiadienį, išvažiavau geležinkeliu į Ostendę, palikęs Zen- 
kevičių su Goreckiu Paryžiuje, nes nemačiau reikalo, kad jis (t. y. Zenkevi- 
čius - E. A.) su manim [keliaudamas] vargintysi. Maudytis jam uždrausta 
tiek upėje, tiek jūroje, o Ostendė yra pakankamai arti nuo Paryžiaus, tad jeigu 
man jo prireiktų, galėtų per vieną dieną čia atvažiuoti..'95 — rašė jis tėvui. 
Čia nesunkiai įžiūrimas jaunuolio gudravimas, nes negi rašysi ir taip susi- 
rūpinusiam tėvui, kad malonumai traukia labiau negu darbas. J. Zenkevičiui 
arčiau širdies buvo T. Goreckio dirbtuvės, juo labiau kad jo draugas - irgi ne 
namisėda - tik ką buvo grįžęs iš Italijos, į kurią netrukus vėl rengėsi važiuoti. 
Italijos dangus ir Romos menininkų kuriama atmosfera jo vaizduotėje buvo 
įgijusi labai didelę svarbą. J. Zenkevičius tai galėjo įvertinti. Reikėjo naudo- 
tis tomis trumpomis savaitėmis, kurias likimas skyrė bendrauti su mylimu 
draugu. T. Goreckis imponuoja ir Alfredui. Štai kaip jis atsiliepia apie dai- 
lininką laiške tėvui: 


Tadas Goreckis padovanojo man savo paveikslo „Jėzaus Kristaus nukryžia- 
vimas“, kuris turėtų būti labai įspūdingas, fotografiją; manau, kad Jūs, myli- 
mas tėti, iš laikraščių sužinosite apie jo darbus ir popiežiaus vizitą jo ateljė. 
Rafaelio „Šv. Cesilijos“ kopija irgi tobulai atlikta. Rodžiau jam savo akvarelės 
bandymus, gyrė ir ragino kuo daugiau tapyti iš natūros. Pasiėmiau su savimi 
[į Ostendę] visa, kas reikalinga piešimui, gal man pasiseks ką nors iš natūros 
nutapyti.J99 


57 Ten pat. 
98 1857 m. rugsėjo 4 d. Alfredo Romerio laiškas iš Ostendės. Ten pat. 
199 Ten pat. 

Tačiau iš vėlesnių laiškų aišku, kad per dvi savaites, praleistas pajūryje, 
Alfredas neįvykdė savo ketinimų. Jis nori grįžti į Paryžių su viltimi, kad ša- 
lia T. Goreckio molberto geriau seksis. O gal paprasčiausiai įgriso kurortinis 
tuščiažodžiavimas. „Man jau tik porą dienų lieka sėdėti Ostendėje, apie ką su 
dideliu džiaugsmu užsimenu'“““, - rašo jis tėvui. Bet visai netoli Antverpenas, 
beveik pakeliui Briuselis. Kaip neaplankyti istoriko ir politinio mąstytojo Joa- 
chimo Lelevelio - Vilniaus filomatų legendos, apie kurį daug galėjo papasakoti 
tiek senelis, tiek tėvas. Taip vasara ir prabėgo. Alfredas prie Paryžiuje plušančių 
bičiulių prisidėjo tik rugsėjo viduryje. 


Paryžių jau visai neblogai pažįstu ir jau nebegalėčiau paklysti. Keletą 
kartų net pagelbėjau jame pasimetusiems prancūzams, kurie mane čia pa- 
milo. Ir šeimininkė, ir jos vyras, ir moteriškė, kuri mums atneša kavą - ma- 
dam Chain, - visi klausinėjo Joną Zenklevičių], ar aš sveikas, ar greitai 
sugrįšiu, o sugrįžusį pasitiko su šypsena veide ir draugiškai sveikino. Jonas 
prancūziškai šnekėti nemoka, tad tik gūžčioja pečiais, o prancūzai žemaičių 
nepažįsta, todėl ne taip greitai jį pamėgo. O dabar net labai jį myli. Garbus 
tai žemaitukas. Tapo juodu dabar su Tadu Goreckiu, o tas pastarasis dirba 
prie šv. Kazimiero paveikslo. Aš irgi greitai teptukų imsiuosi ir pradėsiu nuo 
biusto tapymo aliejumi, taip man dabar Tadas pataria, o vėliau, jeigu gerai 
pasiseks su teptukais prie molberto, tai persikelsiu į Luvro galeriją tapyti iš 
originalų. 

Laikas čia taip greitai lekia, kad neįmanoma visko suspėti. Daugybė že- 
miečių mane čia aplanko, bet aš ne kartą atsisakiau jų draugijos ir malonaus 
vaikštinėjimo gatvėmis...291 


Tačiau ne visada sekėsi atsisakyti malonumų. Miestas traukia labiau. Mašinų 
parodos, kažkokios fantastiškos architektūros pavyzdžiai, Lemersjė litografija, 
kurią lanko kartu su K. Vilčinskiu, besirūpinančiu „Vilniaus albumo“ reika- 
lais, opera — visa tai reikėjo pamatyti, įvertinti, pajusti. O Paryžius nesiliauja 
stebinęs. Jau ir Alfredo palydovas J. Zenkevičius ima niurnėti, kad čia per daug 
pramogų, kad galima būtų susikaupti didesniems darbams. Bet dar daug ne- 
matytų spektaklių. O kas darosi teatruose, lankomuose kone kasdien. Įspūdžiai 
patys prieštaringiausi. 


00 1857 m. rugsėjo 10 d. Alfredo Romerio laiškas iš Ostendės. Ten pat. 

Neseniai buvau Au Bouffe Parisiens teatre Eliziejaus laukuose ir taip juo- 
kiausi, kad man net šonai įskaudo. Pjesės, statomos šiame teatre, yra plevė- 
siškos, bet labai puikiai vaidinama ir grojama. Gerai, kai galima su. didžiau- 
siu malonumu klausytis. Dekoracijos taip pat su dideliu skoniu bei dalykiniu 
pasirengimu sustatytos. Sukuriama visiška iliuzija, kas ypač pasakytina apie 
Didžiąją operą (Operos teatro - E. A.) ir Porte st. Martin teatrą...292 


Įspūdingas prancūzų baletas, nuostabi muzika žavi jaunuolį. Nors patys te- 
atro pastatai dažnai visai apšiurę, krinta į akis savotiška aukso ir dulkių mai- 
šalynė, salės ankštokos tokiai miniai žmonių, bet publika išsipuošusi, kleganti, 
patenkinta, juokas, kvepalai, nuo kurių pasidaro ankšta net erdviausiuose salo- 
nuose, šviesos, stearinas, varvantis nuo krištolinių sietynų ant parketo, juodų 
frakų, suknelių šilko ir nuogų moterų pečių, netikėtas šokėjų apdaras - visi tie 
vaizdiniai smelkiasi net į santūrius sūnaus laiškus tėvui. Iš tiesų dirbti sekė- 
si sunkiai. Paryžius buvo klaidus ir daugialypis. O žmonės, nuolat ar laikinai 
jame gyvenantys, - dar įvairesni. Ypač prieštaringus jausmus jis kėlė J. Zen- 
kevičiui, pavargusiam nuo besikeičiančių veidų. Nors jis negalėjo ten gyventi 
visiškai atskirai, kalbos nemokėjimas jam trukdė. Todėl jo gyvenimas slinko 
žemiečių apsupty. 


Kas rytą susirinkdavome toje pačioje pieno kavinėje išgerti kavos: Piotu- 
chas (neįsk. pavardė - E. A.), Belevičius, Zenkevičius ir aš. Kiekvienam iš 
mūsų [šeimininkai] prancūzai sugalvojo po pravardę, nes mūsų pavardžių nei 
prisiminti, nei ištarti jie nesugeba. Mane jie vadina Mr. Alfred, Belevičių - 
la barbe blonde <...>, Zenkevičių - la petit blond, Piotuchą - la petit noire 


t tot 


Tas žemiečių būrelis, ypač T. Goreckis, padėjo J. Zenkevičiui suprasti Pary- 
žių, o įdėmus, akylas dailininko žvilgsnis - pažinti miestelėnų gyvenimą. Be to, 
kartu gyventi buvo pigiau. Kavinėje Rue dela Fontain Moliere gatvėje būrelis 
lietuvių gaudavo geros ir pigios kavos su grietinėle, bandelių ir šviežio sviesto. 
Ir visa tai už 40 santimų. „To tikriausiai visame pasaulyje už šitokią kainą 
negautum!“ — stebisi A. Romeris. Su pietumis, taip pat kavinėje duodamais, 
pasitaikydavo visko. „Tačiau nors esame Paryžiuje, - rašoma tame pačiame 


202 Ten pat. 
203 1857 m. spalio 15 d. Alfredo Romerio laiškas iš Paryžiaus. Ten pat. 

laiškė, - kartais gauname barščių, koldūnų, zrazų (suktinių - E. A.) ir net 
kalakuto kepenėlių...'294 

Tiesa, artėjant žiemai, J. Zenkevičiui vis rečiau pasitaiko dirbti kartu su 
T. Goreckiu. Jo bičiulis labai rimtai užimtas kitais, gal net svarbesniais darbais. 
Jonas galėjo į tai žiūrėti ir su švelniu pavydu, ir su apgailestavimu, kad ne jam, 
o kažkam kitam draugas skiria savo laiką. Kita vertus, jis džiaugiasi, kad jo bi- 
čiuliui sekasi ne tik tapyboje, bet ir meilėje - Tadas rengiasi vestuvėms su Ado- 
mo Mickevičiaus dukterimi Marija. Nežinia, kada sužadėtinių buvo apsikeista 
žiedais, kaip T. Goreckio ir Marijos Mickevičiūtės santykius paveikė garsiojo 
poeto paslaptinga mirtis tolimajame Konstantinopolyje (Stambule), kur jis ke- 
tino suorganizuoti savanorių legioną kovai už Lietuvos laisvę. Žinome tik tai, 
ką tėvui praneša Alfredas: 


Atvažiavau į vakaronę, kur pirmąkart [Paryžiuje] šokau, - skaitome 1857 m. 
lapkričio 4 d. laiške. - Susipažinau ten su Tado sužadėtine panele Marija (pa- 
vardės, kurią išgarsino jos tėvas, korespondentas nemini - juk tai valstybinis 
nusikaltėlis! - E. A.), kuri yra labai graži ir labai panaši į savo tėvą. Šios 
jaunos ir mylinčios panelės vestuvės turi įvykti po savaitės.295 


Po savaitės jis vėl rašo: 


Taduko vestuvės turi įvykti rytoj, todėl gali įsivaizduoti, kiek yra rūpesčių 
ir bėgiojimo į visas puses. Ir tai jau trunka visą mėnesį, nes vis tik Paryžiuje 
ne viskas taip lengvai darosi, kaip gali pasirodyti, sėdint namuose ir iš toli 
žiūrint į tą Paryžių...299 


O štai lapkričio 20 d. laiškas: 


Praėjusį šeštadienį asistavom Tado Goreckio ir Marijos Mickevičiūtės ves- 
tuvėse, kurios prasidėjo Šv. Trejybės bažnyčioje. Be to, buvom pakviesti liudi- 
ninkais civilinės santuokos procedūroje, kuri buvo atlikta 2-osios [Paryžiaus] 
apygardos mero akivaizdoje. Tą pačią dieną jaunieji geležinkeliu išvyko į 
Lioną, o iš ten per Marselį į Nicą, iš kur po dešimties dienų turi sugrįžti į 
Paryžių?97 


04 Ten pat. 


25 1857 m. lapkričio 4 d.Alfredo Romerio laiškas iš Paryžiaus. Ten pat. 

Neturime pakankamai duomenų, kurie leistų tvirtai teigti apie Vilniaus 
akademikų planus ir tvarkaraštį. Greičiausiai jie nebuvo iki smulkmenų sutarę, 
kiek laiko ir kokiuose Vakarų Europos meno centruose apsistos. Bet akivaizdu 
viena, kad Italijos šviesa ir meno tradicija buvo svarbiausias tikslas. Pastaroji 
aplinkybė, pakeleivingi susitikimai, asmeniniai sutapimai vienai ar kitaip kore- 
gavo tvarkaraštį ir kelionės maršrutus. Tačiau galų gale artino J. Zenkevičiaus 
išsvajotą tikslą - Katalikų bažnyčios šventąją sostinę Romą. 


VISI KELIAI VEDA Į ROMĄ 


Vestuvių iškilmės, draugo išvykimas, tas pats nuolatinis Paryžiaus triukšmas, 
galiausiai artėjantys žiemos šalčiai vis dažniau verčia J. Zenkevičių pamąstyti 
apie persikėlimą į šiltesnius kraštus. Jį vilioja Italija. Ir nors, anot A. Romerio, 
jo bendrakeleivio nuotaika gera, jis vis niurna ant prancūzų, ant nepriimti- 
no jam miesčioniško gyvenimo būdo. O Alfredą išvilioti iš Paryžiaus sunku: 
jis suspėja užsirašyti į viešas literatūros paskaitas, lanko bent kelias piešimo 
studijas, vis po truputėlį, po savaitę, ieškodamas to, kas nustebintų, žavėtų, 
papildytų jo kelionės įspūdžių bagažą. Tik kai daugumas žemiečių, ypač iš 
Lietuvos diduomenės, iškeliavo į Italiją, J. Zenkevičiui pavyksta prišnekin- 
ti savo draugą padaryti taip pat. Greičiausiai neturėtume abejoti, kad mūsų 
meno piligrimus ilgiau užtrukti Paryžiuje vertė kaip tik A. Romerio įgeidžiai 
ir jo palydovo ir globėjo J. Zenkevičiaus pažadas tėvui E. Romeriui nepalikti 
jaunojo nenuoramos. 

Tad kelionė vis atidėliojama. Tai nebaigta akvarelė, tapoma Luvre pagal italo 
Ricci paveikslą, tai neaplankyta muzikos mokykla, apie kurios darbo metodus 
prašė pasiteirauti tėvas. 

Gruodžio 3 d. laiške Alfredas rašo: 


Dėl išvykimo į Italiją dar nežinau, kaip išeis, nes vis laukiu pinigų, kuriuos 
žadėjot Jūs, brangus tėveli, atsiųsti. Bet Jonas Zenkevičius vis mane ragina 
kuo greičiau važiuoti, taip jam įgriso Paryžius. Vaikšto vienišas, skundžiasi, 
kad jam šalta, todėl labiau dėl jo malonumo negu savo noru norėčiau kuo 
greičiau išvykti. Turėsiu kažkiek pinigų čia pasiskolinti kelionei į Italiją, o 
ten nuvykęs iš Tyzenhauzo [Rainoldo] kišenės grąžinti. O tuos pinigus, kurie 
ateis iš namų į Paryžių, ponas d'/Antre, šeimininkės vyras, atsiųs man į Nicą. 

Išvykimo terminą paskyriau tam, kad nuraminčiau Joną - tuoj po [Kalėdy] 
švenčių arba antrą švenčių dieną, bet iš tikrųjų nežinia, ar pavyks man taip 
greitai apsisukti. Spėju, kad Jono nekantrumas važiuoti į Italiją kilo dėl to, 
kad kažkas jam pripasakojo visokių stebuklų apie tą kraštą. Kad ten viskas 
nepaprastai pigu, [žiema] šilta, kaip pas mus vasara, ir kad ten galima iki va- 
liai kopijuoti, kas jam su didžiausiu lengvumu daryti sekasi. O kad bent būtų 
lengviau su pinigais, kad bent žinočiau, kokiu keliu jie mane pasieks. Dalį 
savo daiktų, kurių didžiulę krūvą Jonas, manimi besirūpinantis, supakavo, 
ketinu palikti pas ponią d/Antre, kuri man prižadėjo juos pasaugoti. Mat po 
Italiją keliauti nėra taip lengva ir kainuoja tai brangiau negu kur kitur, ypač 
tiems, kurie daug daiktų su savimi vežasi...208 


Įdomus ir iškalbingas yra tėvo atsakymas Alfredui, ypač ta jo dalis, kurioje 
jis ramina sūnų ir pabrėžtinai pritaria J. Zenkevičiaus nuomonei. 


Nepyk ant mylimo savo [kelionės] draugo garbingojo Jono už tai, kad 
ant prancūzų niurna. Smagu ten pas juos, tačiau gyventi su jais lietuviui 
yra sunku.299 


Tas, sakytume, paviršutiniškas ginčas dėl prancūzų, jų gyvenimo būdo 
vertinimai yra kažkas daugiau negu atsitiktinė reakcija į aplinką. Galima čia 
įžiūrėti ir buržuazinės kultūros apskritai kritiką, ir bajoro asmeninės trage- 
dijos užuomazgą, ir daugybę kitokių dalykų. Neatsitiktinai šiai temai skir- 
tas vienintelis J. Zenkevičiaus laiškas savo mecenatui E. Romeriui. Jis buvo 
pridėtas prie 1857 m. gruodžio 29 d. Alfredo laiško. Štai tas retas ir santūrus 
samprotavimas: 


Nors kartą ryžausi parašyti Jums, kad padėkočiau už tuos pasveikinimus 
ir palinkėjimus, kurių buvo nemaža kiekviename Jūsų laiške Alfredui. Kad 
darosi nebesmagu, pasakysiu tiesiai! O taip yra todėl, kad kuo daugiau imi 
suvokti tą polinkį į materialines vertybes, labai išsivysčiusį visoje prancūzų 
tautoje, tuo labiau pastebi visišką širdies reikalų sunykimą - dvasingumo ir 
net tikėjimo stoką. Dėl to išryškėja visuotinio grožio, kuris žmogų sutauri- 
na, stoka. Ir kaip galima ilgiau gyventi tarp žmonių, besiverčiančių vien tik 
apgaule dėl pelno, ir kurie bando primesti savo pelningą meną mums, žmo- 


208 1857 m. gruodžio 3 d. Alfredo Rėmerio laiškas iš Paryžiaus. Ten pat. 


209 Ten pat. 

nėms, siekiantiems aukštesnio išsilavinimo ir ieškantiems [to aukštesnio] tūrp 
formaliai, ant popieriaus laisvų, bet iš tikro demokratijos pavergtų žmonių? 
Tam, kuris siekia tik materialinių malonumų, pramogų, kurios turi suteikti 
pasitenkinimą, tik tam Paryžius šiandien ir mielas, ir sunku su juo skirtis. 
Geriau manyje būtų likęs senasis susižavėjimas tuo miestu negu dabartinis 
nusivylimas. Dar apie dailininkus: ką po [Polio] de la Rocho Prancūzija šian- 
dien gali parodyti? Vernet'as paliko mūšio lauką <...>, o mūšių scenos išliko 
tik kaip buvusių kovų faktai. Galbūt po keliolikos metų žiūrintis į jo paveiks- 
lus paklaus, kokio karo mūšio sceną šis paveikslas vaizduoja, o dailininko 
vardas taip ir liks nežinomas. Suprantama, jeigu žiūrovas bus žmogus, kuris 
sugeba žiūrėti širdimi. 

Paryžiuje galima mokytis pačiam savojoje dirbtuvėje, galerijose tobulin- 
ti savo sugebėjimus. Tiesa, buvau pamiršęs Šeferį (Scheffer). Tai menininkas, 
kurio paveikslai pripildyti tiesos ir dvasingumo, bet prancūzai jo nežino, kaip 
nežinojo ir Polio de la Rocho. Tad, kas nori, tegu gieda „Gloria“ prancūzams, 
o aš geriau patylėsiu ir paliksiu juos ramybėj. 

Artėja Naujieji metai. Visi skuba su sveikinimais, palinkėjimais, o ką liki- 
mas lems - sunku numatyti...229 


Daug kas tame laiške mįslinga, yra ir užuominų. Ar tik ne apie savo bendra- 
keleivį galvojo J. Zenkevičius, minėdamas pramogų medžiotojus ir tuos, kurie 
linkę giedoti himnus prancūzų gyvenimo būdui? Savotiškas dialogas kilo net 
tame pačiame laiške E. Romeriui. Cituotą J. Zenkevičiaus prierašą Alfredas pri- 
statė tėvui tokiais žodžiais: 


Jonas Zenkevičius taip rimtai įpykęs ant prancūzų, jog savo prieraše apie 
juos kalba, nepalikdamas jiems nieko doro, nors man atrodo, jog jų [pran- 
cūzų] advokatu būti visai nesunku. Garbusis Jonelis užmiršo, nors yra dai- 
lininkas, kad ten, kur yra šešėliai, yra ir šviesa, o ponas Dievas taip sutvėrė 
žmoniją, jog nė šimto vienodų [žmonių] nesurastum...21' 


Atsitiktiniai laiškai — tai ne filosofinis traktatas, bet tos menkos eilutės, ku- 
rios priklauso J. Zenkevičiui, duoda daugiau informacijos apie jo asmenybę, 
negu jos galima rasti šimtuose lapų įvairios archyvinės medžiagos, likusios po 


*0 Jono Zenkevičiaus laiškas Edvardui Romeriui, pridėtas prie 1858 m. sausio 17 d. Alfredo Rome- 
rio laiško iš Romos. Ten pat. 
"1 1858 m. sausio 17 d. Alfredo Romerio laiškas iš Romos. Ten pat. 

mokyklų vadovybės posėdžių, po tardymo procesų ar agentūrinių pranešimų. 
Deja, tik šis vienintelis jo autografas pasiekė mūsų laikus iš kelionių po Vakarų 
Europą. O laiškų būta. Alfredas užsimena tėvui, kad Paryžiuje Jonas kone kas 
trečią dieną gaudavo laiškų iš Jurbarko ir taip pat reguliariai siųsdavo Žemai- 
tijon atsakymus. Tačiau dabar net spėlioti neįmanoma, kam tie laiškai galėjo 
būti skirti. 

Ginčijantis apie vakarietišką gyvenimo būdą, mėgaujantis ir peikiant tas pa- 
trauklias grožybes ir pramogas, tuos blizgančius ir mirgančius daiktus, praėjo 
dar bent pora savaičių. Čia J. Zenkevičiaus kantrybė trūko: nori ar nenori jo 
bendrakeleivis, jis važiuoja Italijon. Tada ir Alfredas apsisprendė. Ir štai 1858 m. 
sausio 18 d. - jie Marselyje. Iš Paryžiaus juodu išvyko sausio 15 d., rytojaus dieną 
po pasikėsinimo prieš imperatorių Napoleoną III. Visas Paryžius sujudęs: va- 
žiuojant valdovui į teatrą mesta (ar padėta) galinga bomba. Du liokajai, vežėjas, 
du arkliai, keliolika smalsuolių, sustojusių pasižiūrėti į iškilmingą kavalkadą, 
žuvo. Keliasdešimt sužeistų. Bet imperatorius liko sveikut sveikutėlis. Šis pa- 
sikėsinimas buvo paskutinė įdomybė, kurią Paryžius galėjo pasiūlyti Alfredui 
atsisveikindamas. 

Laukė kelionė garlaiviu iki nediduko Čivitavekijos uosto netoli Romos. Gar- 
laivis pakėlė inkarą vakarop, ir A. Romeris su J. Zenkevičiumi susižavėję paly- 
dėjo už laivugalyje taškomų Viduržemio jūros purslų viduržiemio saulę. Bet po 
to prasidėjo liūdnesnė kelionės dalis. Supimas vis stiprėjo. 


Po poros valandų jau buvau niekam tikęs, nes ne tik kojų, bet ir rankų ne- 
galėjau pajudinti. Nežinau, kokiu būdu nusigavau į kajutę ir ten vieną po ki- 
tos dievams aukas atidavinėjau. Ši neaprašomai bjauri liga šėlo iki pat baltos 
dienos, o ant rytojaus buvo baisiai bloga ir taip svaigo galva, jog nė žingsnio 
žengti negalėjau. O Jonui Zenkevičiui nė motais; per visą kelionę ir miegojo 
gerai, ir valgė, ir nė truputėlio nesirgo. ?** 


Galbūt tai banalu, ypač mūsų laikų žmonėms, kurie labiau pripratę prie gar- 
laivių, kruizų negu prie balno. Tačiau ši informacija, nors ir nenušviečia ypatin- 
gų aplinkybių, bent leidžia pajusti mūsų herojus kaip gyvus žmones. 

1858 m. sausio 20 d. diližanu, kursuojančiu tarp Čivitavekijos ir Romos, 
buvo įveiktas dar vienas kelionės etapas. Pagaliau J. Zenkevičiaus svajonės 
išsipildė: Italijos sostinėje, tame amžinajame mieste, laikas tekėjo ne taip 


*2 1858 m. sausio 23 d. Alfredo Romerio laiškas iš Romos. Ten pat. 

srauniai kaip Paryžiuje, o ir meno ištroškusių dailininkų tą žiėmą prisirinko 
daugiau negu paprastai. Buvo kalbama, kad meno piligrimų skaičius perkopė 
keturis tūkstančius. Romoje juos pasitiko Albertas Žametas (Žemaitis), kurį 
J. Zenkevičius pristatė A. Rėmeriui. Šis Peterburgo akademijos laikų draugas 
padėjo bičiuliams išsinuomoti dirbtuvę ir butą Via di Lavatore gatvėje. Buto 
langai išėjo į garsųjį Trevi fontaną. Svarbiausia, kad vieno iš dviejų kamba- 
rių langas buvo į pietus. Saulės šviesa žiemojantiems dailininkams buvo kaip 
žuvims vanduo. Džiugino ne tik saulės šviesa, bet ir jos šiluma - tą žiemą 
Italijoje buvo šalta kaip reta. 

Rytojaus dieną prasidėjo naujas gyvenimas; kasrytinė kava ir naujos pažin- 
tys „Cafe Greco“ kavinėje, kurioje paprastai rinkdavosi dailininkai, į kurią nere- 
tai būdavo siunčiami laiškai iš toli ir dailininkai gaudavo korespondenciją kaip 
gerame pašte. Svarbu užrašyti ant voko: tokiam ir tokiam dailininkui „Cafe 
Greco“, iki pareikalavimo. 


„Cafe Greco“ Via Condotti gatvėje yra kasdienė visų Romoje gyvenančių 
dailininkų vieta. Ši kavinė yra visiškai kitokia negu bet kuri Paryžiuje. Čia 
nėra nei veidrodžių, nei paauksinimų, ankšta, prirūkyta, nešvaru, bet užtat 
kava pigi ir gera, o ir laikraščių bei žurnalų yra daug? 


Kavinės kalbos čia irgi kitokios negu Prancūzijoje - dalijosi savo laiškuose 
tėvui Alfredas Romeris. 


<...> „Caffe Greco“ susitikau su Kiprijonu Lachnickiu, kurio aistros tapy- 
bai negali numalšinti net dabartiniai šalčiai. Kaipmat jisai apie savo dar- 
bus pradėjo pasakoti ir pažadėjo man teikti visokią informaciją, liečiančią 
tapybą. Prašė, kad jį aplankyčiau. Kitą rytą buvau jo dirbtuvėje: parodė 
man savo peizažines studijas, tapytas pagal Calamą jo ateljė <...>. Žodžiu, 
visa tenykštė kolonija laiko Kiprijoną Lachnickį formaliu pamišėliu. Ir ne- 
įmanoma kitaip galvoti, tiktai, kad jis truputėlį trenktas tapybos atžvilgiu, 
nes dabar, kai niekas iš natūros netapo, nes labai šalta ir saulė neapšviečia 
pakankamai, jisai nusipirko sau didžiulį skėtį ir važinėja užmiestin tapyti 
peizažų iš natūros. *4 


*5 Ten pat. 
*4 Ten pat. 

Romoje tuo metu prigužėję ne tik dailininkų ir ne tik tų, kurie jaučia malo- 
numą į juos pažiūrėti (rečiau šį tą nupirkti jų dirbtuvėse). Romoje pilna visokio 
plauko smalsuolių, kuriems svarbiau už viską pamatyti garsųjį Romos karna- 
valą. Pasiruošimo šurmulys jau prasidėjęs, todėl ne vienam dailininkui kyla 
noras mesti teptukus ir eiti gatvėn. O ką jau kalbėti apie Alfredą. Draugai kol 
kas vaikščioja po įvairias studijas, plečia pažintis, o piniginė plonėja. Roma kaip 
niekada svetinga lietuviams. Politinis atlydys Rusijos imperijoje gerai atsispin- 
dėjo romiečių butų ir studijų nuomos sąskaitose. J. Zenkevičius ir A. Rėmeris 
susitinka ne vieną žemietį dailininką, atviliotą čionai tų pačių paskatų: studi- 
juoti didžiuosius Renesanso epochos meistrus, tobulinti įgūdžius, ieškoti inspi- 
racijų savo kūrybai. 

Štai kas rašoma vasario mėnesio 3 d. laiške: 


Buvau jau keliose ateljė, o būtent pas Žametą [Žemaitį], pas Stankewic- 
zių ir pas Korežeckį. Visi jie yra Jono kolegos (iš Peterburgo laikų - E. A.) ir 
neskaičiuojant paskutinio, gerai tapo. Buvau pas poną Polaką (dailininkas 
iš Čekijos - E. A.) ir poną Rydlį, kur mačiau jau baigiamą labai gražų pa- 
veikslą, nupirktą Jono Tiškevičiaus. Galiausiai su ponu Jonu [Zenkevičium] 
buvau Kornelijaus dirbtuvėje, senučiukas mus stebėtinai maloniai priėmė, 
supažindino su savo kabinetu (kolekcija - E. A.) ir parodė mums savo pieši- 
nius. Iš užbaigtų darbų matėme tiktai vieną sceną iš tragedijos „Ledi Makbet“. 
Kitą savaitę turėtume apsilankyti pas Kaulbachą.?5 


Romoje susidomėjimas tapyba toks didelis, kad nurungia net įprastines Alf- 
redo pramogas. O pasiūla didelė, o pagundų daugybė: 


Karnavalų metas yra labai gyvas; čionykščiai bajorai, anglų užvažiuo- 
jamieji namai - viskas apimta balių ir linksmybių. Be to, čionai atvyko Is- 
panijos karalienė Kristina - labai miela ir mandagi dama, kuri kas savaitę 
kviečia čionykštę publiką baliams, ir [Rusijos] didžioji kunigaikštienė Helena, 
pas kurią taip pat renkamasi vakarais klausyti muzikos ir dainavimo. Buvau 
kai kurių pažįstamų viliojamas į visas tas pramogas, pirmiausia Kiprijono 
Lachnickio ir kitų, kurie ten lankosi, bet nejaučiu tam jokio noro ir nesiduodu 
prikalbamas, - rašo sūnus tėvui. - Man labiau prie širdies laisvesnis, jokiu 
etiketu nesuvaržytas gyvenimas, kokį čia gyvena dailininkai, o tokių mieste 
per 4000. Todėl laisvi nuo bet kokių oficialių vizitų mes tokiu būdu kiaurą 


*5 1858 m. vasario 3 d. Alfredo Romerio laiškas iš Romos. Ten pat. 

dieną su Jonu praleidžiame: ryte, tuoj po pusryčių, einamė apžiūrėti kokios 
nors vietinės įdomybės arba judame į Prancūzų akademiją piešti iš antiki- 
nių skulptūrų, kam turime vyresnybės išduotą leidimą. Penktą valandą pie- 
tūs Lepri traktieriuje, kur dailininkai taip pat renkasi, dar vėliau einame į 
Graiko kavinę („Caffe Greco“ - E. A.), kur taip pat beveik vien su dailininkais 
bendraujame, po to nuo 8 iki 10 valandos vakaro tapome akvarele kartu su 
Jonu prie lempos. Pastatus [tapome] iš natūros. 

Tokioje privačioje akademijoje viešpatauja visiška tyluma, jokio triukšmo 
ir pokštų kaip Paryžiuje. Kiekvienas galvoja tik apie tai, ką dirba, ir niekas 
tų minčių negali pertraukti: taip šičia gerbiamas menas. 

Jau aštuonias figūras akvarele nuliejau. Tapymas akvarele prie lempos 
man yra naujiena, prie kurios jau pradedu priprasti. Bet iš pradžių buvo sun- 
ku <...>. Šiuo momentu prasideda maskaradas gatvėse. Aš savo bilietą į Caffe 
Nuovo balkoną Jonui atidaviau, o pats kitą dieną eisiu žvilgtelėti į šią ypatin- 
84 pramogą, į kurią einant reikia kuo blogiau apsirengti ir gerai prisidengti 
akis, kad cukierkomis neišmuštų, kiaušiniais neaplietų ir gipsu neužlipdytų; 
prisipažinsiu, jog tai nėra pernelyg prašmatnus užsiėmimas <...>. 

Jonas Zenkevičius visiems jums lenkias. Dabar jis paskendęs rūpesčiuose: 
ieško sau atskiros ateljė, su kuriomis šiuo metu yra ganėtinai sunku, nors, kita 
vertus, jų čia daugybė...219 


Laiškas kiek prieštaringas, tačiau, gerai susipažinus su A. Romerio maniera, 
visai nestebina vienas po kito minimi faktai, kad jam su J. Zenkevičiumi sekasi 
tapyti ir kad jo bendrakeleivis ieško sau atskirų dirbtuvių. Galime neabejoti tik 
tais faktais, kurie susiję su apsilankymais kitose dirbtuvėse, įžymybių pavardė- 
mis, Prancūzų akademija, bet bilieto į „Naujosios kavinės“ balkoną atidavimas 
draugui gali reikšti ne tai, kad Alfredo neviliojo karnavalinės linksmybės, o tai, 
kad greičiausiai atsirado kur kas patrauklesnis pasiūlymas, susijęs su karalienės 
Kristinos ar didžiosios kunigaikštienės Helenos pobūviais. 

Pagaliau pavasarėjant nustygti vietoje darosi sunkiau. Juk Roma - tai dar 
ne visa Italija. Kur dar Neapolis, Florencija, Milanas ir Genuja. Nors R6merių 
šeimos archyve nėra laiško, kur Alfredas būtų visiškai atvirai išdėstęs savo pla- 
nus tėvui, pastarasis gerai pažino sūnų ir jau vasarį perspėjo, kad šis neskubėtų 
bėgti iš Romos. Beje, viename iš savo laiškų E. Romeris taip atsiliepė į aukščiau 
cituotą J. Zenkevičiaus laišką: 


26 Ten pat. 

Gavau Tavo laišką Nr. 16 su gerbiamo ir mylimo Jono prierašu. Jo nuomo- 
nė nors ir nėra apskritai priimtina, bet ją gerbti ir pripažinti vis vien reikia, 
nes ji lietuviška...*7 


Tėvo laiškuose randame ir daugiau pamokymų, kurie atveria mums nepaste- 
bėtus A. Romerio charakterio bruožus, leidžia geriau pažinti ir J. Zenkevičiaus 
pažiūras. Vasario 10 d. laiške iš Antašavos tėvas, informuodamas sūnų apie pra- 
sidėjusį pasirengimą valstiečių reformoms, vaizdžiai sako: 


Nors jokia mūsų patelė nepagimdė tokių kaip ten [Vakarų Europoje] vi- 
liojančių nimfų bei sirenų, iš jūros putos išplaukusių ir smaragdinių bangų 
nupraustų, bet spjauk į jas, nes ta prasme, kuria aš rašau, mūsų ropė yra 
skanesnė už tenykščius ananasus. Pasitelk į liudininkus mylimą Joną, kuris 
savo įžvalgumą jau Paryžiuje parodė. Galiu laiduoti už jį, kad ir Romoje su 
nepriimtinais dalykais susidurs, nors tenai vaikščiojo ir didžio tikėjimo, di- 
džio paprastumo žmonės, kurių pėdsakus visi šlovina. Ir kai mūsų trumpos 
kojos negali pakartoti tų žingsnių, stenkimės vaikščioti trumpesniais [žings- 
niais], bet pagarbiai... 218 


Šie žodžiai vėl primena mums anksčiau aptartus bajoriškos kultūros tradicijų 
klausimus. J. Zenkevičiui konservatyvi ir temperamentinga Roma akivaizdžiai 
yra labiau prie širdies negu klestintis ir veržlus Paryžius. Neteko aptikti užuo- 
minų, kad jis būtų Italijoje kuo nors skundęsis, išskyrus pinigų stygių. Juk tra- 
dicija, kad ir kokia ji būtų, net ne bajoriška, dažniausiai yra gana netolerantiška 
naujovėms ir svetimybėms. Ir vienos, ir kitos yra priimamos su išlygomis, o 
savumas tradicijos žmogui tampa pagrindiniu orientyru audringame, iš proto 
kontrolės slystančiame pasaulyje, koks turėjo jis pasirodyti konservatyviam Lie- 
tuvos bajorui praėjusio šimtmečio viduryje. 

Nors J. Zenkevičiaus suvoktų ir nesuvoktų vertybių sistema daug kur suta- 
po su etaloniniais bajoriškosios kultūros reikalavimais, žemaitiškas charakteris, 
tas tradicinis užsispyrimas ir prisirišimas prie to, kas sava, prie žemės, kurios 
autochtonais save laikė žemaičiai, buvo labai artimas E. Romeriui. Daug kuo jų 
požiūriai buvo panašūs, nors greičiausiai ne apie viską kalbėjo J. Zenkevičius 
savo turtingam globėjui. Tai, kas buvo nutylima, netiesiogiai gali atskleisti tik 


27 1858 m. sausio 21 d. Edvardo Rėmerio laiškas iš Vilniaus. Ten pat. 
28 1858 m. vasario 10 d. Edvardo Romerio laiškas sūnui Alfredui. Ten pat. 

tos menkutės J. Zenkevičiaus santykių su S. Daukantu ir kitais lietuvių nacio- 
nalinio judėjimo pradininkais detalės. 

Laikas bėga. Jau ir kovas. Baigiasi J. Zenkevičiaus pinigai. Jei nepavyks par- 
duoti kurio nors paveikslo, nutapyto Romoje, pats metas pagalvoti apie grįžimą 
namo. Todėl paskutinėmis savaitėmis jis dirba kaip pašėlęs. A. Romeris rašo: 


Didelį malonumą patiriu tapydamas akvarele prie lempos, vis lengviau 
man sekasi tai daryti, o kartais visai neblogai išeina ir tapytojai giria. 

Nuo 6 valandos po pietų iki 10 sėdime su ponu Jonu akademijoje. Ponas 
Jonas ir rytais stengiasi tapyti, tačiau jam nesiseka, nes pozuotojai jį apgau- 
dinėja ir neateina sutartu laiku, dėl ko ponas Jonas baisiai širsta, o mes juo- 
kiamės. 

Prieš savaitę buvo rodomi gyvi paveikslai, buvo labai įdomu pamatyti ir 
palyginti su tais, kurie praėjusiais metais buvo [mūsų] rodomi Vilniuje. Su- 
prantama, čia buvo gražesni ir labai meniškai sustatyti pagal Rafaelio, Gvido 
Reni ir Puseno šedevrus, kartojant net tas pačias draperijas, kurios nutapytos 
paveiksluose. 


Dar dvi savaitės prabėga akademikų rutinoje. Skaitome kitą Alfredo laišką: 


<...> Aš nuo vakar vakaro kalbuosi ir kalbuosi iki vėlyvos nakties ir dabar 
dieną su geru savo draugu [Leonu] Sulistrovskiu, kuris iš viešbučio persikėlė į 
mano butą, nes Zenkevičius išsinuomavo sau kitą <...>. 

Zenkevičius persikėlė todėl, kad tokiame bute, kurį aš užimu, nėra gero 
apšvietimo, reikalingo tapant iš natūros. Tad nors ne kartu dabar gyvename, 
tačiau kasdien ir dažnai matomės. Šalčiai, kurie iš pradžių mums įgriso, se- 
niai praėjo ir saulė kartais tiesiog kepina...?29 


Daugelis keliaujančių dailininkų išskubėjo į Neapolį, kur jau tikra vasara, 
kur tokia žydra jūra, prie kurios negali negimti koks nors itališkas peizažas. 
J. Zenkevičiui pavyksta dar kiek pratęsti savo stažuotę, nes gavo E. Romerio 
atsiųstus pinigus — 200 sidabrinių rublių. Velykų iškilmės trumpam pertraukia 
darbą, akademijos beveik savaitę neveikia. Ši pauzė A. Rėmeriui buvo paska- 
ta keliauti toliau. Iš pradžių po Romos apylinkes apžiūrint ištaigingas ir jau 


29 1858 m. kovo 3 d. Alfredo Romerio laiškas iš Romos. Ten pat. 
220 1858 m. kovo 15 d. Alfredo Romerio laiškas iš Romos. Ten pat. 

apleistas vilas, o balandžio 20 d. jam jau atsiduriant Perudžoje, dar po kelių 
dienų - Florencijoje. " 

„Jonas Zenkevičius liko Romoje, nes turi užbaigti pradėtą tapyti paveikslą?! 
lakoniškai praneša tėvui Alfredas, kurio tolimesnis maršrutas vingiavo Vene- 
cijos link, o paskui ėjo Nica, Ženeva, vėl Paryžius, galiausiai Ostenidės paplūdi- 
miai Normandijoje. 

Keitėsi pavardės ir miestų bei šalių pavadinimai, minimi jo laiškuose, bet 
laiko praleidimo būdas išliko toks pats. Gal tik tapybos buvo mažiau negu tada, 
kai gyveno kartu su J. Zenkevičiumi. 

„Iš pradžių sunerimau, sužinojęs, kad Zenkevičius išsikėlė kitur, - rašo sūnui 
E. Romeris. - Bet po to aprimau, sužinojęs jo motyvus.“*22 

Galbūt mylinčiam tėvui atrodė, kad po metų, praleistų užsienyje, jo sūnus 
jau negali pasimesti Europos didmiesčiuose, pajūrio kurortų knibždyne. 

Draugai vėl susitinka tik vėlyvą rudenį, jau Lietuvoje. J. Zenkevičiaus kelias 
lieka nežinomas, nes nėra tokio informatoriaus, koks visą laiką buvo A. R6me- 
ris. Nežinia, kada jis baigė pradėtus darbus ir kada išsibaigė turėtos lėšos, kaip 
tapytojas grįžo į gimtinę. Yra tik nedidelė žinutė A. Romerio laiške, rašytame 
1858 m. liepos 27 d. Ostendėje: 


Jonas Zenkevičius jau turėtų būti krašte. Išvažiavo iš Romos todėl, kad jam 
per sunku buvo išsilaikyti; tie pinigai, kuriuos per mane jis gavo, buvo labai 
maža paguoda. Be jam skirtų, daviau dar daugiau <...>, nes jaučiau pareigą 
kaip nors jam atsidėkoti už tai, kad sutiko mane lydėti, nes kelionė su ma- 
nimi neapsiėjo jam be aukų. Prisipažinsiu tau, brangus tėveli, bijau, kad jo 
sugrįžimas tau nepadarytų skausmo <...>, bet jeigu būčiau nutylėjęs, tai dar 
blogiau atrodyty...223 


Kadangi žinome, kokie gražūs buvo Alfredo ir Jono santykiai vėlesniais me- 
tais, negalime įtarti juos susipykus. Bet akivaizdu, kad jų požiūris į visa, kas 
dėjosi užsienyje, labai skyrėsi. Ir nors Alfredas sakosi tėvui, kad jam dailininkų 
draugija malonesnė už karališkų puotų publiką, šį susižavėjimą galime pava- 
dinti tik vienu iš daugelio. A. Romerio asmenybė būtų pernelyg suprimityvinta, 
jeigu drįstume sakyti, kad jis galėjo susilieti su tais keturiais tūkstančiais daili- 
ninkų, it migruojantys paukščiai susispietusių Romoje. 


21 1858 m. balandžio 23 d. Alfredo Romerio laiškas iš Perudžos. Ten pat. 
22 1858 m. balandžio 11 d. Edvardo Romerio laiškas sūnui Alfredui. Ten pat. 
23 Edvardo Romerio dienoraštis, 1859 metai. LMAV B RS, f. 138, b. 1778, L. 22. 

Jis vis dėlto nori būti tas, kunigaikštis, kuriam kartais malonu persirengti 
miestelėnu, išeiti pasižmonėti. Jam nėra nemalonu suteptus dažais dailininko 
drabužius pakeisti į solidų fraką ir akinamai baltus marškinius. Jis su. malonu- 
mu nusileidžia į familiarią „Caffe Greco“ aplinką, sugrįžęs iš audiencijos pas 
popiežių. Todėl su vienais jis savotiškai šaiposi iš aukštuomenės ėtiketo įman- 
trybių, o būdamas turtuolio Rainoldo Tyzenhauzo draugijoje, ironizuoja de- 
monstratyvų dailininkų pasaulio demokratiškumą. „Visada esu tavo, taip, kaip 
Zenkevičius visada yra kurčias, - R. Tyzenhauzas“, - taip užbaigiamas vienas 
jo korespondento laiškų. 

O juk tai svarbi detalė. Kam gi šaus į galvą tokia aukštuomenės stiliaus iro- 
nija, jei artimai šnekučiuojantis nebus duotas pretekstas? J. Zenkevičių ausų 
liga kamavo visą gyvenimą, bet iš to šaipytis galėjo tik abejingai į kitų vargus 
žiūrintis aristokratas arba jau bręstančios europiečių ironijos adeptas. Todėl ga- 
lime daryti prielaidą, kad J. Zenkevičiaus ir A. Romerio nepatenkino bendras 
butas - labai skyrėsi jų pomėgiai. Pustuštė J. Zenkevičiaus piniginė labai kie- 
tai įspraudė dailininką į skurdžios dirbtuvėlės stačiakampį, o daugumas aukš- 
tuomenės pramogų jam paprasčiausiai nebuvo prieinamos. Dėl tos priežasties 
paskutinės savaitės Romoje ir kelionė tėviškėn negalėjo būti tokios turiningos, 
kokios matyti iš Alfredo laiškų. 

Gal ir nenuostabu, kad kelionės pradžioje būta daugiau komforto ir nuos- 
tabos. Paskui daugiau paprastos profesionalaus dailininko gyvenimo rutinos. 
Tačiau čia visai tinka banalus pasakymas: J. Zenkevičius vidumi praturtėjo kur 
kas daugiau negu jo bendrakeleivis. Ir nors tie darbai, kurie buvo nutapyti už- 
sienyje, šių dienų žiūrovo greičiausiai neapstulbins, vis dėlto jie yra gero, profe- 
sionalaus akademiško meno pavyzdžiai. Tačiau reikia nepamiršti, kad dailinin- 
kas negalėjo žiūrėti į tapybą kitaip negu į patį gyvenimą. 

Jis - tradicijos tarnas, ir jo tapyba taip pat tradicinė. Jam ir daugeliui jo 
bendraamžių tapyti „gerai“ dar nereiškė tapyti „naujai“. Anuo metu kopijavi- 
mas nebuvo laikomas tik didaktine priemone, o gerai atliktos kopijos net Luvre 
ar Ermitaže puikavosi greta originalų. Todėl ir į J. Zenkevičiaus drobes reikia 
žiūrėti taip, kaip jis pats bandė tai daryti. 

Svarbiausia buvo ne naujumas, o profesionalumas, ir nebūtinai šaltas, sustin- 
gęs. Įžvelgti tiesą - štai kas jam svarbu. Kitaip tariant, J. Zenkevičiaus orientyras 
buvo klasika. Jos jis kantriai ieškojo ir Dresdene, ir Paryžiuje, ir Romoje. Siekė 
priartėti prie klasikinio meno, būti, gyventi jame, bet visa tai darė tokiu metu, 
kai gyvenimo būdo jokiu būdu negalėtume pavadinti klasikiniu. Tai senųjų 

egzistencijos formų griūties laikas. Iš čia plaukė tas rigoristiškas prancūziškos 
gyvensenos vertinimas. Bet čia slypėjo ir savotiškas utopiškumas, išplaukian- 
tis iš riteriškos ištikimybės tradicijai supratimo: juk J. Zenkevičius siekė tapyti 
klasiką ir gyventi klasikoje. Tik tada senoji tapyba jau buvo tapusi muziejine, o 
gyvenimas, senosios normos - istorine praeitimi. Čia, šitoje utopijoje, slėpėsi jo 
gyvenimo drama. 

Bet tuometei Lietuvos visuomenei ir pačiai reikliausiai kritikai, dar perne- 
lyg neatitolusiai nuo klasikinių formų suvokimo, Italijoje tapyti J. Zenkevičiaus 
paveikslai darė didelį įspūdį. „Italų berniukas su mandolina“ (kitaip „Piemenė- 
lis“) buvo nupirktas Lietuvos kolekcionieriaus, turtingo Obelių dvaro savininko 
Liudviko Petkevičiaus (apie jį dar bus vėliau kalbama) už 1000 sidabrinių rub- 
lių*24. O štai kaip savo dienoraštyje dailininką vertina akylas ir geranoriškas 
E. Romeris: 


Berniukas grojantis gitara, iš natūros Italijoje nutapytas Jono Zenkevičiaus, 
yra labai puikus paveikslėlis ir man labai malonu tai, kad garbingasis mano 
Alfredo kelionės draugas pakilo iki tokios meninės jėgos. 


"Tuometė publika, meno mylėtojai ir mecenatai jautė patriotinę pareigą rū- 
pintis Lietuvos meno kokybe tuo metu, kai Rusijos imperijos politika vis labiau 
veržė valdžios kilpą jai po kaklu. 

R. Janonienė, labai gerai susipažinusi su to meto Lietuvos tapyba ir po 
V. Drėmos pirmoji akylai įsižiūrėjusi į kukliai išlikusį J. Zenkevičiaus kūrybinį 
palikimą, taip apibūdina jo meninės brandos bruožus, išryškėjusius tiek po stu- 
dijų Sankt Peterburge, tiek po Italijos patirčių: 


Peržiūrėjus laisvai nupieštus, kartais sentimentalius, kartais tolimus bet 
kokiai idealizacijai eskizus iš natūros ar karikatūriškus net groteskinius fi- 
gūrų piešinėlius, pažvelgus į gerokai romantizuotą peizažą <...> ar rimties 
ir dramatizmo kupiną natiurmortą su kaukuole ir kryžiumi <...>, akivaizdu, 
koks netikslus teiginys: „Zenkevičius siekė tapyti klasiką ir gyventi klasikoje“ 
<...> Nedidukai, apsitrynę, bet daug sakantys apie patį dailininką lapo pa- 
kraščiuose <...> piešti kompozicijų eskizai, kuriuose įžvelgiamas sapnuojan- 
tis Gediminas, Vilniaus Aukštutinė pilis su rusų kareiviais papėdėje, kovos 
sukūryje besiplaikstančios vėliavos su Vyčiu ir Gedimino stulpais, griūvantys 
senieji Vilniaus rūmai. O šalia - eiliavimo bandymas: 


24 Ten pat, balandžio 21 d. įrašas, 1. 27. 

cegly z nich sprzedając nie pyta 
sumienia „A 
To staly gosc Wilna! To jest Duch 
Niszczenia 
(jų plytas parduodant, sąžinės 
neklausiama 
Tai nuolatinė Vilniaus viešnia! Tai 
Naikinimo Dvasia).2*5 


Tai labai svarbi ir emociškai įtakinga charakteristika. Ypač dėl to, kad įsibėgėjęs 
į pirmosios savo pasakojimo apie jaunuosius S. Daukanto bičiulius dalies rašymą, 
negalėjau rasti to pluoštelio piešinių ir eskizų, kurie turimų po ranka šaltinių dy- 
kumoje buvo begalinės svarbos. Todėl tik likimui ir meno istorikei R. Janonienei 
reikia dėkoti, kad labai tolimomis prielaidomis grįsta J. Zenkevičiaus kūrybinio 
credo ir pasaulėžiūros rekonstrukcija atsiremia į solidžius argumentus. 


SUGRĮŽIMAI 


XIX a. vidurio Roma buvo ne tik piligrimystės verta Šventojo Sosto vieta, bet ir 
išsvajota dailininkų Meka. Tūkstantmetis kultūros paveldas ir saulės bei malo- 
naus pietietiško klimato dovanos buvo tos paskatos, kurios lėmė meno kelionių 
madas. Tai buvo europiečiams įprastas dalykas. 

Tačiau Rusijos absoliutizmas ir mojavimas Europos žandaro vėzdu lėmė, kad 
po Romanovų padu atsidūrusių tautų meno žmonės ne visada galėjo nevaržo- 
mai įsilieti į šį akademinio meno piligrimystės srautą. 

Lietuviams tai yra gerai pažinta aplinkybė. Prievartinis uždarumas, trikdęs 
normalius europietiškus meno procesus, buvo ne sykį pasikartojusi aplinkybė. 
Lietuvos meno gyvenimas iškart karštai reaguodavo į politinio klimato atšilimo 
ir galimybės keliauti į Vakarus atsivėrimo momentus. 

1858 m. rudenį Lietuva ir svarbiausias kultūrinis krašto centras Vilnius gy- 
veno naujų vilčių pakilimo metą. Į permainų ir ambicingų sumanymų šurmu- 
lį tų metų rudenį įsitraukė Italijos saulėje įkaitę Vilniaus tapybos akademijos 
piligrimai. Jie dalijosi įspūdžiais ir patirtimi, džiaugėsi sėkmingai parduotais 
paveikslais ir kylančia šlove. Tapytojo J. Zenkevičiaus kūrybos kelyje meno pi- 


25 Rūta Janonienė. „Apie Joną Zenkevičių ir kitus“, p. 74. 

ligrimystės įspūdžiai buvo neabejotinai svarūs, stipriai veikė meninius jo įgū- 
džius, kūrybinius sumanymus ir vietą to meto Lietuvos meno rinkoje. 

A. Rėmerio asmenybės raidoje susipažinimas su Vakarų Europa, Paryžiaus 
linksmybėmis ir Romos dailininkų bohema buvo labiau pradinių inspiracijų 
ir pirmųjų kūrybinio kelio kryžkelių laikas. Jo meninė branda įvyks vėliau, 
kartojant kūrybos pamokas Vilniuje, Varšuvoje ir Miunchene. Tačiau vienas 
dalykas, susijęs su meno piligrimyste Italijoje, ko gero, buvo bendras ir jam, ir 
jo palydovui bei mokytojui J. Zenkevičiui. Tai vadintina tam tikru simboliniu, 
idėjiniu, pasaulėžiūriniu dalyku, kurį galėtume laikyti ne tapybine, o muzikine 
metafora. 

Italija atvėrė europietiškos civilizacijos šaltinius, bet tuo pat metu visuo- 
meninis ir politinis krašto suvienijimo laikų klimatas kaitino vaizduotę. Ar- 
tėjantis Garibaldžio būrių garsas, revoliucijos būgnininkų diktuojamas ritmas 
tada buvo vienodai suprantamas ir apie išsivadavimą iš Rusijos priespaudos 
svajojančioje Lietuvoje, ir su savais bei svetimais viešpačiais besistumdančioje 
Italijoje. 

Meno piligrimai grįžo į Lietuvą, bet nepasitenkino tik tapybos studijos švie- 
sa. Rusų žandarų ir šnipų operatyvinėje informacijoje atsiranda užuominų apie 
revoliucinį klubą, kuriame šalia kitų žinomų konspiratorių šmėkšteli ir J. Zen- 
kevičiaus pavardė. Kai kas iš rusų valdžios informatorių šį klubą ir su juo susi- 
jusius reiškinius laikė labai rimta grėsme Rusijos interesams Lietuvoje. 

A. Romerio įsitraukimas į nelegalią antirusišką veiklą nėra atspindėtas 
agentų raportuose. Tačiau, kaip jau užsiminta anksčiau, 1863 m. pavasarį jis 
parėmė Lietuvos sukilėlius, globojo juos savo dvare. Pora metų kalėjimo Di- 
naburgo (šiandien Latvijos Daugavpils) tvirtovėje reiškė labai daug jo asme- 
nybės raidai. 

Taip buvo sugrįžta ne tik prie Europos meno šaknų, bet ir prie europietiškos 
tapatybės šaltinių. Tai reiškė individo ir tautos laisvės siekius, kurie anuomet 
buvo įdėti į Europoje plačiai nuskambėjusį sukilėlių šūkį: „Už mūsų ir jūsų 
laisvę“. 

Šis mažas istorijos epizodas atvedė prie dalykų, kuriuose ir per kuriuos atsi- 
skleidė Lietuvos esmė. Lietuvos, kuriai teisės viešpatystė ir laisvė buvo svarbiau- 
si dalykai. Visame tame buvo ir meno tiesos dalis. 

rįžęs iš kelionės po Europą, J. Zenkevičius darosi vis sėslesnis. Kurį laiką 
G jis ir toliau gyvena Romerių namuose, o po kelerių metų įsikuria Hilarijaus 
Lenskio name, kuriame ilgainiui buvo įrengta specialios tapybos dirbtuvės??“, 
Tačiau sėslumas sėslumui nelygu. To meto dailininkui neišvengiamai tekdavo 
važinėti tai pas vieną, tai pas kitą užsakovą, kad būtų surinkta paveikslams 
reikalinga medžiaga, paruošti būsimų kūrinių eskizai. Ir nors J. Zenkevičius 
taip ir nepasidarė dvarininku, jo gyvenimas neišvengiamai pakluso tam kas- 
dienybės ritmui, kuris vyravo krašto aukštuomenėje, bent iš dalies laidavusioje 
užsakymus ir pragyvenimą. 

Žiemą, kai Lietuvos bajorija suvažiuodavo iš savo dvarų į Vilnių, tapytojas 
galėdavo visus reikiamus darbus atlikti savo dirbtuvėse arba kurio nors užsa- 
kovo namuose, o vasaros mėnesius dažniausiai praleisdavo provincijoje, dažnai 
keliaudamas iš vieno dvaro į kitą, tapydamas portretus ir kartu lankydamas 
draugus. Tačiau jei iki šio laikotarpio J. Zenkevičiaus gyvenamoji vieta sutap- 
davo su jo užsakovo, tai dabar, šešto dešimtmečio pabaigoje, tie darbiniai išva- 
žiavimai buvo tik trumpalaikiai. J. Zenkevičius pamažu darėsi tikras vilnietis, 
bent taip ilgainiui jį ėmė vadinti draugai, o dar vėliau - tyrinėtojai. 

Nors dailininko gyvenimas vis labiau siejosi su Vilniumi, nors jo klajonių 
kelias trumpėjo ir vis labiau sutapo su grįstų Vilniaus gatvelių vingiais, mies- 
to buitis anaiptol neatnešė kasdienės ramybės, kurios, beje, pats J. Zenkevičius 
vargu ar ieškojo. Artėjo įvykiai, kurie neleido ramiai gyventi net patiems tin- 
giausiems. Tie įvykiai dešimtmečio pabaigoje dar tik brendo; vos pastebimas 
226 [St. Wil.] „Jan Zienkiewicz“. Kraj, 1889, Nr. 4, s. 14; taip pat apie Jono Zenkevičiaus santykį su 

Hilarijumi Lenskiu, jų dirbtuves etc. žr. Rūta Janonienė. „Apie Joną Zenkevičių ir kitus“. 

pažangiausių protų sujudimas, viena kita mintis, praslydusi į griežtai cenzū- 
ruojamos spaudos puslapius, negarsios kalbos ir įvairiausi gandai, susiję su pasi- 
rengimu valstiečių reformai, susipynę su viltimis atgauti bent dalį tų kultūrinių 
institucijų, kurios buvo sunaikintos nuslopinus 1830—1831 m. sukilimą, keletas 
antivyriausybinių lapelių ar užrašų gimnazijos koridoriuje - tai buvo viskas, ką 
galėjo pastebėti paprastas žmogus. Tačiau akylesnis stebėtojas net iš vis labiau 
besiniaukiančių caro valdininkų ir žandarų veidų galėjo išskaityti nerimą ke- 
liančius ženklus. Ir nors bendros ūkio ir visuomenės krizės požymių visuma 
tik vėlesnių tyrinėtojų specialiuose darbuose įgavo tam tikrą tvarką, nors tik iš 
didesnio nuotolio buvo įžvelgta, kas iš tikro dėjosi Rusijoje, Lietuvoje, Vilniuje 
(kaip lengva po visa ko įžvelgti klaidas tų, kurie aistringai metėsi į patį revo- 
liucinių įvykių verpetą!), J. Zenkevičiaus kartai užteko proto ir nuojautos, kad 
suvoktų, jog toliau po senovei gyventi jau negalima. Tie XIX a. šešto dešimtme- 
čio pabaigos įvykiai neišvengiamai artino sukilimą, patikrinusį idealų, sąžinės, 
valios ir priesaikos ryšį, užbaigusį visą Lietuvos istorijos epochą. 

Štai tokiame Vilniuje apsistojo J. Zenkevičius, o netrukus čionai persikėlė ir 
kitas jau ne kartą minėtas lietuvių demokratinės kultūros veikėjas, rašytojas ir 
revoliucionierius, poetas ir mokslininkas Mikalojus Akelaitis (lenkiška versija — 
Akieliewicz), su kuriuo dailininkas susipažino greičiausiai Svyrlaukyje. M. Ake- 
laitį mažiausiai galime vadinti jaunuoju S. Daukanto draugu ir jo mokiniu. Tai 
liudija ir anksčiau cituoti laiškai, rašyti iš Svyrlaukio A. H. Kirkorui. Pagaliau 
M. Akelaitis yra žinomas bene kiekvienam skaitytojui, išėjusiam lietuvių litera- 
tūros kursą vidurinėje mokykloje, todėl neverta čia daug kalbėti apie tai, kad jis 
buvo pirmasis Užnemunės atstovas, aktyviai įsitraukęs į nacionalinės lietuvių 
kultūros formavimo darbą. 

M. Akelaitis kaip tik tuo atkreipė lietuvių kultūros tyrinėtojų dėmesį. Spe- 
cialią studiją jo veiklai paskyrė A. Janulaitis, juo domėjosi J. Jurginis, A. Tyla, 
J. Kudirka?*?, o nepaisyti jo pavardės negalėjo joks lietuvių literatūrinės kalbos 
formavimosi, lituanistinių tyrimų istorijos tyrinėtojas. Tačiau dėl kelių svarbių 
priežasčių M. Akelaičio paveikslas dabar atrodo labai prieštaringas, kai kurie 
jo gyvenimo momentai tiesiog užmiršti, dar kiti - labai skirtingai komentuoja- 
mi. Bene svarbiausia tokio biografijos traktavimo priežastimi turėtume laikyti 
jo valstietišką kilmę, kuri, supaprastinant mūsų kultūros istorinę raidą, buvo 
paversta bet kokios M. Akelaičio gyvenimo aplinkybės šifro raktu. 


27 Augustinas Janulaitis. Mikalojus Akelaitis. Vilnius, 1969, p. 35. 

Akylai įsižiūrėję, matysime net savotišką paradoksą: istorikas Juozas Jur- 
ginis vieną savo straipsnių, skirtų M. Akelaičiui, pavadino. „Valstiečio poeto 
dalia“, vienu sakiniu išsakydamas labai gilią mintį, kad dar gyvybingoje luo- 
minėje visuomenės struktūroje valstietis neišvengiamai pasmerkiamas nuo- 
latiniam vargui, skriaudoms, neteisybei ir t. t. Tačiau vargšo valstiečio poeto 
skurdi buitis ir neišvengiami sunkumai - tai dar ne kriterijus jo asmenybės 
didumui nustatyti. . | 

Net priešingai. Jeigu atsižvelgsime į tas XIX a. vidurio sąlygas, kuriomis dir- 
bo nacionalinio judėjimo pradininkai, ir prisiminsime, kaip prie tų sąlygų ban- 
dė prisitaikyti S. Daukanto, M. Valančiaus, L. Ivinskio kartos žemaičiai, iškart 
pamatysime, kad M. Akelaitis buvo pirmasis, nepabūgęs viešai rodyti savo vals- 
tietiškos kilmės. Net populiarūs jo pseudonimai (Chlop z p-tu Mariampolskiego, 
Chlop - t. y. Marijampolės pavieto valstietis, Valstietis) visiems tai primindavo. 

O juk valstiečiais būdami savo valstietiškos kilmės nedemonstravo nei 
S. Daukantas, nei M. Valančius, nei daugelis kitų pradinio nacionalinio judėji- 
mo etapo veikėjų. Be abejonės, ši aplinkybė yra daugialypė: vis dėlto M. Akelai- 
tis buvo gerokai jaunesnis, visuomenės požiūris į valstiečius pasikeitęs, skyrėsi 
ir politinės jo veiklos aplinkybės. Antra vertus, tiek S. Daukantas, tiek M. Va- 
lančius savo gabumais, išsilavinimu ir užimamomis pareigomis pelnė bajorystės 
statusą — gal jiems patiems tai buvo vertingas dalykas. 

Tačiau vis tik reikia nepamiršti, kad objektyviai susiklosčiusios vieno ar kito 
gyvenimo sąlygos - tai dar ne pats gyvenimas, t. y. jei M. Akelaitis yra valstie- 
tiškos kilmės inteligentas ir turi skintis kelią per aibę visuomeninių barjerų, jei 
jo dalia yra vargana, tai negalima sakyti, kad vargana ir to žmogaus siela, kad 
jo vidus yra toks pat tamsus kaip valstietiškos pirkios užkrosnis. Gal kaip tik 
atvirkščiai - demonstruodamas savo valstietiškumą, M. Akelaitis parodė tikrą 
asmens brandą, savimonės skaidrumą ir dvasios didybę? Šiaip ar taip, nevertėtų 
iš jo stereotipiškos nuolankios formos laiškų kokiam nors kunigaikščiui Irenė- 
jui Oginskiui daryti išvadų apie valstietišką nusižeminimą ir apie tai, kad jis 
„stovėjo toli nuo pažangiųjų socialinių to meto idėjų 228, 

Neturėtume sustoti prie svarstymų, kur M. Akelaitis klydo kaip politikas ir 
kur jis buvo nekvalifikuotas mokslininkas („romantikas“), o eiti toliau ir išsiaiš- 
kinti, ar iš tiesų jis buvo toks naivus optimistas, atstumtasis ir visiškai nepripa- 
žintas savo laikų visuomenėje. Ypač daug naujo mums gali duoti jo vėlyvosios 


228 Juozas Jurginis. „Valstiečio poeto dalia“. Juozas Jurginis. Istorija ir poezija: kultūros istorijos 
etiudai. Vilnius: Vaga, 1969, p. 227. 

veiklos pėdsakai, leidžiantys kiek kitaip negu įprasta kalbėti apie jo asmenybę. 
Kita vertus, M. Akelaitis, visa širdimi ir protu atsidavęs lituanistinei veiklai, at- 
spindėjo ir nepaprastai sudėtingus epochos prieštaravimus. Jo asmuo pagrįstai 
galėtų būti pavadintas vienu prieštaringiausių, sunkiausiai nusakomų. 

J. Zenkevičiaus santykiai su M. Akelaičiu ne mažiau migloti už P. Smugle- 
vičiaus veiklą. Tiesa, paprastai teigiama, kad jie bičiuliavosi, nes lituanistinė 
M. Akelaičio medžiaga (bent jau svarbioji jos dalis) mūsų dienas pasiekė tik 
J. Zenkevičiaus dėka. Praėjusio amžiaus pabaigoje iš jo šiuos rankraščius per- 
ėmė kalbininkas Jonas Karlovičius, kuris šį turtą paliko mums. Apie tai mini- 
ma daugelyje studijų, skirtų M. Akelaičiui, ar tose retose publikacijose, kurių 
sulaukė J. Zenkevičius. 

Tačiau nėra nieko daugiau, kas galėtų plačiau tą paaiškinti. Tiesa, dailės isto- 
rikas T. Adomonis straipsnyje apskritai sugretino du J. Zenkevičiaus gyvenimo 
momentus: jo tapytus M. Valančiaus ir S. Daukanto portretus bei santykius su 
M. Akelaičiu ir visiškai teisingai pastebi, kad abi šios detalės liudija, jog tuo- 
metiniai dailininkai nebuvo nuošalyje didžiųjų nacionalinio išsivadavimo ju- 
dėjimo įvykių???. Betgi niekur nebuvo aptikta dokumentų, tiesiogiai įrodančių 
dailininko ir rašytojo kontaktus, juo labiau stigo faktų, leidžiančių įsivaizduoti 
realų, gyvenimišką, „žmonišką“ tų santykių pobūdį. 

Iš anksčiau pateiktų J. Zenkevičiaus ir kitų jaunųjų S. Daukanto draugų gy- 
venimo fragmentų galime įtarti, kad tokie natūralūs, šilti, bičiuliški santykiai 
iš tikro galėjo užsimegzti tarp J. Zenkevičiaus ir M. Akelaičio - juk tuome- 
tiniame Vilniuje, toje Lietuvos aristokratinės, bajoriškosios kultūros citadelėje, 
negalėjo nepastebėti vienas kito du lietuvių nacionalinės kultūros teisių gynėjai. 
Pasistenkime sutvirtinti tą įtarimą keliais tiesioginiais įrodymais, kurie nebuvo 
įtraukti į mokslinę apyvartą. 


„REVOLIUCINIS KLUBAS“ IR JO ADEPTAI 


Žymusis Lietuvos istorikas Vytautas Merkys nuolat kartodavo, kad iki šian- 
dien negalime aiškiai pasakyti, koks buvo S. Daukanto ir jo aplinkos požiūris 
į priešsukiliminę anticarinę konspiraciją ir į bendrą lenkų-lietuvių sukilimą. 
Pats S. Daukantas jau buvo per senas, kad kokiu nors aktyvesniu veiksmu 


229 Tadas Adomonis. „XIX a. antrosios pusės Lietuvos architektūra ir dailė“. Menotyra, 1971, t. 3, 
p. 99. 

būtų išsakęs savo nuoširdžias simpatijas ir požiūrį. Tačiau beveik neabejotina, 
kad visi tie, kam jis buvo autoritetas, šviesulys ir lietuviško kelio vedlys, buvo 
palankūs išsivadavivo iš Rusijos nelaisvės idėjoms. J. Zenkevičius ir M. Ake- 
laitis šiose svarstybose tampa labai svarbiais veikėjais, o jų biografinės smulk- 
menos ima vaidinti labai reikšmingą vaidmenį esminių XIX a. Lietuvos isto- 
rijos klausimų byloje. 

Kuo galime pasiremti, bandydami atskleisti bent fragmentiškus įrodymus. 
Pirmasis šaltinis - nors ir neseniai, bet publikuotas Lenkijos respublikoje?3?. Tai 
garsaus caro vyriausybės agento Juliano Balaszewicziaus (pseudonimas Alber- 
tas Potockis), beveik dvidešimt metų veikusio Lenkijos ir Lietuvos emigrantų 
organizacijose ir pranešinėjusio Rusijos vyriausybei viską, kas dėjosi Paryžiuje 
arba Londone, raportai. J. Balaszewiczius kartais vadinamas žymiausiuoju Jo 
imperatoriškosios didenybės kanceliarijos III skyriaus (rusų slaptosios polici- 
jos, atlikusios ir žvalgybinę funkciją) agentu, veikusių Vakarų Europoje XIX a. 
viduryje?3!, 

Su juo galėjo lygintis nebent kitas agentas — garsusis Karolis Arvydas Ro- 
manas, kilęs nuo Bauskės (Kurliandija, dabar Latvijos Respublika), kuris 1869- 
1870 m. ypač nusipelnė caro vyriausybei, užmegzdamas kontaktus su A. Gerce- 
nu ir N. Ogariovu, o vėliau nesėkmingai dalyvavęs rusų revoliucinio ekstremisto 
Nečiajevo gaudynėse Šveicarijoje. Kaip tik tuo metu jam pavyko, apsimetus 
spaustuvininku ir leidėju, įsigyti liberalo ir pamfletisto kunigaikščio Piotro 
Dolgorukovo (tą pavardę nešiojo ir ilgalaikis Vilniaus generalgubernatorius ir 
III skyriaus vadas bei žandarų korpuso viršininkas!), veikusio emigracijoje, ar- 
chyvą, kurio publikavimo labai bijojo caro vyriausybė. Tačiau K. A. Romanas 
buvo puikus vienkartinės užduoties vykdytojas, o jo kolegos J. Balaszewicziaus 
amplua galėtų nusakyti galbūt tik daugiaserijinis, keletą dešimtmečių aprėpian- 
tis detektyvinis filmas. Gilinantis į jo agentūrinius pranešimus caro slaptosioms 
tarnyboms nesunkiai peršasi palyginimai ir su niūriais, klastingais Umberto 
Eco „Prahos kapinių“ herojais. Raportuose susimaišo sąmokslo teorijos, tikra 
informacija ir tikėtini pramanai. 

Būsimasis agentas gimė Vilniaus krašto nuskurdusio bajoro šeimoje 1831 m. 
liepos 31 d.*3* Būdamas dvidešimties stojo Rusijos kariuomenėn puskarininkiu. 


0 Albert Potocki. Raporty szpiega (red. R. Gerber). Warszawa, 1973, t. 1-2. 

1 Rafal Gerber. „Z dziejow prowokacji wšzrėd emigracji Polskiej w XIX wieku“. Albert Potoc- 
ki. Raporty szpiega, S. 34-35. 

32 Ten pat. 

Porai metų praslinkus dėl sveikatos turėjo išeiti į atsargą, tačiau per Krymo 
karą pats kreipėsi į Nikolajų I, kad jam būtų leista grįžti rikiuotėn. Kaip žinoma, 
karą Rusija gėdingai pralaimėjo. Ne mažiau gėdingai baigėsi ir J. Balaszewi- 
cziaus karinė karjera. 

1859 m. būsimasis agentas Nr. 1 imasi rašytojo plunksnos, o nėtrukus pra- 
deda leisti literatūrinį žurnalą „Oriol“. Tačiau ir čia nesisekė: išėjus keturiems 
numeriams žurnalas bankrutavo. Tada ir atsirado memorialas apie revoliuci- 
nio judėjimo vystymąsi, įteiktas Lenkijos karalystės vietininkui, Aleksandro II 
broliui didžiajam kunigaikščiui Konstantinui. Tuo pat metu savo kontaktų su 
maištinga lietuvių ir lenkų kolonija Peterburge nenutraukia, juos palaiko ir pa- 
sirodęs lenkiškų eilėraščių tomelis, kurį J. Balaszewiczius pavadino „Neužmirš- 
tuolės nuo Nevos pakrančių“. Lyrinė, patriotinė ir revoliucinga poezija. Jau tuo 
metu jis sąmoningai imasi šnipinėjimo. 

Kitas jo memorialas apie rengiamą Lietuvoje ir Lenkijoje sukilimą buvo 
adresuotas Rusijos metropolitui Filaretui, o per jį pristatytas net pačiam carui. 


Įvykiai Lenkijoje man buvo žinomi iš atvykusių iš Karalystės. Kad sužino- 
čiau jų priežastis, nuvažiavau į Vilnių, kur surinkau reikalingą informaciją 
apie Prancūzijoje ir kituose Europos kraštuose veikiančius lenkų (taip buvo 
vadinami visi buvusios Abiejų Tautų Respublikos bajorai - E. A.) revoliuci- 
nius klubus, organizuojančius sąmokslus ir neramumus.233 


Taip savo vadovybei į Rusiją rašė J. Balaszewiczius, kartu pasisiūlęs prasi- 
skverbti į patį organizacijos centrą. 

Gali kilti klausimas, kodėl tokio tamsaus darbo meistrui čia skiriame tiek 
daug dėmesio, bet skubame perspėti, kad J. Balaszewiczius asmeniškai pažinojo 
M. Akelaitį kaip tik iš tos pusės, kuri liko neaptarta M. Akelaičio veiklą tyrinė- 
jusių istorikų. Be to, minimas caro agentas savaip patraukli asmenybė, apgaub- 
ta paslapčių ir neįprastų asmeninių motyvų skraiste, svarbi figūra toje šešėlių 
teatro scenoje, kur grumiasi gėris ir blogis, kur pergalė šypsosi tai vienam, tai 
kitam ir kur pabaiga iki galo neretai lieka neaiški. 

Įspūdinga, kartais net visiškai fantastiška ir beveik nesuprantama J. Bala- 
szewicziaus-Potockio šnipinėjimo istorija. Jau 1861 m. vasarą, po kruopštaus Jo 
imperatoriškosios didenybės kanceliarijos III skyriaus patikrinimo, jis išvyksta 
į užsienį, apsimetęs grafu Albertu Potockiu, kuris iš tikrųjų mirė 1847 m. Kau- 


23 Ten pat, s. 37. 

Jonas Zenkevičius. Konradas Valenrodas. 1861. LNM 

Jonas Zenkevičius. Madona su 

kaze nuo choleros. Nuostabu, kad pats agento prototipas - grafas A. Potockis 
buvo trisdešimčia metų vyresnis už J. Balaszewiczių. Jo giminės vardas, moks- 
las kartu su žymiais lenkų visuomenės veikėjais A. Vielopolskiu, A. E. Kožmia- 
nu, M. Mochnackiu, galiausiai tikro Varšuvos salonų liūto sėkmė rodė A. Po- 
tockį buvus garsiu žmogumi. O svarbiausia, kad dar 1861 m. emigracijoje veikė 
keletas tų veikėjų, kurie asmeniškai jį pažinojo. Ir nors labai keista, per visą 
J. Balaszewicziaus šnipinėjimo istoriją niekas nepastebėjo nei amžiaus skirtumo, 
nei visiško išorinio nepanašumo. 

Štai kodėl istorikas gali pasijusti it kažkokios mistifikacijos stebėtojas. Tikro 
ir apsimetusio personažo dalyvavimas aplinkoje, kurioje ir vienas, ir kitas gali 
būti atpažintas. Juk net 1864 m. J. Balaszewiczius A. Potockio vardu pasirašė 
ištikimybės priesaiką Garibaldžiui kartu su A. Kožmianu, taip pat turėjusiu 
pažinoti tikrąjį grafą. Toje iškilmingoje ceremonijoje, įvykusioje Londone, caro 
agentas pasakė net pagrindinę sveikinamąją kalbą Italijos suvienytojui. Kai ku- 
rie J. Balaszewicziaus-Potockio veiksmai, anot jo agentūrinių pranešimų publi- 
katoriaus lenkų istoriko R. Gerberio, leidžia įtarti priklausius jį masonų ordi- 
nui. O tai dar labiau kaitina U. Eco „Prahos kapinių“ mėgėjo vaizduotę, aštrina 
abejones, ar kas nors šiandien galėtų tikrai pasakyti, kas iš tikro buvo tamsusis 
aprašomų įvykių asmuo. 

J. Balaszewicziaus-Potockio veiklos mastą padeda suvokti paprasčiausi skai- 
čiai. Gan greitai prasiskverbęs į patį lenkų ir lietuvių emigrantų Paryžiuje bran- 
duolį, vien per 1862-1863 m. jis sugebėjo perimti ir nukopijuoti apie 250 laiškų, 
rašytų sukilimo organizatoriams ir žymiems rusų revoliuciniams demokratams 
Aleksandrui Hercenui bei Nikolajui Ogariovui, maištingajam anarchizmo patri- 
archui Michailui Bakuninui, taip pat ir minėtų veikėjų korespondenciją. 

Per penkerius uolios tarnybos caro žvalgybai metus agentas atsiuntė savo še- 
fams apie 500 įvairios apimties raportų, kuriuose išsamiai charakterizuojamos 
lietuvių, lenkų, rusų revoliucinės emigracijos problemos, pirmojo Internaciona- 
lo veikla. J. Balaszewicziaus-Potockio žvaigždė savo apogėjų pasiekė Paryžiaus 
komunos išvakarėse, o po 1870 m. jam net pavyko organizuoti Londone fikty- 
vią draugiją vargstantiems emigrantams ir išsigelbėjusiems komunarams remti. 
Būdamas tokios organizacijos pirmininku, agentas sugebėjo suartėti su Karlu 
Marksu ir net savaip naudotis prieštaravimais I Internacionalo viduje, siekda- 
mas dar labiau kiršinti M. Bakunino šalininkus prieš „Komunistų partijos ma- 
nifesto“ autorių. Tai tik svarbiausi, bet toli gražu ne visi žymiausio to meto caro 
valdžios agento darbai, kurie žinomi istorikams. 

Čia aptarti J. Balaszewicziaus-Potockio raportai — tai ir yra vienas tų šaltinių, 
kurie informuoja apie M. Akelaičio ir J. Zenkevičiaus santykius ir apie tai, kas 
sunkiausia buvo pastebima ano meto žandarams ir šių dienų istorikams. 

Pirmoji žinutė apie šių jaunųjų S. Daukanto bičiulių veiklą buvo perduota 
į Peterburgą 1865 m. spalio 20 d. Savo raporte J. Balaszewiczius-Potockis pra- 
neša apie Prūsijos lenkų spaudoje pasirodžiusias korespondencijas iš Vilniaus, 
kurios, anot agento, daro daug žalos Rusijos interesams, todėl reikia nedelsiant 
demaskuoti jų autorių. 


Tarp asmenų, gyvenančių Vilniuje, yra daug senos organizacijos narių. 
Prašau atkreipti dėmesį į Vilniaus muziejaus darbuotoją [Vincentą] Korotyns- 
kį, kuris kartu su Sirokomle, Akelevičium (Akelaičiu - E. A.) ir Zenkevičium 
įkūrė propagandinę organizaciją. Akelevičius pabėgo į užsienį, Zenkevičius - 
tapytojas - liko Vilniuje, Korotynskis - taip pat. Eustachijus Tiškevičius irgi 
nenusipelno pasitikėjimo, tai visiems žinomas jėzuitas...234 


Kitais metais balandį III skyriaus viršininko rankose buvo kitas mus domi- 
nantis agentūrinis pranešimas: 


Kadangi dabartiniu metu vakarinių gubernijų reikalai ypač jaudina mūsų 
vyriausybę, skubu pranešti, ką sužinojau iš Baltarusijos išeivių. Vilniuje prieš 
kylant maištui veikė slapta draugija, sudaryta iš daugelio asmenų. Tarp jų 
buvo Romeris, Zenkevičius (tapytojas), Akelevičius, Korotynskis, Tiškevičius, 
Sirokomlė-Kondratovičius, Požarskis, Jasinskis, Pliateris ir kiti. Taip pat buvo 
daug motery.?35 


Pranešimas susipažinusius su 1863 m. sukilimo organizavimu truputį glumi- 
na. Juk čia į vieną krūvą suversti įvairiausi asmenys, iš kurių tik M. Akelaičio 
neabejotinai aktyvus vaidmuo 1863 m. išvakarėse buvo išaiškintas tyrinėtojų. 
Kiti gi lyg ir nebuvo tardomi bei persekiojami nei prieš, nei po sukilimo. Gal 
tik vienam Romeriui (kaip vėliau bus parodyta, J. Balaszewiczius-Potockis grei- 
čiausiai turėjo omeny A. Rėmerį) teko pasėdėti Dinaburgo tvirtovėje, bet ir tada 
svarbiausias jam pateiktas kaltinimas neturėjo tiesiogiai jokio ryšio su agento 
pranešimo turiniu. 


34 Albert Potocki. Raporty szpiega, t. 2, s. 55. 
25 Ten pat, s. 76. 

Alfredas Romeris buvo kaltinamas tuo, kad savo Kriaunų dvare priglaudė 
sukilėlių būrį. Tačiau Vilniaus archeologijos komisijos pirmininką E. Tiškevi- 
čių net patys radikaliausi emigraciniai sluoksniai kaltino procarine orientacija, 
priekaištavo jam už kompromisą su krašto administracija. Taigi kalbėti be iš- 
lygų apie didelę propagandinę organizaciją, kurią mini agentas, neleidžia kiti 
šaltiniai. Tačiau ar atsitiktinai J. Zenkevičius, M. Akelaitis ir A. Romeris yra mi- 
nimi kartu? Ar neliko daugiau jokių užuominų, leidžiančių dar bent per pėdą 
pasistūmėti šios painios bylos labirinte? 


„CHLOP Z POWIATU MARIAMPOLSKIEGO“ 


Pradėkime nuo M. Akelaičio, kurio išspausdinti anticariniai atsišaukimai 
1861 m. atkreipė caro žandarų dėmesį ir privėrė šį lietuvių demokratą visam 
laikui palikti Vilnių. Lietuvos archyvuose išlikę M. Akelaičio gaudynių raportai, 
jo atsišaukimai jau seniai publikuoti ir įvertinti nacionalinio išsivadavimo judė- 
jimo Lietuvoje tyrinėtojų. Jo biografas Augustinas Janulaitis gan išsamiai aprašė 
tuos įvykius. Galiausiai tai, kad M. Akelaitis buvo vienas iš Suvalkijos sukilėlių 
vadų 1863 m., neleidžia labai smarkiai abejoti bent tais J. Balaszewicziaus-Po- 
tockio pranešimais, kuriuose jis demaskuoja M. Akelaitį rusų žvalgybos akyse. 
Agento raportuose ši pavardė dažnai minima tarp veikliausių, revoliucingiau- 
sių (kaip sakoma agentūriniuose pranešimuose - raudoniausių) ir įtakingiausių 
emigrantų. Pažiūrėkime, koks jo paveikslas iškyla agento raportuose. 
1862 m. gegužės 21 d. pranešimas iš Briuselio: 


Briuselio suvažiavimo išvakarėse dalis lenkų emigrantų susirinko Hotel 
Lambert (Adomo Čartoriskio būstinė Paryžiuje - E. A.), kur po ilgų diskusijų 
vienbalsiai priėmė Czynskio ir Akelevičiaus pasiūlymą dėl bendradarbiavimo 
su rusų demokratais. Taip pat svarbus Briuselio suvažiavimo tikslas, kuriame 
pats dalyvavau ir iš kurio tuoj pat išvykau Rusijon, buvo užmegzti kontaktus 
tarp Europos demagogų ir rusų <...> draugijos „Tautų atgimimas“, kuri susi- 
kūrė Belgijoje gegužės 20 d., tolesnė organizacija užtruks greičiausiai dar tris 
mėnesius, nes visuotinis jos susirinkimas numatytas surengti rugsėjo pabai- 
goje. Draugija turės 9 majorus (vyresniuosius - E. A.) ir 1 generolą, kurie bus 
renkami kas 2 metai; o apskritai ji turės masonišką charakterį. Rinkimai ir 
balsavimas už 9 valdybos narius prasidėjo Prancūzijoje, Anglijoje ir Italijoje; 

asmenų sąrašą perdaviau Jakovui Nik[olajevičiui Tolstojui] (Rusijos agentūros 
Prancūzijoje galva - E. A.). Drįstu manyti, kad jeigu ši draugija bus suorga- 
nizuota taip, kaip planuojama, ji pasidarys pati pavojingiausia iš visy-iki šiol 
buvusių. Šios draugijos įkūrėjas - Mikalojus Akelevičius yra labai protingas 
žmogus, neseniai pabėgęs iš Baltarusijos; pranešiau apie jį praėjušiais metais 
per Jakovą Nik[olajevičių], betgi nežinau, ar ta informacija pasiekė adresatą, 
o tai ir palengvino jo pabėgimą [į užsienį] <...>. 

„Demokrato“ 17-ame numeryje yra išspausdintas rimtas straipsnis apie 
būtinumą kurti lenkų ir rusų emigrantų sąjungą. Tai yra M. Akelevičiaus 
straipsnis.236 


Agento minimo raporto R. Gerberio publikacijoje nėra; matyt, tarp III sky- 
riaus „stalų“ paklydusį laišką - agentūrinį pranešimą - aptiko 1863 m. sukilimo 
istorijos tyrinėtoja Z. Talvirskaja. Jame, tarp kita ko, buvo pranešama: 


<...> Akelevičius, Vilniaus filologas, leidžia brošiūras lietuvių kalba, kurios 
greitai plinta po Lietuvą ir gali padaryti didelę žalą.?7 


Šie raportai leidžia neabejoti, kad agentas jau sukilimo išvakarėse asmeniš- 
kai pažinojo M. Akelaitį (kartu buvo emigrantų susitikime Briuselyje) ir 1865 m. 
vardydamas jo bendrininkus Vilniuje galėjo turėti pakankamai daug informa- 
cijos. Be abejonės, agentas, norėdamas kuo geriau pasirodyti savo viršininkams, 
stengėsi padidinti faktų reikšmę, neretai savo prielaidas pateikdamas kaip visiš- 
kai neabejotiną faktą. Juolab kad M. Akelaitis jo akyse buvo tikrai pavojingas 
žmogus, kuris, kaip rodo vėlesni J. Balaszewicziaus-Potockio raportai, nepasi- 
davė šio gudraus agento klastai ir buvo sunkiai jam įkandamas. 

Skaitant agentūrinius pranešimus netgi atrodo, kad J. Balaszewiczius-Potoc- 
kis savotiškai gerbė M. Akelaitį kaip stiprų ir sunkiai įveikiamą priešininką. 
Štai dar keletas agento raportų: 


[Londonas] 1866 m. rugsėjo 7 d. Paryžiuje suorganizuotos dvi slaptos lenkų 
emigrantų spaustuvės. Vienai vadovauja Akelevičius, kitai - Tymkowskis. Kai 
dėl smulkių proklamacijų - tai liepos mėnesį pasirodė atsišaukimas į emigra- 
ciją besikuriančio lenkų legiono vardu. Ši proklamacija, panašiai kaip ir dau- 


236 Ten pat, t. 1, s. 180-181. 

237 3. TanbBaupcKaa. „HekoTOpbIe BONIpOCbI O6GHeCTBEHHOTO ĮĮBMKeKNKA B JInTBe M Benopyccun 
B KOHIJe 50-x-HavaJIe 60-x TOjOB XIX B. 1 noguoxbHaa nuTepaTypa“. Pesomoyuonnaa Poc- 

gelis kitų, yra be adreso ir autoriaus [pavardės]. Prancūzijos policija perėmė 
keletą jų, o tardomi emigrantai prisipažino, kad gavę iš Belgijos <...>. 

Ši proklamacija, parašyta pagal nemokšiškas Mieroslawskio nuorodas ir 
išmėtyta Paryžiuje, jokių rezultatų neatnešė. Dabar yra paruoštas kitas atsi- 
šaukimas - į [Rusijos] Vakarų gubernijų valstiečius, parašytas lietuviškai. Au- 
torius - Mikalojus Akelevičius, emigrantas iš Vilniaus, žinomas (Clop z p-tu 
Mariampolskiego) slapyvardžiu. Iki šiol, nepaisant pažadų, neatsiuntė mums 
kopijos. Tai turėtų būti kažkas panašaus į revoliucinį katekizmą, kurį turėtų 
spausdinti Šveicarijoje, o po to egzemplioriai turi būti gabenami į Prūsiją, o 
iš ten per kontrabandininkus ir pasienio apylinkių gyventojus pervežti į krašto 
gilumą. Šią akciją laiko paslaptyje revoliucinis komitetas, žinomas „Broliškos 
pagalbos“ pavadinimu. Jis susideda iš pačių raudoniausių, kurių priekyje sto- 
vi: M. Akelevičius, M. Gralewskis, Z. Gawareckis. Kadangi Akelevičius buvo 


svarbiausias Vilniaus revoliucinio klubo agentas ir [Vilniaus] archeologijos 


komisijos narys, jis iki smulkmenų žino vietinių gyventojų nuotaikas ir sėk- 
mingai veda propagandą lietuvių kalba. Viskas, kas išeina iš po jo plunksnos, 
gali turėti pragaištingų pasekmių (pabraukta mano - E. A.).238 


Savaip įdomios ir J. Balaszewicziaus-Potockio rekomendacijos, kaip kovoti 
su anticarine propaganda Lietuvoje, pradedant pasienio gyventojų deportaci- 
ja į krašto gilumą ir baigiant draudimu mokiniams žaisti sniego karus, kurie, 
anot agento, neretai sukelia vyriausybės neapykantą. Tačiau mums svarbiausias 
M. Akelaičio paveikslas, jam teikiama reikšmė ir įvertinimas: 


1867 m. kovo 11 d. <...> Prancūzijos vyriausybė pastaruoju metu pradėjo 
įdėmiai sekti čia esančius lenkus; jų susiėjimas, kuris vasarį įvyko Sevastopo- 
lio bulvare, buvo išvaikytas policijos. Pagrindinis manifestacijos organizato- 
rius yra Mikalojus Akelevičius iš Vilniaus ir jo adeptas Plonskis.?39 


1867 m. gegužė. Paryžiuje pasklidę gandai apie rengiamą Rusijos caro Alek- 
sandro II vizitą. Emigrantai subruzdę. 
1867 m. gegužės 16 d. raporte rašoma: 
Šioje situacijoje reikėtų imtis apsaugos priemonių, nes Paryžiuje labai su- 
stiprėjo Mieroslawskio gauja, o iš tų driskių visko galima laukti. Ypatingą 


38 Albert Potocki. Raporty szpiega, t. 2, s. 91-92. 

pavojų kelia Batinjolio sekcija, kuriai vadovauja Amborskis ir Akelevičius. Jų 
aplinkoje bręsta visi pikčiausi projektai.?49 k 


O netrukus vėl: 


Birželio 7 d. Garbė Aukščiausiajam, kad mūsų tėvas, imperatorius, sutvė- 
rėjo buvo apsaugotas nuo žudiko rankos. Mano prielaidos pasitvirtino. Kaip 
turėjo būti žinoma iš mano ankstesniojo laiško, apibūdinau net-vietą, kurio- 
je galima buvo tikėtis nelaimės (t. y. pasikėsinimo į Aleksandrą II - E. A.). 
Pasikėsinimas yra ne asmeninio keršto sukeltas, o subrandintas Paryžiaus 
emigrantų lizde ir tas girtuoklis, kuris pakėlė ranką prieš Monarchą, yra tik 
bendro sąmokslo spyruoklė. Jeigu prancūzų policija atkreips dėmesį į Ambors- 
kį, Akelevičių, Kraczkewiczių ir į kitus Batinjolio sekcijos kompanionus, ne- 
abejotinai pasieks ir patį [sąmokslo] šaltinį.?4' 


Toliau 1868 m. sausio 11 d. J. Balaszewicziaus-Potockio pranešimas. Jame 
sakoma: 


Agitacija tarp lenkų emigrantų auga. Čartoriskio ir Mieroslavskio agen- 
tai važinėja iš miesto į miestą rinkdami aukas. Šiomis dienomis į Londo- 
ną atvyko Klimaševskis, Akelevičius, Savickis, Romeris ir dar vienas, kurio 
nepažįstu...?** 


Čia ypač svarbus yra Rėmerio paminėjimas, padedantis išaiškinti, kurį iš 
Rėmerių giminės keliskart mini agentas, ir patvirtinantis pranešimų apie Vilniaus 
organizaciją faktus. Ir dar kelios užuominos, leidžiančios nuplėšti nuo M. Akelai- 
čio asmens nuolankaus prasčioko kaukę, kurią jam uždėjo istorikai ir su kuria jis 
įėjo į mūsų istorinę beletristiką (V. Mykolaičio-Putino „Sukilėliai“). 


[Londonas] 1869 m. birželio 21 d. Kasdien čionai iš Prancūzijos atvyksta 
lenkai išeiviai, kurie dalyvauja Paryžiaus bruzdėjimuose. Bicetre areštuota 
apie 100 lenkų, bet visi vadai, kaip paprastai būna, pabėgo į Belgiją ir Angliją. 
Iš atvykusiųjų pasakojimų aiškėja, kad Paryžiuje veikia trys [emigrantų] par- 
tijos: Mieroslawskio respublikonų sąjunga, susidedanti iš Bulewskio adeptųy, 
masonų ir kitų plikšių, taip pat ir „Vienybės draugija“, vadovaujama Akelevi- 

čiaus ir Amborskio. Ta paskutinė partija yra pavojingiausia, nes veikia tyliai 
per spausdintą propagandą?*3 


Paryžiaus komuna. Barikadų mūšiuose žūva daugelis buvusių 1863 m. suki- 
lėlių, tų, kurių veikla taip jaudino caro vyriausybę. M. Akelaitis ir tuo neramiu 
metu minimas J. Balaszewicziaus-Potockio tarp pačių ištvermingiausių. O štai 
1872 m. liepos 17 d. pranešimas: 


Šiandien pas mane lankėsi (Valerijonas) Vrublevskis ir Karlas Marksas. 
Praleidome dvi valandas įvykių apžvalgai ir tarėmės sutelkti pastangas į visų 
emigracinių organizacijų sujungimą su Londono komitetu <...>. Tikisi, kad 
greitai prasidės karas tarp Prūsijos ir Rusijos, ir ant šitų svajonių stato savo 
planus. Jų planas yra išvystyti Internacionalo sekcijas visose klasėse ir paimti 
valdžią į darbininkų rankas. Jie yra nepatenkinti rusų liberalais ir ieško gabių 
žmonių, kuriuos galima būtų pasiųsti į Rusiją. Gavau užduotį pasisukinėti 
tarp emigrantų ir sudaryti detalų [kandidatų] sąrašą. [Rugpjūčio] 19 d. ke- 
liausiu į Paryžių, o iš ten - į Belgiją, Vokietiją, Šveicariją. Jiems labai patiko 
tai, kad neprašiau kelionei pinigų. Davė man sąrašą lenkų - Internacionalo 
narių, į kuriuos turiu kreiptis. Juozapas Kviatkowskis mirė, Janas Amborskis 
išvyko į Galiciją. Iš visos gaujos liko tik Mikalojus Akelevičius.?44 


Ir dar vieno pranešimo fragmentas, sustiprinantis mūsų herojaus charakte- 
ristiką: 


[Londonas] 1874 m. spalio 31 d. <...> baigdamas šį raportą turiu garbės 
Jus painformuoti, kad Paryžiuje susikūrė stipri organizacija, kurios priešakyje 
stovi Mik[alojus] Akelevičius, labai talentingas organizatorius. Ši organizacija 
daugiausia palaiko ryšius su Galicijos demokratais. Manau, kad artimiausio- 
mis dienomis būsiu Paryžiuje, pasimatysiu tada su Akelevičiumi ir pranešiu 
Jums detales.*45 


Galiausiai M. Akelaičio kaip talentingo konspiratoriaus paveikslas iškyla ir 
paskutinių caro agento raportų eilutėse: 

Džersis, 1875 m. rugsėjo 18 d. Tik dabar gavau žinią iš savo agento [Kons- 
tanto] Dombrowskio, kad [Valerijonas] Wrublewskis vėl. tarėsi su Lavrovų 
Ši 

Lavrovas nori įvesti į rusų sąmokslininkų tarpą tokią organizacijos [formą], 
kokia buvo Varšuvos Centro Komitete (J. Bataszewiczius-Potockis turi omeny 
1863 m. sukilimo organizacinį centrą - E. A.), tačiau, be Czwerczakewicziaus 
ir Akelevičiaus, tik keletas žino apie tuometinę organizaciją..249 . 


Štai toks M. Akelaitis turėjo atrodyti caro žvalgybos vadams, skaičiusiems 
agento pranešimus. Kur tas nuolankumas, kurį mes įpratę atrasti jo ankstyvo- 
joje korespondencijoje, atviroje, t. y. cenzūruojamoje, spaudoje? Aišku, į agentų 
pranešimus turime žiūrėti kritiškai, reikia tikrinti kiekvieną žinutę, kiekvieną 
insinuaciją, tačiau daugelis cituotų raportų skamba labai įtikinamai. Juolab kad 
sunku įžvelgti motyvus, kurie būtų vertę J. Balaszewiczių-Potockį falsifikuoti 
informaciją apie M. Akelaitį. Juk savo vaidmenį vyresnybės akyse jis puikiau- 
siai galėjo padidinti, kurdamas būtas nebūtas istorijas apie tikras garsenybes — 
Marksą, Garibaldį, Madzinį, Mieroslavskį ar Čartoriskius. Tad apskritai galime 
tikėti J. Balaszewicziaus-Potockio informacija, ypač ten, kur atsiranda kitų, dar 
nežinomų šaltinių, padedančių išnarplioti painius įvykius. 

Grįžtant į priešsukiliminį Vilnių ir prisimenant J. Balaszewicziaus-Potoc- 
kio išvardytus propagandinės organizacijos narius, dabar galima atsargiai 
daryti prielaidą, kad M. Akelaitis, skirtingai negu buvo manoma iki šiol, aps- 
kritai sugebėjo savo veikloje išlikti palyginti savarankiškas. Juk užsienyje jis 
jau 1862 m. rodė pakankamai iniciatyvos, ir nė viename iš cituotų agento pra- 
nešimų nematyti, kad jis būtų „kieno nors žmogus“, t. y. bendraudamas ir su 
Hotel Lambert veikėjais, su generolo L. Mieroslavskio šalininkais, jis neretai 
išsiskirdavo iš šios emigrantų diduomenės ir gynė savarankiškai suformuluo- 
tus kovos uždavinius. Bent dabar, turint tuos dokumentus, sakyti priešingai 
nėra pakankamo pagrindo. 

Tad galima būtų paaiškinti, kodėl 1863 m. sukilimo organizacijos tyrinėto- 
jams ir M. Akelaičio biografui A. Janulaičiui nepavyko aptikti tiesioginio ryšio 
tarp stambiausių Lietuvos pasipriešinimo judėjimo politinių grupuočių (vadina- 
mosios baltųjų ir raudonųjų partijos) ir M. Akelaičio draugų - J. Zenkevičiaus, 
V. Korotynskio ir kitų. Ar tai nerodo, kad J. Balaszewicziaus-Potockio dukart 
minima Vilniaus organizacija („Vilniaus revoliucinis klubas“) buvo atskira, ge- 

rai konspiruota propagandinė grupė, kuri po nesėkmingo bandymo išspaus- 
dinti lietuviškus atsišaukimus liko nedemaskuota, nes visas organizacines gijas 
žinojęs jos vadas paspruko nuo caro žandarų. 


MŪZOS IR GINKLAI 


Kaip matyti iš jau cituotų A. Romerio ir J. Zenkevičiaus kelionių užrašų, su 
caro agento minimu tarp Vilniaus „klubo“ narių V. Sirokomle-Kondratovičiu- 
mi juodu buvo artimi bičiuliai. M. Akelaičio draugų sąraše įrašytas Vincentas 
Korotynskis - taip pat neretai minimas jau žinomos M. Akelaičio koresponden- 
cijos su J. I. Kraševskiu ir A. H. Kirkoru puslapiuose. Galiausiai Varšuvos nacio- 
nalinėje bibliotekoje yra saugomi M. Akelaičio laiškai pačiam V. Korotynskiui, 
rašyti iš Paryžiaus. Jie ne tik įrodo artimą šių dviejų valstietiškos kilmės inteli- 
gentų draugystę, bet ir atskleidžia keletą labai reikšmingų detalių, susijusių su 
M. Akelaičio ir J. Zenkevičiaus santykiais. Štai viena užuomina laiške, rašyta- 
me senam bičiuliui Vincentui Korotynskiui prieš pat jo autoriaus mirtį 1887 m. 
rugpjūčio 11 d. Paryžiuje: 


Mylimas Vincukai! Siunčiu tau pastabą apie a. a. Kazimirskį. Sura- 
šiau viską, ką galėjau surinkti iš artimųjų, pažįstamų ir išskaityti minis- 
teriniuose žurnaluose. Dėl Kazlimirskio] fotografijos kreipiausi per garbyjį 
Nedzveckį į tapytoją Kviatkovskį (greičiausiai turimas omeny Jaksa Teofilis 
Antanas K. - E. A.), kurio žinomą paveikslą kopijavo mūsų bičiulis J. Zen- 
kevičius Vilniuje <...>.247 


Dar įdomesnė laiško pabaiga. M. Akelaitis pasirašo (laiškas lenkiškas): „Twoj 
žmogus - M. Akieliewicz“ (tavo žmogus - M. Akelevičius). Sensacinga ši pa- 
baiga yra susipažinusiems su priešsukiliminio Vilniaus konspiracija, ypač skai- 
čiusiems tarybinės istorikės Z. Talvirskajos studiją apie sukilimo idėjų propa- 
gavimą?48. Autorė aptiko vieną pranešimą, 1861 m. siųstą iš Vilniaus į Paryžių 
ir perimtą caro valdžios agentų (greičiausiai paties J. Balaszewicziaus-Potockio), 
kuriame informuojamas nežinomas adresatas: Sirokomlė serga, o jo darbą dirba 
V. Korotynskis. Pasirašyta lietuviškai - „Sveikas“... 


247 1887 m. rugpjūčio 11 d. Mikalojaus Akelaičio laiškas Vincentui Korotynskiui. Rps BN, sign. II, 


7300, l. 39. 

Kitas faktas: J. Zenkevičius savo laiškus A. Rėmeriui pasirašydavo „Žemaitis“ 
(lenk. Zmudzin), o Rėmerių namuose jį kartais vadindavo. tiesiog „Žmogus“, 
t. y. lietuvišku žodžiu. Tai rodo vėlyvoji A. Romerio, vilniečio tapytojo Edvardo 
Paulavičiaus, XIX a. pabaigoje dirbusio Lvovo muziejuje ir sudariusio Lietuvos 
tapybos kolekciją, ir Vilniuje tuo metu gyvenusio B. Rusecko korespondencija, 
kurioje buvo svarstomas J. Zenkevičiaus darbų įsigijimo Krokuvos bei Lvovo 
muziejams klausimas. 

1885 m. pabaigoje E. Paulavičius rašo B. Ruseckui: 


Tai, ką man parašei apie Zenkevičių, pranešiau Alfredui [Romeriui]. Juk 
jis (J. Zenkevičius - E. A.) kadaise buvo jo globėjas ir Paryžiaus laikų kolega, 
verta juo pasirūpinti, kol dar nevėlu. Gaila, kad silpnas Žmogus (lietuviškas 
žodis lenkiškame tekste - E. A.), tiek metų praleidęs su teptuku rankoje Vil- 
niuje, nesubūrė apie save kelių mokinių ratelio, kuris dabar su padėka padėtų. 
Galvojo tik apie save ir dabar vienišas merdėja...249 


Nesigilinsime į visą fragmentą, prie jo dar bus sugrįžta, dabar mums svarbu 
parodyti, kad Žmogaus pravarde J. Zenkevičius buvo žinomas ne tik Rėme- 
rių namuose, bet ir platesniame kolegų būryje. Įsidėmėtina, kad pasirašyda- 
mas (laiškuose ar ant savo drobių) Jonas Z., jis galėjo turėti omeny arba pri- 
minti pažįstamiems visus galimus variantus: J. Z[enkevičius], J. Z[mudzin] ir 
J. ZĮmogus]. Žinant tuometės lenkų ir lietuvių ortografijos problemas, galima 
nedaryti išlygų dėl „Z“ ir „Ž“ vartosenos skirtumų. 

Kadangi iš visų minėtos Vilniaus propagandinės organizacijos narių, pami- 
nėtų J. Balaszewicziaus-Potockio raportuose, neabejotinai tik M. Akelaičiui ir 
J. Zenkevičiui lietuvių kalba buvo gimtoji, ir sugretinus visus minėtus faktus, 
galima manyti, kad Z. Talvirskajos paskelbtas laiškas buvo rašytas J. Zenkevi- 
čiaus ir adresuotas Paryžiuje apsigyvenusiam M. Akelaičiui. 

Dabar apie agento pranešimuose paminėto Romerio problemą. Kaip buvo 
sakyta ankstesniame skyriuje, su caro valdžios saugumo organais reikalų turėjo 
E. Romeris. Jo brolis Severinas Romeris buvo susijęs su baltųjų partija 1863 m. 
J. Zenkevičius gyveno jų namuose. Tad kas verčia manyti, kad tai buvo kaip tik 
A. Romeris, su kuriuo J. Zenkevičius galėjo supažindinti ir M. Akelaitį? 

Pirmas įrodymas galėtų būti vieno iš aktyvių sukilimo rengėjų Liubomiro 
Gadono laiškuose, rašytuose iš Kauno A. Rėmeriui. Pirmasis, datuotas 1861 m. 


249 Edvardo Paulavičiaus laiškas Boleslovui Ruseckui. LVIA, f. 1135, ap. 19, b. 12, 1. 876. 

vasario 11 d., informuoja apie gedulingas pamaldas, įvykusias Kaune, dėl mani- 
festacijos Varšuvoje sušaudymo ir tų pamaldų dalyvių paaukotų pinigų. 

„Per keliolika minučių buvo surinkta kupiūromis ir daiktais 600 rublių. Tie, 
kurie neturėjo su savimi pinigų, aukojo tai, ką brangesnio turėjo ant savęs. Ir 
ten, pavyzdžiui, vienas ponas nusiėmė laikrodį, sages nuo marškinių (matyt, 
brangius kulonus - E. A.) ir atminimo žiedą nuo piršto...“ - rašo L. Gadonas, o 
pabaigoje priduria: „Paklausk to, kuris perduos tau laišką, kas buvo tas žmogus, 
bet greičiausiai jisai to nepasakys.“ Ir pačioje pabaigoje: „Linkėjimai mielam 
Vilniui ir [Jonui] Zenkevičiui/*? Kas buvo tas žmogus, kuris tada atidavė visą 
savo turtą, literatūroje yra seniai aprašyta, bet geriausia žvilgtelėti į dalyvavusio 
tose pačiose pamaldose J. Geištoro atsiminimus. 


Kauno parapinėje bažnyčioje vyko pamaldos už žuvusius, po to mūsų po- 
nai pradėjo rinkliavą. Kiekvienas iš mūsų davė, kiek galėjo, o kartais net dau- 
giau, negu galėjo. Tada vienas žmogus, sakydamas, kad neturi pinigų, nusi- 
ima laikrodį ir žiedą nuo piršto ir deda juos ant padėklo. Tai buvo Akelevičius, 
žiedą išpirkome, kaip jo motinos atminimą, ir privertėme, kad jis atgal šį 
dvigubą prisiminimą pasiimtų. Laikrodį buvo nuspręsta paleisti loterijon, bet 
Anupras Koreva iš Panevėžiuko supirko visus bilietėlius, kad savo vyriausiam 
sūnui, anot jo žodžių, padovanotų <..>. Tas sūnus buvo pirmoji Lietuvos su- 
kilimo auka.5' 


Dabar, žinodami visą siužetą, įdėmiau perskaitykime kitą L. Gadono laišką 
A. Romeriui: 


[1861] kovo 18-oji. Šią akimirką atvyko pas mane Akelevičius ir neatvežė man 
reikmenų, kurių tavęs prašiau, kad per jį perduotumei. Praleidai progą! Kuo 
greičiausiai pasitaisyk ir atsiųsk man tą daiktą, nes jis man yra būtinas.5* 


Vargu ar reikia įrodinėti, kad abu L. Gadono laiškai buvo parašyti taip, kad 
atsitiktinis skaitytojas negalėtų suprasti, apie ką kalbama. Kitaip tariant, galime 
neabejoti, kad tarp A. Romerio, L. Gadono ir to žmogaus, kuris vežė iš Kauno 
į Vilnių pirmąjį laišką, buvo tokie ryšiai, kuriuos reikėjo slėpti. Kaip išplaukia 


50 1861 m. vasario 11 d. Liubomiro Gadono laiškas Alfredui Romeriui. Rps BN, sign. II. 875A, 
132. 

1 Jakob Gejsztor. Pamietniki, Wilno, t. 1, s. 108-109. 

52 1861 m. kovo 17 d. Liubomiro Gadono laiškas Alfredui Romeriui. Rps. BN, sign. II, 875/1, 
1.35. 

iš antrojo L. Gadono laiško, nežinomą mums A. Romerio atsakymą atvėžė į 
Kauną M. Akelaitis, kuriam prieš tai L. Gadonas prisakė kažkokį daiktą paimti 
iš jo ir atgabenti jam į Kauną. Sudėjus krūvon visus faktus, aiškėja tik viena 
prielaida: pirmąjį L. Gadono laišką į Vilnių vežė ne kas kitas kaip M. Akelai- 
tis, o A. Rėmeriui nežinomas tuo metu laikrodžio ir žiedo aukotojas, matyt, iš 
kuklumo neprisipažinęs, kad atliko tokį poelgį. Bent taip buvo linkęs manyti 
L. Gadonas. 

Ir dar, pirmajame laiške perduodami linkėjimai J. Zenkevičiui patvirtina 
J. Balaszewicziaus-Potockio pranešimų faktus ir neabejotinai susieja į vieną 
organizacinį branduolį M. Akelaitį, J. Zenkevičių, V. Sirokomlę-Kondratovičių, 
V. Korotynskį, A. Rėomerį ir agento nepaminėtą (neidentifikuotą) L. Gadoną. 

Nesunku patikrinti, kurį iš Romerių turi omenyje J. Balaszewiczius-Potoc- 
kis, 1868 m. sausio 11 d. pranešdamas apie Londone susirinkusius emigrantus — 
M. Akelaičio šalininkus. Juk kaip tik tuo metu A. Romeris keliavo po Vakarų 
Europą ir šioje kelionėje užtruko kokį trejetą metų. Paryžiaus komunos metu jis 
buvo Prancūzijoje?3. Todėl labiau už bet kurį kitą savo giminės atstovą jis tinka 
į Londono susitikimo dalyvius. 


SUKILIMO LITUANISTIKA 


Išsiaiškinus visą M. Akelaičio šalininkų grupę, iš dalies nustačius J. Zenkevi- 
čiaus vaidmenį joje (atkreipkime dėmesį, kad cituotuose agento pranešimuose 
dailininkas figūruoja tarp pirmųjų grupės narių), į visus lietuviškų atsišaukimų 
publikavimo bandymus 1861 m. pavasarį galima žiūrėti kaip į visos vilniškių de- 
mokratų grupės veiklos rezultatą. Nepasisekus Klaipėdoje paskelbti istorikams 
ir literatams gerai žinomų „Gromatos Vilniaus senelio“ ir „Pasakos senelio“, 
prasidėjo M. Akelaičio gaudynės, bet caro žandarams nepavyko demaskuoti vi- 
sos nelegalios organizacijos - konspiracijos gijos dingo už Prūsijos sienos kartu 
su M. Akelaičio pėdomis. 

Beje, abu minėti atsišaukimai, raginantys stoti su sukilimo vėliavomis lie- 
tuvių valstiečius, dažniausiai buvo pagrindinė istorikų medžiaga M. Akelaičio 
socialinėms ir politinėms pažiūroms nustatyti. Jau patys pavadinimai rodo tuos 
atsišaukimus priklausius tipiškam ano meto liaudies didaktikos žanrui. Antai 
M. Valančiui nepavykus 1859 m. gauti leidimo lietuviškam laikraščiui „Pakelei- 


3 Helena R[omer|]-O[chenkowska]. „Sztuka Litewska. II (Alfred Rėmer)“, s. 12. 

vingas“ spausdinti (redaktoriumi buvo numatytas tas pats M. Akelaitis), Varnių 
dvasinės seminarijos rektorius ir tikėtinas daugumos M. Valančiaus „Blaivybės 
gromatų“ autorius Juozapas Silvestras Dovydaitis ėmėsi leisti savotišką tęstinį 
leidinį „Šiaulėniškis senelis“. 

Pasirodė trys minėto leidinio knygos, dabar pripažintos lietuvių didaktinės 
literatūros šablonu, ir dar viena dalis „Gyvenimas Stepo Raudnosio“. Šiuose 
paprastučiuose tekstuose autorius įterpdavo vieną ar kitą žemaičių vyskupo 
aplinkraštį, kuriuos paprastai skaitydavo knygos herojus senelis, vaikštinėjan- 
tis po kaimus ir mokantis valstiečius, kaip reikia gyventi. Patriarchalinėje lie- 
tuvių valstiečių aplinkoje toks senelis išminčius buvo gerbiamas, todėl norint, 
kad paprasti žmonės tikėtų skaitomo teksto tiesa, toks herojus buvo būtinas. 
Svarbiausias (dažnai ir vienintelis) didaktinės literatūros veikėjas net solidžią, 
sudėtingą informaciją perduoda savais, t. y. liaudiškais, žodžiais, kurie su- 
prantami paprastam žmogui, bet ne visada tinka išreikšti neįprastą, sudėtingą 
turinį. 

M. Akelaičio Senelis kalba taip, kad mums tenka šifruoti jo žodžius. Dabar- 
tiniam istorikui labiausiai užkliūva kelios tų atsišaukimų eilutės: 


Prie lenkų visi šaukiamės, 

Iš vieno prie jų glauskimės; 
Ba su lenkais kai sutiksime 
Šlėktomis bajorais liksime.54 


Kai kas paskutiniąsias posmelio eilutes suprato taip: M. Akelaitis naiviai 
tikėjo, kad socialinis klausimas gali būti išspręstas tada, kai visi žmonės bus 
„šlėktomis bajorais“. Bet palyginkime baltarusišką atsišaukimo variantą, atsi- 
radusį taip pat M. Akelaičio, V. Sirokomlės gyvenamoje aplinkoje: 


Krykniem usie u odno slowo: 
Niechai Polsza bendzie znowa, 
Bo jak staniem polakami, 
Bendziem wolnymi panami.*59 


4 „Spausdinti ir nespausdinti 1863-1864 m. sukilimo raštai“. Karo archyvas, 1925, t. 1, p. 216- 
218. 

255 Juozas Jurginis. „Valstiečio poeto dalia“, p. 231-232; taip pat žr. Lietuvių literatūros istorija. 
Vilnius, 1957, t. 1, p. 216-218. 

356 „Spausdinti ir nespausdinti 1863 m. sukilimo raštai“, p. 218. 

Paskutinės dvi eilutės padeda susidaryti savotišką žodyną: lenkas - tai lais- 
vas žmogus, bajoras. Sutikti su lenku, „tapti lenku“ — reiškia kovoti dėl unijinės 
(ar federacijos ryšiais sujungtos) Lenkijos-Lietuvos valstybės atkūrimo. . 

Sukilėlių laikraštyje „Žinia apie lenkų vainą su maskoleis“ M. Akelaitis de- 
taliau paaiškina, kokios valstybės atkūrimo siekiama. Ją turi sudaryti Lenkijos, 
Lietuvos (tuometinės Vilniaus, Kauno, Minsko ir Gardino gub.) ir Gudijos (t. y. 
Ukrainos ir dalies Baltarusijos žemės) federacija“?. Taigi „Gromatoje Vilniaus 
senelio“ herojaus vartojami naivūs, bet liaudžiai suprantami pasakymai reikš- 
tų, kad, išėjus į sukilimą ir pasiekus pergalę, visi bus laisvi kaip ponai, t. y. 
lygūs. Mūsų žodžiais tariant, vilniečiai demokratai propagavo pažangias tuo 
metu buržuazines idėjas, skelbė lygybės principus ir įrodinėjo, kad tik laimėjus 
sukilimui tie svarbiausi liaudies siekiai gali būti realizuoti. 

Kitas dalykas, kaip M. Akelaitis, J. Zenkevičius, V. Korotynskis, V. Sirokom- 
lė kalbėjo apie žemę. Kaip turėjo būti sprendžiamas jos klausimas, minėtuose 
atsišaukimuose atsakymo nerasime, o ir vėlesniuose M. Akelaičio tekstuose apie 
tai tik netiesiogiai užsimenama. Ar tai plaukė iš įsitikinimų, ar iš pragmatiškų 
sumetimų, dabar sunku pasakyti. 

Revoliucinė krizė ir sukilimas - tai tas audrų metas, kurį J. Zenkevičius ir 
M. Akelaitis nugyveno sąžiningai, prisiimdami visą atsakomybę už savo veiks- 
mus. Juk net tie didaktiniai tekstai, tolimi nuo moksliškų ir revoliucinių atsišau- 
kimų, grėsė ilgamete katorga. 1863-1864 m. M. Akelaitis rizikavo dar daugiau: 
sugrįžęs į gimtąją Suvalkiją jis buvo vienas iš Augustavo gubernijos sukilėlių 
vadų. Pralaimėjus kovą, jam vėl pavyko pasprukti nuo persekiotojų. Apie jo 
kaip politinio veikėjo ir konspiratoriaus gyvenimą užsienyje mes jau žinome iš 
J. Balaszewicziaus-Potockio raportų. 

J. Zenkevičius sukilimo kovose nedalyvavo dėl visiškai suprantamos prie- 
žasties — jis buvo ligotas ir, kas svarbiausia, apykurtis. Nereikia daug aiškinti, 
kad tokie fiziniai duomenys netiko partizaniniame kare, o ir norinčiųjų eiti į 
sukilėlių būrius buvo daugiau negu ginklų. Juk kovinės taktinės dalgininkų (tik 
ištiesintų dalgių visiems būtų pakakę) galimybės buvo labai ribotos. Graižtvi- 
nių šautuvų ir judrios kavalerijos epochoje dalgis galėjo būti tik pagalbinis, nors 
ir romantiškas ginklas. 

Bet palikime tai karinės sukilimo istorijos specialistams ir pas mus beveik 
užmirštai karo (karybos meno) istorijos disciplinai. Čia svarbu parodyti, kad 


7 Ten pat, p. 231; plačiau žr. Bronius Genzelis. Švietėjai ir jų idėjos Lietuvoje. Vilnius, 1972, 
p. 97-100. 

dėl sveikatos J. Zenkevičius skaudama širdimi turėjo stebėti sukilėlių egzekuci- 
jas Lukiškių aikštėje, klausytis gandų apie savo kolegų dailininkų dalyvavimą 
mūšiuose. Juk garsusis skulptorius, sukūręs Amerikoje paminklą T. Kosciuškai, 
Henrikas Dmochauskas krito, eidamas šeštąją dešimtį, nužudytas Peterburgo 
dailės akademijos absolventas Eliziejus Liudkevičius, vadovavęs Žemaitijoje 
sukilėlių būriui. O kur Elvyras Andriolis, kur partizaninio karo meistras gy- 
dytojas ir dailininkas Boleslovas Dluskis-Jablonovskis, su nediduku drąsuolių 
raitelių būriu keliantis siaubą caro kariuomenės kolonoms tai prie Kuršėnų, tai 
Telšių apylinkėse. 

Dabar galime tik įsivaizduoti, kokios mintys turėjo užplūsti tylioje studijoje 
dirbantį dailininką, slepiantį savo bičiulio M. Akelaičio biblioteką, dalį litua- 
nistinių raštų, kurie lietuviškai nesuprantančiam žandarui galėjo pasirodyti 
bala žino kuo. Meno istorikas V. Drėma yra nurodęs, kad dėl minėtų dalykų 
J. Zenkevičių kvotė žandarai, tą patį teigė ir T. Adomonis; gal ateity pavyks 
atrasti kokią nors užsimetusią bylą, galinčią pagrįsti šiuos svarstymus. 

J. Zenkevičiaus ir jo bičiulio M. Akelaičio nelegali veikla priešsukiliminiame 
Vilniuje - tai svarbus jų biografijų laikotarpis, tačiau tiems dalykams čia daug 
dėmesio buvo paskirta ne vien dėl to, kad iki šiol istoriografijoje nebuvo apie tai 
rašyta. Ne vien mokslinio naujumo troškulys ir detektyvinė intriga vertė gilin- 
tis į slaptos draugijos konspiracinę sandarą. Tai skatino daryti kažkas kita, kas 
slypėjo visos S. Daukanto mokinių kartos sąmonėje, dar dažniau - pasąmonėje, 
nuojautose, viltyse, svajonėse, kas prasiverždavo į proto nušviesto mokslinio 
svarstymo lygmenį netikėtai, dažnai kaip utopija, nors ir racionalizuota, bet vis 
dėlto utopija. Juk nei J. Zenkevičiaus, nei M. Akelaičio revoliucinis sujudimas 
Lietuvoje nepadarė profesionaliais revoliucionieriais. 

Apskritai išsivadavimo judėjimo bajoriškajame etape (yra pagrindas manyti, 
kad šis sovietinių istorikų išskirtas etapas Lietuvoje baigėsi ne 1861 m. baudžia- 
vos panaikinimu ir pirmąja revoliucine situacija kaip Rusijoje, bet vėliau - 1863— 
1864 m. sukilimo nuslopinimu ir visiško bajoriškosios išsivadavimo judėjimo 
programos žlugimu) revoliucionieriaus profesionalo kelią galėjo pasirinkti tik 
gana turtingas žmogus, kuris savo paveldėtą kapitalą ryžtasi paaukoti revoliu- 
cijai ar apskritai nelegaliai politinei veiklai. 

M. Akelaitis emigracijoje uždarbiavo rašydamas straipsnius į lenkišką spau- 
dą, mokytojaudamas, tvarkydamas Čartoriskių biblioteką. J. Zenkevičius buvo 
ir liko profesionalus tapytojas, o nuo persekiotojų ir caro režimo gynėjų pa- 


8 Tadas Adomonis. „XIX a. antrosios pusės Lietuvos architektūra ir dailė“, p. 99. 

slėpti veiksmai galėjo atimti tai, kas buvo užgyventa sunkiu darbu, bet jokiu 
būdu negalėjo padėti prasimaitinti. Tik didesnės partijos susikūrimas leisdavo 
jos aktyvui pasinaudoti surinktomis lėšomis. Bet XIX a. viduryje tokių.partijų 
Lietuvoje nebuvo. Baltųjų ir raudonųjų grupuotės tik iš dalies galėjo būti vadi- 
namos partijomis. “ 

Ne tik nelegalaus darbo rizika svarbus J. Zenkevičiaus ir kitų jaunųjų S. Dau- 
kanto bičiulių gyvenime revoliucinio judėjimo pakilimo ir 1863-1864 m. suki- 
limo laikotarpis. Kartu su pasipriešinimo caro režimui augimu pagyvėjo visas 
intelektinis, kultūrinis krašto gyvenimas. Kaip tik su šito gyvenimo demokra- 
tizacija buvo siejamos visos S. Daukanto ir kitų lietuvių nacionalinės kultūros 
puoselėtojų viltys. Kaip tik kultūros srityje buvo siekiama išties revoliucinių 
permainų, lietuvių liaudies pilietinių ir kultūrinių teisių pripažinimo. Juk per 
kelerius metus M. Akelaitis sugebėjo A. H. Kirkoro ir K? spaustuvėje išleisti į 
pasaulį 5 lietuviškas knygeles bendru 26 000 egz. tiražu. 

Tuo metu M. Akelaitis daug vertė iš graikų, prancūzų kalbų, rašė kalboty- 
ros, lietuvių mitologijos ir istorijos klausimais. Bendradarbiaudamas „Kurjer 
Wilenski“, kurį nuo 1859 iki 1865 m. leido jo bičiulis A. H. Kirkoras, jis daly- 
vavo didelėje diskusijoje - viešoje polemikoje tarp Rusijos ankstyvosios isto- 
rijos tyrinėtojų Pogodino ir Kostomarovo. Mat pastarasis šešto dešimtmečio 
pradžioje iškėlė Riuriko ir jo bendražygių kilmės iš Nemuno deltos regiono 
koncepciją ir taip kėsinosi į vyraujančią Riurikaičių dinastijos normaniškąją 
tradiciją. N. Kostomarovo darbą ėmėsi spausdinti „Sovremenik“. Pogodinas 
sukritikavo N. Kostomarovą, tačiau jų polemikos pėdsakai buvo matomi dar 
keliolika metų. Kadangi lietuviškos Riuriko kilmės koncepcija buvo paremta 
pirmiausia etimologiniais argumentais, A. H. Kirkoras ir pasiūlė M. Akelai- 
čiui pademonstruoti lietuvių kalbos mokėjimą ir lingvisto kvalifikaciją. Savo 
pastabose M. Akelaitis atmetė dalį N. Kostomarovo teorinių argumentų, ta- 
čiau apskritai pritarė jo koncepcijai, kuri, anot jo, pagirtina jau vien dėl to, 
kad garsina Lietuvą. Bet kuriuo atveju tuo metu Vilniaus intelektualiniuose 
spiečiuose jis išsikovojo neįprastai aukštą autoritetą kaip lietuvių senovės ir 
etimologijos žinovas. 

INTELEKTUALŲ SPIEČIUJE 


Su istoriko, teatro kritiko, redaktoriaus ir leidėjo A. H. Kirkoro vardu anuo 
metu siejosi patys įvairiausi Vilniaus kultūrinio gyvenimo įvykiai. Jis buvo 
ne tik mokslininkas, publicistas, leidėjas ir spaustuvininkas. Bene svarbiausia 
A. H. Kirkoro veiklos ypatybė - tai kultūrinis-organizacinis darbas. O šio dar- 
bo mastas ir jo reikšmė labiausiai išryškėdavo per šeštadienio popietes. Mat 
A. H. Kirkoro bute (buvusio Vilniaus universiteto rūmuose) kas savaitę rinkda- 
vosi visas mokslinis intelektualinis krašto elitas. 

Anot paties šeimininko, kartais šitame intelektualų salone apsilankydavo iki 
80 žmonių. Rašytojai, dailininkai, mokslininkai, šiaip paprasti šviesuoliai, net 
keliaujantys muzikantai čia būdavo mieli svečiai. Tuo metu apie buvusius uni- 
versiteto rūmus sukosi ir visos mokslinio Lietuvos pasaulio žvaigždės, neleis- 
damos ištrinti iš Vilniaus gyventojų atminties kadaise klestėjusios Alma Mater 
Vilnensis. Mat tame pačiame pastate buvo įsikūrusi ir Vilniaus archeologijos 
komisija: per tris dabartinės Vilniaus universiteto bibliotekos aukštus išdėsty- 
tos Senienų muziejaus kolekcijos. Pagaliau čia pat bilsnojo A. H. Kirkoro ir K“ 
spaustuvės mašinos. 

Šis unikalus ir gyvybingas Vilniaus kultūrinio gyvenimo centras jau nesyk 
buvo aprašytas tyrinėtojų, ne taip seniai A. H. Kirkoro salonas tapo ir solidaus 
istorinio romano trumpalaikio veiksmo vieta (turimas omenyje baltarusių rašy- 
tojo Vikentijaus Korotkevičiaus romanas „Varpos po tavo pjautuvu“). 

Tačiau žvilgtelėkime į A. H. Kirkoro butą jo šeimininko akimis: 


Visa redakcijos sudėtis, visi kiti jauni ir seni laikraščio bendradarbiai, daug 
bajorų, „Kurjer Wilenski“ rėmėjų ir šalininkų, galop draugai ir geri pažįstami 
susirinkdavo šeštadienio vakarais pasišnekučiuoti, o neretai ir aptarti kai ku- 
rių redakcijos reikalų. Tai tęsėsi ilgus metus <...>. Dar tada Vilniuje gyveno 
Stanislovas Moniuška. Jis priklausė Mykolo Balinskio vadovaujamam redakci- 
niam komitetui, kuris įsikūrė 1856 m. <...>. Menininkai, muzikai Vilniaus ne- 
aplenkdavo. Atmintini Apolinaro ir Antano Kantskių, Wieniawskių, Nerudy, 
Kosowskio koncertai. O tada šeštadieniniai vakarai tapdavo meniniai...59 


Daug laiko praslinkus, 1884-aisiais prisiminė A. H. Kirkoras, gyvenęs tuo 
metu Krokuvoje. Lankydavosi jo bute ir dailininkai J. Moraczinskis, A. Žame- 


29 [Adam Honory Kirkor]. „Ze wspomnien Wilenskich“. Kraj, 1884, Nr. 3, s. 2. 

tas, V. Dmochauskas, A. Štrausas. Iš Vilniaus teatro aktorių čia galėjai sutikti 
J. Surewiczių, E. Deringą ir kitus. Atskirai reikia paminėti nuolatinius salono 
lankytojus: daktarą, universiteto medicinos profesorių A. Adamowiczių, puikiai 
išvertusį Bairono eilių rinktinę į lenkų kalbą, S. Rosalowskį, S. Wikszemskį, 
A. Renierį, bibliografą ir prityrusį konspiratorių, istoriką J. Bartoszėwiczių, Vil- 
niaus labdarybės draugijos pirmininką daktarą J. Titijų. 

A. H. Kirkoro šešių kambarių butas buvo gana erdvus, kad netrukdydami 
vienas kitam galėtų atskirai diskutuoti vienokios ar kitokios mūzos garbintojų 
būreliai. 


Triukšminga ir judru būdavo, o kokios kalbos... Butas erdvus... visiška lais- 
vė, būriuojasi grupelės, diskutuojama, skaitoma ir jokių korty.?99 


Verta prie to pridurti, kad tokia literatūrinių vakarų forma buvo puiki prie- 
danga tiek peterburgiškiams Petraševskio ketvirtadienių lankytojams - revo- 
liucinės ideologijos skleidėjams, tiek Z. Sierakausko vadovaujamiems Rusijos 
kariuomenės generalinio štabo karininkams, rengusiems prie Nevos krantų 
Lietuvos sukilimą. Ir dar. „Jokių kortų“ - tai anuomet neabejotinai buvo aukš- 
to intelektualumo gyvenimo ženklas, pabrėžiantis skirtumą nuo gausių aristo- 
kratinių Vilniaus salonų ir puošnių generalgubernatoriaus rūmų pobūvių bei 
leidžiantis nujausti tą konservatyviai nusiteikusią visuomenę piktinantį susirin- 
kusiųjų demokratiškumą. 

Diduomenė mėgdavo klausytis talentingų muzikantų, bet su jais diskutuoti 
ir bičiuliautis - nelabai. A. H. Kirkorui savo atsiminimuose pavyko gan įtaigiai 
atkurti įprasto šeštadienio nuotaiką, kuri apimdavo visus, tarp jų, kaip skaity- 
tojas tikriausiai nujaučia, ir J. Zenkevičių?“! su M. Akelaičiu, kurie mielai čia 
lankydavosi. Tad grįžkime prie memuarų, trumpumo dėlei atpasakodami jų 
fragmentus, rekonstruodami tą nepaprastą intelektualinio salono atmosferą. 

Štai į vieną buto kambarį, kur sėdi pats šeimininkas su nauju, pirmąsyk ap- 
silankiusiu svečiu, įbėga V. Kondratovičius ir ima karštai aiškintis dėl kažkokio 
neatidėliotino reikalo su redakcijos nariu V. Pszybilskiu, atsakingu už Vilniaus 
kultūrinę kroniką „Kurjer Wilenski“ laikraštyje. Atokiau, kitoje grupelėje, pa- 
togiai įsitaisiusioje ant sofos, augalotas ir sveikas jaunuolis nesėkmingai bando 
įtikinti du amžiumi vyresnius savo pašnekovus, kaip reikia suprasti Šilerį. Vie- 


260 Ten pat. 
21 „Przyczynek do „Wsponien Wilenskich“. Kraj, 1884, Nr. 7, s. 19-20. 

nas iš tų dviejų kažką neatsargiai pasako, ir šalia sėdintis brunetas pašokęs ima 
karštai reikšti savo pasipiktinimą. 

Apie juos susispietė ir daugiau smalsuolių iš kitų kambarių. Vienas jų — 
A. Mickevičiaus draugas E. Odyncas, kuris į pašnekesį įterpė vokišką Šilerio 
eilėraštį. Ištisus skyrius padeklamuoti gali, neregėta atmintis - taip A. H. Kir- 
koras charakterizuoja savo svečiui E. Odyncą. Kiti du stebimo pašnekesio daly- 
viai - I. Chodzka (garsiojo „Kvestoriaus“ autorius) ir „puikus ekonomistas... bei 
garsus šykštuolis, apie kurį tikriausiai girdėjote, turtingiausias žmogus Lietuvo- 
je. Tai Rainoldas Tyzenhauzas'?9?, - pristato šeimininkas. 

Kitame kambary skamba juokas. A. H. Kirkoras pasiūlo savo svečiui pasi- 
vaikščioti po saloną ir susipažinti su kitais. Kambaryje, kuris buvo biblioteka, 
prie stalo sėdi keletas asmenų, kuo puikiausiai nusiteikusių. Tik vienas - tas, 
kuris pasakojo, - buvo nutaisęs rimtą miną ir net nebandė šypsotis. Tas pa- 
sakotojas - grafas Eustachijus Tiškevičius... Pereiname į valgomąjį... Čia prie 
arbatos senas kanauninkas, „jo apykaklė labai abejotino švarumo, - pasakoja 
A. H. Kirkoras. Sėdi abiem rankomis paėmęs stiklinę su arbata ir po kiekvieno 
gurkštelėjimo pripila po truputį romo iš butelio, prideda cukraus iš priešais sto- 
vinčios stiklinės. Taikliai, tačiau jis pats sakydavo, kad geria tik vieną stiklinę 
arbatos, bet užtat ta stiklinė būdavo neišsenkanti...293 

Anot A. H. Kirkoro, šis keistuolis žinojo visus ne tik Romos katalikų, bet ir 
stačiatikių bažnyčios šventuosius. Tai Mamertas Herburtas - Vilniaus archeo- 
logijos komisijos narys, išvertęs visus Vilniaus kapitulos lotyniškus aktus į len- 
kų kalbą. 

Įeina trumpakelnis, išsiblaškęs, judrus brunetas, judesiai nervingi ir kam- 
puoti. Į nieką nekreipdamas dėmesio, neria bibliotekon. Tai estetas A. Tyczins- 
kis. Netrukus tenai - kambaryje, nuo kurio pradėta buvo ekskursija, - pokalbis 
rimsta, kai kas užsirašinėja girdėtas mintis. E. Tiškevičius, L. Kondratovičius, 
A. Tyczinskis klausosi tamsiaveidžio senuko. Tai istorikas M. Malinowskis. 
Už jų - jaunuomenė. Solidus į dešinę nuo M. Malinowskio - K. Paškovskis, 
teisininkas, dar toliau - aukštas, liesas, iš pažiūros paviršutiniškas jaunuolis - 
V. Korotynskis, poetas ir redakcijos darbuotojas. 

Greta jo stovi M. Akelaitis, tiesiog verste užvertęs A. H. Kirkorą lietuviškais 
rankraščiais. Dabar pridurkime prie šito siužeto V. Korotynskio rašytą M. Ake- 
laičio nekrologo fragmentą: 


262 [Adam Honory Kirkor]. „Ze wspomnien Wilenskich“, s. 3—4. 
263 Ten pat, s. 4-6. 

"Tai buvo laikas, kada karštos galvos, sužinojusios iš lyginamosios grama- 
tikos, kad lietuvių kalba yra artimesnė sanskritui negu slavų kalbos, pradėjo 
svajoti apie lietuvių atskirumą (nuo lenkų - E. A.) literatūriniu, visuomeni- 
niu, o iš to išeinant, ir politiniu požiūriu. Vilniuje, kur kultūrinis gyvenimas 
buvo labai gyvas, netrūko tokių apaštalų, su kuriais dėl ko nors susitarti buvo 
sunku. Akelaitis niekad prie jų nesidėjo. Švelnaus charakterio, jausmais ir 
išsiauklėjimu lenkas, tvirtas katalikas, jis paprastai iš savo tamsaus kampo 
klausėsi tų ginčų pats nesikišdamas. Šie lietuvybės gynėjai paprastai net kal- 
bėti nemokėjo lietuviškai, kas jo akyse buvo įžūlumo viršūnė...294 


Pirmiausia pabrėžtinas M. Akelaičio elgesys, jo tylus išsisukinėjimas nuo 
atvirų ginčų. Kaip artima J. Balaszewicziaus-Potockio raportuose iškylančiam 
paveikslui. („Veikia tyliai, per spausdintą propagandą, todėl ir yra labiausiai 
pavojingas...) Antra, ne veltui buvo perspėtas skaitytojas, kad paskutinis frag- 
mentas — iš 1887 m. paskelbto nekrologo. Tai paaiškina, kodėl keistai pinasi 
teiginiai „jausmais ir išsiauklėjimu lenkas“, o piktinasi nemokančiais lietuviškai 
lietuviais, lietuvių kultūrinio ir politinio savarankiškumo gynėjais. 

Galiausiai kas tie lietuvybės gynėjai, jei M. Akelaitis, kurio tautine priklau- 
somybe niekas neabejojo, buvo tarsi abejingas minėtiems ginčams? Šitai galima 
paaiškinti laikotarpių skirtumu. Nekrologo autorius rašė tuo metu, kai nelega- 
lioji lietuvių spauda labai aštriai ėmė kelti asimiliacijos problemas, atskirumo 
nuo lenkų idėjas. O pats V. Korotynskis labai pasikeitė per 27 metus. A. H. Kir- 
koro salonų lankytojas jaunystėje pats kūrė baltarusiškus eilėraščius, o vėliau, 
išsikėlęs į Varšuvą, šis baltarusių valstiečių vaikas visiškai nutautėjo. Kita vertus, 
jis, kaip ir daugelis amžininkų, iki galo nepažino M. Akelaičio, nežinojo jo 
slapčiausių siekių. 


DEMOKRATO PRIESAKAI 
IR KULTŪROS RŪPESČIAI 


Daugiau neturime nieko, kas leistų aprašyti J. Zenkevičiaus ir M. Akelaičio 
savitarpio santykius: galima tik įsivaizduoti, kad tai, ką M. Akelaitis garsino 
Lietuvos spaudoje (liaudies bibliotekos leidimas, kultūrinės-šviečiamosios pro- 
gramos kūrimas), buvo artima visiems jauniesiems S. Daukanto bičiuliams, ka- 


264 [Vincenty Korotynski]. „Mikolaj Akieliewicz“. Tygodnik Illustrowany, 1887, t. 10, s. 294. 

daise praleidusiems ilgus vakarus su savo įkvėpėju Peterburge ar dviaukščiame 
Svyrlaukio dvaro mūrelyje. Valstiečių reikalai, ne tik jų švietimas, bet ir ūkinė- 
teisinė jų padėtis, jaudino J. Zenkevičių ir kaip dailininką, ir kaip pilietį. 

Susirūpinimas liaudies ateitimi dvelkia ir iš tų negausių tapytojo laiškų, ku- 
riuos mums išsaugojo laikas. Visi jie rašyti A. Romeriui 1861 m. valstiečių refor- 
mos išvakarėse, kai buvo svarstomas klausimas, kokiomis sąlygomis (su žeme 
ar be jos, su išpirka ar nemokamai) valstiečiai turi būti išlaisvinti iš. baudžiavos. 
J. Zenkevičiaus korespondento tėvas tuo metu buvo įtrauktas į reformos pro- 
jekto rengimo darbą, o pats A. Romeris buvo gavęs iš tėvo Kriaunų dvarą su 50 
priklausomų jam valstiečių kiemų (pavyzdžiui, jo tėvas E. Romeris pasiliko sau 
Antašavo dvarą su 101 kiemu, o artimiausi kaimynai valdė dar daugiau: R. Ty- 
zenhauzas - 4100, L. Petkevičius - 114, V. Kupstis - 149 kiemus)?65, 

J. Zenkevičiaus akimis žiūrint, nuo pačių dvarininkų daug priklausė jų 
valstiečių likimas vykdant reformą. Pacituokime tuos retus tapytojo autografus, 
kuriuose išryškėja rūpinimasis tiek liaudies padėtimi, tiek kultūriniu Lietuvos 
gyvenimu apskritai. Rūpinimasis, viltys, kurios net neįtikėtinus gandus pavers- 
davo įvykusiais faktais. 

Pirmasis J. Zenkevičiaus laiškas A. Romeriui parašytas netrukus sugrįžus iš 
Romos, 1858 m. lapkričio 14 d.: 


Mylimas Alfredai! 


Kad kai kada kaime darosi nuobodu, man ne naujiena, bet pasakysiu, jog 
šiandien ir Vilniuje ne ką didesnę linksmybę turėtum. Kažkaip užsisklendę visi 
sėdi ir tik (bajorų) klube kažkokiais niekais žmoneliai užsiėmę... Tiesa, šioks 
toks triukšmas ten prasidėjo, nes vyksta klubo (direkcijos) rinkimai <...>. 

Šią akimirką man lenda galvon Tavo laiškas, visas paskirtas naujienoms; 
jeigu nori ūkinės gerovės, susiimk, susimylėk dėl mūsų visuomenės, gal tavo 
rūpestis bus šiokia tokia parama liaudžiai. 

Mūsų Vilnius šiandien skamba nuo naujienų. O jos štai kokios: šio mėne- 
sio pirmosiomis dienomis Imperatorius pasirašė įsaką dėl Lietuvos aukštosios 
mokyklos, susidedančios iš 1) teisės, 2) inžinerinio-techninio, 3) agronomijos 
fakultetų, veiksiančios universiteto teisėmis. Todėl geresnieji mokiniai galės 
gauti kandidato laipsnį. Kartu turėtų atsidaryti mergaičių gimnazija, 6 kla- 
sių. O tada gal ir man kas nors klius, svarbu tiktai nepramiegoti. Tavo tėvas 


265 Edvardo Romerio surinkti duomenys. Rps BN, sign. IV, 8721, 1. 62. 

gėrai man pataria pašnekėti su baronu Rosiljonu (Archeologijos komisijos Nu- 
mizmatikos skyriaus tvarkytojas - E. A.), o šis savo rankose laiko Vrangelį 
(Vilniaus švietimo apygardos globėjas - E. A.). Jeigu bus Vilniuje, tai reikia 
susitarti, kad jis iš anksto baroną perspėtų <...>. 

Ant šv. Jono planuojama amatų ir pramonės paroda, mane verbuoja į 
(organizacinį) komitetą; sutikau, nes gal tokiu būdu duosiu apie save žinoti. 
Antradienį, t. y. poryt, einu pas generalgubernatorių (Nazimovą) jo kvietimu. 
Matai, kiek visko darosi. Antanas ir Ignas Zaleskiai šiomis dienomis buvo 
Vilniuje. Antanas užsiėmė graviūra, jau pradėjo bandymus, o kai atspaus, pri- 
žadėjo duoti man bent 50 savo darbo vaisių. Mano „Berniukas su mandolina“ 
visiems labai patinka; vis dar yra dirbtuvėje. Aliejumi nutapiau šv. Dorotėjos 
gatvę, kur Fornarinos namelis, ir tai kaip Sirokomlės prisiminimą. Tavo pra- 
šytą portretą mielai nukopijuosiu už tokią kainą, kokią paskirsi, ir atsiųsiu. 
Gerai mane pažįsti, žinai, kad aš jokių pretenzijų neturėsiu. Gerai žinau Tavo 
finansinę padėtį, o galiausiai ir taip jaučiuosi Tau skolingas, todėl kiekvienas 
Tavo prašymas man yra iš tiesų malonus. 

Tadas [Goreckis] iš Paryžiaus jau rašė man, jog susilaukė dukters, kad 
žmona serga, daugybė reikalų, dėl to net laiškų rašyti nebeįstengia. Ponas 
Antanas (greičiausiai Tado G. tėvas - E. A.) taip pat pridėjo keletą žodžių. 
Skundžiasi sveikata, vadindamas save Lozorium. Tavo broliukai - tikrai 
mieli vaikinai - mane kartais aplanko. Priimk mano draugiškus palinkėji- 


mus - Jonas.299 


1860 (?) m. spalio 20 d. tapytojas rašo A. Romeriui, vykstančiam į Peterburgą 
bylinėtis su giminaičiais Bialozorais dėl motinos turto: 


Vos pavyko gauti Leonardo Zenkevičiaus adresą ir tuoj skubu jį tau pra- 
nešti. Būtų gerai, jeigu jis imtųsi tavo interesų [gynimo] - būtum tada ramus. 
(Mat J. Zenkevičiaus pusbrolis, tuo metu dirbęs greičiausiai teisingumo mi- 
nisterijoje, gynė toje paveldėjimo byloje A. Romerio atsakovų pusę**? - E. A.). 
Geriausiai bus, jeigu aš pats jam parašysiu, tada ir atsakymą greičiau turėsi 
savo rankose. 


266 1858 m. lapkričio 14 d. Jono Zenkevičiaus laiškas Alfredui Rėmeriui. LMAVB RS, f. 138, 
b. 1910; lapai nenumeruoti. Beje, tame pačiame A. Romerio korespondencijos pluošte yra ir 
kiti J. Zenkevičiaus laiškai. 

Kas pas mus naujo? Nazimovas [Vladimiras] (Vilniaus generalguberna- 
torius - E. A.) grįžo [į Vilnių], o rytoj įvyks panelės Kazimieros vestuvės su 
Tiškevičiumi, bet kokioje bažnyčioje tuoksis, niekas nežino, tai yra paslaptis, 
nes bijomasi žiūrovų, o besidomaujančių gatvės smalsuolių niekad netrūksta. 
Teatras perpildytas, nes - reikia pripažinti - puikiai jame vaidinaina. 

Priešlakas (Rėmerių ekonomas - E. A.) labai sunkiai serga, duok Dieve, 
kad tik išsikapstytų iš tos ligos. Maniškė sveikata gera, bet ruduo, kaip ir kiek- 
vienam, man kenkia, o tai nėra gerai mano ausims. Pasklidęs gandas, jog ir 
tu sergi, neduok Dieve, kad tai būtų tiesa. 

Ponai Severinai [Romeriai] jau antra savaitė Vilniuje, Kaziukas kaip vi- 
sada judrus ir Marijona visiškai sveika. Izidorius tingus, jį reikia versti, kad 
labiau stengtysi užsiiminėti matematika, nes gabumų jam netrūksta. Ateina 
pas mane piešti. Mikas stebėtinai ramiai pasidarė tikru seniu. Geras bus iš jo 
vaikinas; jau visai išaugo iš vaikiško amžiaus. 

Lik sveikas, mylimas Alfredai! Kartu perduodu savo pagarbą Tavo tėve- 
liams. 

Tavo Jonas 

Adresas: 

Jo prakilnybei 

Leonardui Zenkevičiui 

Sankt Peterburgas, Oficierska [gatvė], netoli Didžiojo teatro, Kitnerio na- 


muose, butas Nr. 15.29 


Trečiasis J. Zenkevičiaus laiškas rašytas Vilniuje panašiai tuo pat metu 
kaip ir antrasis ir taip pat kupinas rūpesčių dėl Vilniaus kultūrinio gyveni- 
mo permainų. 


Mylimas Alfredai! 


Rašau p. Pieszlako bute, pasinaudodamas taviškio agronomo, o mano bu- 
vusio kolegos išvykimu. Ir atleisk man už tai, kad neturiu nieko naujo tau 
pranešti. Tikriausiai jau žinai, jog Abromavičiui atėmė teatro valdytojo kėdę, 
o atidavė Šlaginui, kuris dabar į keblią padėtį stato p. pulkininką. Išaiškėjo, 
jog teatras užsitraukęs net 4000 rublių skolą ir viskas verčiama ant teatro 
[trupės], motyvuojant tuo, jog Bibikovas (buvęs Vilniaus generalgubernato- 
rius - E. A.) pavedė jam vadovauti teatrui, bet be (materialinės) atsakomybės. 


268 1860(?) m. spalio 20 d. Jono Zenkevičiaus laiškas Alfredui Rėmeriui. Ten pat. 

Sakosi, kad prieš Bibikovo išvažiavimą jis vis tik surašęs įvairias sąskaitas ir 
pristatęs į gubernatoriaus kanceliariją, o po Bibikovo išvykimo jų ten nebėra. 
Tačiau jei ir nebuvo [materialiai] atsakingas, jis [Abramavičius] kaip antre- 
preneris neturėjo teisės užtraukti teatrui skolų, o tik sau kaip atskiram asme- 
niui. O jeigu sąskaitas tvarkė, tai turi parodyti įplaukas ir išlaidas. 

Greitu laiku tikimės naujų aktorių. Pilhosė jau atleista, bet tikriausiai ne 
dėl to pasidarys Sniadeckio Juzio etatine dama <...>. 

Jei p. Petkevičius [Liudvikas] pakvies, užsuksiu trumpam ir pas Jus, nes ne- 
galiu ilgiau kaip porą savaičių išvykti iš Vilniaus. „Kalnietę“ turiu nukopijuoti, 
„Lietuvaitę“ užbaigti iki rugsėjo, o vėliau reikės užsiimti Nazimovo portretu. 
Štai ir turi savo bičiulio Jono Žemaičio (orig. Žmudzino) ataskaitą. Nusilenk 
nuo manęs savo tėveliams, Izidorių ir Mikasių nuo manęs apkabink.?99 


Laiškai, kad ir netiesiogiai, liudija, kad kultūrinio gyvenimo aktyvumas ir 
kiekvieno iš kultūros darbininkų kūrybinė aistra yra susiję dalykai. Tas inte- 
lektualinis pasaulis, kuris palengva brendo Vilniuje 6-7 dešimtmečių sandūro- 
je, savaip skatino kiekvieno kūrybinį pajėgumą, padėdavo pamatyti gyvenimo 
prasmę ten, kur Nikolajaus I reakcijos sąlygomis jos neįstengė įžvelgti net dideli 
protai. Šitas permainų metas, tiksliau, laukiamų permainų metas, pasižymėjo 
tuo, kad visi staiga ėmėsi rūpintis viskuo: dailininkas - valstiečio buitimi, mu- 
zikantas - politika, mokslininkas ir politikas - morale, o užguito valstiečio vai- 
kas - mokslu ir menais, kadaise priklausiusiais išimtinai feodalinės visuomenės 
viešpataujantiems sluoksniams. 

To intelektualinio sūkurio epicentre gerokai sparčiau negu kultūrinio judėji- 
mo periferijoje dilo archajiški luominiai skirtumai, augo intelektualinės lygybės, 
sentimentų bendrumo supratimas. Kaip tik šioje judrioje, intensyviai besimai- 
nančioje Vilniaus švietėjų ir publicistų aplinkoje tarp A. H. Kirkoro šeštadieni- 
nių popiečių lankytojų prasidėjo, tiksliau, atgimė bajorijos broliavimasis su kitų, 
neprivilegijuotų luomų atstovais. Atgimė, nes XVIII a. pabaigoje, Didžiojo sei- 
mo metu ir T. Kosciuškos sukilimo išvakarėse, šlėkta broliavosi su miestiečiais. 
Tada ir Dionizas Poška pritiko prie raseiniškių miestiečių. 

Kaip tik pirmosios revoliucinės situacijos Rusijos imperijoje metu (o taip yra 
priimta charakterizuoti baudžiavos panaikinimo laiką) sustiprėjo ryšiai su rusų 
revoliuciniais demokratais, imta skirti Rusijos carą ir Rusijos liaudį, imperato- 
rių ir tautą, kuri ne be Herceno, Ogariovo, Černyševskio ir Dobroliubovo kartos 

pagalbos ėmė pati suvokti savo galias ir negalias. Nei kelis dešimtmečius: „prieš 
1863-1864 m. sukilimą, nei keliolika metų po jo tokie reiškiniai nepasikartojo. 

Tai buvo audrų meto bruožas, ypatybė, kuri vienaip ar kitaip paveikė ir jau- 
nųjų S. Daukanto draugų gyvenimą. Štai kaip prisiminė tas dienas NL. Akelaitis 
1869 m. liepos 21 d. laiške J. I. Kraševskiui: 


Bandžiau įsitaisyti kunigaikščio Vladislovo (Čartoriskio) bibliotekoje <...>, 
bet negalėjau gauti savo senosios vietos. Juk (1861 m.) niekas nesutrukdė ku- 
nigaikščiui mane, o ne ką kitą, pas save priimti. 1861 m. buvau mielai sutiktas 
jo kunigaikštiškos didenybės, padarytas bibliotekininku. Pats tada su nuostaba 
skaitydavau lenkiškuose laikraščiuose apie Chlopą iš Marijampolės pavieto, kuris 
tvarkydamas biblioteką visiems labai pasitarnauja. Prisimenu dabar, kad anuo 
metu buvo tokia mada broliautis su valstiečiais. Ir aš tapau tos mados auka. 
Šiandien, kada draugauti su valstiečiais - vadinasi, užsiiminėti demagogija, tai 
ir kunigaikštis Vladislovas paleido mane vėjais. O tempore, o moresP79 


Tiesa, M. Akelaitis čia daugiau kalba apie emigraciją, bet panašiomis nuo- 
taikomis prieš sukilimą gyveno ir Lietuva. Galiausiai, prisimenant jo paties at- 
sišaukimuose platinamas idėjas, pastebima, kad M. Akelaitis savo ruožtu taip 
pat ragino valstiečius „prie lenkų“, t. y. bajorų, dėtis ir išvien kovoti dėl Lietuvos 
išlaisvinimo. 

J. Zenkevičiui ir M. Akelaičiui šis audrų metas atnešė visokiausių išbandy- 
mų, privertė prisiimti atsakomybę už likimą to, kas tiesiogiai tarsi negalėjo pri- 
klausyti nuo jų valios. Tai visos, beveik neaprėpiamos demokratėjančios lietuvių 
raštijos, dailės, kultūros likimas. Priešsukiliminio visuomenės sujudimo metu 
nuojauta, kad nuo vieno žmogaus pastangų priklauso dideli dalykai, vertė ne- 
gailėti nieko ir labiausiai vertinti pasirinktą tikslą. Tą metą žymėjo pašėlęs dar- 
bingumas. Toks darbingumas, kai svarbiau už viską atliktas darbas, nesvarbu, 
kokia jo kokybė. Nors nebūtinai tokiu metu rasdavosi nemeniški ir nemoksliški 
kūriniai, bet tada turinys dažniausiai laimėdavo prieš formą. 

Sakysime, jei reikėdavo ir nebūdavo aukščiausio lygio profesionalų, lygina- 
mąjį žodyną rašydavo diletantas, kuris galbūt brandžios kultūros stadijoje ne- 
drįstų to daryti. Suprantama, šitokie svarstymai prieštaringi - brandžia kultūra 
galima pavadinti tik tokią, kurioje funkcionuoja ir profesionalus mokslas, ir 
tobulas menas, ir etinių normų autoritetas. Tada ir toks žodynas jau parašytas. 
270 1869 m. liepos 21 d. Mikalojaus Akelaičio laiško Jozefui Ignacui Kraševskiui fotokopija - 

Tačiau visuomenės krizės situacija nacionalinės kultūros formavimosi priešauš- 
ryje išryškindavo kaip tik šiuos kūrybiškumo savitumus. 

Tokioje situacijoje kuriantis žmogus kaip jokiu kitu metu jausdavosi darąs 
viską pirmąjį kartą: pirmasis istorijos veikalas, pirmasis etimologijos žodynas, 
pirmasis romanas, pirmoji konstitucija, pirmoji tautinės dailės paroda, pirmo- 
sios draugijos ir laikraščiai. Ir tada viską tikisi suspėti vienų vienas žmogus, ku- 
rio užsiplanuotą darbą po keleto dešimtmečių ramiai ir ilgai dirba visas būrys. 
Būtina pabrėžti, kad čia svarbiausia, jog tokio kultūrinio gyvenimo pakilimo 
metu prasiveržusi kūrybinė energija užgoždavo nepasitikėjimą savo jėgomis, 
nedvejojant leisdavo kelti sau be galo didelius uždavinius ir, kas dar nuostabiau, 
net jų iki galo neišsprendus nuveikti pašėlusiai daug. 

Bet audrų metą žymėjo ir kitas, ne toks iškilus dalykas. Kaip niekada tada 
daug šviesiausių siekimų žlugdavo, net nepradėjus jų vykdyti. XIX a. vidurys 
lietuvių raštijai pateikė savotišką staigmeną: didelė kūrybos dalis liko nepa- 
skelbta, o juk įsivaizduojamas (nors sunkiai nustatomas) koeficientas tarp pub- 
likuotų ir rankraščiuose likusių veikalų galėtų pasitarnauti kaip puikus kultū- 
rinių procesų vertinimo matas. 

Didesnė dalis M. Akelaičio kūrybos ne tik liko nespausdinta, bet ir visiškai 
dingo. O ta jos dalis, kuri pasiekė mūsų dienas, yra gerai žinoma istorikams, 
literatūrologams, kalbos mokslo istorijos tyrinėtojams. Kiek kitaip klostėsi 
J. Zenkevičiaus kelias. Juk kūrinį skirtingai realizuoja rašytojas ir dailininkas. 
Parašytas, bet nepublikuotas romanas, nutapytas, bet neparduotas (?) paveikslas. 
Nežinia, ar tai palyginami dalykai. Tam tikra prasme pagal užsakymą tapan- 
čiam dailininkui J. Zenkevičiui savo kūrinio realizavimas didelių problemų ne- 
galėjo sukelti. Bet pats priklausymas nuo užsakovo užgaidos savotiškai varžė. 

Rašytojas ar mokslininkas buvo laisvesni, tik nuo parašymo iki spausdinimo 
vedantis akmenuotas kelias taip pat reikalaudavo nemažai nuolankumo, ryžto, 
diplomatijos, pinigų. O iš kur bus pinigų, jei niekas nieko nespausdina. Šešto 
dešimtmečio pabaigoje M. Akelaitis prisipažįsta J. I. Kraševskiui, kad dažnai 
rašyti negalįs, nes neturįs už ką nusipirkti pašto ženklų; ne mažiau varginga 
buvo ir emigrantiška buitis, ilgintis prarastos tėvynės, ieškant senatvėje šeimos 
gyvenimo šilumos. Ne ką geresnė buvo ir J. Zenkevičiaus duona. O jų kūrybos 
likimas - stebėtinai panašus. 

Tačiau nusileiskime arčiau Vilniaus grindinio, kurį taip gerai išplaudavo 
pavasario atlydžiai ar šiltos vasaros liūtys. (Metafora, sumišusi su nesunkiai 
įrodomu istoriniu faktu - Vilniaus išsidėstymas natūraliame Neries ir Vilnelės 

šlaite sudarydavo sąlygas gamtos stichijai atlikti tuos švarinimo darbus, kurių 
neįstengdavo atlikti prastai veikianti kanalizacija.) Skaitydamas aukščiau pa- 
teiktus J. Zenkevičiaus laiškus, noromis nenoromis užsikreti jų nuotaika, imi 
tikėti gandais kartu su autoriumi, kuris negalėjo žinoti, kaip viskas baigsis. 


DAILĖS GYVENIMO SCENOJE 


Tai, kas istoriniuose šaltiniuose leidžia rekonstruoti politinius, visuomeninius, 
konspiracinius mūsų herojų veiksmus, yra svarbu. Tačiau būtų be galo aplaidu 
sutelkti visą dėmesį išimtinai į šią veiklą, užmirštant, kad dailininko gyvenime 
labai svarbi jo meno vertė. Neatsitktinai, pasirodžius šio pasakojimo pirmam 
leidimui, menotyrininkams labiausiai kliuvo menkas J. Zenkevičiaus kūrybos 
aprašymas. Pabandykime dabar, sekdami labai vertingomis menotyrininkų 
pastabomis, atskleisti J. Zenkevičiaus meninės programos bruožus. 

Istorinis menotyrinis žvilgsnis visada turi būti kreipiamas mažų mažiausiai 
dviem kryptimis. Pirmiausia svarbu pastebėti, kaip amžininkai vertino daili- 
ninko kūrybą, o antra - kokią vertę šiandien joje mato ekspertai ir kolekcionie- 
rių rinka. Jau bandėme atskleisti, kaip J. Zenkevičiaus meninį pajėgumą matė jo 
mecenatas ir darbdavys E. Romeris. Nemažiau iškalbinga ir „Kurjer Wilenski“ 
miesto kronika, kurioje retkarčiais atsispindi J. Zenkevičiaus veikla, amžinin- 
kų vertinimai ir kitos įdomios smulkmenos. Viena tokių miesto naujienų buvo 
išspausdinta 1861 m. lapkričio 24 d. Korespondencijos autorius tuometės litera- 
tūros ir meno kritikas Wactawas Pszybilskis (?), aptaręs T. Goreckio dalyvavimą 
Paryžiaus parodoje, štai ką rašo apie J. Zenkevičiaus tapybą: 


Kadangi pradėjome kalbėti apie religinius paveikslus, ne pro šalį bus pasi- 
dalyti dar viena tos rūšies naujiena. P[ono] Zenkevičiaus dirbtuvėje Vilniuje 
prieš keletą dienų apžiūrėjome jau visiškai užbaigtą didelį šventosios ir kan- 
kinės Filomenos paveikslą, kurį grafienė Ledachovskienė nupirko Širvintų baž- 
nyčiai. Šv. Filomenos kankinystė pagal legendą siejasi su Diokleciano laikais, 
bet jos relikvijos buvo surastos tik 1803 metais, todėl jos gyvenimo smulkmenos 
yra mažai žinomos katalikiškam pasauliui. Viena iš legendų [versijų] pasakoja, 
kad šv. Filomena už nepaklusnumą imperatoriui buvo įmesta į kalėjimą, kur 
37 nelaisvės dieną išvydo p. Mariją, apgaubtą spindinčio debesies, laikančią 
rankose savo kūdikį ir sakančią, jog kankinei likę kalėti dar trys dienos, ku- 

rioms praslinkus ji apleisianti savo kankinimosi vietą. Tą minutę dailininkas 
pasirinko paveikslo objektu. Šventoji parodyta klūpanti ir įsižiūrėjusi į neže- 
mišką reginį, puikiai perduota jos sielos spindesys ir kūno kančia <..>. Viskas 
apgalvota ir meistriškai atlikta. Tai bus puiki dovana Širvintų bažnyčiai.?7' 


Dabar sunku pasakyti, kiek nuo paties J. Zenkevičiaus priklausė siužeto 
pasirinkimas ir kiek tai lėmė užsakovės įgeidis. Greičiausiai antrasis variantas. 
Nepaisant to, galima tvirtinti, kad minėta kompozicija buvo puikus tapytojo 
akademinio išsilavinimo, įgyto Peterburge ir ištobulinto Romoje, kur tuo metu 
populiari buvo Nazariečių mokykla, įrodymas. 

Kompozicinis techninis paveikslo atlikimo lygis stebino tuos meno mylėto- 
jus, kurių nejaudino religinis turinys. Beje, dėl cituotos „Kurjer Wilenski“ ko- 
respondencijos „Šv. Filomena“ greta „Italų berniuko (piemenėlio?) su mandolina“ 
tapo kone žinomiausiu dailininko kūriniu ir septinto dešimtmečio pradžioje 
labai pakėlė jo prestižą vilniečių akyse. Jei kas pristatydavo tapytojo meninę 
biografiją, tai „Šv. Filomena“ nuolat buvo minima tarp geriausiai jo kūrybą re- 
prezentuojančių paveikslų. 

R. Janonienė labai taikliai yra pastebėjusi, kad išlikusiame Jono Zenkevičiau 
eskizų pluošte išnyra parengiamųjų piešinių didesnėms kompozicijoms <...>. 
Tai vis iki šiolei nežinomų religinių paveikslų „Šv. Juozapas“, „Marija su Kūdi- 
kiu“, „Dieviškųjų dorybių alegorija (Tikėjimas, meilė, Viltis)“, „Mozė prie lieps- 
nojančio krūmo“ eskizai. Tyrinėtoja mano, kad J. Zenkevičius, kaip ir daugelis 
kitų jo amžininkų tapytojų (Boleslovas Ruseckas, Adomas Šemešys, Vincentas 
Slendzinskis, Karolis Rafalavičius, Karolis Ripinskis, Tadas Goreckis, Rožė Par- 
čiauskaitė ir kt.), daug tapė bažnyčioms, tačiau ji abejoja prielaida, priskiriančia 
tuos darbus prie tapomų iš būtinybės, galvojant tik apie pragyvenimą??*, 

Neabejotina, kad J. Zenkevičius buvo nuoširdžiai tikintis katalikas, jo episto- 
linis palikimas, laiškai iš Prancūzijos taip pat rodo, kad Vakarų Europos suma- 
terialėjimas, dvasingumo nykimas jam rodėsi atgrasus. Todėl nenuostabu, kad 
kai kuriuos darbus Vilniaus bažnyčioms jis galėjo atlikti ir negaudamas jokio 
piniginio atlygio. Štai dar viena žinia iš „Kurjer Wilenski“, kuri pateikiama 
R. Janonienės: 1860 m. remontuojant Vilniaus Visų Šventųjų bažnyčią, jis kartu 
su tapytoju Wladislawu Majernowskiu restauravo ten buvusius paveikslus, ne- 
imdamas už tai jokio atlyginimo. 


21 [Waclaw Przybylski]. „Wiadomošci biežące“. Kurjer Wilenski, 1861, Nr. 83, s. 814. 
72 Rūta Janonienė. „Apie Joną Zenkevičių ir kitus“, p. 74. 

Tyrinėtoja rašo: 


Tarpsukiliminiais metais, ypač po 1863-ųjų, kai buvo uždarinėjamos baž- 
nyčios ir vienuolynai, kai stiprėjo rusifikacija ir stačiatikybės brukimas, reli- 
ginė tapyba įgavo naują - savos kultūros ir tikybos išlaikymo bei. stiprinimo, 
priešinimosi carizmui prasmę. Kartais tuose darbuose nesunku įžvelgti net po- 
litines aliuzijas (pvz, Zenkevičiaus 1861 m. tapytame šv. Filomenos - įmestos į 
kalėjimą, tačiau žinančios apie išsivadavimą - paveiksle). Atsižvelgę į vyskupo 
Motiejaus Valančiaus rūpinimąsi naujų bažnyčių statyba, senyjų remontu ir 
puošyba, taip pat gilų jo religingumą, galima daryti prielaidą ir apie jo įtaką 
bent jau tiems dailininkams, su kuriais teko susidurti.273 


Aiškindama J. Zenkevičiaus patirtas pasaulėžiūrines ir menines įtakas, R. Ja- 
nonienė taip pat išplėtoja labai svarią prielaidą apie Nazariečių mokyklos ir 
„lietuviško Overbecko“ - Adomo Šemešio kūrybos paveikumą. Šio keisto likimo 
tapytojo ir dailės kritiko, keletą metų išbuvusio tremtyje už dalyvavimą slaptose 
organizacijose, poeto Vladislavo Sirokomlės draugo ir jo portreto autoriaus, ar- 
timo Vincento Dmochausko bičiulio galima įtaka mūsų herojui meno istorikei 
atrodo daugiau nei tikėtina, o šios prielaidos ignoravimas būtų nedovanotina 
skriauda J. Zenkevičiaus charakteristikai. R. Janonienei pavyko išaiškinti, kad 
Zenkevičiui išvykus į užsienį Šemešys gyveno jo bute ir naudojosi jo dirbtuve. 
Laiške Aleksandrui Valickiui jis rašė (drauge nurodydamas dar vieną, iki šiol 
nežinomą, Zenkevičiaus adresą): 


Tapytojas Zenkevičius, išvažiuodamas į užsienį, ieškojo ko nors, kad užim- 
tų jo būtą - aš jį užėmiau. Turiu erdvų apstatytą butą ir visai gerą dirbtuvę 
<...> Turėsiu kur tave patalpinti be jokių suvaržymų <...> Adresas: Savičiaus 
gatvė, buv. Augustinų vienuolyno pastate, tapytojo Zenkevičiaus bute.274 


Ir dar viena informacija, atverianti daug erdvės mūsų apmąstymams, praple- 
čianti Vilniaus kultūros ir meno darbininkų santykių panoramą, taip pat jau 
aukščiau minėtus giminystės saitus. Laiške tam pačiam R. Janonienės išaiškin- 
tam korespondentui Adomas Šemešys užsiminė: 


23 Ten pat. 
274 Ten pat. 

Jonas Zenkevičius. 
Kompozicijos eskizas. 1857 m. 
LMAVB RS 


Jonas Zenkevičius. 

Mozė prie liepsnojančio krūmo. 
Kompozicijos eskizas. 

LMAVB RS 

<...> turiu čia antrą pažįstamą aklą literatą - tai mano buvęs Universiteto 
laikų kolega (Šemešys studijavo ir literatūrą — R. J.) Romualdas Zenkevičius, 
nedidelio talento, bet kilni sielaP75 


Pažintis su mūsų herojaus pusbroliu ir gyvenimas J. Zenkevičiaus bute rodo, 
koks mažas buvo tas Vilniaus ir Lietuvos pasaulis, kuriame meno žmonės nesi- 
skaičiavo tūkstančiais, o buvo pažįstami, kolegos, draugai. 

Nors, kita vertus, nuolatinio J. Zenkevičiaus kūrinių vertintojo E. Romerio 
dienoraščiuose gerokai daugiau dėmesio skiriama portretinei jo kūrybai, kuri 
ir vėlesniais metais buvo vertinama labiau už religines kompozicijas. Verta pa- 
minėti ir dar vieną tapybos žanrą, į kurį tuo audringu metu įsitraukė J. Zenke- 
vičius. Tai istorinės kompozicijos. Vieną jų, vaizduojančią Konradą Valenrodą, 
mini T. Adomonis?7, 

Kitas — Lietuvos didžiojo kunigaikščio Vytauto portretas, tapytas pagal 
XIX a. viduryje Lietuvos Brastoje rastą šešto dešimtmečio pradžioje atgabentą 
į Vilnių ir A. H. Kirkoro įsigytą paveikslą??? Senienų muziejaus dailės ekspozi- 
cijai papildyti??8. Kitas kompozicijos variantas tuo metu ar gal keleriais metais 
vėliau buvo atliktas vyskupo M. Valančiaus užsakymu ir 1865 m.?7? pakabintas 
naujojoje Kauno katedroje. 

Kaip ir daugelis tuometės menininkų bendruomenės narių mūsų herojus 
buvo didelis teatro mėgėjas ir kai kurių sceninių projektų savanoriškas daly- 
vis. J. Zenkevičiaus susidomėjimas teatru matyti iš jo laiškų A. Romeriui. Šį tą 
randame ir vienoje Vilniaus laikraščio žinutėje apie 1860 m. kovo 1 d. miesto 
teatre įvykusį neįprastą spektaklį. Tos dienos vakare buvo rodomi vadinamieji 

„gyvieji paveikslai“ kartu su muzika ir deklamacija. Recenzija buvo gana kri- 
tiška ir nurodė, anot R. Janonienės, ne tiek J. Zenkevičiaus dalyvavimą šiame 
spektaktyje (taip buvau pateikęs šią laikraščio informaciją ankstesnėje pasako- 
jimo versijoje), kiek recenzento pageidavimą, kad tokiuose „gyvųjų paveikslų“ 
demonstravimuose būtų gerai matyti daugiau mums gerai pažįstamų profesio- 
nalių Vilniaus dailininkų?*“, 


25 Ten pat. 

Tadas Adomonis. „XIX a. antrosios pusės Lietuvos architektūra ir dailė“, p. 99. 
277 Motiejus Valančius. Pastabos pačiam sau, p. 108. 

278 Pamietniki komissii Archeologiczniej Wilenskiej, s. 54. 

279 Motiejus Valančius. Pastabos pačiam sau, p. 108. 

Rūta Janonienė. „Apie Joną Zenkevičių ir kitus“, p. 75. 

Tikriausiai tos rūšies vaidinimai reikalauja daug darbo, - rašoma laikraš- 
tyje, - bet esame įsitikinę, kad visos išlaidos grįžo su kaupu, juo labiau, jog 
tokie menininkai kaip Majeranovskis, Zenkevičius, Ylakavičius, Štrausas bei 
kiti neatsisakytų patarti ir padėti... (pabraukta - E. A.)28' 


Spektaklio pobūdį dabar galime nusakyti tik netiesiogiai ir tai pasitelkę 
liudytoju A. Rėmerį, jau cituotoje korespondencijoje iš Romos atskleidusį savo 
tėvui „gyvųjų paveikslų“ esmę: scenoje bandoma atkurti tapybos kūrinio kom- 
poziciją, spalvas, kostiumus, paryškinant jo „veiksmą“ atitinkamos epochos mu- 
zika, eilėmis arba net tam tyčia sukurtais žodžiais. Tai galėjo būti toks teatrinės 
veiklos būdas, kai literatūrinis veiksmas atitolinamas į antrą planą, o scenoje 
stengiamasi perteikti dailės kūrinio esmę. 

A. Romerio laiškuose taip pat yra žinių, kad tokie spektakliai ir anksčiau 
būdavo rengiami Vilniuje. Tai buvo savotiška miesto pasilinksminimo priemo- 
nė, kuriai iš anksto rengdavosi ir statytojai, ir publika. Visas renginio žavesys 
priklausė nuo to, ar gerai žinomas vaidinamas dailės kūrinys ar net keli kūri- 
niai, sujungti į vieną sceninių įvykių grandinę, papildantys vieni kitus. Visai 
nestebina, kad tokiuose renginiuose dalyvaudavo J. Zenkevičius, nors jo klausa 
tikriausiai neleido pajausti vaizdo ir melodijos vienybės, kurią mini A. Romeris, 
matęs Romoje tokį spektaklį. 

Rimtą, varginantį kūrybinį darbą labai sėkmingai kai kada pakeisdavo tikrai 
kūrybingo poilsio minutės. Nelegalios veiklos neišvengiami palydovai - neri- 
mas, įtarumas, slaptumas - trumpam būdavo užmirštami pokštaujant, lygiai 
kaip rimta tapyba periodiškai būdavo palydima karikatūrų ir draugiškų šaržų. 
Tikras tokių karikatūrų meistras buvo A. Rėmeris, tačiau mūsų muziejuose yra 
išlikusios ir kelios karikatūriškos J. Zenkevičiaus piešinių skiautės. 

Toks autoironijos ir pokštavimo faktas aprašytas A. Romerio dukters Hele- 
nos Romerytės-Ochenkovskos studijoje apie tėvą. Anot jos, tuo metu, kai veikė 
Vilniaus tapybos akademija, Rėmerių namuose buvo jos tėvo iniciatyva įsteigtas 
muziejus, bandęs konkuruoti su garsiuoju Vilniaus senienų muziejumi. Vilnie- 
čių akademikų A. Romerio, J. Zenkevičiaus, K. Brochockio, A. Zaleskio surinkti 
eksponatai nedaro gėdos net išrankiausiam linksmų pokštų mėgėjui. Užtenka 
paminėti tris įdomybes: privilegija steigti muziejų, išduota Žygimanto Augusto, 
strėlės, kuria Achilas buvo sužeistas į kulną, antgalis, du garsiojo vengrų kilmės 


281 Kurjer Wilenski. 1860, Nr. 19, s. 190. 

Jonas Zenkevičius. 
Abraomas išvaro iš namų Agarą. 
LMAVB RS 


XVI a. Lietuvos karvedžio ir laisvamanio Kasparo Bekešo žandikauliai - vienas 
iš jo vaikystės laikų, kitas - jau suaugusio...28 

Tai ir viskas, ką žinome apie audrų ir revoliucinio pakilimo metus, kuriuos 
nugyveno Vilniuje du jaunieji S. Daukanto bičiuliai - J. Zenkevičius ir M. Ake- 
laitis. Audrų meto pabaiga - tai ištisos lietuvių tautos istorinės epochos pabaiga. 
Ta pabaiga, kurią žymėjo ir S. Daukanto mirtis atokioje nuo Vilniaus Papilėje 
1864 m. O kiek dar kitų jo artimų draugų išėjo iš gyvenimo per keletą pirmųjų 
septinto dešimtmečio metų. 

Vladislovas Narbutas mirė dvejais metais anksčiau už savo mokytoją?8, pa- 
likęs giminės galerijoje tą vienintelį S. Daukanto atvaizdą. Dingo iš istorijos 
horizonto Petras Smuglevičius, nežinia kaip ir kur užbaigęs savo dienas, Sibiro 
tremtyje atsidūrė du J. Zenkevičiaus bendramoksliai iš gimnazijos laikų - Vla- 
dimiras Andriejauskis ir Ambraziejus Pranciškus Kašarauskis, M. Valančius 
irgi keliauja iš Varnių į Kauną, tą tvirtovės miestą, kur šalia gubernijos val- 
džios iš buvusios vyskupo veiklos laisvės ir darnaus bendraminčių būrelio liko 
tik šešėlis. Mikalojus Akelaitis - Paryžiuje. Vienatvė - štai kas atiteko Jonui 
Zenkevičiui. 


282 Helena R[omer|-O[chenkowska]. „Sztuka Litewska. II (Alfred Rėmer)“, s. 3. 
285 Žr. Mykolo Brensztejno Ketūnų dvaro aprašymą. Lietuvos nacionaliniame muziejuje, R-392, 
S. 44-45. 

VII. Prieaušriai 
ir saulėlydžiai 


ILGA PABAIGA IR PRIVATYBĖ 


aunųjų S. Daukanto bičiulių likimai po sukilimo nuslopinimo, po pralaimė- 
io ir po S. Daukanto mirties 1864 m. savaip painiojosi dar tiek metų, kiek 
yra įprasta apgraibomis skaičiuojant kartas. Nors lietuvių gyvenimo trukmė 
kito ir keičiasi, 23-25 metai vis dar yra vienos kartos laiko žingsnis. Mūsų he- 
rojai, mirę natūraliomis mirtimis, tiek išgyveno po savo lietuviško autoriteto 
mirties. Bet išgyveno tiek, kiek truko paties didžiausio posukiliminio nusivyli- 
mo ir represijų laikas. Kol lietuvių Atgimimo daigai pradėjo kaltis į visuomenės 
sąmonės paviršių. Jiedu savaip sujungė priešsukilimines lietuvių judėjimo viltis 
su „Aušros“ ir aušrininkų laikais. 

Kita vertus, jaunystės ir Lietuvos audry meto laikas tekėjo labai greitai, o 
įvykių būdavo gausūs ne tik metai, bet ir mėnesiai bei savaitės. Didžiausias ak- 
tyvumo pakilimas ir nuotykių bei kasdienių įvykių skaičius, atsispindintis išli- 
kusiuose archyviniuose dokumentuose, dažniausiai pranoksta santykinės ramy- 
bės laikotarpio palikimą. Būna trumpų energingų įvykių laikotarpių, kur laikas 
atrodo lyg sutankintas, ir būna ramybės, nuobodokas laiko ir įvykių slinkties 
metas. Dienų susiskaičiuoja daug, o įvykių tarytumei maža. Taip mąstyti verčia 
mūsų herojų vėlyvojo gyvenimo pėdsakai. 

Kaip ir po pralaimėjimo 1831 m. sukilimo mūšiuose, taip ir 1860-ųjų pabai- 
goje, visuomeniniai spiečiai ir bohemiški menininkų sambūriai išsilekiodavo 
po dvarus, dvarelius ir kaimus. Bet ne tai buvo skaudžiausia. Žūtys, represijos, 
deportacijos ir emigracija — štai svarbiausi tokių tamsių laikotarpių bruožai. 
Kaip jau matėme iš konspiracinės veiklos atspindžių, kurie, pasitelkus Rusijos 
žvalgybos agentūrinius pranešimus, rodė Mikalojų Akelaitį buvus itin aktyvų, 

emigracija liko vienintelė laisvės erdvė. Čia dar buvo galima vėikti nebijant tie- 
sioginių Rusijos represijų ir bausmių. k 

Likusiems Vilniuje ir Lietuvoje sąlygos jau buvo visiškai kitokios. Judėjimo 
ir veiklos laisvė gerokai suvaržyta. Visuomenės raiška ir organizacijų tinklas su- 
traukytas. Bet kokia pilietinė organizuota akcija galima tik su valdžios malone. 
Pogrindžio tinklai neatsigauna greitai. Tad kas lieka? Atsakyti nėra sunku. Pri- 
vataus gyvenimo erdvė arba paklusnus žygiavimas rusų valdžios nubrėžta asi- 
miliacijos kryptimi. Tad vietoj viešo aktyvumo tokiomis sąlygomis greičiausiai 
išsikeros uždaras privataus gyvenimo pobūdis. Tai kiekvieno nuopuolio socia- 
linis padarinys, ypač Rusijos imperijos sąlygomis, kurias Lietuvoje po sukilimo 
kerštaudama sukūrė caro valdžia. 

Aratsitiktinai net kelis J. Zenkevičiaus gyvenimo dešimtmečius aprėpia mūsų 
pasakojimo pabaiga? Juk septinto dešimtmečio viduryje dailininkas tik pasiekė 
brandų amžių: einant 45-uosius galėjo pasirodyti, kad didieji kūrybiniai laimėji- 
mai dar priešakyje. Pirmiausia, grįžtant prie ankstesnio skyriaus samprotavimų, 
būtina pabrėžti, kad posukiliminės represijų ir kultūrinio gyvenimo nuosmu- 
kio sąlygos savotiškai nutraukė tą intensyviai besikeičiančių įvykių juostą, kuri 
nepaprastai greitai tįso revoliucinio judėjimo pakilimo metais. Kitaip sakant, 
per keletą audringų metų galėjo būti daugiau įvykių negu per kelerius likusius 
du nevilties, bejėgiškumo, stagnacijos dešimtmečius. 

Dar daugiau, audrų metais visų galvos buvo užimtos pirmiausia bendruo- 
menės, liaudies, tautos reikalais, tik paskui buvo ieškoma asmeninio patogumo, 
daiktų, šeimos židinio šilumos. Tebūnie ši retorika nepakankamai pagrįsta, bet 
mums svarbu pamatyti J. Zenkevičiaus ir dar keleto jaunųjų S. Daukanto bi- 
čiulių likimus, kurie niekuo ypatingu neišsiskiria iš aplinkos, tipiškos XIX a. 
pabaigai. Posukiliminių nuotaikų ypatybė - tai ryškus pasitraukimas į savo 
asmeninių reikalų pasaulėlį. 

Nesunku pasakyti kodėl. Juk ištremtieji į Sibirą ar pasprukę nuo caro val- 
džios persekiojimų į užsienį, lygiai kaip žuvę partizaninio karo lauke, nusinešė 
su savimi ir pačius idealus. Susidaro įspūdis, kad visi tie, kurių neteko krašto 
kultūra ir visuomeninis gyvenimas, pasiėmė dar daugiau. Iš likusių krašte žmo- 
nių jie atėmė tikėjimą ir permainų troškimą, jie liko rusenti tik pralaimėjusiųjų 
kartos sąmonės pogrindyje. Pamažu kartu su šešto dešimtmečio pabaigoje-sep- 
tinto dešimtmečio pradžioje gimusia karta augo naujas kūrybinis potencialas. 
Turima omeny ne tik pati naujoji karta, bet ir tie, kas liko ir išgyveno, tie, kam 
atgauti prarastas jėgas galėjo padėti tik jaunuomenės užsidegimas. 

Taip buvo ir J. Zenkevičiui, ir M. Akelaičiui, dar keletui jo amžininkų, kurie 
ištvėrė nuopuolį, grįžo iš tremčių. Senatvės šviesos spindulys turėjo nušvisti su- 
laukus „Aušros“ pasirodymo. Tie lietuvių Atgimimo veteranai sveikino laikraš- 
čio iniciatorius, pritarė jiems, džiaugėsi, kad kažkam pasisekė laimėti tai, ko jie 
patys siekė. Naujos lietuvių judėjimo kartos balsas ir veiksmas turėjo stiprinti 
jausmus, kad ne tuščiai buvo tikėta. Ir kad tikėta teisingais dalykais. 

Kaipgi klostėsi šeiminis bičiulių gyvenimas tuo metu, kai atrodė, kad neli- 
ko nieko, išskyrus tylų užsisklendimą grynosios vidujybės erdvėje, atminty vėl 
apmąstant tai, ko nepasisekė pasiekti, jau istorijoje ieškant stiprybės ir ryžto. 
Asmeninis gyvenimas ir šeimos gyvenimo privatybė neretai lieka lyg paskuti- 
niai apkasai. Žinoma, kad iki 1863-1864 m. sukilimo tiek J. Zenkevičius, tiek 
M. Akelaitis nebuvo vedę. Apskritai net neatlikus istorinių-sociologinių tyrimų 
galima pasakyti, kad dažnas inteligentas likdavo viengungis, nesijausdamas nei 
likimo nuskriaustas, nei nelaimingas. 

Prisiminkime jau žinomus S. Daukanto peterburgiškių draugų laiškus 
J. K. Gintilai. Kiek juose ironijos ir pasišaipymo iš J. Lendzevičiaus, sugalvojusio 
senatvėje tuoktis?$*. Susidaro įspūdis, kad pašaukimas ir inteligento kūrybinių 
funkcijų atlikimas neretai versdavo pasirinkti viengungio gyvenimą. Tai nebu- 
vo išimtis. Viengungystė (nebūtinai vienatvėje) - ne tik beturčių mūzų garbin- 
tojų palydovė. 

Bent jau negalime teigti, kad tik pinigų stygius versdavo atsisakyti san- 
tuokos. Požiūris į santuoką ir luomą senosios feodalinės, reprezentacinės kul- 
tūros epochoje buvo savotiškas ir skyrėsi nuo vėlesnio poromantinio požiū- 
rio, individualizmo ir psichologizmo laikotarpio žmonių požiūrio. Pamažu, 
persiritus į antrąją XIX a. pusę, aptariama asmeninio gyvenimo problema 
darėsi vis svarbesnė, vienatvės ir susvetimėjimo pojūtis vis aštresnis. Todėl 
bendra situacija posukiliminėje Lietuvoje rezonavo su kultūrinėmis Vakarų 
civilizacijos raidos tendencijomis, ir kai kuriems XIX a. pabaigos protams 
net savotiškais kankiniais galėjo pasirodyti tie S. Daukanto aplinkos žmonės, 
kurie taip ir nesukūrė šeimų. 

Pradėkime nuo M. Akelaičio, kurio asmeninį gyvenimą jau iš dalies yra ap- 
rašęs A. Janulaitis, o nauji šaltiniai leidžia šiek tiek papildyti tą paveikslą. Paci- 


284 1845 m. sausio 27 d. Simono Daukanto laiškas Jonui Chrizostomui Gintilai. Simonas Daukan- 
tas. Raštai, t. 2, p. 716-717; taip pat žr. Juozapo Kryžanauskio, Antano Gabonskio laiškai Jonui 
Chrizostomui Gintilai. Lietuvos nacionalinės M. Mažvydo bibliotekos Rankraščių skyrius, 
sign. PER XVIII, 1. 277. 

tuokime keletą istorikams žinomų, bet mūsų literatūroje nepanaudotų M: Ake- 
laičio laiškų iš Paryžiaus varšuviškiams draugams. Pirmasis,.datuotas 1872 m. 
rugsėjo 29 d., buvo skiriamas Aleksandrui Bžezinai: 


Mano mylimas Olesiau! Jau vienuolika metų mudu nesimatėme <...>. Da- 
bar pasakyk, kaip Tau, mano brolau, sekasi? Aš pats šiaip ne taip laikausi. 
Uždirbu tiek, kad vos užtenka pragyvenimui. Suieškok man pasiturinčią žmo- 
ną iš Varšuvos izraeličių tarpo. Čia prancūzas katalikas tuokiasi su žydaitė, 
priimdamas jos tikėjimą. O kodėl gi man nepaėmus į žmonas varšuvietės iz- 
raelietės? Imkis nuoširdžiai to reikalo ir būk man, mielas brolau, piršliu...285 


O štai dar kelių iškalbingų lietuvių veikėjų laiškų jau ne kartą minėtam Vin- 
centui Korotynskiui fragmentai. Pirmasis - 1875 m. vasario 8 d.: 


Mano mielas Vincuk <...>. Vieno tavęs prašau, kiek man berašytum, pri- 
simink ką nors papasakoti apie savo žmoną, apie vaikelius, apie motiną, savo 
svainį Jokubauskį, apie visus pažįstamus...?89 


Antrasis, rašytas truputį daugiau nei metams praslinkus nuo pirmojo, užsi- 
mena apie V. Korotynskio sūnų, kurį dar priešsukiliminiame Vilniuje ant ran- 
kų nešiojęs M. Akelaitis. 


Neturiu savo vaikų, bet auginu našlaitį, likusį man po mano giminaičio, 
kuris pasimirė dvi savaites prieš mano žmonos mirtį <...>. Turiu dar dvi naš- 
laites mergaites, mano sūnėno palikuones, kurias jų motina našlė atsiuntė iš 
krašto pas lenkes vienuoles. 

Kaip matai, turiu apie save mažytę šeimyną, našlaičius vaikus, kuriems 
norėčiau likti tėvu. Nes juk nepakeliamas yra toks gyvenimas, kada žmogus 
nebeturi ant žemės jokių pareigų.?57 


Dar po kelių mėnesių, 1876 m. lapkričio 26 d., buvo parašytos šios eilutės: 


Vienuolika mėnesių gyvenau netoli kapinių, kuriose ilsisi mano mylimos 
žmonos palaikai. Nuostabi tai buvo būtybė: jauki, jautri ir be galo prie manęs 


285 Mikalojaus Akelaičio laiškas Aleksandrui Berezinai. Rps BN, sign. II, 7300, 1. 1-2. 
286 Mikalojaus Akelaičio laiškas Vincentui Korotynskiui. Ten pat, l. 4. 
287 1876 m. kovo 12 d. Mikalojaus Akelaičio laiškas Vincentui Korotynskiui. Ten pat, 1. 9. 

Jonas Zenkevičius. 
Jaunuolio portretas. 

prisirišusi. Linksmą gyvenimą tada leidau, bet, deja, ji gyveno su manimi tik 
aštuonis mėnesius!*88 ' | 


Tame pačiame voke ir keletas M. Akelaičio nuotraukų, padarytų kartu su ve- 
lione žmona. Šiek tiek asmeninį gyvenimą lietuvių emigracijos veikėjas aprašo 
ir laiškuose savo didžiausiam autoritetui J. I. Kraševskiui. Štai 1882 m. rugpjūčio 
21 d. laiško pabaiga: 

Užuot aukojęs savo jėgas prancūzams už menką atlyginimą, geriau tarnau- 
siu Lietuvai, su Lenkija ir Baltarusija susijungusiai. Už 125 frankus mėnesinės 
algos turiu dirbti pas prancūzą, turėdamas maitinti žmoną su dviem mažais 
vaikučiais...?39 - rašo M. Akelaitis, siūlydamas išleisti savo raštus besikuriančiai 
tautinės kultūros rėmimo draugijai „Lenkijos motinėlei“. Net tos menkos pasie- 
kusių mūsų dienas laiškų skiautės gan išraiškingai pasako, kas buvo šeima toli 
nuo gimtinės baigiančiam savo dienas lietuvių emigrantui. 

Lieka pridurti, kad A. Janulaitis išaiškino, kad mirdamas M. Akelaitis pa- 
liko tris vaikus ir žmoną prancūzę, kuri vertėsi skalbimu. Dar prieš Pirmąjį 
pasaulinį karą biografijos autorius susisiekė su M. Akelaičio sūnumi Maurikiu, 
tarnavusiu tuo metu Prancūzijos kolonijoje Kamerūne, tačiau pastarasis atsi- 
minė tik tėvo vardą ir duomenis, kuriuos pateikė Goštautas prie M. Akelaičio 

„Lietuvių kalbos gramatikos“. Jo tėvo kapas Cimetiėre Parisien buvo panaikintas 
dar 1906 m. artimiesiems nesumokėjus nuomos mokesčio?*“, 

Ar sutapo J. Zenkevičiaus požiūris į šeimą su jo bičiulio gyvenimo patirtimi. 
Tiesiogiai atsakyti į tai neįmanoma, nes iki šiol nežinia, ar apskritai J. Zenke- 
vičius ir M. Akelaitis palaikė korespondencinius ryšius. Kur galėjo dingti pa- 
ties J. Zenkevičiaus epistolinis palikimas, kada tapytojo išauginti M. Akelaičio 
popieriai ir knygos pasiekė J. Karlovičių. Dar neprarasta vilties, kad kai kas 
nors aptiks ir daugiau J. Zenkevičiaus gyvenimo pėdsakų, į minėtą klausimą 
galima pabandyti atsakyti arba, tiksliau, spėti, remiantis netiesioginių šaltinių 
nuotrupomis. 

Jau buvo kalbėta apie sunkią ausų ligą, kuri bene visą gyvenimą kamavo 
J. Zenkevičių ir dėl kurios tapytojas buvo priverstas gyventi kiek kitaip, negu 
būtų norėjęs. Jis negalėjo dalyvauti sukilimo kovose, kaip tai darė M. Akelaitis 
ir keletas jo kolegų dailininkų. Maža to, anot Vilniaus kultūros tyrinėtojo, gerai 


288 1876 m. rugsėjo 26 d. Mikalojaus Akelaičio laiškas Vincentui Korotynskiui. Ten pat, 1. 14-15. 
289 Cit. Augustinas Janulaitis. Mikalojus Akelaitis, p. 70. 
290 Ten pat, p. 73. 

pažinojusio J. Zenkevičių, L. Uziemblos, paskutinius aštuonerius metus daili- 
ninkas praleido kamuojamas ir kitos ligos - galbūt astmos ar į ją panašios. Ši 
liga, L. Uziemblos liudijimu, visiškai prikaustė senstantį dailininką prie nedide- 
lio buto Hilarijaus Lenskio name, kuris stovėjo buvusios Šv. Jono ir Vilniaus g. 
kampe. O gal liga pasireiškė dar anksčiau? 

Įdomus šiuo požiūriu yra E. Romerio dienoraščio 1868 m. balandžio 15 d. 
įrašas, kuriame J. Zenkevičius vadinamas „ekstapytoju“, t. y. jau nebesiverčian- 
čiu tapyba??!. Betgi kaip tada paaiškinti Sankt Peterburge rusų kalba leisto žur- 
nalo „Vsemirnaja iliustracija“ 1884 m. lapkričio 10 d. rubriką „Dailės, teatro ir 
muzikos metraštis“. Joje buvo aprašyta kasmetė Peterburgo dailės akademijos 
rudens paroda. 


Lapkričio 4 d. sekmadienį imperatoriškoje dailės akademijoje vyko metinis 
susirinkimas, kuriame buvo įteikiami įprastiniai medaliai, ir konkurentų į 
medalius ir akademijos titulus darbų paroda. <...> Tapyboje malonus talentas 
išryškėjo batalisto Samokišo pateiktame paveikslo 1812 m. mūšio prie Malyj 
Jaroslaveco fragmente, Vasilkovskio ir Krynsickio „Vidudieny“, Cionglinskio 
„Turtuolyje“ ir Zenkevičiaus paveiksle. Apolonas su mirštančiu Hiacintu.?9* 


Gal J. Zenkevičius, šešiolikai metų praslinkus po E. Romerio pastabėlės die- 
noraštyje, siuntė parodon vieną iš savo senųjų drobių? Labai abejotina. Matyt, 


informacija apie ekstapytoją J. Zenkevičių išduoda mums tik silpstančias jo jėgas 
ir vis dažniau atidedamus darbus, nes tų pačių metų balandžio 21 d. E. Romeris 


užrašo savo „metraštyje“, kad J. Zenkevičius padeda užbaigti A. Romeriui gene- 


rolo Zaidlerio portreto, sukurto Peterburge tapytojo Zischos [?], kopiją?93. 


Šį tą apie J. Zenkevičiaus profesinę veiklą randame ir paskutiniuose dienraš- 


čių tomuose, kur minimi 1871-1872 m. įvykiai. 


Prieš patekdamas pas Tyzenhauzą, nuėjau pas Joną Zenkevičių, tapytoją. 


Neradau jo namie, bet palikau bilietą (t. y. kvietimą - E. A.), perspėdamas 


tarnaitę, kad labai prašau jį užeiti, nes noriu parodyti jam kelis tapybos dar- 


bus (atsiųstus iš Miuncheno Alfredo ir Edvardo Mato - E. A.). Nuolat mane 


kamuoja nerimas, kol nepasidalysiu savo susižavėjimu Edvardo Mato pasiek- 


21 Edvardo Romerio dienoraštis, 1863 metai - LMAVB RS, f. 138, b. 1776; balandžio 15 d. įrašas. 


292 „JieTONMMCB MCCKYCT, TeaTpPA H My35IKY. BceMupnaz unmocmpauua, 1884, T. 32, H?. 21 (827), 


C. 399. 
23 Edvardo Romerio dienoraštis, 1868 metai. LMAVB RS, f. 138, b. 1776, balandžio 21 įrašas. 

tu tapybos lygiu su visais, kurie geriau tai išmano. Taip pat norėčiau ant 
kiekvieno išbandyti, kiek mane valdo tėviškas apakimas. .... | 

Brochockis [Konstantinas] nė vienam negali priskirti atsiųstos „Senio gal- 
vos“, bet sako, kad keletą efektų pridėjus būtų visai kaip Rembranto.?94 


Vadinasi, tada J. Zenkevičius dar buvo gana darbingas ir veiklus. Skaitome 
kitą, balandžio 15 d., įrašą neišsenkančiame E. Romerio dienoraštyje: 


Pas mus lankėsi Zenkevičius (tada Edvardo Romerio nebuvo namie - E. A.). 
Zosė [Rėmerienė] rodė jam etiudus, nekalbėdamas apie tai, kas juos darė. Šis 
tuoj pat atkreipė dėmesį į žilo senuko galvą (t. y. etiudą - E. A.), o į kitus tik 
dėbtelėjo. Nuolat kartojo: gerai, labai gerai..?95 


Jį sužavėjęs kūrinys priklausė Edvardui Matui R6meriui. Ir dar vienas laiš- 
kas tų pačių metų spalio 7 d.: 


Pas mus arbatos buvo užsukęs Jonas Zenkevičius, kuris keletą savaičių Lu- 
konyse restauravo senuosius generolo Kosakauskio paveikslus ir keletą iš jų 
labai gyrė: būtent Holbeno [tapytą] galvą, kelis Pelagrimo paveikslus ir dar 
Olandų mokyklos. Visi jie labai apverktinos būklės, iš kurios jis dabar juos 
gelbėja. Buvo užsukęs pas senį Vacą Lenskį, Hilarijaus ir Ledachauskienės 
tėvą, kuris jau visiškai suvaikėjęs ir praradęs atmintį. Kol artimieji tai paste- 
bėjo, senis daug turto prarado <...>. 

Neseniai iš užsienio duktė jam rašė ir Zenkevičiui buvo pavesta, kad šis 
bent keletą žodžių, atsakymo iš tėvo jai išieškotų. Zenkevičiui pasisekė jį įkal- 
bėti, pasodino jį prie rašymo, bet šis, pasidėjęs prieš save dukters laišką, tik 
kelis lapus sugadino, vis pradedamas: Mano mylimas tėve...299 


Taigi iki 1872 m. niekuo nepasikeitė nei J. Zenkevičiaus veikla, nei jo šei- 
minė padėtis. Tačiau senatvė darė savo. Dėl nuovargio, ligų jis visai užsidarė 
tarp buto ir studijos sienų. Ar yra pagrindas tuo abejoti? Prisiminkime visai 
kitu reikalu cituotą 1885 m. pabaigos Edvardo Paulavičiaus laišką Boleslovui 
Ruseckui („<...> gaila, kas silpnas žmogus tiek metų Vilniuje pragyvenęs su 
teptuku rankose nesubūrė apie save keletos mokinių... Galvojo tik apie save ir 


24 Edvardo Romerio dienoraštis, 1872 metai - Ten pat, balandžio 14 d. įrašas. 
295 Ten pat, - balandžio 15 d. įrašas. 
296 Ten pat, spalio 7 d. įrašas. 

dabar miršta vienišas...'97), atskleidžiantį, kaip draugų akyse regėjosi tapytojo 
gyvenimo saulėlydis. m 0 

J. Zenkevičiaus užsisklendimas lyg ir nekelia abejonių. Tačiau mus domina 
ne tik tai. Juk visas šitas dailininko būties aprašymas - tai mėginimas, kaip 
buvo žadėta, paaiškinti jo šeiminę padėtį. Ar M. Akelaičio rezignacijos aidas ir 
šeimos židinio ilgesys nepalietė jo vyresnio bičiulio? Iki 1872 m. niekur neran- 
dame užuominų apie J. Zenkevičiaus santuoką. Tą patį viengungišką gyvenimo 
būdą atspindi ir įrašas Vilniaus konsistorijos mirties metrikų knygoje?9š. 

Čia mus vargina tikra šeiminio dailininko gyvenimo mįslė, susukanti gal- 
vas ją įminti siekiantiems dailės istorikams. Tačiau iš E. Paulavičiaus, E. Rome- 
rio, B. Rusecko, J. Karlovičiaus ir L. Uziemblos susirašinėjimų matome, kad po 
dailininko mirties liko jo našlė, šeima. Štai L. Uziemblos laiškas J. Karlovičiui, 
rašytas Vilniuje 1892 m.: 


Kai dėl Zenkevičiaus palikimo ir Akelevičiaus popierių, ar Jums nepavy- 
ko to pamatyti? O gaila! Gal praktiškiausia būtų supakuoti popierius ir per 
Gebetnerį bei Volfą nusiųsti į Krokuvos [mokslų] akademiją su sąlyga, kad 
pirmiausia Jums ir Stankevičiui, gal dar Alf[redui] Romeriui būtų leista per- 
žiūrėti lituanistiką ir rankraščius ir pasirūpinti tuo palikimu, kad tiktai vargšė 
Jono [Zenkevičiaus] našlė kiek nors užsidirbtų. Kaip Jūs, mielas pone, man 
patartumėte? Kai dėl knygų, tai už visas 77-ias Stan[kevičius] duoda tik 25 r. 
Dabar p. Assas, knygyno savininkas, siūlo 10-čia [r.] daugiau. Kam vis tik 
atiduoti? Čia materialiniai našlės interesai susiduria su pilietine pareiga. Ką 
daryti? Kadangi, didžiai gerbiamas pone, teikėtės išreikšti savo pasiruošimą 
padėti sutvarkyti reikalus Krokuvoje, tai ir drįstu dėl to kreiptis.?99 


Greičiausiai to paties L. Uziemblos ranka buvo padarytas ir užrašas ant 
J. Zenkevičiaus paveikslo „Italų berniukas“ (Lietuvos dailės muziejuje, I. 2081) 
porėmio: „<...> studija iš Romos apylinkių, atlikta iš natūros 1858 m. balandžio 
mėnesį Jono Zenkevičiaus, įsigyta Bol.[eslovui Ruseckui] įvertinus] iš a. a. J.[ono] 
Z.[enkevičiaus] šeimos jo dirbtuvėje Hilarijaus Lenskio namuose...“ 


27 E. Paulavičiaus laiškas B. Ruseckui. LVIA, f. 1135, ap. 19, b. 12, 1. 876. 

28 Vilniaus dekanato mirties metrikų knyga. LVIA, f. 604, ap. 20, b. 238, 1. 436; taip pat žr. 
Vilniaus miesto policijos valdybos pranešimas Peterburgo dailės akademijos kanceliarijai. 
RCVIA, f. 789, ap. 1 (II dalis), b. 3174, l. 112. 

299 Liucjano Uziemblos laiškas Janui Karlovičiui. LVIA, f. 1135, ap. 10, b. 115, 1. 449. 

Vadinasi, gyvenimo pabaigoje dailininkas vis dėlto sukūrė šeimą. Nenuosta- 
bu, kad ši prieštaringa mįslė, net bandymas ją aiškintis suerzino meno istorikę 
R. Janonienę. Patys jautriausi įrodymai buvo jos rankose: „Suradus mielą duk- 
ters portretėlį, netenka prasmės ilgi svarstymai apie dailininko vedybas../390 

Labai vertinga laikytina ir kita R. Janonienės straipsnyje aprašyta detalė, 
kuri kasdienybės ir privataus gyvenimo plotmėje į viena sujungia šeimos ir 
pragyvenimo klausimus. Štai kas turima omenyje: 


Daugiausia gijų Vilniuje, atrodo, siejo dailininką su Hilarijum Lenskiu. 
1889 m. A. Romeris laiške Liucijonui Uziemblai rašė, kad grįžęs iš užsienio 
Zenkevičius kurį laiką ūkininkavo pas Lenskį Baltosios Vokės dvare. Žinant, 
kad ir Vilniuje dailininkas gyveno Lenskio name ir turėjo ten dirbtuvę, galima 
manyti šį dvarininką buvus jo globėju 39 


R. Janonienė svariai praplečia asmeninių saitų, mecenato užuominų ir net 
kai kurių rimtų užsakovų gyvenimo aplinkių akiratį. Pasirodo, anot tyrinėtojos 
archyvinių atradimų, nutapyti Širvintų bažnyčiai „Šv. Filomena“ J. Zenkevičiui 
užsakiusi Aleksandra Ledochowska buvo to paties Hilarijaus Lenskio sesuo. Tai 
dar vienas įrodymas, kaip toli ir jautriai gali dar netirtuose archyvuose išsivy- 
nioti istorijos gijos. 

Tačiau šiame mūsų herojaus šeiminio gyvenimo epizode svarbiausia užuo- 
mina susijusi su ūkininkavimo dvare faktu. Jis padeda supinti nutolimo nuo 
tapybos, pragyvenimo alternatyvų, kasdienybės sunkumų ir šeimos temas. Iš- 
sivažinėjimas į dvarus, pasinėrimas į šeimos gyvenimą, ieškojimas kokio nors 
pragyvenimo posukiliminių rusų represijų atmosferoje — visa tai labai ryškiai 
apibūdina epochą, kurioje geso tapytojo J. Zenkevičiaus gyvenimas. 

Tačiau ilgi svarstymai neišvengiamai atsiranda, kai per vieną ar kitą preities 
detalę, it pro sutūkinėjusios sienos plyšį, atsiveria atitolusių kasdienio gyvenimo 
reiškinių akiratis. Jie neišnyksta net įsižiūrėjus į menininko dukters portretėlį. 
Gal tai tik emociškai užaštrina svartomą klausimą. Juk nepaneigsi, kad būta 
skirtumų tarp ano meto inteligento požiūrio į santuoką ir privatybę ir to, kas 
susiklostė mūsų gyvenime po sovietų intervencijos. Kartai patys šaltiniai dik- 
tuoja svartymų kryptį. 

Galime neabejoti, kad galiausiai J. Zenkevičiui nusišypsojo šeiminė laimė. Bet 
kaip tada paaiškinti mirties metrikos informaciją, kurioje aiškiai sakoma, kad 


300 Rūta Janonienė. „Apie Joną Zenkevičių ir kitus“, p. 74. 
301 Ten pat. 

velionis buvo viengungis. Vienintelė galimybė atsakyti į šį klausimą - tai remtis 
prielaida, kas J. Zenkevičiaus santuoka buvo nejuridinė, t. y. Rusijos imperijos 
įstatymuose XIX a. antroje pusėje buvo griežtai žiūrima santuokinių konfesijos. 
Skirtingų tikybų žmonės galėjo susituokti tik pereidami į stačiatikių tikėjimą. 

Tad jeigu J. Zenkevičius būtų sumanęs paimti į žmonas judėjų ar liutero- 
nų bendruomenės atstovę, jam būtų tekę keisti konfesinę priklausomybę. Kitu 
atveju santuoka nebuvo laikoma visateise, nors visuomenės akyse atrodė visai 
normalus dalykas, nekeliantis abejonės dėl tokio šeiminio ryšio formalumo. 

Kita vertus, iš M. Akelaičio laiško A. Bžezinai matyti, kad emigracijoje 
J. Zenkevičiaus bičiulis tikėjosi rasti turtingą nuotaką ir dėl to prašė pabūti 
piršliu savo korespondentą, o J. Zenkevičiaus našlė buvo neturtinga ir dešimt 
rublių jai reiškė labai daug. Tad ne kas kita, o jaukumo ir rimties ieškojimas 
vedė senatvėje J. Zenkevičių, ligos prikaustytą prie gyvenamosios vietos. 


KŪRYBA ŠEŠĖLYJE 
IR „AUŠROS“ NUŠVITIMAS 


O kaip reagavo tapytojas į „Aušros“ pasirodymą? M. Akelaitis suspėjo parašyti 
keletą straipsnių į šį lietuvių nelegalų leidinį, jis susirašinėjo su J. Basanavičiumi, 
tuo metu gyvenusiu Bulgarijoje, visai prieš mirtį organizavo Paryžiaus lietuvių 
draugiją „Želmuo“, kurios pirmininku buvo iki pat mirties. 

Lietuvių veikėjo intelektualinis darbas paliko daug pėdsakų, kuriais žengė 
jautrus istorikas ir teisininkas Augustinas Janulaitis, palikęs mums pirmą rimtą 
M. Akelaičio biografiją. Negalėjo būti abejonių, kad tarp nedaugelio S. Dau- 
kanto sekėjų ir garbintojų jis buvo išskirtinė asmenybė. Dėl unikaliai gabaus 
savamokslio darbštumo ir užsispyrimo dar iki „Aušros“ pasirodymo ir vis pla- 
tėjančio S. Daukanto idėjų pripažinimo lietuvių kultūra ir visuomeninė mintis 
pasipildė drąsiais lingvistikos ir istorijos darbais, atspindėjusiais to meto litua- 
nistikos lygį. 

Kaip buvo būdinga XIX a. vidurio humanistikai, M. Akelaitis savo lingvisti- 
nius sugebėjimus pritaikė romantiškiems Lietuvos istorijos vaizdams. Jis gyrėsi 
didžiausiam savo autoritetui ir korespondentui J. I. Kraševskiui, kad pigiau ap- 
tikęs lietuvių kilmės ir senosios Lietuvos atsiradimo byloje raktą. Kaip ir garsu- 
sis Ksaveras Bogušas savo traktate XIX a. pradžioje arba kiek vėliau Teodoras 
Narbutas, M. Akelaitis buvo susižavėjęs diletantiškos etimologijos mįslėmis. Jis 

buvo įtikėjęs, kad senuose ir Vakarų Europos akademinės istoriografijos: pri- 
statytuose šaltiniuose (nuo Herodoto, Jordano iki viduramžių kronikų) dau- 
gelis neaiškių tautų ir genčių gali būti identifikuotos tik lietuvių etimologijos 

“ priemonėmis. 1883 m. „Aušros“ pasirodymo metais Vytauto slapyvardžiu Sankt 
Peterburge jis publikavo nedidelę knygą, siekiančią savaip paaiškinti lietuvių 
tautos ir kalbos senovę. 

Romantinės istoriografijos ir diletantiškos etimologijos sąšaukos M. Akelai- 
čio kūryboje (kaip ir visame paraistorinės literatūros sraute) dar turi būti tiria- 
mos, nes jos nori nenori prisidėjo prie lietuvių Atgimimo istorinės vaizduotės 
kolorito. Nesvarbu, kaip tai dera dabartinio mokslo plotmėje. Negana pasakyti, 
kas moksliška, kas nemoksliška dabarties akimis žiūrint. Tirtina pati istorinė 
XIX a. pabaigos lietuvių vaizduotė, desperatiški prislėgtos tautos šviesuome- 
nės bandymai praeityje surasti tapatybės ir savivertės atramas, susikurti tokius 
pasakojimus, kurie paakintų ateitį ir jos labui aukojamus darbus. M. Akelaičio 
istorijos darbai istoriografijos istorijos tyrinėtojams, kaip ir Jono Zenkevičiaus 
tapybos palikimas menotyrininkams, turėtų būti ilgalaikio susidomėjimo taiki- 
niai. Šią viltį sustiprina ilgai dingusiu laikyto M. Akelaičio istorijos rankraščio 
kopijos atgabenimas į Lietuvos istorijos institutą. Čia kantraus XX a. pradžios 
šaltinių tyrinėtojo Rimanto Miknio nuopelnas. O nuodugniau M. Akelaičio pa- 
likimą toliau tyrinėja Reda Griškaitė. 

Likimas taip susiklostė, kad M. Akelaičio veikla emigracijoje gali būti šian- 
dien reinterpretuota lietuvių diasporos formavimosi ir raidos plotmėje. Lietuvių 
atmintis turi įsileisti siužetų iš lenkams taip priimtinos Didžiosios emigracijos 
istorijos. Politinė XIX a. emigracija, kuri, Mykolo Biržiškos žodžiais, turėtų pel- 
nyti poetų ir karių emigracijos pavadinimą, vis dar yra atiduodama užmaršties 
stichijai. Tad ir šiame bare M. Akelaitis, jo inicijuotas „Želmuo“ ir visa tai, kas 
anuomet tarp Paryžiaus ir Londono plėtojosi, galėtų būti prasmingai papasako- 
ta tiems naujiesiems Vakarų Europos lietuviams, kurie po 1990-ųjų dešimtimis 
tūkstančių išsibarstė po senąjį kontinentą. 

Ką galima pasakyti apie J. Zenkevičiaus požiūrį į gerą naujieną, kai tik ke- 
lių laiškų fragmentai mums apskritai primena paskutines jo gyvenimo dienas. 
Čia vėl galime pasiremti netiesioginiais, nors visiems žinomais duomenimis. 
Pirmiausia turėtume paminėti faktą, kad pirmojoje lietuvių dailės parodoje 
(1906 m.) demonstruotus J. Zenkevičiaus paveikslus buvo atsiuntęs jau ne kartą 
minėtas L. Uziembla. Šios drobės buvo vieninteliai tokie parodos eksponatai, 
kurie priklausė jau mirusiam dailininkui. 

Jonas Zenkevičius. Jonas Zenkevičius. Moteris ir vaikas 
Vargonininkas. (šv. Filomena), eskizas kompozicijai. 

Parodos rengėjams pagrindinis lietuviškumo kriterijus buvo dailininkų sa- 
vimonė, jų apsisprendimas, sugebėjimas pasirinkti, kurios - lietuvių ar lenkų - 
kultūros lobyną turi papildyti jų kūriniai. Varšuviškio dailininko A. Stabrausko 
(Stabrowski), kilusio iš Lietuvos bajorų, nebaugino nei tikimybė užsitraukti len- 
kų nacionalistinės krypties kritikų nemalonę, nei faktas, kad jis pats nemokėjo 
lietuvių kalbos. O iš valstiečių kilęs suvalkietis skulptorius Pijus Veliuoniškis 
(Velionski), irgi dirbęs Varšuvoje, atsisakė parodoje dalyvauti, motyvuodamas 
tuo, kad jis priklauso lenkų kultūrai. 

Sunku pasakyti, ar toks Lietuvių dailės draugijos vadų požiūris buvo pagrįs- 
tas. Svarbu tai, kad vadovautasi tais pačiais principais. Už J. Zenkevičių garanta- 
vo L. Uziembla. Gal jis turėjo kokių nors rašytų ar žodinių velionio dailininko 
įgaliojimų, leidusių ramia sąžine tai padaryti. Juk jis buvo sukaupęs nemažą 
vilniškių dailininkų, pačių artimiausių J. Zenkevičiaus kolegų, darbų kolekciją. 
Ne vieną paveikslą jis tuo metu dovanojo Vilniaus mokslo bičiulių draugijai, 

kuri skelbėsi esanti senosios, polonizuotos Lietuvos kultūros tradicijų puoselė- 
toja. Ne tik skelbėsi, bet ir buvo. Tas pats L. Uziembla dovanojo Mokslo bičiulių 
draugijai J. Zenkevičiaus „Italų berniuką“. ; 

Bet jokio kito senosios kartos Vilniaus dailininko (ypač po mirties) Lietu- 
vių dailės draugijos parodoje nebuvo. Kaip visa tai suderinti? Pirmiausia pa- 
žiūrėkime, ar L. Uziembla galėjo būti taip arti J. Zenkevičiaus, kad žinotų jo 
slapčiausias viltis, kadaise kurtus, bet taip ir nerealizuotus planus? Iš anksčiau 
cituoto L. Uziemblos laiško matyti, kad jis buvo artimiausias dailininko našlės 
patarėjas ir palikimo reikalų tvarkytojas. 

Antra, jis buvo tikras J. Zenkevičiaus talento, didelio, bet iki galo neišsi- 
skleidusio, gerbėjas, jau devinto dešimtmečio pabaigoje kartu su A. Romeriu 
ir B. Rusecku rūpinęsis, kad bent vienas kitas dailininko darbas patektų į Kro- 
kuvos ar Lvovo muziejus. Tai matyti iš keliolikos mus pasiekusių laiškų. Antai 
1884 m. gruodžio 8 d. A. Romeris iš Krokuvos rašo B. Ruseckui: 


Gerai būtų, kad kokią nors geresnę studiją atsiųstų į Muziejų Zenkevičiaus. 
Įkalbėk, jei galėsi su juo susikalbėti..392 


Po metų gruodžio šeštosios dienos laiške randame dialogo tąsą: „Gerai pa- 
darei, kad įkalbėjai Zenkevičių atiduoti savo darbą į muziejų. Reikia, kad kiek- 
vienas, kuris to nusipelnė, būtų muziejuje.“393 

1885 m. lapkričio 25 d. laiške A. Romeris prasitarė, kad geriausiai būtų gavus 
kurią nors iš L. Zenkevičiaus portretinių studijų, taip visiems patinkančių. Jis 
apgailestauja, jog negalėjo pats J. Zenkevičiaus pakalbinti3?*. Trims mėnesiams 
praslinkus po tapytojo mirties, 1889 m. kovo 30 d. derybos dar tęsėsi: 


Galvutę (portreto studija - E. A.), likusią po Zenkevičiaus, apie kurią man 
rašei, aš atrodo prisimenu. Tai yra kažkokio kacapo veidas apverktomis aki- 
mis. Tuoj pat pirk ją muziejui ir pranešk, kiek sumokėjai..395 


L. Uziembla dalyvavo visose derybose, kurios, buvo susijusios su J. Zenke- 
vičiaus kūrybiniu palikimu, ir galėjo būti paskutinių jo valandų liudytojas ir 
patikėtinis. Todėl nėra abejonės, kad J. Uziembla buvo dailininko našlės įga- 
liotinis. Taigi iš paties J. Zenkevičiaus lūpų arba per jo našlę jis galėjo žinoti 
302 Alfredo Romerio laiškas Boleslovui Ruseckui. LVIA, f. 1135, ap. 19, b. 12, 1. 705. 

308 1885 m. gruodžio 6 d. Alfredo Romerio laiškas Boleslovui Rusekui. Ten pat, 1. 744. 


304 1885 m. lapkričio 25 d. Alfredo Romerio laiškas Boleslovui Rusekui. Ten pat, p. 741. 
305 1889 m. kovo 30 d. Alfredo Romerio laiškas Boleslovui Ruseckui. Ten pat, l. 867. 

apie neišsipildžiusius dailininko siekius, apie rūpestį dėl lietuvių dailės likimo. 
Jei M. Akelaitis aktyviai veikė, kurdamas liaudies biblioteką, tai analogiškas 
planas galėjo kilti profesionalui dailininkui, nacionalinės kultūros tradicijų kū- 
rėjui. Matyt, apie kažką panašaus į dailės draugiją buvo galvojęs ir J. Zenkevi- 
čius. Tai visai galima, nors tiesiogiai ir neįrodoma prielaida, padedanti supras- 
ti L. Uziemblos gestą, atiduodant į pirmąją Lietuvių dailės draugijos parodą 
J. Zenkevičiaus paveikslus. 

Kol nežinome daugiau tapytojo vėlyvojo gyvenimo faktų, turime tenkintis 
prielaida, kad J. Zenkevičiaus pomirtinis dalyvavimas minėtoje parodoje - sa- 
votiškas M. Akelaičio įsitraukimo į „Aušros“ darbus analogas. Tai nors ir po- 
mirtinis, bet vis dėlto atviras pareiškimas, rodantis dailininko įsitikinimus, iš- 
tikimybę jaunystės idealams, suformuotiems S. Daukanto ir M. Valančiaus ir 
išlaikiusiems dešimtmečių išbandymus. 

Reikėtų pridurti, kad tokie apibendrinantys teiginiai išplaukia iš galimybės 
į kiekvieną įrodomą istorinės praeities smulkmeną arba sutapimą pažvelgti pro 
simbolizmo akinius. Vienai ar kitaip matyti ir dalytis savomis įžvalgomis yra 
akademinė autoriaus prievolė, nesikertanti su tais pačiais tyrimo uždaviniais 
besirūpinančių istorikų ir menotyrininkų teise į savo reginius. 


ATMINTIES IR VERTINIMO PERMAINOS 


Per šimtmetį, praslinkusį po jaunųjų S. Daukanto bičiulių mirties, keitėsi jų at- 
pažinimo būdai ir vertinimai. Kiek mažiau tos permainos ir pomirtinio likimo 
ironija paveikė M. Akelaičio atvaizdą. Jis prieštaringu pavidalu iškilo Vinco My- 
kolaičio-Putino „Sukilėliuose“, tačiau stiprėjant istoriografijoje Lietuvos Didžio- 
sios Kunigaikštystės tradicijos tęsėjų lietuvių Atgimimo vaizduotėje tyrimams, 
mažėjo poreikis aiškinti, kad tame elgesyje nebuvo nei paradokso, nei kokio nors 
antilietuviško atspalvio. Taip dėliojosi lietuvių žingsniai modernybės link. 

J. Zenkevičiaus atvejis čia regisi sudėtingesnis. Meno žmogaus biografijai 
neužtenka jo politinių įsitikinimų, tautinių jausmų ir moralinių pasirinkimų 
įrodymų. Visada bus svarbu unikalios estetinės vertės tema. Tą puikiai įro- 
do menotyrininkės R. Janonienės tyrinėjimai ir žinios. Anot jos, <...> atidžiau 
pažvelgus į Zenkevičiaus kūrybą bei jos vietą platesniame Lietuvos dailės ir ap- 
skritai kultūrinio gyvenimo kontekste, būtų tekę pripažinti, kad ji tiek jau daug 
skyrėsi nuo kitų to meto dailininkų, lietuviškai galbūt nekalbėjusių ir tiesiogiai 

Jonas Zenkevičius. Šv. Filomena. Širvintų Šv. Arkangelo Mykolo parapijos bažnyčia. 
L. Kirtiklienės nuotrauka, 2010 m. 

lituanistinė veikla neužsiėmusių, kūrybos. Nė kiek nemenkinant paties Zenkevi- 
čiaus ir suvokiant jo individualumą, tačiau atsisakius XX a. pradžios nacionalu- 
mo sampratos, būtų aišku, kad ir jo kolegų veikla bei siekiai buvo skirti Lietuvai, 
kad ir jų kūryba buvo lietuviška - temomis, idėjomis, dvasia 399 

Lietuvos dailės istorikė (ir ne tik ji) yra visiškai teisi. Kadaise savo rankraš- 
čiais ir knygomis apkrauto darbo kabineto aplinkoje nuolat autoriui tą kalė į 
galvą V. Drėma. Ne ant politinio žemėlapio buvo brėžiama lenkybės ir lietu- 
vybės demarkacinė linija, - kartojo jis, - ji driekėsi asmenybės viduje... tačiau 
visa tai negali nuvertinti siekiamybės bent ploniausiomis — bet istorijos mokslo 
metodais grįstomis - gijomis surišti gana dažnai prie bendrojo pasakojimo ne- 
prilimpančias vaizduojamosios dailės plotmes. 

Tapytojo J. Zenkevičiaus senatvės metai ir pomirtinis likimas rodo, kaip kin- 
ta senai pasibaigusių siužetų vertinimas po laiko. Praeitis jau būna mirusi, o štai 
jos atspindžių aiškinimas, įrodinėjimas ir vertinimas keičiasi. Tai gyvųjų ir gy- 
venančiųjų reikalas. Vertindami praeitį, ieškodami herojų, su kuriais norėtųsi 
tapatintis, arba priešingai - versdami nuo pjedestalų juos laikinai okupavusias 
kurį laiką visuotinai garbintų istorinių asmenybių skulptūras, gyvieji ir prisi- 
menantieji tęsia ginčus ir kovas. Taip nutiko ir mūsų herojui. 

Ką reiškė J. Zenkevičiaus darbų eksponavimas Lietuvių dailės draugijos paro- 
doje, matyti iš kai kurių Vilniaus lenkiškos spaudos puslapių. Turimas omeny 
jau minėtas A. Romerio dukters Helenos Rėmer-Ochenkovskos straipsnis apie 
tėvą, išspausdintas žurnale „Litwa i Rus“. Autorės pateikta J. Zenkevičiaus cha- 
rakteristika labai skyrėsi nuo tų ankstesnių vertinimų, kurie išliko jos senelio 
dienoraščiuose ir tėvo laiškuose. Jau mūsų aprašyti tapytojo biografijos epizodai, 
paremti E. Romerio dienoraščiais ir korespondencija, kūrė mielo, tauraus, idea- 
listiškai nusiteikusio ir menui pasiaukojusio žmogaus įvaizdį. Pomirtiniuose 
mūsų herojaus jaunystės laikų draugo ir A. Romerio bendrakeleivio pirmojoje 
kelionėje po Vakarų Europą pristatymuose tas mielas atvaizdas pasikeičia. 

H. R6mer-Ochenkovskai jau atrodo kitaip nei jos tėvo laiškuose. Ji šykščiai 
užsimena tėvui skirtame straipsnyje apie buvusį kolegą, globėją, bendrakeleivį 
J. Zenkevičių: 


Tai buvo riboto talento tapytojas (žinomas jo piemenėlis su mandolina, 
Filomena, Januškevičiaus portretas) - kurčias, gan niūrus; jokia kita kalba 
išskyrus savą (autorės nuomone, lenkų - E. A.) nekalbėjo, bet kaip solidesnis 

ir gerokai amžiumi vyresnis (už A. Romerį - E. A.) buvo laikomas tinkamu 
palydovu..397 į 


“a 


Kodėl taip pasikeitė šeiminę tradiciją gerbusios šeimos palikuonės požiūris į 
žmogų, kurį gerbė tiek senelis, tiek tėvas. Kas galėjo atsitikti, praslinkus ketvir- 
čiui amžiaus po dailininko mirties? Pasikeitė meno vertinimo kriterijai - tai fak- 
tas bei tuose pačiuose minėto straipsnio puslapiuose E. Romeris apibūdinamas 
kaip puikus dailininkas, dar didesnis meno žinovas. Prisiminkime, kaip pats 
H. Rėmer-Ochenkovskos senelis žiūrėjo į savo sugebėjimus, taip pat neužmirš- 
kime, kad jis vertino J. Zenkevičių kaip dailininką - kur kas labiau negu save. 

Jo anūkės straipsnyje viskas apsiverčia aukštyn kojomis. O juk abu tapybos 
meistrai laikėsi vienodų estetinių pažiūrų, panašiai vertino visą dailės palikimą, 
net sektini pavyzdžiai jiems buvo tie patys. Tad vargu ar požiūris į Lietuvos 
dailės raidą buvo pagrindinė metamorfozės priežastis. Kur kas labiau tikėtina, 
kad straipsnio autorę veikė pasikeitusios politinės ir kultūrinės aplinkybės. 

Prieš Pirmąjį pasaulinį karą ypač paaštrėjo lietuvių ir lenkų tarpusavio san- 
tykiai, galutinai iro senosios Lietuvos Didžiosios Kunigaikštystės kultūrinės 
tradicijos, paremtos bajoriškos pilietiškumo sampratos, daugiasluoksne tautine 
tapatybe. Moderniojo nacionalizmo stichijoje archajiškos senojo lietuviškumo 
ir bajoriškosios pilietybės gijos painiojosi ir trūkinėjo. Lietuvis-lenkas viename 
asmenyje, Lietuvos Didžiosios kunigaikštystės pilietis, Vilniaus krajovcas, len- 
kakalbis lietuvis, litwin nie mowigcy po litewsku - šie tipai ir vaizdiniai pradėjo 
vis labiau kliūti po įsibėgėjančio abiejų tautų etnonacionalizmo kojų. Nebuvo 
laiko ir polinkio be galo greitai besirutuliojančių įvykių sraute laikytis praeities 
supratimo, įvairovės toleravimo kelio, kuriuo akivaizdžiai ir su didesne nauda 
suko tuometė Suomija. Suderinusi savo šalies etnolingvistines skirtybes suomių 
tauta ne tik sugebėjo parodyti pasaulyje unikalią tvirtybę (vien 1939-1940 m. 
Žiemos karas su sovietų armada ko vertas), bet iki šiolei yra darniausia ir ge- 
riausiai susitvarkiusi Europos valstybė. 

Lietuvai ir Lenkijai atėjo dramatiškas tautinių skyrybų, vadavimosi, kaitos, 
naujų įvaizdžių, kilnių idėjų ir emancipavimosi laikas, o bendras paveldas ėmė 
kai kuriems radikaliems veikėjams regėtis it sunkus girnapusės akmuo. Dabar 
buvo skausmingai dalijamasi tuo kultūriniu palikimu, kuris priklauso tolstan- 
čiai praeičiai arba jau mirusiai Lietuvos visuomenės kartai. Ginčai dėl kalbos, 
savų visuomeninių ir kultūrinių institucijų steigimas buvo lydimas pikto šur- 

mulio, kuris neretai priversdavo užmiršti sveiko proto principą, kad bet koks 
palikimas, ypač kultūrinis, priklauso pirmiausia tiems, kas jį sukūrė. 

Kitais žodžiais tariant, tam tikrai Lietuvos visuomenės viešpataujančio 
sluoksnio daliai sąvoka „polonizuojantis“ buvo ignoruojamas principas, kad 
lenkų politinės tautos-nacijos sukurtas kultūros produktas pirmiausia priklau- 
so tam etnosocialiniam organizmui, iš kurio išeina nutautėjantis elementas, o 
ne tam, į kurį įsiliejama. Tas šurmulys, trukdęs įžvelgti tikrąją reiškinių pras- 
mę, o kartais net sąmoningai vertęs ją iškreipti, greičiausiai ir buvo svarbiausia 
negatyvaus J. Zenkevičiaus vertinimo priežastis. Lenkų nacionalizmo aistros 
galėjo keisti požiūrį į tolimos praeities įvykius ir herojus jau vien dėl to, kad jų 
priklausymas lietuviškai atminties versijai darėsi akivaizdus. Kitaip tariant, no- 
rint įrodyti, kad visa profesionalioji XIX a. Lietuvos kultūra - tai lenkų kultūra 
„na Litwie“, teko nužeminti iki neprofesionalumo tą, kuris niekaip netiko prie 
lenkų nacionalistų bandomo primesti praėjusio šimtmečio Lietuvos kultūros 
modelio. 

Kita vertus, ir šitokia interpretacija negali uždengti daugiau paaiškinimų. 
Juk dėl skonio taip pat nepasiginčysi. Ir nebūtinai nuo tautiškumo spalvų turėjo 
priklausyti vieno ar kito veikėjo pristatymas viešumai. Į tokius klausimus nie- 
kad nebus atsakoma iki galo, bet jie bus nepaliaujančio ginčo priežastis. Ir tai 
yra gera naujiena apie praeitį, kurios atminimas dažniausiai nėra vienareikšmis. 
Tie patys dalykai vieniems kels vienokių emocijų, kitiems - kitokių. Tikra bėda 
būtų nustoti ginčytis dėl tiesos ir reikšmingumo mums, gyviesiems. Arba imti 
ginčytis saugant tik raiškos galias, bet peržengiant intelektualinio, akademinio 
žaidimo taisykles. 

Dar daug darbų laukia tyrinėtojų. Šiandien, kone ketvirčiui amžiaus praėjus 
nuo pirmosios „Prieš aušrą“ versijos pasirodymo, daugelis recenzentų ir XIX a. 
kultūros tyrinėjimo bendrakeleivių pastabų apie likusias dėmes ir tirtinas pro- 
blemas lieka aktualios. Tapytojo J. Zenkevičiaus kūrybinis palikimas vis dar 
laukia menotyrininkų, pagrįstai siekiančių, kad „XIX a. profesionaliosios dailės 
palikimas nebūtų traktuojamas tarsi koks tikro suklestėjimo priešaušris“39š, 

Meno istorikas negali ir negalės pasitenkinti požiūriu, kad XIX a. meno 
veikėjai gali būti aprašomi išimtinai tik jų tautinių aspiracijų įgyvendinimo 
plotmėje. Tuo abejoti netenka, tačiau vienoje knygoje apie viską neparašysi. Jei 
siekiama atskleisti tas lietuvių tautines aspiracijas pirmame - įprasta sakyti, ba- 
joriškame - Atgimimo etape, tai nereiškia, kad ignoruojamos pačios meninės 

kūrybos vertė arba nesidžiaugiama kiekvienu tą kūrinijos vertė atskleidžiančiu 
menotyros žodžiu. m | 
Supynę kultūros istorikui pasiekiamas ankstyvojo XIX a. lietuvių Atgimi- 
mo herojų asmeninių santykių ir visuomeninio įsipareigojimo gijas galime su- 
stiprinti įsitikinimą, kad daug kas, iki šiolei atrodę šiek tiek svetima, yra tik 
neatpažinta sava. Tai gali priartinti supratimą, kad iš senosios Lietuvos Didžio- 
sios Kunigaikštystės laikų atitekanti heterogeniška kultūros srovė plukdo tokią 
didelę įvairovę, prie kurios dar reikia pratinti dabartinių lietuvių akis ir širdis. 
Bet svarbiausia, kad tiek meno, tiek mokslo (ir humanitiskos atskirai) dėmesys 
turėtų būti kreipiamas į gelmę tų reiškinių, kurie šiame pasakojime tik frag- 
mentiškai užgriebiami, įtraukiami, pastebimi, be didesnės galimybės išplėtoti 
iki atskiroms disciplinoms geistinos pilnatvės. Būtų gera, jei šie sutrūkinėję pa- 
sakojimai būtų perskaityti it kvietimas plaukti toliau lėtėjančia atminties upe. 


*xXXX* 


PRAEITIS MIRŠTA DUKART: 
VIETOJ UŽSKLANDOS 


„Praeitis miršta dukart“ - taip savo knygą apie A. H. Kirkorą pavadino jo bio- 
grafas ir tolimų giminaičių palikuonis Stanislovas Kirkoras3“?, siekęs parodyti 
kiek daug neaiškumų, nesuprantamų ir tendencingų vaizdinių ir gandų plevena 
kolektyvinės atminties ir istoriografijos erdvėje. Pirmą kartą ji - praeitis - mirš- 
ta kartu su ją kūrusiu žmogumi, antrą - kai miršta to žmogaus atminimas, 
užmirštami jo darbai ir didieji siekimai. 

Kas dabar primena jaunuosius S. Daukanto bičiulius, jeigu net nežinoma, 
kur jų kapai. Aišku, kur buvo palaidotas M. Akelaitis, bet taip pat aišku, kad jo 
kapas išnyko jau prieš šimtmetį. Vilniaus senosiose Bernardinų kapinėse ilsisi 
J. Zenkevičiaus palaikai. Tačiau tikslios jo kapo vietos jau prieš pusšimtį metų 
nežinojo net specialistai. Nežinome ir to, kur palaidotas bent vienas iš brolių 
Smuglevičių. S. Daukanto bendramintis J. Zenkevičiaus bendramokslis Kra- 
žių gimnazijoje V. Andriejauskis pasimirė Siraičiuose prie Telšių. Ten ir dabar 
dunkso raudonas mūras - paskutinių jo dienų liudytojas. 

V. Narbutas, užsakęs J. Zenkevičiui savo mokytojo M. Valančiaus ir S. Dau- 
kanto portretus, mirė gimtuosiuose Ketūnuose. Ir dabar gretimose Micaičių 

kapinaitėse šalia įgriuvusio laidojimo rūsio skliauto, užversto šiukšlėmis, sto- 
vi kryžius su užrašu: Narbutų ir Jokubauskų giminės kapas. Vos už keliolikos 
žingsnių - filinės Micaičių bažnytėlės, kurioje kunigavo J. Tumas-Vaižgantas, 
griuvėsiai. Paties Ketūnų dvaro mediniai pastatai nugriauti prieš keliolika metų. 
Išlikęs tik vienas kitas ūkinis pastatas. 

Šiuos praėjusio amžiaus veikėjus dabar daugiausia primena paveikslai, kele- 
tas nuotraukų, pluoštelis laiškų, vienas kitas oficialus dokumentas, kurie sau- 
gomi Lietuvos muziejuose, archyvų saugyklose ir bibliotekų rankraštynuose. 
Tikriausiai nežinomi istorijos puslapiai dar gali būti atversti Sankt Peterburgo 
ir Maskvos dokumentų saugyklose, lituanistiniu požiūriu mažai ištirtuose Len- 
kijos Respublikos archyvuose. Gal laikas bus gailestingas tyrinėtojams, nepra- 
randantiems vilties rasti raktus nuo užmaršties durų. 

Supindamas savo pasakojimo dalis į vieną nevienareikšmių epizodų ir cha- 
rakteristikų pynę, labiausiai tikėjausi pajausti ir pasidalyti su skaitytoju XIX a. 
lietuvių kultūros žmonių kasdieniu emociniu klimatu. Tiek renkant ir kaupiant 
medžiagą, tiek jaudinantis dėl sunkiai įsivaizduojamos pasakojimo mozaikos 
fragmentų, kurie atsitiktinai sutampa ar yra valingai sulipdomi, negalėjau at- 
sispirti protu sunkiai paaiškinamai nuojautai, kad mūsų praeities pažinimui 
ir susigyvenimui su ja smarkiai trukdo įprasta praktika: pasitenkinama kokio 
nors fakto išaiškinimu, taip ir neišdrįstant samprotauti, ką jis mums reiškia, 
kaip įsipina į gyvųjų ir dabar gyvenančiųjų vaizduotę. 

Tik papasakotas siužetas, sugeriantis visus aiškius ir neaškius liudijimus, 
prielaidas, hipotezes, praregėjimus ir užtemimus, įprasmina įvykių grandis ir 
sukuria supratimo siekiančiam tyrinėtojui arba skaitytojui menkutes priemo- 
nes persikelti vaizduotėje ten, kur galima bent kiek susitapatinti su herojais. To- 
kia istorija visada bus herojų drama, o ne teorijų iliustracija. Neabejotina, kad 
toks požiūris negali būti praeities visrakčiu, bet kai kurias senai pamirštas duris 
šis įrankis dar gali atverti. 


BEFORE DAWN 


Summary 


efore Dawn is a historical investigation somewhat resembling a trial-and- 
B. detective story. In the Lithuanian historical narrative, two Samogitians 
(children of western Lithuania), Simonas Daukantas and Motiejus Valančius, show 
up as the most important heroes. The first, an educator and scholar, wrote (in 1822) 
the first Lithuanian history in the Lithuanian language. The second headed the 
huge Diocese of Samogitia (from 1850 onwards) and was for several decades the 
moving spirit of the Lithuanian Catholic revival movement. Up to our own day 
these two heroes still symbolize the early stages of the Lithuanian national rebirth 
during the rule of the Russian tsars. 

But, although they were long-time co-workers in tilling the national field, the 
smile of public recognition did not favor them egually. Bishop Valančius was a 
dignitary: his portrait almost obligatorily graced many a decent drawing room 
in Lithuania. Daukantas, because of his democratic opinions, seemed suspicious 
to the Russians, while the Lithuanian nobility also looked askance at what he 
promoted: the rising of the peasantry to a self-assertive national life. Daukantas 
was an authority to lovers of antigues but otherwise largely unknown. 

Only after his death in 1864 did people evince a concern with preserving his 
memory and promoting his literary legacy. It turned out that nowhere was there 
any original, authentic portrait of Daukantas to be found. Thus for many long 
decades this Lithuanian hero remained faceless, although the times he lived in 
were by no means ancient. It was only at the beginning of the 20! century that a 
portrait from 1850 painted by Jonas Zenkevičius in St. Petersburg was discovered at 
the Ketūnai Manor - and from then on this face became an icon of the Lithuanian 
national rebirth. Hence the detective story puzzle of this book: How did all of this 
come about, and why? Who commissioned this portrait of Daukantas, the price of 
which in mid 19! century had to exceed an average teacher's yearly salary? If the 
historian was popular and influential only among the common people, if he was 
poor and could not afford to commission such a luxurious item himself, how was 
this portrait able to get created and see the light of day? 

In guest of an answer to this guestion, this book pursues the history of Simonas 
Daukantas's young friends, a tale arising out of the mists of the 19!P century's first 
half. The story's epicenter is Kražiai with its old gymnasium, then Lithuania's largest 

and active until the early 1840s. Here the paths of three men: the future portraitist, 
the portrait's future sponsor, and the future Samogitian bishop, all interweave. 
Motiejus Valančius as chaplain and school librarian fostered the patriotic feelings 
of the young Samogitians he ministered to. Later the action moves to St. Petersburg, 
which, as is typical of imperial capitals, becomes the center of the oppressed 
Lithuanians' national strivings. Here (other) heroes mature, here strategies for 
cultural action are drafted, here artistic taste and national identity come together. 

The fate of Simonas Daukantas's friends takes them on an artistic pilgrimage 
to Western Europe, with a sojourn in Italy, but most significantly there is a return 
to Vilnius. Erom 1860 to 1863 an anti-Russian conspiracy draws in the patriotically 
inclined members of an educated group that includes Jonas Zenkevičius, Mikalojus 
Akelaitis, and Alfredas Romeris and represents all of the following: an impoverished 
gentry, a famous aristocracy, and a peasantry fighting for its honor. Thus moving 
from art and a Bohemian way of life the story turns to politics, insurrection, and 
exile. The destinies of the heroes diverge, but the narrative continues to the 1880's. 
Here the life-threads of Daukantas's young friends come to their end. 

Before Dawn is a history of the cultural climate during Lithuania's national 
rebirth. It traces the interconnecting historical threads of artistic and political 
motions, and of biographical lines; and it throws light on the planes of changing 
everyday life and of socio-psychological mentality. The early phase of Lithuania's 
movement toward self-liberation lasted until the crushing of the 1863 revolt by the 
Russian army, echoed by the death of the principal hero of this phase, Simonas 
Daukantas. During the following decade, marked by the most severe Russian 
repressions, it was Bishop Valančius's hands that raised up the national banner 
the highest. Jonas Zenkevičius was never far away: he painted on commission by 
the Church and steadfastly endured fate's challenges. 

In 1883 the time of Lithuanian rebirth begins to be counted anew. In that year 
a new generation resolves to publish - in Eastern Prussia - the first Lithuanian 
periodical titled Aušra (Ihe Dawn), and to disseminate it illegally in Lithuania. 
Thus there begins and gains speed a movement that will awaken Lithuanians to a 
new life and will carry them toward independence on February 16, 1918. The early 
adventures, their heroes and deeds now recede in our collective memory to the past 
and remain ever more in the background of a remarkable story. To bring readers 
back to the beginning, to make that misty era before the Lithuanian dawn much 
clearer and brighter, is the purpose of this book. 

Karlovičius Janas (žr. Karlovičius Jonas) 

Karlovičius Jonas (Karlovičius Janas) 187, 236, 
280, 284 

Kašarauskis Ambraziejus Pranciškus 32, 96, 
274 

Kaulbachas 217 

Kaunas Domas 18 

Kauneckiai 25 

Kavolis Vytautas 11 

Kazimirskis 249 

Kaziukas 264 

Kenevičiai 47 

Kiekernickis 58 

Kierkegoras Siorenas 22 

Kirkor Adam Honory (žr. Kirkoras Adomas 
Honorijus) 

Kirkor Stanistaw (žr. Kirkoras Stanislovas) 

Kirkoras Adomas Honorijus (Kirkor Adam 
Honory) 47, 48, 111, 136, 142, 156, 164, 168, 
233, 249, 256-259, 261, 265, 272, 296 

Kirkoras Stanislovas (Kirkor Stanistaw) 296 

Klimaševskis 246 

Konarskis 178 

Kondakov S. N. 103, 108 

Kondratavičius Vladislovas 89 

Kondratovičius Liudvikas (Kondratovičius V., 
Kondratowiczius L., Kondratowiczius V., 
Sirokomlė Vladislovas) 167, 198, 203, 242, 
249, 252—254, 258, 263, 259, 270 

Kondratovičius V. (žr. Kondratovičius Liudvi- 
kas) 

Kondratowiczius L. (žr. Kondratovičius Liud- 
vikas) 

Kondratowiczius V. (žr. Kondratovičius Liud- 
vikas) 

Konstantinas 238 

Konstantinopolis (Stambulas) 211 

Kontrimas Feliksas 153 

Kontrimas Kazimieras 31 

Koreva Anupras 251 

Korežeckis 217 

Kornelijus 217 

Korotynski Vincenty (žr. Korotynskis Vin- 
centas) 

Korotynskis Vincentas (Korotynski Vincenty) 
242, 248, 249, 252, 254, 259, 261, 278, 280 

Korotynskis Vincentas 242, 248, 249, 252, 254, 
259, 261, 278, 280 

Korotkevičius Vikentijus 257 

Korton Tadeusz (žr. Kordonas Tadeušas) 

Korzonas Tadeušas (Korzon Tadeusz) 137, 140, 
141 

Kosakauskis 282 

Kosciuška T. 32, 109, 133, 151, 204, 255, 265 

Kozlovskis A. 57 

Kožmianas A. E. 241 

Kraševskis Jozefas Ignacas (žr. Kraševskis 
Juozas Ignotas) 

Kraševskis Juozas Ignotas (Kraševskis Jozefas 
Ignacas) 89, 90, 98, 118, 142, 145-147, 156, 
249, 266, 267, 280, 287 

Kryžanauskis Juozapas 93, 277 

Kryžanauskis Tomas 60 

Kroazjė Jonas 61, 80 

Kudirka J. 233 

Kulakauskas Antanas 4, 20 

Kuliesza Michal (žr. Kulieša Mykolas) 

Kulieša Mykolas (Kuliesza Michal) 20, 82-92, 
108, 109 

Kundrotas Juozapas 35 

Kupstis V. 262 

Kutaisova 137 

Kviatkovskis (Jaksa Teofilis Antanas) 249 

Kviklys Bronius 30, 35 

Lachnickis Kiprijonas 216, 217 

Lankasteris 86 

Laukevičius L. 33 

Ledachauskienė (žr. Ledochowska Aleksan- 
dra) 

Ledochowska Aleksandra (Ledachauskienė) 
282, 286 

Lemersjė 90 

Lendzevičius Antanas 93, 132, 277 

Lensi Jokūbas 80, 81, 90, 91 

Lenskis Hilarijus 231, 281, 282, 284, 286 

Lenskis Vacas 282 

Liubeckis 47 

Liudkevičius Eliziejus 148, 255 

Lopacinskis Boleslovas 260 ' 

Lukšienė Meilė 95, 99 

Macevičius Stanislovas 58 | 

Mackus Algimantas 5 

Madzinis 248 

Majeranovskis 273 

Malachovskis 128, 129 

Matachowski-Lempicki Stanistaw 86 

Malinowskis M. 259 ' 

Marcinkevičius Aleksandras 91 

Marcinkevičius Justinas 29 

Marija (žr. Jokubauskienė Marija) 

Marijona 264 

Markovas Aleksejus 120, 143, 144, 146 

Marksas Karlas (Marxas Karlas) 18, 177, 241, 
247, 248 

Marxas Karlas (žr. Marksas Karlas) 

Medekša Petras 81 

Medišauskienė Zita 17 

Merkys Vytautas 16, 25, 168, 236 

Michalčiauskis Pranciškus 74 

Mickevičius Adomas 11, 32, 53, 54, 80, 136, 145, 
151, 211, 259 

Mickevičius Arturas 12 

Mickevičiūtė Marija 145, 211 

Mieroslavskis L. (Mieroslawskis) 245, 246, 
248 

Mieroslawskis L. (žr. Mieroslavskis L.) 

Mikas 264 

Miknys Rimantas 4, 288 

Mikšys Žibuntas 12 

Miniotas Aleksandras 108 

Misevičius Vincentas 55, 77 

Miškinis Algimantas 52, 76 

Mykolaitis-Putinas Vincas 246, 291 

Mocartas 49 

Mochnackis M. 241 

Monferanas (Rikaras) 123, 124 

Monferanas 124 

Moračinskis Jonas 167 

Moras Aleksandras 33 

Mors 33 

Mulevičiūtė Jolita 17 

Napoleonas I 151 


Napolėonas III 215 

Narbutai 29-32, 34, 151, 152, 167, 297 

Narbutaitė Zofija (žr. Narbutaitė-Jokubaus- 
kienė Zofija) 

Narbutaitė-Jokubauskienė Zofija 32, 33, 151, 
152 

Narbutas 29, 30 

Narbutas Dominykas 33, 151 

Narbutas Jonas 31-33, 151 

Narbutas Juozapas 151 

Narbutas Kazimieras 151 

Narbutas Mykolas 31 

Narbutas Teodoras 287 

Narbutas Vincentas 31 

Narbutas Vladislovas 20, 23, 31, 33, 34, 36, 96, 
102, 108, 141, 143, 148, 151, 152, 154, 156, 164, 
167, 274, 297 

Narbutienė Anelė 151 

Narbutienė Zofija (žr. Uvainytė-Narbutienė 
Zofija) 

Narkevičius Juozapas 61, 62, 81 

Nedzveckis 249 

Nikolajus I (Romanovas Nikolajus) 70, 73, 
104, 106, 119, 120, 124, 129, 132, 148, 157, 
238, 265 

Obst. Jan 193 

Ochmanas Jonas 60, 80 

Odyncas E. 203, 259 

Ogariovas Nikolajus 237, 241, 265 

Oginskis Iraniejus 234 

Okolovas Hilarijus 60, 61, 80, 81 

Onacevičius I. 86, 93 

Overbeckas 270 

Parčiauskaitė Rožė 269 

Paškovskis K. 259 

Paulavičius Edvardas 146, 250, 282, 284 

Paulavičius Mikalojus 61, 80 

Pavelas I 123 

Pavlovičius Michailas 127, 128 

Pelagrimas 282 

Periušo Anri 23 

Petkevičius Liudvikas 226, 262, 265 

Petras, Šv. 73 

Petrusevičiūtė Laima 15 


Pieezlakas 264 

Pilhosė 265 

Piotuchas 208 

Piročkinas Arnoldas 12 

Pliateriai 35 

Pliateris 242 

Pliateris Jurgis 17 

Pliaterytė Emilija 56, 58 

Plonskis 245 

Polakas 217 

Poniatovskis 115, 151 

Poška Dionizas 265 

Potocki Albert (žr. Balaszewiczius Julianas) 

Potockis Albertas (žr. Balaszewiczius Julianas) 

Požarskis 242 

Przybylski Waclaw 269 

Pševlockiai 37 

Puzinos 35 

Račkauskas Jeronimas Kiprijonas 32, 73, 96 

Račkus 26 

Radavičienė Barbora 39, 40 

Radavičiūtė-Zenkevičienė Kotryna 40 

Radvila Karolis 160 

Radvila Mikalojus Kristupas 53 

Radvilos 97 

Rafalavičius Karolis 269 

Ratkus A. 25 

Renieris A. 258 

Revkevičius Adolfas 91, 92 

Ribskis A. 92 

Rikaras (žr. Monferanas) 

Rimgaila 37 

Ripinskis Karolis 269 

Rydlis 217 

Rochas (Rošas) Polis de la 214 

Rodzevičius Juozapas 53 

Rolandas 59 

Romanas Karolis Arvydas 237 

Romanovai 127, 134, 152, 157, 228 

Romanovas Nikolajus (žr. Nikolajus I) 

Rėmeriai 8, 15, 17, 18, 20, 165, 167, 173, 175, 176, 
178, 188, 191, 195, 196, 198, 218, 231, 246, 250, 
252, 264, 273 

Romerienė Sofija (Romer Zofia) 17 

Romeris 146 

Rėmeris Alfredas 46, 146, 168, 175, 178, 181-192, 
194, 198, 203-208, 210-222, 224, 230, 242, 
243, 246, 249-252, 260, 262-265, 272-274, 
281, 284, 286, 290, 293, 294, 299 

Romeris Edvardas 118, 165, 167, 168, 171, 173— 
176, 178—181, 183, 185—-188, 193, 196, 198, 204, 
205, 212-214, 218, 220-222, 226, 250, 262, 
263, 268, 272, 281, 282, 284, 293, 294 

Rėmeris Edvardas Matas 175, 185, 188, 191, 193, 
195, 196, 282 

Rėmeris Henrikas 177 

Romeris Mykolas Juozapas 17, 173, 181, 193 

Romeris Severinas 205, 250, 264 

Romerytė-Ochenkovska 
Ochenkovska Helena, Rėomer-Ochenkovs- 
ka Helena) 175, 273, 274, 293, 294 

Rėmer-Ochenkovska Helena (žr. Romerytė- 
Ochenkovska Helen) 

Rosalowskis S. 258 

Ruseckas Boleslovas 147, 148, 165, 167, 250, 269, 


Helena  (Rėmer- 


282, 284, 290 

Ruseckas Kanutas 16, 90, 116, 147, 148, 154, 
165—167, 171, 173, 188 

Rustemas Jonas 14, 15, 82, 83, 85, 86, 175-177, 
188 

Rzewuski Henryk (žr. Rzewuskis Henrikas) 

Rzewuskis Henrikas (Rzewuski Henryk) 48, 
176, 177 

Sadovnikovas V. S. 122 

Safonovas V. 54 

Salima N. 56 

Samsonovičiūtė-Zenkevičienė Konstancija 40 

Sarbievijus Motiejus 51, 52 

Savickis 246 

Savukynas Bronys 15 

Semionovas J. 54 

Serbentavičiūtė Justina (žr. Serbentavičiūtė- 
Zenkevičienė Justina) 

Serbentavičiūtė-Zenkevičienė Justina 39 

Sirevičius J. 58, 59 

Sirokomlė Vladislovas (žr. Kondratovičius 
Liudvikas) 

Siversas Jakovas 86 

Syrtautas 71 , 

Skirmuntas Konstantinas 193 

Slendzinskis Vincentas 269 

Sliesoriūnas Feliksas 54, 116 

Slonimskis Jokimas 60, 61, 80, 81 | 

Smakauskas Vincentas 16 

Smuglevičiai 133—135, 296 

Smuglevičienė 139 

Smuglevičius Antanas 133 

Smuglevičius Feliksas Antanas 15, 19, 138, 139, 
147, 154 

Smuglevičius Juozapas 134 

Smuglevičius Konstantas 133 

Smuglevičius Lukošius 133 

Smuglevičius Lusijonas 133 

Smuglevičius Marcijonas 133 

Smuglevičius Petras Aleksandras 23, 73, 133— 
137, 139—143, 148, 153, 154, 171, 236, 274 

Smuglevičius Pilypas 133, 134 

Smuglevičius Pranciškus 15, 80, 82, 91, 133, 134, 
177 

Smuglevičius Stanislovas Mykolas 135, 137, 139 

Smuglevičius Vladislovas 133 

Sniadeckiai 47 

Sniadeckis Juzis 265 

Sobolevskis Jonas 54 

Sruoga Balys 160 

Stabrauskas A. (Stabrowski) 289 

Stanevičius A. 92 

Stanevičius Ezechielis 56 

Stanevičius Simonas 51 

Stanislovas Augustas 52, 133 

Stankevičiai 108 

Stankevičius (Stankewiczius) 128-130, 217, 284 

Stankevičius Aleksandras 108 

Stankevičius Jonas 108 

Stankevičius Juozas 108 

Stankevičius Timotiejus Feliksas 108 

Stankewiczius (žr. Stankevičius) 

Stolzman Malgorzata 47 

Strazdas A. (Strazdelis) 196 

Stripeikaitė Benigna (žr. Stripeikaitė-Narbu- 
tienė Benigna) 


Stripeikaitė-Narbutienė Benigna 151 Uziembla Liucjanas (Liucijonas) 25, 28, 281, 


Sulistrovskis Leonas 221 284, 286, 288-291 
Surewiczius J. 258 Valančiauskas (žr. Valančius Motiejus) 
Svirtūnas Juozapas 34 Valančius Motiejus (Valančiauskas, Wolonc- 
Swirida I. 176 zewski Maciej) 8, 16, 23, 28, 30-34, 59, 64, 
Szimanskis 178 73, 82, 92-98, 102, 131, 132, 141, 142, 147, 
Šeferis (Scheffer) 214 151-154, 171, 234-236, 252, 253, 270, 272, 274, 
Šemešys Adomas 269, 270, 272 291, 297-299 
Šemetulskis 66 Valavičiai 140, 141 
Širkaitė Jolanta 17 Valavičius 139-141 
Širmanas F. 54 Valavičius Henrikas 140 
Šiukšta 70 Valavičius Juozapas 73, 96, 140, 141, 154 
Šiukšta Mikalojus 70 Valenrodas Kondratas 239, 272 
Šiukšta Vladislovas 70 Valickis Aleksandras 270 
Šiukštai 51 Vankavičius Valentinas (Valentas) 116, 118 
Šliogeris Arvydas 20 Vasiljevas S. 61, 81, 88 
Štrausas A. 258, 273 Veliuoniškis (Velionski) Pijus 289 
Šubertas 114 Veronika (Vilčiauskaitė) 71 
Talvirskaja Z. 244, 249, 250 Vielopolskis A. 241 
Tamulevičius Bedelis 73 Vilčiauskai 71, 72 
Tazbir Janusz 42 Vilčiauskas Tadas 71 
Tiškevičiai 160 Vilčiauskienė 71 
Tiškevičius 242, 264 Vinčis Leonardas da 76 
Tiškevičius Benediktas 109, 111, 114 Vitkevičius Jonas 54 
Tiškevičius Eustachijus, 242, 243, 259 Vytautas (slap., žr. Akelaitis Mikalojus) 
Tiškevičius Jonas 217 Vytautas, Lietuvos Didysis Kunigaikštis 97, 
Titijus J. 258 235, 272 
Tyczinskis A. 259 Volfas 284 
Tyla Antanas 135, 233 Voroncovas Michailas 90 
Tyzenhauzas 281 Vrublevskis Valerijonas 247 
Tyzenhauzas Konstantinas 134 Wikszemskis S. 258 
Tyzenhauzas Rainoldas 212, 224, 259, 262 Will St. 25 
Tolstojus Jakovas Nikolajevičius 244 Wolmeriai 35 
Tumas Juozas (žr. Tumas-Vaižgantas Juozas) Wolonczewski Maciej (žr. Valančius Motiejus) 
Tumas-Vaižgantas Juozas (Tumas Juozas) 25, Wrotnowskis Feliksas 205 
28-32, 35, 297 Zabielos 151 
Ugianskis Andrius Morkus 32, 96, 97 Zaidleris 281 
Ušakovas 59 Zaleckis Ignas 263 
Uvainiai 31 Zaleskis Antanas 161, 162, 170, 171, 263, 273 
Uvainis Leonas 31 Zbužynskis Valerijonas 38 


Uvainytė Z. (žr. Uvainytė-Narbutienė Zofija) Zenkevičiai 39, 40, 45-50, 53, 54, 59, 70, 80 
Uvainytė Zofija (žr. Uvainytė-Narbutienė Zo-- Zenkevičius Antanas 46 

fija) Zenkevičius Ignas 39 
Uvainytė-Narbutienė Zofija 31-33 Zenkevičius Ipolitas Petras Izidorius 40 

Zenkevičius Jonas (Zienkiewicz Jan, Ivanas) 
13, 14, 17-19, 21-25, 27, 28, 30-36, 38-41, 43, 
46, 48-50, 53; 54; 59, 61, 62, 64, 68, 70, 73, 
80-83, 86, 88-92, 96, 98-100, 102-105, 107— 
109, 111, 115, 120, 124, 125, 127, 130—132, 135, 
136, 140, 141, 143-153, 156, 159, 163-165, 167— 
169, 171, 173, 175, 176, 180, 181, 185, 187, 188, 
197-208, 211-218, 220—-222, 224-228, 230- 
233, 235-237, 239, 240, 242, 243, 248—252, 
254-256, 258, 261—274, 276, 277, 279-299 

Zenkevičius Jurgis (Georgijus) 39, 40, 103 

Zenkevičius Jurgis 39 

Zenkevičius Leonardas Maksimiljonas 40, 46, 
263, 264 

Zenkevičius Martynas 50 

Zenkevičius Matas 39, 46 

Zenkevičius Mykolas 39, 59 

Zenkevičius Otonas 49, 50, 121 

Zenkevičius Povilas 39 

Zenkevičius Rapolas 49 

Zenkevičius Romualdas Juozapas 40, 44, 46, 
47, 48, 86, 272 

Zenkevičius Stanislovas 39 

Zenkevičius Tomas Simonas 39, 40, 46 

Zenkevičius Vincentas 59 

Zienkiewicz Jan (žr. Zenkevičius Jonas) 

Zischa 281 

Žametai Danielius ir Ona 114 

Žametas Albertas (Žametas-Žemaitis Alber- 
tas, Žemaitis, Žemaitis Albertas, Žamett 
Albert) 15, 19, 108-115, 148, 172, 216, 217, 
229 

Žametas-Žemaitis Albertas (žr. Žametas Al- 
bertas) 

Žamett Albert (žr. Žametas Albertas) 

Žanas Tomas 54, 86 

Žemaitis (žr. Žametas Albertas) 

Žemaitis Albertas (žr. Žametas Albertas) 

Žygimantas Augustas 273 

Žukas Saulius 20 

OexOTOB 123 

IlknoBckui BnkTOp 123 

Abiejų Tautų Respublika 42, 63, 238 

Amerika 25, 255 

Anglija 111, 114, 243, 246 

Antašava 220 

Antašavo dvaras 262 

Astravco dvaras 39 

Ašmena 47 

Atėnai 144 

Augustavo gubernija 254 

Austrija 114, 160 

Baltarusija 47, 60, 71, 83, 90, 91, 94, 139, 242, 
244, 254, 280 

Baltosios Vokės dvaras 286 

Barčių-Rakaučyznos dvaras 39 

Bauskė (Kurliandija) 140, 237 

Belorussia 167, 244 

Belvederio dvaras 167 

Berlynas 28 

Besarabija 134 

Bicetre 246 

Bolonija 13, 114 

Brasta 272 

Breslau (Vroclavas) 204 

Briuselis 207, 243, 244 

Bukontiškės 37 

Carskoje selo 90 

Čekija 217 

Čenstachava 203 

Čilė Santjago (Santjago de Chile) 58 

Čivitavekija 215 

Daugeliai 29 

Daugėliškės 39 

Daugirdiškiai (ežeras) 178 

Daugpilis (žr. Dinaburgas) 

Dausinas (ežeras) 37 

Didysis Ustiugas 178 

Dinaburgas (Daugpilis, Daugvapils) 54, 181, 
187, 230, 242 

Dorpato (Tartu) 140, 154 

Dresdenas 188, 191, 193, 198, 204, 205, 224 

Dubysa (upė) 37 

Džagdalakas 54 


Eastern Prussia (žr. Prūsija) 

Eitminaičiai 29 

Europa 38, 157, 158, 164, 193, 222, 228, 230, 231, 
238, 243, 294 

Florencija 114, 218, 222 

Frankfurtas (prie Maino) 205 

Galicija 247 

Gargždai 59 

Gečaičiai 39, 40 

Genuja 218 

Greitiškių dvaras 76 

Ignacogrudkas 137 

Italija 13, 18, 48, 106, 109, 111, 114, 144-148, 157, 
164, 165, 185, 187, 193, 206, 212, 213, 215, 216, 
218, 220, 226, 228-230, 241, 243 

Jaunsvyrlauka (žr. Svyrlaukis) 

JAV 25 

Joniškis 25 

Kabulas 54 

Kamerūnas 280 

Kapčiamiestis 58 

Karaliaučius 37, 38 

Kateliškiai 29, 37 

Kaunas 18, 54, 56, 58, 74, 80, 137, 250—-252, 272, 
274 

Kauno apskritis 108 

Kauno gubernija 31, 51, 73, 130, 148, 254 

Kazanė 32, 96, 97 

Kėdainiai 139 

Kelmaičiai 29 

Kelmė 37 

Kelmės apylinkė 39 

Kelmės parapija 39 

Kelmės valsčius 38 

Ketūnai 31, 34, 35, 152, 153, 297, 298 

Ketūnų dvaras 25, 29-35, 151, 274, 297, 298 

Kijevas 59, 148 

Kivyliai 25 

Klaipėda 38, 252 

Kletiškiai 37 

Kolainiai 63, 74 

Kowienska gubernia 37 

Kowno 47 

KoBenckaa Ty6epHua 31 


Kražantė (upė) 7, 37, 49, 51, 66, 74, 78, 80, 98 

Kražiai 32, 33, 37-39, 50-53, 58, 59, 62, 63, 65— 
67, 71-76, 79-81, 83, 88, 90, 91, 93-97, 102, 
115, 132, 140, 156, 298 

Kražių dvaras 37, 51, 70 

Kriaunų dvaras 183, 243, 262 

Kryžburgas (žr. Kryžkalnis) 

Kryžkalnis (Kryžburgas) 38 

Krokuva 114, 193, 198, 203, 204, 250, 257, 284, 
290 

Kurliandija (žr. Bauskė) 

Kuršėnai 25 

Kurtuvėnų parapija 54 

Latvija 230 

Latvijos Respublika 237 

Lazienkos 203 

Leipcigas 102, 205 

Lenkija 18, 42, 97, 118, 134, 176, 191, 193, 244, 
254, 280, 294 

Lenkijos karalystė 74, 186, 238 

Lenkijos Respublika 99, 237, 297 

Lietuva (Lithuania) 16-20, 22, 23, 28-30, 32, 
42, 47, 52, 54, 58-60, 63, 65, 71, 82, 86, 90, 
94, 96, 97, 99, 102, 106, 108, 109, 116, 118, 
131, 132, 134, 137, 141, 142, 148, 151, 153, 154, 
156-158, 160, 164, 165, 167, 168, 170, 171, 173, 
175-177, 180, 185-188, 191, 193, 195, 196, 204, 
211, 212, 220, 222, 226, 228, 230, 231, 233, 
236-238, 243—245, 248, 250, 251, 254-259, 
261, 262, 266, 272, 274-277, 280, 287, 289- 
291, 293—-295, 297-299 

Lietuvos Didžioji Kunigaikštystė 17, 32, 39, 42, 
291, 294, 296 

Linkaučiai 37 

Lioliai 37, 38, 40, 50 

Liolių parapija 39 

Lionas 211 

Lithuania (žr. Lietuva) 

Litva 167, 244 

Lodz 83, 116 

Londonas 101, 237, 241, 244, 246, 247, 252, 288 

Lukšos dvarelis 133, 134 

Lunino dvaras 86 

Malta 112 

Mariampolsk powiat (žr. Marijampolės pas) 

Marijampolės pas (Mariampolsk powiat) 8, 
234, 243, 245, 266 

Marselis 211, 215 

Maskva 98, 114, 297 

Micaičiai 30, 297 

Milanas 218 

Minsko gubernija 47, 94, 140, 254 

Minsko vaivadija 39 

Mintauja (Jelgava) 133 

Miunchenas 186, 188, 191, 193, 230, 281 

Monmartras 153 

Neapolis 114, 218, 221 

Nemakščiai 51 

Nemunas (upė) 160, 256 

Nėris (upė) 56, 160 

Neva (upė) 102, 139, 147, 258 

Nica 211, 212, 222 

Normandija 206, 222 

Novoaleksandrovskas (žr. Zarasai) 

Obelių dvaras 226 

Orenburgas 54 

Ostendė 206, 207, 222 

Padubysis 37 

Pakėvio dvarelis 52 

Pakražančio dvarelis 37 

Pakražantė (upė) 39 

Pakražantis 38, 39, 50, 53 

Panevėžiukas 251 

Panevėžys 35 

Panonija 102 

Paryžius 12, 25, 58, 90, 101, 102, 109, 115, 116, 
123, 153, 157, 160, 198, 199, 204-208, 211-216, 
218, 220, 222, 224, 230, 237, 241, 243-247, 
249, 250, 252, 263, 268, 274, 278, 287, 288 

Pašiaušė 54 

Pavandenė 59 

Perudža 222 

Peterburgas (žr. Sank Peterburgas) 

Peterhofas 90 

Pinsko apskritis 47, 86 

Polsha (žr. Lenkija) 

Polša (žr. Lenkija) 

Prancūzija 48, 111, 114, 133, 145, 146, 177, 185, 


PRIEŠ AUŠRĄ 


187, 193, 204, 214, 216, 238, 243—-246, 252, 
269, 280 Ė : 

Prūsija (Eastern Prussia) 38, 46, 58, 59, 109, 
114, 242, 245, 247, 252, 299 

Raseiniai 38, 39, 46, 51, 52, 56, 63, 71 

Raseinių apskritis 31, 46, 47, 54, 56, 108, 140 

Raseinių pas 39 

Rešycos valsčius 39 

Rietavas 59 

Rytų Europa 18 

Rytų Lietuva 63 

Rodsiensky powiat 37 

Roma 8, 12, 51, 101, 108, 114, 123, 144, 148, 153, 
157, 165, 171, 173, 187, 200, 206, 212, 214-218, 
220-222, 224, 228, 230, 262, 269, 273, 284 

Rossija (žr. Rusija) 

Rovnas 148 

Rusija (Rossija, Russia) 13, 38, 42, 45, 54, 61, 71, 
103, 106, 114, 119, 123, 133—137, 143, 144, 148, 
153, 156—158, 160, 165, 181, 191, 217, 228, 230, 
233, 237, 238, 242-245, 247, 255, 256, 258, 
265, 275, 276, 298, 299 

Rusijos imperija 24, 33, 38, 39, 42, 46, 53, 54; 
67, 70, 102, 106, 109, 124, 130, 132, 136, 146, 
147, 153, 157, 158, 165, 168, 175, 187, 217, 226, 
265, 276, 287 

Russia (žr. Rusija) 

Saksonija 191 

Sankt Peterburgas (Peterburgas, St. Petersburg) 
8, 14, 28, 33, 37, 38, 46, 48, 86, 90, 93, 98, 101— 
104, 107, 108, 111, 114, 120, 122, 130, 132, 133, 
135, 137, 139-141, 143, 144, 147, 148, 152-154, 
156, 165, 173, 216, 217, 226, 238, 242, 262-264, 
269, 281, 288, 297-299 

Sibiras 32, 274, 276 

Siraičiai 296 

Smuglos dvarelis 133, 134 

St. Petersburg (žr. Sankt Peterburgas) 

Stambulas (žr. Konstantinopolis) 

Sukniškiai 35 

Suvalkija 58, 243, 254 

Svyrlaukio dvaras 133, 142, 154, 262 

Svyrlaukis (Jaunsvyrlauka) 133, 142, 153, 154, 
156, 171, 233 


Šaudavos dvaras 34, 35 

Šiauliai, 38, 52, 58, 59, 89 

Šiaulių apskritis 29, 33 

Šiaurės Kaukazas 134 

Šileliai 29, 38 

Šiluva 38 

Širvintos 268, 269, 286, 292 

Šveicarija 237, 245, 247 

Švėkšna 35 

Šventabrastė 137, 139, 141 

Šventragių dvaras 37 

Tartu (žr. Dorpato) 

Tauragė 37, 38 

Telšiai 32, 52, 72, 102, 255, 296 

Telšių apskritis 34, 58, 59, 72 

Tytuvėnai 63, 151 

Tronville 110 

Turinas 12 

Tverečius 39 

Ukmergės apskritis 32, 108 

“ Ukmergės pas 133 

Užlavai 29 

Užventis 59 

Vakarų Europa 157, 164, 175, 186, 187, 193, 198, 
212, 215, 220, 230, 237, 252, 269, 288, 293, 
299 

Varniai 33, 52, 59, 73» 74» 94, 97, 98, 132, 153, 
171, 253, 274 

Varšuva 18, 34, 54, 65, 108, 114, 116, 154, 177, 198, 
203, 230, 241, 248, 249, 251, 261, 278, 289 

Vavelis 204 


Veisiejai 58 

Velička 204 

Venecija 222 

Vėžaičiai 35 

Vidurio Rytų Europa 152 

Viduržemio jūra 175, 215 

Viena 65, 80, 160 

Vilniaus gubernija 42, 46, 67, 88, 92, 173 

Vilnius (Wilno) 8, 20, 25, 28, 42, 45-48, 53, 
58, 61, 65, 73, 83, 85, 86, 102, 109, 111, 114, 
115, 116, 137, 147, 153, 154, 159, 160, 163-168, 
171, 173, 175, 178, 180, 182, 183, 188, 193, 195, 
205, 207, 212, 213, 221, 226, 228, 230, 231, 
233, 236-238, 242-246, 248-252, 254-258, 
261-265, 267-270, 272-274, 276, 278, 280, 
282, 284, 286, 290, 293, 294, 296, 299 

Vysla (upė) 56 

Vokietija 133, 191, 193, 247 

Vologda 116, 188 

Vologdos gubernija 178 

Vroclavas (žr. Breslau) 

Warszawa (žr. Varšuva) 

Western Europe (žr. Vakarų Europa) 

Wielkiego Księstwa Litewskiego 86 

Wilno (žr. Vilnius) 

Zarasai (Novoaleksandrovskas) 187 

Žemaitija 31, 32, 37, 38-40, 42, 45-47, 52, 54, 56, 
58, 61-63, 71, 72, 78, 80, 83, 89, 94, 95, 102, 
134, 145, 148, 168, 215, 255 

Žemaitijos kunigaikštystė 39, 40, 51 

Ženeva 222 


Aleksandravičius, Egidijus į ž 
Al-79 Prieš aušrą / Egidijus Aleksandravičius. - Vilnius : Versus aureus, 2015. — 312 p.: 
iliustr. 
ISBN 978-9955-34-528-2 
XIX a. vidurio Lietuvos kultūrinis, visuomeninis gyvenimas neatskiriamas nuo Lietu- 
vių tautinio atgimimo idėjų formavimosi procesų. Knygoje tarsi piešiami to meto Lietuvos 
kultūros veikėjų portretai. Analizuodamas Simono Daukanto, tapytojo Jono Zenkevičiaus 
aplinką, knygos autorius perteikia spalvingą XIX a. vidurio Lietuvos dailės (ir dailininkų) 
pasaulį. Nors dauguma knygos personažų yra meno pasaulio atstovai (M. Kulieša, A. Ža- 
metas-Žemaitis, E. Smuglevičius ir kt.), tačiau tai nėra eilinis biografijų sąvadas. Platus 
istorinis kontekstas atskleidžia ne tik sudėtingas iškilias asmenybes, bet ir visą XIX a. Lie- 
tuvos kultūrinę bei politinę situaciją. 


UDK 008(474.5)(091)„19“+316.722(474.5)(091) 


EGIDIJUS ALEKSANDRAVIČIUS 


Prieš aušrą 


Monografija 


Redaktorė Vėjūnė Midverytė 
Dailininkas maketuotojas 
Saulius Bajorinas 


Viršelyje 
A. Kozlovskis. Kražių kolegija. XIX a. I p. 
Fragmentas. ŠAM 


Išleido „Versus aureus“ leidykla 
Rūdninkų g. 10, LT-01135 Vilnius 
www.versus.lt | infoBversus.lt 


Spausdino „BALTO print“ spaustuvė 
Utenos g. 41a, LT-08217 Vilnius 
www.baltoprint.com | infodbaltoprint.com 


